
Dr.  Kiiyper  Ábrahám 

1907-ben,  70  éves  korában. 


Dr.  Kuyper  Ábrahám. 

Carlyle  történelmet  csináló  hősei  jutnak  eszembe, 
valahányszor  dr.  Kuyper  életéről  olvasok,  vagy  mélyen- 
járó  munkáit  tanulmányozom,  hne  a  karrier:  egy  falusi 
pap,  megragadtatva  az  Úr  Lelke  által,  hazájában  a 
legelső  theologussá,  politikussá,  tudóssá  és  publicis- 
tává növi  ki  magát  s  mint  ilyen,  miniszterelnökké  lesz. 
Ha  a  fényképét  nézem  :  csupa  energia,  csupa  akarat. 
A  hódító  kálvinizmus  kimetszett  bélyege,  a  „Soli  Deo 
Glória"  gondolatának  rettenthetetlen  harcosa.  Ha  a 
munkáit  olvasom,  szédületes  tudása  elkábít  s  bámu- 
latba ejt.  Nem  én,  kórtársai  állapítják  meg,  hogy  nem- 
zetének ez  idő  szerint  legnagyobb  fia  s  mint  egy  élet- 
írója mondja  „Hollandiának  az  egész  19-ik  században 
nem  volt  ilyen  sokoldalú  vezére,  akinek  hatása  a  nép 
életének  minden  területére  oly  mértékben  terjedt  volna 
ki,  mint  az  övé."  Fanatikusan  szeretik  és  bámulják,  de 
fanatikusan  gyűlölik  és  félik  is.  Amikor  azonban  70-ik 
születésnapja  1907-ben  elkövetkezett,  legnagyobb  ellen- 
felei is,  letéve  a  harcznak  fegyvereit,  emelkedett  lélek- 
kel hajtották  meg  lobogójukat  pártokon  felül  álló 
egyetemes  nagysága  előtt.  A  nagy  Ubenilis  lapok 
mind  tisztelettel  adóznak  szellemi  szuverenitásával 
szemben.  Az  A/gemeen  Handelsblad  szerint  pl.  Kuyper 
„univerzális  szellem."  „Mit  hozott  számunkra  hetven  év 
alatt?"  így  kiált  föl  s  nyomban  megadja  rá   a    felele- 

tet :  „Uj  hangot  a  sajtóban  s  nyelvünk  újjászületését. 
Uj  egyházat  a  régi  hit  számára  s  uj  perspektivát 
Groen  politikai  pártja  számára.  Uj  politikát  s  uj  poli- 
tikai alapelveket  .  .  .  harczos  és  prédikátor  ...  ke- 
resztyén a  hite  szerint  ...  de  liberális  egész  viselke- 
désében ..."  Majd  folytatja  :  „így  áll  előttünk  dr.  Kuyper 
70-ik  születése  napján, -mint  az  erőnek  rendkívüli 
képviselője,  mint  egyházalapító,  koalicziószervezö  és 
demagóg.  Apostol,  szónok,  politikus  és  zsurnaliszta ; 
pártvezér,  theologus,  irodalmár  és  stilista;  mint  min- 
denkinél nagyszerűbb  „játékos,  a  néplélek  zongoráján  ;" 
mint  causeur,  charmeur  és  maró  polemista  .  .  .  cso- 
dálatos világszellem  .  .  .  Semper  Dominus." 

Tényleg  úgy  van.  Emberi  szempontból  tekintve  dr. 
Kuyper  élete  a  legtüneményesebb  karrierek  egyike.  Ifjú 
korában  a  legérdekesebb  a  lelki  fejlődése.  Apja  middel- 
burgi  ref.  lelkész.  Az  ifjú  Kuyper  tengerésznek  készül. 
Családja  rábeszélésére  theologusnak  megy.  Leidenben 
Scholten  lábainál  ülve,  az  akkor  virágzó  modern 
theologia  híve  lesz.  Elvégezve  a  theologiát,  egy  kis  fa- 
luba kerül  lelkésznek.  Közben  a  groningeni  egyetem  egy 
pályadijat  tüz  ki  Lascora.  vonatkozólag.  Kuyper  pályá- 
zik rá  s  ez  kényszeríti  az  ifjú  papot  arra,  hogy  Kálvint 
és  a  kálvinizmust  tanulmányozza.  Ez  a  tanulmányozás 
fordulópontot  jelent  az  életében.  Egész  szívével  a  kál- 
vinizmus felé  fordul.  A  történelmi  tiszta  kálvinizmus 
nagyszerű  világnézete  rabul  ejti  lelkét.  Falujának  egy- 
szerű híveinél,  esti  beszélgetéseiben  —  mint  később 
maga  is  elmondja  „Vallomásai"-ban  —  Kálvin  szólalt 
meg  a  számára.  „Kálvin  fedezte  fel  számomra  —  írja 
egy  helyen  —  azokat  a  biztos,  csalhatatlan  vonalakat, 
amelyeknek  nyomát  csak  meg  kell  rajzolni,  hogy  tel- 
jes  bizalommal    forduljon   feléjük    az   ember.    És   bár 


rögtön  láttam,  hogy  exegetikai,  psychologiai  és  törté- 
nelmi tekintetben  mi  már  messzebb  vagyunk  mint  ö, 
mégis  itt  találtam  meg  azokat  az  alapokat,  amelyek 
a  kételkedést  megszüntetve,  szigorú  logikus  stílusban 
engedték  felépíteni  a  hitnek  épületét,  azzal  a  meglepő 
eredn;énnyel,  hogy  ennek  az  épületnek  belső  kamrái- 
ban, a  gyakorlati  életben,  a  legszigorúbb  ethika  ural- 
kodott. És  mit  láttam  ?  Azt,  hogy  az,  amit  az  én  falum 
népe  a  maga  nyers  dialektusában  elmondott,  ugyanaz 
volt,  amit  Kálvinnál  pompás  latin  nyelven  olvastam. 
Bár  némileg  eltorzítva,  de  Kálvin  szelleme  élt  ott, 
ennél  az  egyszerű  vidéki  népnél,  amely  pedig  talán  a 
Kálvin  nevét  is  alig  hallotta.  És  Kálvin  úgy  tudott  ta- 
nítani, hogy  őt  még  halála  után  századokkal  is,  egy 
idegen  országban,  egy  elfelejtett  faluban  .  .  .  egy  kö- 
zönséges munkásagy  is  meg  tudta  érteni  ..." 

Megtérése  után  Kuyper  felséges  programmot  tüz 
ki  maga  elé:  a  kálvinizmus  teljes  restaurációját  theo- 
logiai,  tudományos,  egyházszervezeti,  társadalmi  és 
politikai  téren  egyaránt.  Groen  van  Prinsterernek,  a 
nagy  politikusnak  megkezdett  munkáját  egészen  ifjan 
ő  folytatja.  Óriási  szervező  talentuma,  csodálatos  szó- 
noki és  agitátorikus  képessége,  szédületes  tudása, 
mindenek  felett  pedig  mesteri  tolla  nem  várt  eredmé- 
nyekhez juttatják.  Rövid  idő  alatt  belekerül  a  holland 
politikai  és  theologiai  harczok  kellős  közepébe.  Egy- 
házi téren  a  kálvinizmusából  teljesen  kivetkőzött  s  jó- 
részben  modern  theologiai  irányúvá  vált  nagy  ref.  egy- 
ház hivatalos  vezetősége  háborút  indit  ellene.  Hogy 
is  ne,  mikor  Kuyper  a  „szabad  egyház  szabad  állam- 
ban" jelszava  alapján  megindítja  az  akcziót  az  állam- 
segélyek megszüntetése  s  az  államtól  való  független- 
ség, továbbá  az  egyházi  szervezet    gyökeres    revíziója 

érdekében.  Ez  azonban  nem  sikerül.  A  nagy  feszültség 
szakadásra  vezet.  Dr.  Kuyper  vagy  400.000  hívével 
megalakítja  a  független  református  egyházat. 

Hogy  pedig  a  tiszta  kálvinizmus  fejlődését  biz- 
tosítsa, megszervezi  a  ref.  felekezeti  oktatás  restaurá- 
cióját is.  Keresztül  viszi,  hogy  az  állami  iskolák  mel- 
lett most  már  felekezeti  iskolák  is  állíttathassanak  fel 
minden  fokon.  Mindezek  koronájául  pedig  Amsterdam- 
ban a  már  meglevő  semleges  egyetem  mellé  felállítja 
közadakozásból  a  ref.  vagy  szabad  egyetemet  (Vrije 
Universiteit),  amely  még  magától  aző  ref.  egyházától  is 
független,  de  a  kálvinizmus  alapprincipiuma  alapján  áll 
és  annak  továbbfejlesztésére  alakult.  Dr.  Kuyper  mindjárt 
ket  tanszéket  is  vállalt  az  egyetemen,  amíg  az  anya- 
gilag jobban  megerősödik.  Közben  pedig,  hogy  a  kál- 
vinizmus érvényesülését  társadalmi  és  politikai  téren 
is  biztosítsa,  ráért  arra  is,  hogy  mint  képviselő,  a  par- 
lamentben és  parlamenten  kívül  erősítse  és  tegye  nép- 
szerűvé az  n.  n.  anti-revohitionair-pártot,  amely  egye- 
nesen a  kálvinizmus  szellemének  politikai  érvényesíté- 
sére alakult  s  nevét  onnan  vette,  hogy  teljes  mértékben 
szembe  helyezkedik  a  franczia  forradalom  atheista  ala- 
pon felépített  politikai  és  szociális  elveivel. 

Mint  politikus,  dr.  Kuyper  vérbeli  demokrata,  de 
kálvinista  demokrata.  Sem  az  ósdi  konzervativekkel 
nem  tart,  sem  a  liberálisokkal.  Ö  a  nép  embere,  a 
„kisemberek"  (kleine  luyden)  barátja,  mint  szokták  róla 
mondani.  Nálánál  mesteribben,  írja  valaki,  még  senki 
sem  játszott  a  holland  „nép-lelkiismeret    zongoráján." 

Politikájában  a  ref.  keresztyén  elvek  uralmáért 
küzd  minden  vonalon  s  épen  ezért  természetes,  hogy  a 
radikálisok,  atheisták,  szabadgondolkodók  és  szociál- 
demokraták esküdt  ellenségei.  Zseniális  lelke  hatalmas 

erőfeszítésének  köszönhető,  hogy  páratlan  szervező  ere- 
jével már  több  mint  30  év  óta  veri  vissza  a  keresz- 
tyénség mindenféle  ellenségének  támadását  Hollandiá- 
ban. Ö  a  holland  politika  czentruma,  irányítója,  veze- 
tője. Pártja  a  legfegyelmezettebb,  hívei  a  legöntuda- 
tosabb,  legelszántabb  hadsereg  katonái.  Mig  a  nagy 
református  egyház  a  különféle  theol.  pártok  harczának' 
martaléka  s  az  állampénztárhoz  kötözve  vérvesztetten 
áll,  addig  Kuyper  egyháza  csupa  energia,  csupa  akti- 
vitás. Ifjúsági  egyesületei  nagyszerűen  szervezettek, 
prédikátorai  elsőranguak,  az  amsterdami  egyetem  ta- 
nárai kiváló  tudósok  s  Kuyper  emberei  ülnek  már  sok 
helyütt  az  állami  egyetemek  theol.  tanári  katedráin  is, 
úgy,  hogy  azt  mondhatjuk,  miszerint  egész  sereg  pap 
van  már  a  nagy  ref.  egyházban  is,  akik  ott  marad- 
nak, ott  szolgálnak,  hogy  a  népet  a  tiszta  kálviniz- 
musra visszavezessék.  így  talán  majd  eljön  az  idő  is- 
mét arra,  hogy  a  két  egyház  újra  egyesül,  ami  már 
régen  beteljesülhetett  volna,  ha  a  Kuyper  által  meg- 
szabott elvi  feltételekben  meg  tudtak  volna  egyezni. 
De  mindezek  a  nagyszerű  eredmények  nem  való- 
sulhattak volna  meg,  ha  Kuyper  páratlan  írói  és  iij'sdg- 
irói  talentuma  nem  érvényesül  olyan  nagyszerűen  a 
magas  kultúrájú  holland  nép  körében.  Kuyper  írói  ter- 
mékenysége, elgondolva  óriási  egyéb  munkásságát, 
szinte  hihetetlen  nagy.  Tudományos  munkásságán  kivül 
a  legnagyobb  jelentőségű  dolog  az,  hogy  elvei  pro- 
pagálásául lapokat  alapít.  Egyet,  és  pedig  napilapot, 
a  politika  számára  (De  Standaard),  egyet  pedig  mint 
hetilapot  az  egyházi  és  theol.  élet  számára  (De  Heraut). 
Ezeknek  majdnem  negyven  éven  keresztül  egyfolytá- 
ban nemcsak  szerkesztője,  hanem  a  legtermékenyebb 
munkatársa  is  volt.  Nem  is  csodálkozhatunk  tehát  rajta, 


VIII 


hogy  a  holland  újságírók  egyesülete  öt,  a  volt  refor- 
mátus papot  választja  meg  elnökének  s  mint  ilyen  jut 
1901-ben  a  miniszterelnöki  székbe. 

Most  pedig  tájékozásul  arra  nézve,  hogy  a  fen- 
tebb említett  társadalmi  és  politikai  működésén  kivül 
micsoda  szédületes  irodalmi  munkásságot  is  fejtett  ki 
dr.  Kuyper,  az  alábbiakban  közöljük  nagyobb  művei- 
nek jegyzékét,  azok  czimeinek  magyar  fordításával. 

Ára  holland  forintban 

Disqiiisitio  Historico-Theologica  exlabens  Joannis 
Calvini  et  Joannis  á  Lasco.  Doktori  értekezés. 

1862.  — •— 

J.  á  Lasco  Opera.  2  kötet.  1866 15- — 

Egyházi  beszédek.  1868 1-50 

A  londoni  holland  gyülekezet  presbitériiinii  jegy- 
zökönyvei 1569—1571.   1870 15-— 

A  mi  prograninuink.  Dr.  Kuyper  politikai  elvei- 
nek feldolgozása.  Ötödik  kiadás  1907-ben.      .  4-50 

Méz  a  sziklából.  Elmélkedések.  1896 4-15 

D.  Francisciis  Június.   Opuscula  theologica  sel. 

rec.  et.  praev.   1882 7-50 

A  modern  theologia  keresztyén  alapon  csak  fata 

morgana.  1871 — -65 

Egyházi  beszédek.  1871 1-50 

Róma  és  Dordtrecht.  1876 — -90 

A  kálvinizmus  mint  alkotmányos  szabadságaink 

forrása  és  biztositéka.   1875 — -90 

Egyházi  beszédek.  1879 1-90 

Az  egyéni  életkör  szuverenitása.  1881.  .  .  .  — -90 
A  mai  bibliai  kritika  jelentősége  a  gyülekezetre 

nézve.  1881 —-90 

Alexander  Comrie.  1882 — • — 

Az  Élet  könyvéből.  Elmélkedések,  3  kötet,    .     .     870 
As  örvendetes  üzenet  napjai.  3  kötet.  1887.      .     570 

Az  Ige  testté  tétele.  1887 2-40 

Gysb.  Voetii.  Selectorum  disp.  fasc.  rec.  et.  praev. 

Abr.  Kuyper  1887 7-50 

A  kálvinizmus  és  a  művészet.  1888 — '90 

A  Szentlélek  munkája.  3  kötet.  1888 8-90 

Oomer  a  sabbathért.  Meditácziók 175 

Parlamenti  beszédek  1874— 75-böl 3-90 

Sión  dicsősége  és  erőssége.   A  németalföldi  hit- 
vallás 37  pontjának  magyarázata.   1890.      .     .     3* — 
A  sabbath.  Dogmatörténeti  tanulmány.   1890.     .     2-10 
Voetius  cathecisatioja  jegyzetekkel.  1891.  .     .     .     4-50 

Kálvinizmus  és  revizió.  1891 — -50 

A  keresztyénség  és  a  szocziális  kérdés.  1891.   .     1- — 
Tövisért  mirtuszág.  Elmélkedések.  1891.  .     .     .     2-30 

A  határok  elmosódása.  1892 1* — 

A  halál  árnyékában.  Meditácziók.  1893.    .     .     .     2-40 
A  theologia  encyclopaediája.    3    hatalmas  kötet 

1894.  és   1910. 21-— 

Krisztus,  a  szociális  bajok  és  a  demokrácia  ve- 
szedelmei. 1895 — ■ — 

Mr.  Levinus  Wilh.  Chr.  Keuchenius.  1895.    .     .     150 
E  voto  Dordraceno.  A  heidelbergi  káté  magya- 
rázata. 4  hatalmas  kötet.  1896  és  1907.     .     .  22-— 

A  szentírás  nőalakjai 1'75 

A  szuverenitás  hamis  elméletei.  1898 — ' — 

Amikor  otthon  vagyunk  .  .  .    Meditációk.    1900.     2-40 

Electio  és  selectio.  1899 — ■" — 

A  kálvinizmus.  Hat  Stone-felol vasas.  1899.   .     .     375 

Amerikai  élet  1899 1-90 

Az   Ur  kivonulása   Jeruzsálemből.   Meditációk. 

1901 ^-^0 


Evoliitio.  1899 — •— 

Az  Isten  angyalai.   1902 3-25 

Jézusban  elaludni.  Meditácziók.  1902 2-40 

Ünnepeljünk.  Meditácziók.   1904 2-40 

Az  egyetemes  kegyelem.  3  kötet.  1904.    .     .     .  2-40 

Szocziális  reformok.  3  kötet.  1905 — " — 

Bilderdijk  költő  nemzeti  jelentősége.  1906.    .     .  — -90 

Isten  közelében.  Meditácziók.  1908 5-50 

Az  ó-világ  körül.  Útleírás.  2  kötet.  1908.      .     .  14-50 

Parlamenti  beszédek.  4  kötet.       .     .     .     .     .     .  30' — 

Református  dogmatika.  5  hatalmas  kötet.  1910.  40* — 

Krisztus  királyságáért.  3  kötet.   1913 17-50 

Istentiszteletünk.  1911 5-20 

Ezek  dr.  Kuyper  főbb  munkái.  Van  ezeken  kivül 
még  egész  sereg  kisebb  felolvasása,  előadása  a  leg- 
különfélébb theologiai  és  szocziális  témákról,  sok  külön 
lenyomat,  amelyeket  angol  és  amerikai  folyóiratokba 
irt  (The  Independent;  The  Bibliotheca  Sacra;  Presby- 
terian  and  Reformed  Review,  The  Catholic  Presbyterían 
stb.).  Ezeknek  a  munkáknak  a  száma  is  meghaladja 
a  120-at. 

Mindezeken  kivül  pedig  ott  van  dr.  Kuyper  bá- 
mulatos újságírói  tevékenysége. 

Theologiai  és  politikai  elvei  propagálására,  mint 
említettük,  két  lapot  szerkesztett  és  irányított,  az  egyik : 

De  Heraut.  Egyházi  lap.  Alapította  1877-ben. 
Azóta  a  lap  legelső  nagy  theologiai  czikkét  minden 
számba  kivétel  nélkül  dr.  Kuyper  írta,"  kivéve  az  1894-ik 
év  augusztus  és  szeptemberi  5  számét,  amikor  beteg  volt. 

De  Standaard.  Politikai  napilap.  Fennáll  1872-től 
kezdve.  Azóta  1913.  májusig,  kivéve  miniszterelnöksége 
éveit,  szakadatlanul  dr.  Kuyper    volt  a   főszerkesztője. 

Dr.  Kuyper  óriási  irodalmi  munkásságát  jellemzi 
különben  az  is,  hogy  csak  az  összes  munkáihoz  ké- 
szített külön  Név-  és  tárgymutató  egy  kötetének  ára  is 
15  korona,  ami  fogalmat  alkothat  annak  az  irodalmi 
működésnek  nagyságáról,  amelyhez  ez  készült. 

Ezeket  tartottam  szükségesnek  elmondani  dr. 
Kuyperre  vonatkozólag.  Munkái  közül  itt  azt  a  híres 
hat  felolvasást  veszi  az  olvasó,  amelyet  ö  1898-ban  a 
princetoni  egyetem  meghívására  Amerikában  tartott. 
Kuyper  klasszikus,  hihetetlen  tömör  stilusa  (amely  egye- 
nesen megtermékenyítő  hatással  volt  a  holland  írói  és 
újságírói  nyelvre  is),  bizony  sok  nehézséget  okozott  a 
fordítóknak.  A  nagyszerű  gondolatok  mélysége  elmél- 
kedő olvasást  kivan  még  az  eredetiben  is.  Hát  még 
fordításban.  Hiszem  azonban,  hogy  ez  a  könyv  nagy 
hatással  lesz,  még  így  is,  magyar  theologusainkra. 
Sok  helyütt  fogja  a  látókört  bővíteni,  az  eszméket  tisz- 
tázni s  a  határozott  kálvinizmus  iránt  való  szeretetet, 
vagy  az  ellenkező  felfogásuaknál  a  tiszteletet,  feléb- 
reszteni. A  Kálvin-Szövetség  mindenesetre  jó  munkát 
végzett,  hogy  ezt  kiadta.  Bizonyos  vagyok  benne,  hogy 
általa  Kuyper  alakja  is  a  maga  imponáló  nagyságában 
fog  állani  előttünk  s  talán  közelebb  hozza  e  könyv 
egymáshoz  azokat,  akik  a  közös  ideálok  mellett  sem 
tudták  még  megérteni  egymást. 

Budapest,  1914.  márczius   25-én. 

SEBESTYÉN  JENŐ. 

ELSŐ  FELOLVASÁS. 

A  kálvinizmus  és  a  történelem. 

Tisztelt  hallgatóim  !  Aki  az  európai  kontinensről 
átjőve,  az  új  világban  partra  száll,  érzi,  hogy  mint  a 
zsoltáríró  mondja:  „a  gondolatok  megsokasodnak."  A 
háta  mögött  maradt  életet  az  itt  gyorsan  hömpölygő 
életfolyam  zúgó  áradatával  összehasonlítva,  amaz  oly 
lassú,  korlátolt,  csaknem  megdermedtnek  tűnik  föl. 
Látja,  hogy  az  emberi  életnek  olyan  képességei  bon- 
takoztak itt  ki,  amilyeneket  az  óvilág  még  nem,  vagy 
legalább  is  arra  a  mértékre  ki  nem  fejleszthetett. 
Észreveszi,  hogy  minden,  amit  eddig  feltárt,  csak  még 
egy  gazdagabb  virágzásnak  próféciája.  Longfellow 
„Excelsior"-ját  csak  itt,  Amerika  földjén  érthetjük  meg 
igazán.  Nem,  hogy  talán  feledni  tudnám  azt  az  előnyt, 
mit  az  óvilág  némely  tekintetben  még  nyújthat.  Aki 
Európából  ide  átjön,  öregebbnek,  de  historiailag  erő- 
sebben formált,  fokozatilag  hátramaradottabb,  de  éret- 
tebb élet  hordozójának  érzi  magát.  Emitt  az  élet  még 
a  tavasznak  pazar  gazdagsága,  amott  Európában  már 
inkább  az  ősznek  érettsége.  De  bár  az  élet  kocsija 
gyorsabban  gördül  is  itt,  s  bár  tőlünk  már  egy  messzi 
távolban  fekvő  állomásig  értek  is  el  önök,  mégis 
mindketten  érezzük,  hogy  az  életnek  egy-  és  ugyan- 
azon fajtája  az,  amit  itt  és  amott  átélünk.    Az   embe- 

riségnek  egy-  és  ugyanazon  életárama  az,  mi  Ázsiából 
Európába  hatott,  onnan  a  Levanten  keresztül  nyugatra 
nyomult  és  most  már  Amerikában  ismét  keletről  nyu- 
gatra áradt  át.  A  zavartalan  fejlődésben  előrehatolt 
egy-  és  ugyanazon  emberi  élet  emellett  még  önökre 
és  reám  nézve  szorosabb  értelemben  véve  is  azonos 
eredetű.  Hiszen  ugyanazon  Európából,  hová  minket 
életünk  sorsa  köt,  hajóztak  át  önök  is  ide,  tehát  a  mi 
testünkből  való  test,  a  mi  vérünkből  való  vérnek 
mondhatjuk  önöket.  Az  önök  csodálatos  életének  tör- 
téneti folyamatát  a  vén  Európában  és  különösen  a 
kicsiny  Hollandiában  folyton  figyelik. 

De  mégis  több  az,  ami  a  külső  nagy  különböző- 
ségek mellett  is,  minket  összeköt.  Életünk  fejlődésénél 
szentebb  előttünk  életünk  nemessége.  Ez  a  nemesség 
pedig  önökre  is,  reánk  nézve  is  a  keresztyén  névben 
rejlik.  A  keresztyén  elem  a  mi  szent  atyai  örökségünk. 
Az  emberi  élet  újjászületése  nem  Rómából  és  nem 
Görögországból  indült  ki.  A  hatalmas  átalakulás  Bethle- 
hemtől  és  a  Golgotától  datálódik  és  ha  a  reformációt 
szívünk  szeretetébe  zárjuk,  az  onnan  van,  mert  az  a 
Golgota  világosságát,  melyet  a  sacerdotalismus  köde 
elhomályosított,  újra  teljes  fényében  ragyogtatja.  Ám 
épen  a  mi  nemesebb  életszféránk,  a  keresztyén  név  és 
ennek  a  névnek  az  élet  minden  mezején  való  befolyása 
ellen  zúdult  fel  a  modernizmus  áradata.  A  fordulópont 
1789-ben  volt.  Voltaire  „Ecrasez  l'infame"  kiáltása 
Krisztusra  vonatkozott;  annak  a  legtitkosabb  gondo- 
latnak volt  kinyilatkoztatása,  ami  a  franczia  forradalom 
eszmei  alapjául  szolgált.  „Noiis  ne  voiűons  pliis  de 
Dieii,"  mint  egy  másik  akkor  élő  filozófus  formulázta; 
vagy  a  népgyűlések  „///  Dieii,  ni  maitre"-]Q.  volt  az 
a  jelszó,  mi  mellett  az  emberiségnek  az   isteni   tekin- 


télytől  való  megszabadítását,  emancipálását  bevezették. 
És  bár  Isten  az  ö  kikutathatlan  tanácsvégzése  szerint 
ugyanazt  a  forradalmat  használta  fel  eszközül,  hogy  a 
Bourbonok  zsarnokságát  szétmorzsolja,  hogy  ítélkez- 
zék azok  felett,  kik  népeikkel,  mint  lábaik  zsámolyá- 
val éltek  vissza  —  mégis  a  forradalom  alapelve  maga 
keresztyénellenes  maradt  s  mint  ragályos  betegség 
terjedt  azóta  is  tovább,  hogy  keresztyén  tudatunk  min- 
den szilárd  alkatelemét  meglazítsa,  aláaknázza.  Ez  a 
keresztyénség  ellen  fordult  hatalom  azóta  még  erősö- 
dött, mert  a  német  tudományos  pantheizmus  rendsze- 
rében elfogadhatóvá  tétetve,  a  darwini  evolúció-tanban, 
mint  fiziológiai  alap  minden  létezőt  megtámadott.  És 
ami  még  szörnyűségesebb,  ez  a  mérges  bacillus  Krisztus 
anyaszentegyházába  is  behatolt,  hogy  akár  kegyes 
mysticismus,  akár  történeti  világosság  álarcza  alatt 
először  az  egyház  hitvallását,  azután  Isten  igéjét  és 
végül  magát  Krisztus  szent  személyét  is  megtámadja. 
Nem  lehetünk  kétségben  afelől,  hogy  maga  a  keresz- 
tyénség is  veszélyben  forog.  Két  világnézet  harczol 
egymással  életre-halálra.  A  modernizmus  a  világot  a 
természeti  emberből,  az  embert  pedig  a  természetből 
akarja  felépíteni.  Ezzel  szemben  mindenki,  aki  Krisztus 
előtt,  mint  Isten  fia  előtt,  tisztelettel  hajt  térdet,  ezt  a 
keresztyén  örökséget  a  világ  számára  meg  akarja 
őrizni,  hogy  az  —  hála  ez  örökség  belső  erejének  — 
általa  még  magasabb  fejlődési  fokra  jusson.  Ez  az 
igazi  harcz  most  Európában  és  a  harcz  Amerikában ;  és 
ez  elvi  küzdelem  az,  ami  a  kicsiny  Hollandiában  már 
estvére  hajló  életemnek  negyven  évét  kitöltötte. 

Ebben  a  harczban  az  apologetika  egy  lépéssel 
sem  vitt  előre.  Mert  az  apologeták  változatlanul  azzal 
kezdték,  hogy  éppen  a  megtámadott  sánczerődöt  hagy- 


ták  el  azért,  hogy  egy  a  mögött  való  másikba  vonul- 
janak vissza.  Azért  nekem  kezdettől  fogva  az  volt  az 
álláspontom,  hogy  ha  a  harczot  dicsőséggel  és  a 
diadalra  való  reménységgel  akarjuk  végigharczolni, 
akkor  elvet  elvvel  k^W  szembeállítanunk.  Mert  lássuk  már 
be  végre  egyszer,  hogy,  ha  a  modernizmusban  ben- 
nünket egy  mindent  átölelő  elv  mérhetlen  erélye  ostro- 
mol, úgy  kötelességünk  vele  szembe  egy  ép'  oly 
mélyen  járó,  ép  oly  hatalmas  mezőt  átfogó,  ép'  oly 
messze  érő  elvet  helyezni.  Ezt  az  elvet  pedig  nem 
kell  kitalálnunk,  nem  szükséges  formuláznunk :  csak 
meg  kell  találnunk,  reá  kell  mutatnunk  az  életben 
magában ;  hisz  gyökereivel  a  múltba  nyúlik  vissza, 
lombkoronájával  pedig  beárnyal,  befedez.  Azt  mondani 
csupán,  hogy  maga  a  keresztyénség  ez  az  elv :  még 
nem  elég !  Mert  ez  az  egyetemes  elv  csak  az  ő  tör- 
ténelmi legtisztább,  legfejlettebb  megnyilvánulásában 
adhat  erőt  a  védelemre.  így  fogva  fel  a  dolgot  azt 
vallottam  eddig  is,  és  azt  vallom  ma  is,  hogy  ez  az 
elv  a  kálvinizmus  elve.  Az  én  szívem  megnyugvást  eb- 
ben talált.  Hogy  a  vélemények  harczában  állást  foglaljak 
el :  erőt  innen  nyertem.  Azért,  ha  arra  szólíttattam  fel, 
hogy  a  Stone-felolvasásokat  ebben  az  évben  itt  én 
tartsam  meg :  egy  perczig  sem  haboztam  arra  nézve, 
hogy  miután  a  mindenüvé  benyomuló,  mindent  el- 
árasztó modernizmussal  szemben  a  prot.  népek  szá- 
mára egyedül  elégséges,  egyedül  törvényes,  egyedül 
kitartó  védőeszköznek  a  kálvinizmust  tartom,  azt  ve- 
gyem fel  magától  értetődő  tárgyamúl.  Nem  mintha  az 
én  egyéni  küzdelmem  érdekelhetné  önöket,  nem,  ha- 
nem azért,  mert  ugyanaz  a  harcz  az,  amit  mi  Hollan- 
diában küzdünk  meg,  önök  pedig  itt  folytatnak,  s  mert 
egy  ilyen  egyetemes  harczban  egyedül  csak  az  egyéni 


tapasztalaton  nyugvó  bizonyságtételnek  van   értéke  és 
jelentősége. 

Azért  tehát  méltóztassanak  nekem  megengedni, 
hogy  hat  felolvasásban  a  kálvinizmusról  beszéljek 
önök  előtt.  Először  a  kálvinizmusról  a  történelemben, 
hogy  megértsük,  mi  a  kálvinizmus.  Azután  a  kálviniz- 
musról és  vallásról.  Továbbá  a  kálvinizmusról,  mint 
politikai  jelenségről.  Majd  a  kálvinizmusról,  mint  a 
tudományban  és  művészetben  jelentkező  szociális  ha- 
talomról. És  végül  arról  a  reménységről,  amit  a  kálvi- 
nizmus a  jövendőre  nézve  rejt  magában. 


A  bizonyítás  világossága  követeli,  hogy  első  fel- 
olvasásom bevezetéséül  a  kálvinizmus  fogalmát  törté- 
netileg állapítsam  meg.  Félreértés  kizárása  végett  elő- 
ször is  leszögzendő,  hogy  mit  nem  kell  és  mit  kell  a 
kálvinismus  alatt  értenünk.  Kiindulok  e  név  most 
uralkodó  használatából,  ami  a  különböző  országokban 
teljességgel  nem  azonos.  Leginkább  használják  a  kál- 
vinista elnevezést  szektárius  értelemben  véve ;  nem 
ugyan  protestáns,  hanem  katholikus  országokban,  mint 
Magyarországon  és  Francziaországban.  Magyarországon 
a  református  egyház  két  és  fél  millió  lelket  számlál, 
melyet  római  oldalról  és  a  zsidó  sajtóban  állandóan 
a  nem  hivatalos  kálvinista  névvel  bélyegeznek.  Nem 
kedvező  értelemben  használt  elnevezés,  melyet  a  refor- 
mátus egyház  tagjaira  még  akkor  is  alkalmaznak,  ha 
azok  atyáik  hite  iránt  való  rokonszenvöknek  utolsó 
morzsáját  is  eldobták  maguktól.  Ugyané  jelenségre 
bukkanunk  Franczia-,  különösen  Délfrancziaországban, 
hol  a  „Calvinistes"  név  megbélyegző,  még  erősebben 
szektárius  értelemben  használt  elnevezés ;  mikor  senki- 


sem  kérdi,  hogy  az  így  elnevezett  egyénileg  mit  hisz, 
hanem  mindenkire  alkalmazzák,  bár  atheista  légyen 
is,  ha  csak  az  „église  refonnée" -\\q.z  csatlakozott, 
Georges  Thiébaud,  antiszemitizmusáról  hires  tudós, 
Franciaországban  egyúttal  az  antikalvinizmust  is  életre 
keltette,  úgy,  hogy  egészen  a  Dreyfus-ügyig  a  „zsidók 
és  kálvinisták"  mint  két  nemzetellenes  hatalom  voltak 
az  „esprit  gaulois"-val  szembeállítva.  A  kálvinista  név 
szektárius  használata  a  róm.  kath.  hitvitázóktól  szár- 
mazik, kik  kezdettől  fogva  megszokták,  hogy  szemük- 
ben a  protestantizmusnak  legveszedelmesebb  fajtáját 
ezzel  a  gyűlölt  elnevezéssel  ostromolják. 

A  kálvinizmus  ismeretére  és  értékelésére  nézve 
a  névnek  ez  az  első  jelentése  a  legcsekélyebb  fontos- 
sággal sem  bir,  mert  minden  konfesszionalis  tartalomra 
való  tekintet  nélkül  tisztán  formai  és  külsőleges.  Ezzel 
szembeállítható  a  „kálvinizmus"  név  második  haszná- 
lata, amit  konfesstionalisnak  nevezhetek.  Ebben  az 
értelemben  kálvinista  az,  aki  a  praedestinatio  dogmá- 
jának határozott  híve.  Mindazok,  kik  a  praedesíinatio- 
hoz  való  erős  ragaszkodást  nem  helyeslik,  annyiban 
a  római  polemistákkal  haladnak  egy  úton,  amennyiben 
mikor  téged  kálvinistának  neveznek,  azt  akarják  ez 
által  kifejezni,  hogy  az  erkölcsi  élet  komolyságára  is 
veszedelmes  hatású  dogmatikai  korlátoltságban  szen- 
vedsz. És  megfordítva,  theologusok,  kik  különben  teljes 
meggyőződésből  szállnak  síkra  a  praedestinatio  tanáért 
és  dicsőségüknek  tartják,  hogy  kálvinisták:  annyira 
érzik  a  kálvinista  elnevezés  ellenszenves  voltát,  hogy 
felfogásuk  népszerűsítése  kedvéért  szívesebben  „augus- 
tinismus"-w\  beszélnek,  mint  kálvinizmusról.  így  tett 
pl.  önök  között  Hodge  is,  kinek  irodalmi  érdemeit 
egyébként  hálásan  ismerem  el  én  is.  A  kálvinista  név 


harmadik  elnevezése  megtalálható  némely  baptista  és 
methodista  felekezet  egyházi  czimében.  Nem  kisebb 
egyén,  mint  Spurgeon  is  a  baptisták  azon  ágához 
tartozott,  kiket  Angliában  „Calvinistic  Baptists"  néven 
neveznek  és  Walesben  a  whitefieldi  methodistákat  még 
mindig  „Calvinistic  methodists"  néven  ismerik.  A 
megkülönböztetés  itt  egyfelől  hitvallási  jellegű,  de  már 
egy  önálló  egyház  megjelölésére  is  szolgál.  Ez  pedig 
olyan  használata  ennek  a  névnek,  amelyet  Kálvinnál 
szigorúbban  senki  sem  ítélne  el,  mert  míg  ő  élt,  soha 
egyetlen  egy  református  egyház  sem  mert  arra  gon- 
dolni, hogy  Krisztus  egyházát  emberről  nevezze  el.  A 
lutheránusok  megtették  azt ;  mi  reformátusok  soha. 
Azonban  a  szektárius  konfesszionális  és  egyházi  hasz- 
nálaton kívül  előfordul  még  a  kálvinista  név  úgy  is, 
mint  tudományos  elnevezés,  részint  történeti,  részint 
filozófiai  és  részint  politikai  vonatkozásban.  Történeti- 
leg beszél  a  tudomány  a  kálvinizmusról  olyan  érte- 
lemben, hogy  azzal  azt  a  folyam-medret  jelölje  meg, 
amelyben  a  reformációnak  az  a  része  áramlott  tova, 
amely  sem  lutheri,  sem  anabaptista,  sem  socinianus 
nem  volt.  Bölcsészeti  tekintetben  értették  a  fogalmak 
ama  rendszerét,  mely  több  téren  Kálvin  szellemének 
befolyása  alatt  jutott  uralomra.  És  mint  politikai  elne- 
vezés azt  a  mozgalmat  jelöli,  amely  a  népek  szabadságát 
az  alkotmányos  államéletben  először  Hollandiában,  az- 
után Angliában  és  a  múlt  (18-ik)  század  vége  óta  az  Egye- 
sült államokban  is  biztosította.  A  kálvinizmus  név  ebben 
az  utolsó  tudományos  felfogásban  különösen  a  német 
tudósok  között  használatos.  És  nemcsak  az  beszél  így, 
ki  maga  is  „issu  de  Calvin,"''   de  még  aki  a  konfesz- 


Kálvin  sarjadéka. 


szionalis  kalvinizmustól  egészen  elhajlott,  az  is  be- 
ismeri az  így  értelmezett  kálvinizmus  e  magas  jelen- 
tőségét. Csak  három  tudós  bizonyságtételét  említem 
meg.  Az  első  dr.  Robbert  Fniin,  ki  azt  mondja  :  „A 
kálvinizmus  Hollandiába  a  maga  saját  külön  zárt  theo- 
logiai  rendszerével,  az  egyházi  rend  saját  külön  de- 
mokratikus tervével,  szigorú  erkölcsi  érzülettől  áthatva 
egyformán  kész  fegyverrel  jött  be  azért,  hogy  az  embe- 
riségnek úgy  erkölcsi,  mint  vallási  reformációját  ke- 
resztül vigye.  A  római  életelvvel  szemben  saját  kii/ön 
életelvet  állított  fel.  És  abban  a  harczban,  amely  kö- 
vetkezett, a  kálvinizmus  elég  erős  volt  arra,  hogy  a 
közös  ellenségnek  sikerrel  ellentálljon.'"''  Egy  másik, 
még  határozottabban  hitetlen  tudós'^''^  pedig  így  ír : 
„A  16-ik  század  vallási  és  államtudományi  elvének 
legmagasabb  rendűvé  kifejlett  formája  a  kálvinizmus 
volt."  Egy  harmadik  pedig,  hogy  néven  ne  is  ne- 
vezzem, beismeri,  hogy  Németországot,  Hollandiát  és 
Angliát  a  kálvinizmus  tette  szabaddá;  a  „Pilgrim 
Fathers*^''^''-ben  pedig  az  Egyesült  államok  felvirulásá- 
hoz  adta  meg  a  lökést."  Én  tehát  egyedül  ebben 
az  utolsó,  szigorúan  tudományos  értelemben  akarok 
önök  előtt  a  kálvinizmusról,  mint  önálló  életirányzat- 
ról beszélni,  mely  a  maga  saját  életelvéből  a  mi  éle- 
tünk és  gondolkodásunk  számára  saját  külön  élet- 
formát fejlesztett  ki,  amely  nemcsak  Nyugat-Európa, 
de  Észak-Amerika  és  hozzátehetem,  most  már  Dél- 
afrika népeire  is  vonatkozik. 

Az  életnek  ama  területe  pedig,  melyen    a    kálvi- 


•^•'  R.  Fniin  Tien  jaren  uit  den  tachligjarigcn  oorlog  cd.  151.  o. 

van  Oranjc  mct  Anna  van  Saxen.  123.  o. 

nizmust  fellépni  látjuk,  sokkal  nagyobb,  mint  azt  a 
szűkkeblű  konfesszionalis  felfogás  gyakran  véli,  mert 
épen  az  ellenszenv  az  iránt,  hogy  magát,  mint  egy- 
házat emberről  nevezze  el,  lett  az  oka  annak,  hogy 
Francziországban  „hugenották" -ról,  Hollandiában  „Geu- 
sek"-ről,  Nagybrittániában  „puritánok"-ról,  „presby-, 
terianusok"-ról  és  önök  között  gyakran  „Pilgrim-fa- 
thers"-röl  beszéltek  az  emberek,  pedig  mindkét  kon- 
tinensen a  „reformált"  életnek  mindezen  nyilvánulásai 
kálvini  eredetűek  valának.  Sőt  azt  sem  szabad  meg- 
tennünk, hogy  a  kálvinista  terület  határait  csak  ezekre 
az  inkább  tiszta  megnyilatkozásokra  korlátozzuk.  Hisz 
a  keresztyénséggel  sem  teszünk  így,  mert  ugyebár 
Oroszországot,  a  Balkán-államokat,  Örményországot, 
sőt  Abessyniában  Menelik  birodalmát  is  a  keresz- 
tyén örökséghez  számítjuk?  Ugyanígy  a  kálvinista 
örökséghez  kell  számítanunk  azt  is,  ami  egy,  vagy 
más  tekintetben  a  tiszta  kálvinizmus  határvonalát  itt- 
ott  elhagyta.  Pl.  a  Churc  of  England*  az  ő  harmincz- 
kilencz  artikulusával  nagyon  is  kálvinista,  bár  liturgiá- 
jában és  hierarchiájában  elhagyta  is  a  helyes  utat, 
hogy  azután  a  puseysmushan  és  ritualismusban  ennek 
az  eltévelyedésnek  veszedelmes  következményeit  érje 
meg.  Határozottan  kálvinista  volt  az  independensek 
hitvallása  is,  bár  egyházfogalmukban  az  individualiz- 
mus az  organikus  szerkezetet  összetörte.  S  bár  a  leg- 
több methodista  azzal  végezte,  hogy  Wesley  befolyása 
alatt  a  kálvinizmus  theologiai  alapfelfogásával  ellen- 
tétbe jutott:  mégis  a  kálvinista  szellem  volt  az,  ami 
ezt  a  szellemi  reakcziót  a  mindjobban  megkövesülő 
egyházi  élettel  szemben  létrehozta.  Sőt  bizonyos  érte- 


Anglikán  egyház. 

lemben  véve  el  lehet  mondani,  hogy  a  reformáczió 
által  elfoglalt  egész  területen,  amennyiben  az  nem  volt 
lutheránus,  vagy  socinianus  :  a  kálvinizmus  uralkodott. 
Maga  a  baptizmus  is  a  kálvinizmus  sátorában  talált 
hajlékra.  Épen  a  kálvinizmus  szabadelvüségéből  kö- 
vetkezett, hogy  mindenféle  felekezeti  árnyalatot,  elté- 
rést s  ezek  ellen  megint  visszahatásokat  hozott  fel- 
színre. A  romanizmus  a  maga  hierarchiájával  egyforma 
és  egységes.  A  lutheránizmus  hasonló  egységét  és  egy- 
formaságát  a  fejedelem,  mint  summás  episcopas  túl- 
súlyának és  ecclesia  docens-ének  köszöni.  A  kálviniz- 
mus ellenben  —  amelyiknek  sem  egyházi  hierarchiája, 
sem  ecclesia  docense  nincs,  sem  külső  hatóság  be- 
avatkozását ügyeibe  nem  engedi  —  csakis  sokféle 
árnyalatban  fejlődhetett;  azonban  épen  sokféle  árnya- 
lata folytán  az  eltérés  veszélyét  jelentette  és  ez  ellen 
meg  mindig  valamilyen  egyoldalú  reakciót  hivott  életre. 
Az  olyan  szabad  életnyilvánulás,  minőt  létrehozni  a 
kálvinizmusnak  czélja  volt,  az  erős,  teljes  életerejü 
centrum  és  a  szélesen,  messze  elterülő,  elmosódó  pe- 
rifériák között  levő  különbséget  élesen  kitünteti ;  ám 
a  tiszta  és  kevésbbé  tisztább  fejlődés  közötti  szünet- 
len küzdelemben  volt  épen  a  kezessége  annak,  hogy 
a  kálvinizmus  szelleme  folyton  tovább  és  tovább 
fog  hatni. 

így  felfogva  a  kálvinizmus  a  vallásnak  egy  saját 
külön  formájában  vert  gyökeret  és  ebből  a  saját- 
szerű vallási  elvből  először  saját  theologia,  azután  sa- 
ját egyházrend  alakult  ki,  majd  az  állami  és  társa- 
dalmi életről,  az  erkölcsi  világrendről,  természet  és 
kegyelem,  keresztyénség  és  világ,  állam  és  egyház, 
végül  a  tudomány  és  művészet  közötti  viszonyról 
szóló  felfogásnak  egész  külön   alakja   fejlődött  ki.    És 

mégis  mindemez  életnyilvánulásokban  egy  és  ugyan- 
azon kálvinizmust  látjuk  megnyilatkozni,  amennyiben 
mindeme  fejlemények  egyformán  és  önként  egy  és 
ugyanazon  életelvböl  folytak.  Ennyiben  tehát  egy  sor- 
ban áll  az  emberi  élet  ama  más  komplexumaival, 
amelyeket  mi  rendesen  jeléül  annak,  hogy  a  mi  egyetlen 
világunkban  tulajdohképen  négy  önálló  világ  van, 
paganizmiis  és  izlamizmiis,  romanizmiis  és  protestan- 
tizmus nevekkel  szoktunk  nevezni.  S  habár  szigorúan 
véve  a  keresztyénséggel  a  paganizmust  és  izlamizmust 
szokták  koordinálni :  a  kálvinizmus  ezekkel  még  in- 
kább egy  vonalba  állítható,  mert  teljes  önérzettel  ál- 
lítja magáról  azt,  hogy  a  keresztyén  eszmét  jobban 
és  tisztábban  testesíti  meg,  mint  azt  a  romanizmus  és 
lutheranizmus  teszi.  Oroszország  és  a  Balkán-államok 
görög  világában  még  a  nemzeti  elem  az  uralkodó 
tényező ;  a  misztikus  orthodoxiából  sajátos  életforma 
még  nem  fejlődött  ki.  A  lutheránus  országokban  pedig 
a  világi  felsőségekkel  való  küzködés  az  egyházi  elv 
teljes  érvényesülését  megakadályozta.  Egyedül  a  ro- 
manizmusról  lehet  elmondani,  hogy  életgondolatát  az 
érzések  és  életnyilvánulások  egy  külön  világában  tes- 
tesítette meg.  De  most  már  a  romanizmus  mellett  és 
vele  szemben  a  kálvinizmus  lépett  fel,  de  nem  azért, 
hogy  egy  más  egyházi  formát,  hanem  hogy  az  emberi 
életnek  egy  egészen  más  alakját  teremtse  meg,  hogy 
az  emberi  társaságnak  egy  más  létezési  módját  tegye 
lehetővé,  hogy  az  emberi  szív  világát  más  eszmények- 
kel és  képzetekkel  népesítse  be. 

Hogy  ezt  mint  komoly  történeti  kutatásnak  gyü- 
mölcsét barát  és  ellenség  csak  a  mi  századunkban 
ismerte  be  :  idegenszerűnek  ne  tűnjék  föl  önök  előtt. 
Nem  így    történt    volna,    ha    először    mint    rendszert 

dolgozták  volna  ki  s  így  átgondolva  léptették  volna 
életbe.  De  nem  így  volt.  Itt  az  élet  volt  az  első.  A 
kálvinizmus  előtt  az  élet  volt  a  fődolog.  Igen  sokat 
kellett  tennie,  szenvednie  ahoz,  hogy  át-  és  utángondo- 
lásra  ideje  maradhatott  volna.  E  helyett  az  életben  a 
kálvinista  számára  gyakorlatul  ott  volt  a  máglya  és 
a  csatamező.  Ezen  felül  pedig  úgy  a  svájcziak,  mint 
a  hollandok,  valamint  az  angolok  és  skótok,  amely 
népek  között  a  kálvinizmus  legjobban  hódított,  külön- 
ben a  természettől  sem  voltak  valami  különösen  böl- 
cselkedő tehetséggel  megáldva.  S  hozzá  még  ezek  a 
népek  abban  az  időben  spontán  éltek,  úgy,  ahogy 
épen  jött.  A  történetbuvárok  és  gondolkodók  pedig 
csak  azután  és  fokonként  gondolták  át  a  kálvinizmust 
és  a  kálvinista  jelenségek  összefüggéséről,  meg  a 
kálvinista  elv  mindenen  uralkodó  egységéről  csak 
későn  adtak  maguknak  számot.  Sőt  el  lehet  mondani, 
hogy  egy  ilyen  mélyreható  és  mindent  átfogó  élet- 
jelenség fogalomszerü  és  rendszeres  átgondolásának 
szükségessége  csak  akkor  jelentkezett,  mikor  első  élet- 
ereje már  kimerült  és  amikor,  hogy  jövőjét  biztosítva 
lássa,  határainak  pontos  megállapítására  kellett  gon- 
dolnia. És  ha  még  azt  is  hozzátesszük,  hogy  bölcsel- 
kedő századunkban  sokkal  erősebb  lett  a  hajlandóság 
arra,  hogy  életünket  tudatunk  tükrében  egységes  kép- 
ben tükröztessük  vissza,  akkor  azonnal  megértjük, 
hogy  úgy  a  pillanat  szükséglete,  mint  a  jövőért  való 
aggodalom  a  kálvinizmus  lényegéről  való  mélyrehatóbb 
eszmélődésre  miért  kényszerít  bennünket.  Mindaz,  ami 
római,  tudja  miért  él,  mert  Róma  életfelfogásának 
egységéből  azt  tiszta  tudatossággal  meríti.  Az  egyet- 
len elv  által  uralkodó  életfelfogás  ugyanilyen  erejét 
még   az    izlamban  is  megtalálhatjuk.  Egyedül    a    pro- 

testantizmus  bolyong  irány  és  irányítás  nélkül  a  sivatag- 
ban. Ide-oda  megy,-  de  előre  nem  halad.  Innen  ma- 
gyarázható meg  az,  hogy  a  pantheizmus,  melyet  az  uj 
német  filozófia  költött  ki,  konkrét  alakját  pedig  a  dar- 
vinizmusnak  köszöni,  lassanként  az  emberi  életnek 
összes  szféráit,  így  a  theologiát  is  magának  foglalja 
le ;  a  prot.  theologusok  között  pedig  oly  nyugtalanító 
módon  és  annyi  különféle  néven  nyer  tért,  hogy  már 
készen  áll  arra,  hogy  atyáink  örökségét  egy  modern 
buddhizmus  kezeibe  játssza  át.  Az,  ami  a  franczia  for- 
radalomból a  múlt  század  végén  és  a  német  filozófiá- 
ból e  század  folyamán  előállott :  atyáink  világfelfogá- 
sával, életirányzatával  határozott  ellentétben  áll.  Élet- 
küzdelmünk Isten  dicsőségéért  és  egy  megtisztított 
keresztyénségért  folyt.  Korunk  az  ember  dicsőségéért 
harczol  és  lelkesedését  nem  a  Golgotából,  hanem  a 
humanizmusból  meríti.  És  hogy  a  mi  köreink  ezzel  a 
humanizmussal  szemben  olyan  gyengék  voltak  s  egy- 
úttal tért  veszítettek :  kizárólag  abból  magyarázható 
meg,  hogy  nélkülöztük  az  életfelfogásnak  azt  az  egy- 
ségét, ami  egyedül  képes  arra,  hogy  egy  ellenséges 
életirányzatot  határainkról  sikerrel  űzzön  vissza.  Ennek 
az  életfelfogásnak  egységét  pedig  a  mi  számunkra  a 
protestantizmusnak  nem  az  az  üres  fogalma  adja  meg, 
amely  mindenféle  kanyarulatban  kígyózik,  hanem  ab- 
ban a  nagy  történeti  folyamatban  találjuk  azt  meg, 
amelyik  mint  kálvinizmus  a  maga  élete  hatalmas  fo- 
lyama számára  saját  külön  medret  ásott  magának. 
Hála  a  kálvinizmus  egységes  elvének,  önök  itt  Ame- 
rikában, mi  pedig  Európában  a  romanizmustól  külön 
és  a  modem  pantheizmiissal  szemben  képesek  le- 
szünk újra  állást  foglalni.  A  kiindulási  pont  és  a 
történeti    életfelfogás   egysége    nélkül   azonban  önálló 

pozíció  elfoglalására  és    a    védelemre   erőnk   egyaránt 
hiányzik. 

De  épen  ennek  az  ügynek  nagy  fontossága  tiltja 
meg  nekünk,  hogy  minden  bizonyítás  nélkül  elfogad- 
juk azt,  hogy  a  kálvinizmusban  tényleg  az  életfelfo- 
gásnak ilyen  egysége  lépett  fel  s  hogy  a  kálvinizmus- 
ban nem  részleges  és  időleges  történeti  jelenséggel, 
hanem  egy  olyan  elvi,  mindent  átölelő  életrendszerrel 
van  dolgunk,  mely  a  múltból  származva,  egyedül  ké- 
pes arra,  hogy  bennünket  a  jelenben  erősítsen,  hogy 
a  jövendő  építésére  segítsen.  Fel  kell  tehát  tennem  a 
kérdést :  mik  azok  a  feltételek,  melyekről  oly  egyete- 
mes jellegű  életrendszerek,  minők  a  paganizmus,  izla- 
nizmus,  romanizmus  és  modernizmus  felismerhetők, 
hogy  aztán  megmutassam  önöknek,  miszerint  a  kálvi- 
nizmus ezeknek  a  szükséges  feltételeknek  teljes  mér- 
tékben megfelel. 

Ezek  a  feltételek  első  sorban  azt  követelik,  hogy 
minden  emberi  élet  három  alapviszonyának  saját  külön 
felfogása  egy  saját  külön  elvből  következzék.  Ez  a  három 
viszony  pedig  a  következő:  1.  viszonyunk  Istenhez, 
2.  viszonyunk  az  emberhez,  3.  viszonyunk  a  világhoz. 

Első  követelmény  tehát  az,  hogy  egy  ilyen  tö- 
rekvés Istenhez  való  viszonyunknak  meghatározott  fel- 
fogásából induljon  ki.  És  ez  nem  esetleges,  ennek 
így  kell  történnie,  másként  nem  lehetséges.  Hogy 
pedig  egy  törekvés  egész  életünkre  rányomja  bélye- 
gét, ahhoz  első  sorban  az  szükséges,  hogy  tudatunk- 
nak olyan  pontjából  vegye  eredetét,  hol  életünk  még 
osztatlan,  egységes ;  tehát  nem  a  szétterjedt  hajtások- 
ból, hanem  a  gyökérből,  honnan  a  törzs  és  minden 
ág  kinőtt.  Ez  a  pont  pedig  nem  lehet  másutt,  mint 
mindannak    az    ellentétében,    ami    emberi    életünkben 

véges,  szóval  abban,  ami  mögötte  áll,  t.  i.  a  végtelenben. 
Egyedül  ott  van  az  a  közös  forrás,  ahonnan  emberi 
életünknek  különböző  folyamai  erednek  és  szétválnak. 
Egyénileg  folyton  tapasztaljuk  is,  hogy  kedélyünknek 
legmélyebb  rétegeiben,  azon  a  ponton,  hol  szívünk 
az  Örökkévaló  előtt  feltárul,  életünknek  összes  sugarai 
mintegy  gyüpontban  hogyan  jönnek  össze  és  egyedül 
onnan  nyerik  azt  a  harmóniát,  mit  életünkben  oly  sok- 
szor és  oly  kínosan  veszítünk  el.  Az  imádságban 
nemcsak  Istennel  való  egységünk,  de  személyes  éle- 
tünknek egyjége  is  rejlik.  Azok  a  történelmi  mozgal- 
mak, melyek  nem  ebből  a  legmélyebb  forrásból  ered- 
tek, nem  is  voltak  mások,  mint  részleges  és  múló 
jelenségek ;  egyedül  czok  a  históriai  törekvések,  me- 
lyek az  ember  egyéni  létének  e  legnagyobb  mélysé- 
geiből eredtek,  ölelik  át  az  egész  életet  és  birtak  tar- 
tóssággal mindenkor. 

Ez  az  eset  a  paganizmussal,  melynek  legáltalá- 
nosabb alakjában  az  az  ismérve,  hogy  Istent  a  te- 
remtményben sejti,  véli  és  jelképezi.  Ez  áll  a  legalsó 
fokon  levő  animizmusról  ép'  ügy,  mint  a  legfelső  fo- 
kon levő  buddhizmusról.  A  paganizmus  Istennek  a 
teremtményen  felül  és  kivül  álló,  önálló  létezésére 
nem  emelkedik  föl.  Mégis  a  kiindulási  pont  még  eb- 
ben a  gyarló  formában  is  annak  a  viszonynak  egy 
meghatározott  felfogása,  melyben  a  végtelen  a  véges- 
sel áll  és  az  emberi  együttélésre  vonatkozó  alakító 
erejét  épen  ennek  köszönhette.  Épen  azért  hozhatott 
tehát  létre  az  egész  emberi  élet  számára  egy  saját 
külön  életformát,  mert  ilyen  mély  kiindulási  pontja 
volt.  Ugyanígy  állt  a  dolog  az  izlamizmussal  is.  Ismer- 
tető jegye  az,  hogy  teljesen  pogányellenesen  Isten  és 
a  teremtmény  között  minden  összefüggést  elvág.  Mo- 

hamed  és  a  Korán  itt  a  történeti  nevek :  de  lényegé- 
ben a  félhold  nem  más,  mint  a  paganizmus  absolut 
ellentéte.  Az  izlam  Istent  a  teremtménytől  izolálja, 
hogy  a  teremtménynyel  való  minden  összevegyülését 
elvágja.  Az  izlamnak,  mint  ellenlábasnak  ép'  oly 
messzeható  ereje  van;  ezért  volt  képes  az  emberi  élet- 
nek egy  külön  világát  megalkotni.  Ez  az  eset  a  roma- 
nízmusnál  is.  Itt  is  a  pápai  tiara,  a  hierarchia,  a  mise 
és  még  annyi  más  minden  egyetlenegy  alapgondolat- 
nak a  kifolyása.  Az  alapgondolat  pedig  ez :  Isten  egy 
misztikus  közvetítő  eszköz  által  a  teremtmény  nyel 
közösségbe  lép.  Ez  az  eszköz  pedig  nem-  más,  mint 
az  egyház,  de  nem  mint  misztikus  szervezet,  hanem 
mint  látható,  tapasztalható,  észrevehető  intézmény.  Itt 
az  egyház  Isten  és  a  világ  között  áll  és  amennyiben 
ez  az  egyház  az  emberi  életet  magába  felvehette, 
annyiban  az  emberi  együttélésnek  a  romanizmus 
is  egy  sajátos  alakját  teremtette  meg.  Azonban  nem 
kevésbbé  mély  alapgondolattal  áll  e  három  mellett  és 
e  hárommal  szemben  a  kálvinizmus.  Ez  Istent  nem  a 
íeremtmény^<?/z  keresi,  mint  a  paganizmus.  Istent  nem 
izolálja  a  teremtmény/ő/,  mint  az  izlam.  Isten  és  a 
teremtmény  között  közvetítő  közösséget  nem  létesít 
mint  Róma,  hanem  azt  a  felséges  gondolatot  prokla- 
málja, hogy  Isten  az  ő  fenséges  létében  minden  te- 
remtménye felett  végetlen  magasságban  állva.  Szent- 
lelke által  teremtményeivel  mégis  közvetlen  közösség- 
ben áll.  A  kálvinista  praedestinatio  hitczikkének  ez  a 
magva  és  a  szíve.  Közösség  Istennel,  de  egész  az 
örökkévalóságig,  t.  i.  az  ö  tanácshatározatáig  keresztül- 
vive.  Nincs  kegyelem,  csak  az,  amelyik  Istentől  köz- 
vetlenül jön  hozzánk.  Egész  szellemi  lételünket,  éle- 
tünknek minden  pillanatában,  maga  Isten  hordozza  és 

tartja.  Istennek  minden  gyermeke  egyenes  összekötte- 
tésbe lépve  ö  vele,  egész  lételében  ő  neki  szolgál.  A 
„Soli  Deo  glória"  gondolata  eredmény  volt,  nem  kiin- 
dulási pont ;  a  praedestinatio  pedig  kérlelhetlenül 
fenntartatott,  de  nem  azért,  hogy  ember  és  ember 
között  különbség  létezzék,  még  kevésbbé,  hogy  büsz- 
keségí^uik  legyeztessék,  hanem  azért,  hogy  a  mi  Isten- 
nel való,  az  örökkévalóságtól  az  örökkévalóságig  tartó 
közvetlen  és  egyenes  összeköttetésünkről  kezességünk 
legyen.  A  kálvinistára  nézve  tehát  a  Rómával  való 
szembehelyezkedés  czélja  mindig  az  volt,  hogy  az 
egyházat,  amelyik  Isten  és  a  lélek  közé  helyezkedett, 
az  útból  eltávolítsa.  Az  egyház  tehát  sem  tisztség- 
ben, sem  önálló  intézményben  nem  keresendő,  az 
egyházat  maguk  a  hivek  alkották,  amennyiben  hitük 
által  magával  a  Mindenhatóval  állottak  összeköttetés- 
ben, így  tehát  itt  a  kálvinizmusban  is  ép'  úgy,  mint 
a  paganizmusban,  az  izlamnal  ép'  úgy,  mint  a  romaniz- 
musnál  az  Isten  és  ember  között  levő  viszonynak  saját 
külön  meghatározott  felfogását  találjuk.  Ennek  a  ki- 
mutatásávaf  pedig  eleget  tettünk  annak  az  első  felté- 
telnek, melyet  minden  önálló  életfelfogás  számára  fel 
kell  állítani,  amely  az  emberi  életnek  saját  külön  for- 
máját akarja  megteremteni. 

Közben  azonban  két  ellenvetéssel  találkozhatunk. 
Egyfelől  ugyanis  azt  kérdezheti  valaki:  nem  a  kálvi- 
nizmus számára  akarom-e  kizárólag  lefoglalni  azt  a 
dicsőséget,  ami  a  protestantizmust  általában  megilleti? 
Másfelől  meg  azt,  hogy  korunk  modernizmusa  nem 
ép'  oly  mindenre  kiterjedő  életformát  alkot-e,  bár  nem 
a  vallástól  kölcsönözte,  sőt  inkább  minden  felfogható 
vallás  megkerülésével  teremtette  azt  meg  magának? 
Megpróbálok  mindkét  ellenvetésre  megfelelni. 

Lássuk  az  elsőt.  Félreismerem-é  a  protestantiz- 
mus egyetemes  jelentőségét  akkor,  amikor  a  kálviniz- 
musnak tulajdonítom  azt  a  dicsőséget,  hogy  az  Isten- 
nel való  közvetlen  közösséget  helyreállította  ?  Nem 
hinném.  Hiszen  történelmi  értelemben  fogva  fel  a 
dolgot,  a  kálvinizmus  mellett  egyedül  a  lutheranizmus 
protestáns  örökség.  A  hősies  kezdeményezés  dicsősé- 
gét nem  is  kívánom  Luthertől  elvitatni.  Szívében  inkább 
ő,  mint  Kálvin,  küzdötte  át  azt  a  kínos  harczot,  amely 
világtörténelmi  szakadásra  vezetett.  Luthert  Kálvin 
nélkül  meg  lehet  érteni,  de  Kálvint  Luther  nélkül 
nem.  Nem  kis  részben  Kálvin  aratta  le  azt,  mit  a 
wittenbergi  hős  Németországon  és  azon  kívül  vetett. 
De  ha  azt  kérdezzük,  hogy  a  reformátor!  elvet  ki  ér- 
tette meg  a  legmélyebben,  ki  dolgozta  ki  a  legtelje- 
sebben és  ki  alkalmazta  azt  a  legszélesebb  területre, 
akkor  a  történelem  nem  a  vallásos  érzés  wittenbergi 
hősére,  hanem  a  genfi  nagy  gondolkodóra  mutat.  Bizo- 
nyos, hogy  a  közvetlen  összeköttetést  Istennel  Luther 
is  akarta,  de  ő  ezt  a  közösséget  szubjektív  anthropo- 
logiai  oldaláról  fogta  fel,  és  nem  objectív-theologiai 
szempontból,  mint  Kálvin.  Az  ő  kiindulási  pontja  az 
igazzá  tevő  hitnek  speciális  soteriologíai  elve  volt, 
míg  a  Kálviné  Isten  szuverenitásának  egyetemes  kos- 
mologiaí  elvében  rejlett.  Ennek  következménye  volt 
azután  az,  hogy  míg  Luther  az  ecclesia  representativa-t, 
az  ecclesia  docens-t  tolta  újból  Isten  és  a  hivők  közé, 
addig  Kálvin  az  egyházat  magukban  a  hívőkben  ke- 
reste. Ennyiben  Luther  még  a  római  sacramentalis 
felfogásra  és  római  kultuszra  támaszkodott,  mialatt 
Kálvin  mindkettőn  keresztül  vezette  azt  a  vonalat, 
amely  Istentől  egyenesen  az  emberig  és  az  embertől 
Istenig   van    megvonva.    És    ami    még   jellemzőbb,   a 

reformáció  az  összes  lutheránus  országokban  inkább 
a  fejedelmektől  indulván  ki,  mint  a  néptől,  ez  által  a 
világi  fe/söség  hatalma  alá  került,  amelyik  azután  az 
egyházban,  mint  „summus  episcopus"  hivatalosan  lé- 
pett fel  és  ennek  következtében  életelvével  megegye- 
zően sem  a  szoczialis,  sem  az  állami  életet  át  nem 
alakította.  A  lutheranizmus  egyházi  és  theologiai  jel- 
legű maradt;  minden  emberi  életjelenségre,  még  az 
egyházon  kivül  is,  a  kálvinizmus  nyomta  rá  bélyegét 
csupán.  A  lutheranizmusról,  mint  valami  saját  külön 
életforma  megteremtéséről  nem  is  beszél  senkisem, 
még  a  nevet  is  alig  használják  ma  már,  mig  a  kálvi- 
nizmus, mint  egy,  az  emberi  élet  egy  külön  világának 
megteremtője  előtt  mind  egyezőbb  értelemmel  hódol- 
nak meg  a  történelem  ismerői.  És  ha  ennél  az  oknál 
fogva  a  lutheranizmus  nem  jöhet  figyelembe,  még 
kevésbbé  igényelheti  ezt  a  protestantizmus  általános 
fogalma,  mert  hiszen  az  tisztán  negativ  fogalom  s  ezt 
a  kifejezést  ma  leginkább  azok  a  körök  szeretik,  ame- 
lyek a  reformátori  hitvallás  minden  pozitiv  tartalmá- 
val már  teljesen  szakítottak. 

Lássuk  a  második  ellenvetést.  Ha  igaz  az,  hogy 
az  élet  minden  egyetemes  fejlődési  alakjának  a  mi 
Istenhez  való  viszonyunkból  kell  kiindulnia:  hogyan 
van  az,  hogy  a  franczia  forradalom,  melyből  a  moder- 
nizmus előállott,  ezzel  az  elvvel  ellentétben  minden 
vallással  szakított?  A  kérdésben  már  benne  van  a 
felelet.  Amikor  ugyanis  „ni  Dieii,  ni  niaitre"  jelszó 
által  a  gyakorlati  életben  és  a  világnézetben  az  élő 
Istennel  az  emberek  többé  nem  számoltak,  ezáltal 
tulajdonképen  Istenhez  való  viszonyuk  egy  saját  külön 
felfogása  nyomult  előtérbe.  Egy  kormány,  amely  kö- 
vetét visszahívja,  és  a  másik  állam  kormányával  min- 

den  összeköttetést  megszakít,  ez  által  meg  is  határozza 
ama  másik  állam  kormányához  való  viszonyát,  t.  i. 
feszült  viszonyát,  ami  aztán  könnyen  háborúra  vezet- 
het, így  volt  itt  is.  A  franczia  forradalom  hatalmas- 
sága miután  más  viszonyt,  mint  a  római  egyház  által 
közvetítettet  nem  ismert,  miután  az  egyházét  nem 
akarta :  megszakított  Istennel  is  minden  viszonyt, 
minek  következtében  minden  vallásos  hitirányzattal 
háborúba  keveredett.  De  azért  lényegében  itt  is  egy. 
Istennek  a  teremtményhez  való  viszonyára  vonatkozó 
alapfelfogást  találunk  és  ez  Istennek,  ha  nem  is  a 
szív,  de  a  tudomány  és  társadalom  számára  való  ha- 
lottá nyilvánításában  áll.  És  bár  igaz  is  az,  hogy 
mikor  a  modernizmus  franczia  kezekből  németbe  ment 
át,  a  tiszta  tagadásnál  meg  nem  állhatott,  de  az  ered- 
mény mutatja,  hogy  bár  belőle  attól  a  pillanattól 
fogva  pantheizmus,  vagy  agnosticizmus  is  lett, 
tulajdonképen  azért  mindkét  alakban  mégis  Istennek 
ügy  a  gyakorlati,  mint  a  szellemi  életből  való  kizárása 
mellett  állandóan  megmaradt.  Gondolatmenetünkben 
ugyanis  a  fősúlyt  mindenekelőtt  arra  fektetjük,  hogy 
kimutassuk,  hogy  Istenhez  való  viszonyunknak  mi- 
lyen kilátásai  vannak  az  emberi  élet  egyéb  meg- 
nyilvánulásaira ;  ez  azonban  úgy  a  pantheizmus,  mint  az 
agnoszticizmus  hatása  alatt  a  nullára  redukálódik.  Mind- 
azt, amit  e  két  szellemi  irányzat  uralma  alatt  az 
emberek  gondolnak  és  mindazt,  amit  létrehoznak,  ki- 
zárólag emberi  tényezőből  magyarázzák.  A  merev  hu- 
manizmuson egyik  irányzat  sem  tud  felülemelkedni. 
Határozottan  ragaszkodom  tehát  egyfelől  ahhoz 
a  tételhez,  hogy  Istenhez  való  viszonyunknak  képzete  az 
az  alapfelfogás,  ami  az  emberi  élet  minden  egyetemes 
fejlődésformáján  uralkodik;  másfelől  pedig  ahhoz,  hogy 

egy  ilyen  alapfelfogás  számunkra  a  kálvinizmusban  is 
megadatott,  hála  a  közvetlen  közösségről  szóló  amaz 
alapfelfogásának,  amelyet  Isten  és  az  ember,  továbbá  az 
ember  és  az  Isten  viszonyára  nézve  felállított.  Hozzá- 
teszem most  már  azt  is,  hogy  ezt  az  alapfelfogást 
a  kálvinizmus  nem  maga  találta,  vagy  gondolta  ki, 
hanem  hithöseink  szívébe  és  lelkébe  maga  Isten 
plántálta  bele,  mert  mi  itt  nem  valami  száraz  intellec- 
tualizmus  termékével  állunk  szemben,  hanem  az  Isten 
által  a  szívekben  végzett  munka  gyümölcsével,  vagy 
ha  úgy  tetszik.  Istennek  a  történelemben  jelentkező 
inspiratiójával.  A  súlyt  erre  a  tényre  kell  fektetni.  A 
kálvinizmus  a  lángésznek  sohasem  tömjénezett,  hősei- 
nek szobrot  nem  állított,  nevüket  is  alig  említi.  Kál- 
vin emlékezetét  Genfben  egy  a  falba  erősített  kő  hir- 
deti csupán.  Sírját  is  elfeledték.  Hálátlanság  volt-é  ez? 
Legkevésbbé,  mert  bármennyire  tisztelték  is  Kálvint 
az  emberek,  a  16-ik  és  17-ik  században  élénk  tudatá- 
ban voltak  mindig  annak,  hogy  van  Egy  Valaki,  aki 
több,  mint  Kálvin  :  t.  i.  Isten  maga  az,  és  0  műkö- 
dött itt.  Épen  azért,  nincs  az  életben  egy  egyetemes 
mozgalom  sem,  melyben  kevesebb  összebeszélést,  ke- 
vesebb egyezkedést  lehetne  találni,  mint  ebben.  A  kál- 
vinizmust Nyugat-Európa  összes  nemzetei  között  egy- 
idejűleg látjuk  feltámadni  és  előtérbe  lépni,  de  nem 
azért,  mert  az  egyetemeket  használja  fel  eszközéül, 
vagy  mert  a  népet  a  tudósok  vezetik,  avagy,  mivel 
városi  hatóság  áll  az  élére,  hanem  mert  magának  a 
népnek  kebléből  áll  elő;  takácsok  és  földmivesek, 
munkások  és  cselédek,  asszonyok  és  leányok  között; 
mindegyiknél  egy  és  ugyanazon  dolog  az  ismertető 
jegy:  a  hitnek  bizonyossága  az  egyház  közbenjárása 
nélkül,    igen,    mi    több,    az    egyház    ellenére    is.    Az 

emberi  szív  Istennel  örök  békére  jutván,  Istennel  való 
közössége  által  megerősödöttnek  érzi  magát ;  valami 
szent,  magas  hivatást  érez  magában  s  minden  erejét 
és  minden  életnyilvánulását  Isten  dicsőségére  irányozza. 
És  amikor  itt  akár  a  férfiak,  akár  a  nők,  akik  az  Isten- 
nel való  életnek  részesei  lettek,  arra  kényszeríttetnek, 
hogy  hitükről  mondjanak  le,  ez  számukra  lehetetlen, 
mert  nekik  megdönthetetlen  erővel  kell  az  Istenhez  ra- 
gaszkodni. És  így  lépnek  fel  ezren  és  tízezren  a  mág- 
lyákra is,  nem  panaszkodva,  de  ujjongva  s  szívükben 
dicshymnusszal,  ajkaikon  zsoltárok  dallamával.  Ezt 
azonban  nem  Kálvin,  hanem  Isten  cselekedte,  az  ő 
Szent  Lelke  által,  Kálvinban  épen  ügy,  mint  bennünk. 
Kálvin  nem  állott  felettük,  hanem  mint  testvér  mellet- 
tük, mert  őt  is  Isten  áldotta  meg  azokkal  együtt.  És 
az  Istennel  való  közvetlen  közösség  alapfelfogására  is 
így  jutott  a  kálvinizmus.  Nem  azért  tehát,  mert  ezt  is 
talán  Kálvin  gondolta  ki,  hanem  azért,  mert  Isten 
maga  a  Vele  való  közvetlen  közösség  lehetőségében 
őseinknek  egy  olyan  kincset  ajándékozott,  aminek 
tisztább  tudatára  Kálvin  jutott  legelőször.  Ez  a  Szent- 
léleknek a  történelemben  megnyilvánuló  ama  magasz- 
tos ténye,  miáltal  a  kálvinizmus  megszenteltetett  s 
amiből  csodás  erejét  megértjük. 

Mert  íme,  vannak  a  történelemnek  korszakai, 
mikor  a  vallásos  élet  ütőere  lanyhán  lüktet.  És  van- 
nak ismét  más  idők,  mikor  a  vallásosság  dagálya  ha- 
talmas hullámokat  vet.  A  16-ik  században,  főleg  a 
nyugat-európai  népeknél,  ez  utóbbi  volt  az  eset.  Mikor 
a  középkor  végéhez  közeledett,  a  nemzetek  életének 
minden  mozgalmában  a  hitkérdés  uralkodik.  Az  újkor 
történelme  a  hitből  indul  ki,  aminthogy  a  legújabb 
modern  história  a  franczia  forradalom  hlletlenség-kiáltá- 

sából.  Hogy  a  vallásos  élet  hanyatlását  és  emelkedé- 
sét micsoda  törvény  szabályozza :  az  előttünk  rejtve 
van,  de  azt  megtudhatjuk,  hogy  egy  ilyen  törvény 
van  s  hogy  erősen  vallásos  korszakokban  a  Szentlélek 
hatása  a  szívekre  sokkal  nagyobb.  Ezt  a  hatalmas 
működést  az  apostol  írja  le  nekünk,  amikor  Istennek 
hatalmáról  szól,  amely  élő,  erős  és  élesebben  metsző, 
mint  a  kétélű  kard,  a  velők  és  vesék  megoszlásáig 
keresztül  hat,  a  gondolatokat  és  szívnek  tanácsait 
ítélve.  A  mi  kálvinistáink,  a  mi  puritánaink  és  pil- 
grim-father-eink  Istennek  ugyanazt  a  hatalmas  mű- 
ködését tapasztalhatták.  Nem,  egész  tömegeket  meg- 
győzve, amint  az  nem  egy  általános  mozgalomnál 
tapasztalható,  hanem  igenis,  érezték  ezt  a  megragad- 
tatást  azok,  kik  akkor  az  élet  centrumában  állottak  s 
kik  ennek  az  erős  mozgalomnak  főhordozói  valának. 
Ilyen  férfiak  és  ilyen  nők  pedig  minden  nép  között  és 
minden  rendből  voltak,  kik  az  ő  örökkévaló  lényének 
felségével  való  közvetlen  közvetlen  közösséget  magá- 
tól Istentől  vették.  Hala  legyen  Istennek  a  szívekben 
végzett  eme  munkájáért,  a  kálvinizmus  alapgondolata 
most  már  az  lett,  hogy  az  ember  egész  életével  Isten 
színe  előtt  áll.  Ez  a  megragadó  gondolat,  vagy  helye- 
sebben hatalmas  tény  az,  mely  minden  téren  való 
föllépésében  érvényesül.  Ez  az  az  anyagondolat,  melyből 
a  kálvinizmus   egész   gazdag    életnézete    megszületett. 


Ez  visz  magától  a  második  feltételhez,  mely  min- 
den mélyreható  mozgalomnak,  ha  az  az  emberi  élet- 
nek sajátos  formáját  meg  akarja  alkotni,  ismertető 
jegye  kell,  hogy  legyen.  És  ez  az  a  követelmény,  hogy 
az  embernek  embertársához  való  viszonyáról  is  külön 


24 

felfogással  birjon.  Hogyan  állunk  meg  Isten  előtt?  ez 
a  második  fökérdés,  ami  életünk    irányítására    és   be- 
rendezésére döntő  jelentőséggel  bir ;  a  harmadik  pedig 
amire  azonnal  rátérek,  az,  hogy  hogyan  állunk   a   vi- 
lággal szemben  ?  Az  emberek   között   nem    egyforma- 
ság,   hanem    sokféleség    uralkodik.    Már    magában    a 
teremtésben  is  meg  van  a    nő    és   férfiú    között    levő 
különbség.  A  testi  és  szellemi  adományok  és  tehetsé- 
gek az  egyik  embert  a  másiktól  állandóan  megkülön- 
böztetik.   A  múlt  pedig   úgy  a    nemzedékek    életében 
mint  a   saját   egyéni    életünkben,    különbségeket    idéz 
elő.  A  szegénynek  és   gazdagnak   társadalmi    helyzete 
is  különbséget  eredményez.  Ezek  a  különbségek  élet- 
felfogásunk által  gyengíthetők,  vagy  erősíthetők.  És  a 
paganizmus  ép'  úgy,  mint  az  izlamizmus,  a  romanizmus 
ép'  úgy,  mint  a  modernizmus  s  természetesen  a  kálvi- 
nizmus is  eredeti  alapelvük  szerint  foglalnak    e  tekin- 
tetben állást.  Ha  a  paganizmus  szerint  Isten  a  teremt- 
ményben van,    akkor    abban    a    nagyságban,    ami  az 
emberek  között  jelentkezik,  tulajdonképen  isteni  többlet 
rejlik,  akkor  eljutunk  a  félistenek,   a  héroszok   imádá- 
sára  és. végre  a  Divus  Augustus    előtt   való    áldozatra 
is.  De  ugyanakkor  megvan  az  alsóbbrendű  istennélkü- 
liség is  és  ebben  ez  esetben  Indiában  és  Egyptomban  a 
kasztokra  osztás,  másutt  pedig  a  rabszolgaság  lép  fel. 
Egyik  ember  a  másik  alá  helyeztetik.  Az  izlamban,  mely 
hurikkal  telt  paradicsomról  álmodozik,  érzéki  gyönyör 
lesz    az   uralkodó ;    a  nő    a    férfi    rabnője,    a    kafir    a 
mozlemnek  alárendeltje  lesz.  A  romanizmus  keresztyén 
gyökérből  nőve  ki,  ezen  az  abszolút  megkülönbözteté- 
sen   felülemelkedik   és    viszonylagossá    teszi    azt,    de 
csak  azért,  hogy  az  embernek  emberhez  való   minden 
viszonyát    hierarchikusan    fogja    fel :    hierarchia    Isten 

angyalai  között,  liierarchia  Isten  egyházában,  hierarchia 
az  életben,  így  tehát  teljesen  arisztokratikus  életfel- 
fogás, mint  az  eszménynek  megtestesítése.  És  vé- 
gül a  modemizmus  minden  különbséget  tagadva 
és  száműzve  addig  nem  nyugszik,  mig  nőt  a  fér- 
fiúval, férfiút  a  növel  egyenrangúvá  nem  tett  és  így 
minden  különbséget  nivellálva  s  az  egyformaság  átka 
alá  szorítva,  az  életet  öli  meg.  Mindenki  számára 
egy  typust,  egy  öltözetet,  egy  és  ugyanazon  életfejlő- 
dést vesz  fel ;  ami  pedig  azon  kivül  és  azon  felül 
van,  mint  a  közfelfogásra  bántót,  elutasítja.  Már 
most  így  a  kálvinizmus  is.  Istennel  szemben  való 
alapviszonyából  kifolyólag  az  ember  és  ember  közötti 
viszonyt  illetőleg  egy  saját  külön  alapfelfogást  veze- 
tett le,  és  ez  az  az  egyedül  helyes  viszony,  melyről  azt 
látjuk,  hogy  a  16-ik  század  óta  folyton  nagyobb  és 
nagyobb  tért  hódít.  Ha  ugyanis  a  kálvinizmus  egész 
életünket  egyenesen  Isten  elé  állítja,  akkor  ebből  az 
következik,  hogy  mindenkinek,  férfiúnak  vagy  nőnek, 
gazdagnak  vagy  szegénynek,  gyöngének  vagy  erősnek, 
tehetségesnek,  vagy  kevésbbé  tehetségesnek,  mint 
egyformán  Isten  teremtményeinek  és  mint  szegény, 
veszendő  bűnösöknek  egymással  szemben  semmi  di- 
csekedni valójuk  nem  lehet,  és  hogy  mi  Isten  előtt, 
tehát  egymás  között  is,  mint  ember  és  nép  egyenlők 
vagyunk  s  hogy  semmi  más  különbség  az  emberek 
között  fenn  nem  állhat,  csak  az,  hogy  egyiknek  Isten 
nagyobb  tekintélyt,  vagy  több  tehetséget  adott  mint 
a  másiknak,  de  csak  azért,  hogy  velük  másoknak  és 
e  másokban  is  velük  együtt  Istennek  szolgáljon.  Ebből 
a  főszempontból  a  kálvinizmus  tehát  nemcsak  minden 
rabszolgaságot  és  kasztrendszert,  de  ép'  oly  határozot- 
tan a  nőnek  és  szegénynek  minden    álczázott    szolga- 

ságát  is  elítéli ;  tökéletesen  ellene  van  az  emberek 
között  levő  minden  hierarchiának  és  semmi  más  arisz- 
tokráciát nem  tűr,  csak  azt,  amely  akár  az  egyénben, 
akár  a  nemzetségben  az  Isten  kegyelméből  való  te- 
hetség vagy  jellem  dolgában  a  többiek  fölött  való 
kiváltságot  mutat  és  ezt  a  kiváltságot  nem  a  maga 
méltóságának  emelésére  akarja  kiélvezni,  hanem  Isten 
uralmának  a  világban  való  növelésére  felhasználni.  Azért 
a  kálvinizmusnak  következetesen  az  élet  demokratikus 
felfogásában  kell  kifejezésre  jutni ;  a  népek  szabadsá- 
gát kell  mindenütt  proklamálnia.  És  addig  nem  nyu- 
godhatik,  amig  ügy  a  felsőség  részéről,  mint  a  társa- 
dalmi életben  is  mindenkit,  aki  ember,  csak  azért, 
mert  ember,  azaz  Isten  képmására  alkotott  teremtmény, 
mint  embert  nem  tisztelnek,  fogadnak  és  értékelnek. 
Nem  az  irigységnek  eredménye  ez.  Nem  az  al- 
sóbbrendű húzta  le  magához  a  fentebb  állót,  hogy 
aztán  magát  tolja  fel,  hanem  minden  lénynek  az  Izrael 
Szentje  lábainak  zsámolyánál  való  egyforma  leborülása 
ez  csupán.  Innen  van  az,  hogy  a  mülttal  való  hirtelen 
szakítás  a  kálvinizmusnál  sem  következett  be.  S  vala- 
mint a  keresztyénség  is  a  rabszolgaságot  előállása 
pillanatában  mindjárt  meg  nem  szüntette,  de  erkölcsi- 
leg megbélyegző  ítéletével  aláaknázta,  úgy  a  kálviniz- 
mus is  kezdetben  a  középkortól  örökölt  hierarchikus- 
arisztokratikus állapotokat  meghagyta.  Ha  az  oraniaiak 
fejedelmi  sarj  voltak  is,  azért  még  nem  bizalmatlan- 
kodtak  velük  szemben,  de  annál  inkább  tisztelték  őket. 
A  kálvinizmus  a  társadalom  épületét  belsőleg  építette 
át,  de  nem  úgy,  hogy  osztályirigységet  ébresztett, 
avagy  a  gazdagok  birtokát  akarta  elkobozni,  hanem 
szigorúbb  életfelfogás,  komolyabb  munkásság,  maga- 
sabbrendü  jellemerő  által  a  polgárság  a  nemességet,  a 

munkás  a  mesterembert  nemes  versenyre  ösztönözte. 
Először  Istenre  s  azután  felebarátainkra  tekinteni : 
ez  volt  az  a  törekvés,  az  a  hangulat,  az  a  szellemi 
irányzat,  amivel  a  kálvinizmus  mindenhova  behatolt 
és  ebből  a  kegyes  istenfélelemből,  ebből  az  Isten  előtt 
való  közös  megállásból  valami  szent  demokratikus  ér- 
zés fejlődött  ki,  hódított  tért,  vált  végtére  is  uralko- 
dóvá. Oly  eredmény  ez,  amit  semmi  sem  vitt  annyira 
előre,  mint  épen  a  szenvedésben  való  közös  osztá- 
lyosság. Mikor  Egmond  és  Hoorne  grófok,  bár  a  róm. 
katholikus  valláshoz  még  ragaszkodva,  ugyanazon  vér- 
padra léptek  fel,  amelyiken  nemes  hitükért  az  iparos  és 
takács  már  lefejeztettek,  ebben  a  keserű  közös  halálban 
a  különböző  osztályok  csak  kiengesztelődtek  egymással 
szemben.  Alva,  az  arisztokrata  volt  az,  ki  véres  műve 
által  a  demokratikus  szellem  fellobogását  elősegítette. 
Hogy  ember  és  ember,  tisztán  emberi  szempontok 
alapján  az  egyenlőség  elvénél  fogva  egymás  mellé 
állíttatott :  ez  a  kálvinizmus  soha  el  nem  múló  és  el 
nem  vitatható  dicsősége.  De  a  franczia  forradalom 
egyenlőség-utópiájától  épen  abban  különbözött,  hogy 
mig  Parisban  mindenki  Isten  ellen  lázadt,  itt  mindenki 
Isten  előtt  borúit  le  és  az  Ö  dicsőségéért  lángolt  fel- 
magasztosult lélekkel. 

A  harmadik  alapvető  viszony,  mely  az  életfelfo- 
gásra döntő  jelentőséggel  bir,  az,  hogy  hogyan  állunk 
a  világgal  szemben  ?  Mert  amint  már  mondottam  volt, 
három  fővalóság  az,  amelylyel  az  ember  érintkezésbe 
jut:  t.  i.  Isten,  az  ember  és  a  világ.  Miután  már  lát- 
tuk azt,  hogy  a  kálvinizmus  Istenhez  és  az  emberhez  való 
viszonyunkat  hogyan  állapítja  meg:  most  a  harmadik 
és  utolsó  alapviszonyra  kerül  a  sor,  t.  i.  arra,  hogy 
milyen  hát  a  mi  helyzetünk    a  világgal  szemben  ?    E 

tekintetben  a  paganizmasról  és  izlamról  most  nem 
akarok  beszélni.  Mert  az  ember  és  i'/Yöíj  között  levő 
ellentét  e  két  életformában  sokkal  egyetemesebb  és 
szétfutóbb  volt,  mintsem  behatóbb  tárgyalás  nélkül 
meg  lehetne  világosítani  s  különben  is  a  kálvinizmusra 
nézve  ez  a  fejtegetés  czéltalan  volna.  Általában  véve 
azt  lehet  mondani,  hogy  a  paganizmus  a  világot  tiil- 
becsiili,  mert  részben  féli  azt,  részben  elveszíti  magát 
benne ;  mig  az  izlamizmiis  megfordítva,  a  világot  le- 
becsüli, vele  játékot  űz  és  felette  egy  érzéki  paradi- 
csom fantasztikus  világa  után  való  vágyakozás  erejé- 
vel diadalmaskodik.  De  czélunk  elérésében  ez  minket 
előbbre  nem  viszen.  A  keresztyén  Európában  és  egy- 
úttal a  keresztyén  Amerikában,  az  ember  és  világ  kö- 
zött levő  ellentét  a  keresztyén  ember  és  a  világ  szü- 
kebbkörű  ellentétét  jelenti  tulajdonképen.  Erre  a 
középkori  hagyomány  kényszerítette.  Róma  hierarchiája 
alatt  ugyanis  egyház  és  világ  egymással  szembekerül- 
tek, mint  az  örökös,  aki  már  megszenteltetett  és  mint 
az  örökös,  aki  még  átok  alatt  görnyedt.  Ami  az  egy- 
házon kivül  maradt,  az  a  démonok  hatalmában  volt 
és  ezt  a  démoni  hatalmat  az  egyház  űzte  ki  mind- 
abból, ami  az  egyház  oltalma,  befolyása  és  inspirációja 
alá  jutott.  Azért  keresztyén  országban  e  szerint  az 
egész  társadalmi  életnek  az  egyház  szárnyai  alá  kel- 
lett rejtőznie.  A  felsőségnek  felkentnek  és  hitvallásilag 
megkötöttnek  kellett  lenni,  művészet  és  tudománynak 
egyházi  behatás  és  cenzúra  alá  jutni,  iparnak  és  ke- 
reskedelemnek a  céhek  által  az  egyházzal  összekötte- 
tésben lenni  és  a  családi  életnek  a  bölcsőtől  a  sírig 
egyházi  gyámság  alá  kerülni.  Mi  más  volt  ez,  mint  egy 
óriási  törekvés  az  egész  világot  Krisztusnak  foglalni 
le,  ami  azonban  szűkségszerüleg  a  legkeményebb  íté- 

letet  vonta  maga  után  minden  olyan  életirányzatra 
vonatkozólag,  ami  démoni,  vagy  eretnek  módon  az 
egyház  áldása  alól  kivonta  magát!?  Boszorkány  és 
eretnek  máglyán  égtek  el,  mert  elvi  szempontból  mind- 
kettő egyforma  álláspontot  képviselt.  És  ezt  a  lélek- 
ölő theoriát  vaskövetkezetességgel  vitték  keresztül, 
nem  kegyetlenségből  vagy  alacsony  uralomvágyból, 
hanem  attól  a  magas  gondolattól  vezéreltetve,  hogy 
egy  keresztyénné  lett,  tehát  az  egyház  által  gyámság 
alá  vett  világot  elveszni  ne  engedjenek.  Természete- 
sen a  világnak  az  egyházba  való  ezen  bevonása  meg- 
bosszulta magát  és  a  szellemi  czélok  és  9  szentség- 
telen világiasság  között  levő  ezen  meghasonlás,  a 
zajos  Karnevál  és  a  Krisztus  halála  fölött  való  misztikus 
elmélyedés  között  levő  ellentétben,  bántó  élességgel 
napfényre  is  jutott.  Ennek  ellensúlyozására  a  szerze- 
tesség világkerijlése  állott  elő  és  részben  a  klérusé, 
amelyik  az  egyház  centrumában  a  szentségre  törekvést 
annál  erősebben  űzte,  hogy  a  világnak  a  végeken  ki- 
fejlődött térfoglalása  fölött  annál  inkább  szemet  huny- 
jon. Az  eredmény  azután  az  volt,  hogy  a  világ  az 
egyházban  az  egyházat  megrontotta,  az  egyház  pedig 
a  világ  fölött  való  uralma  által  a  maga  életének  sza- 
bad fejlődését  meggátolta. 

Egy  így  berendezett  népéletben  lépve  fel  a  kál- 
vinizmus, a  képzeteknek  és  gondolatoknak  teljes  át- 
alakulását idézte  elő.  Itt  is  Isten  szine  előtt  állva, 
nemcsak  az  emberben  tisztelte  Isten  képének  mását, 
hanem  a  körülöttünk  levő  világban  is  az  ő  teremtmé- 
nyét becsülte  meg  és  azt  a  nagy  alapelvet  állította 
azonnal  előtérbe,  hogy  más  az  a  kegyelem,  mely  az 
üdvösségre  vezet  és  más  az  a  közönséges  vagy  egye- 
temes kegyelem,  amelylyel  Isten   a   világ   élete   felett 

uralkodik  s  az  átkot,  mely  a  világon  nyugszik,  meg- 
erőtleníti, romlásának  féket  vet  és  ez  által  életünk 
gazdag  fejlődését  engedi  kibontakozni,  hogy  benne 
önnönmagát,  mint  Teremtőt  megdicsőítse.  így  lépett 
háttérbe  az  egyház,  hogy  ne  legyen  sem  több,  sem 
pediglen  más,  mint  hivők  gyülekezete ;  a  világ  élete 
minden  területen  emancipáltatott,  de  nem  Istentől, 
hanem  az  egyház  uralma  alól,  hogy  a  benne  lakozó 
romlással  szemben  egyedül  Isten  gyermekeinek  hivő 
komolyságából  merítse  az  ellenmérget.  így  nyerte 
vissza  a  családi  élet  újra  a  maga  önállóságát,  kereske- 
delem és  ipar  a  szabadság  által  saját  erőikre  utaltat- 
tak, művészet  és  tudomány  megszabadultak  az  egyház 
bilincseiből  és  saját  inspirációiknak  adattak  át  és  a 
természettel,  valamint  a  benne  rejlő  erők  és  kincsek- 
kel szemben  való  egész  alávettetésünk  pedig  úgy  ér- 
telmeztetett,  hogy  az  nem  egyéb,  mint  az  Isten  által 
még  a  paradicsomban  adott  teremtési  rendnek  való 
engedelmeskedés.  Ezentúl  tehát  nem  a  világo/z  magán, 
hanem  a  világ^a/z  levő  bűnösségen  kell  az  átoknak 
nyugodnia ;  a  szerzetesi  világkerüléssel  szemben 
pedig  ott  a  kötelesség  parancsa,  hogy  Istent  benn  a 
világban,  még  a  világi,  de  azért  nem  kevésbbé  isteni 
hivatásban  is  szolgáljuk  !  Az  egyházban  Istent  dicsérni, 
de  azért  a  világban  is  neki  szolgálni !  ez  lett  a  min- 
denkit lelkesítő  jelszó  és  az  egyházban  nyerte  meg 
most  már  az  ember  az  erőt  arra,  hogy  a  világi  élet 
közepette  is  annak  kísértéseit,  bűnös  veszedelmeit  le- 
győzze, így  haladt  a  puritán  tartózkodó  zárkózottság 
az  egész  világi  élet  lefoglalására  való  törekvéssel  kar- 
öltve és  így  adta  meg  a  kálvinizmusnak  a  lökést  arra 
az  új  életfelfogásra,  amely  a  „nil  hiimamun  aÜenuni 
pato"-i  tette  jelszavává  anélkül,  hogy  a  világ    méreg- 

pohara  elkábította  volna.  A  kálvinizinusnak  ez  a  jel- 
lemvonása különösen  az  anabaptizmussal  való  ellen- 
tétben tűnik  ki  élesen.  Hiszen  az  üjrakeresztelö-irány 
ép'  az  ellenkező  úton  indult  el,  amikor  a  világ  kerü- 
lésében a  szerzetesség  kiindulási  pontját  tette  a  hí- 
vekre nézve  általános  szabálylyá.  Igen,  ebből  az  ana- 
baptista alapelvből  és  nem  a  kálvinizmusból  született 
aztán  meg  az  az  akosmismus,  mely  a  protestánsok 
egy  részénél  Nyugat-Európában  fellépett.  Az  anabap- 
tizmus  tényleg  a  római  elméletet  vette  át,  csakhogy 
azzal  a  különbséggel,  hogy  az  egyház  helyébe  Isten 
országát  állította  és  hogy  a  kétféle  erkölcsiséget,  a 
klérusét  meg  a  laikusakét  elejtette.  Egyébként  az  ö 
álláspontja  is  az  voK,  hogy:  1.  a  kereszteletlen  világ 
átok  alatt  van,  tehát  az  anabaptista  magát  világi  állá- 
sokért nem  töri  és  2.  hogy  a  megkereszteltek  köre  — 
Rómánál  az  egyház,  de  náluk  Isten  országa  —  az 
egész  társas  életet  oltalma  alá  kell  hogy  vegye,  újjá 
kell  hogy  teremtse.  És  így  alapította  meg  Leydení 
János  az  ö  szörny-államát  Münsterben  és  ezért  tánczol- 
tak  a  meztelenül  futkározók  Amsterdam  utczáin.  A 
kálvinizmus  tehát  ugyanazon  okból,  amelynél  fogva 
Róma  theoriáját  a  világ  felett  való  gyámkodásra  vo- 
natkozólag elvetette :  az  anabaptizmus  theoriájával  is 
szemben  állott  s  azt  proklamálta,  hogy  az  egyháznak 
a  maga  szellemi  területére  kell  visszavonulnia,  hogy  a  vi- 
lágban Isten  egyetemes  kegyelmének  munkáját  kell 
tisztelnünk  s  hogy  mi  ezen  az  alapon  a  világot  egy- 
házi kötelékeitől  megszabadítva,  mégis  benne  éljünk 
de  úgy,  hogy  azért  Isten  szent  törvényei  kössenek 
bennünket. 

Ilyenformán  kitűnik  tehát,  hogy  a  kálvinizmus  az 
emberi  lét  három  föalapviszonyára  vonatkozólag  saját 

külön,  élesen  körülhatárolt  kiindulási  pontot  mutat  fel, 
amikor  elénk  írja,  hogy  milyen  legyen  a  viszonyunk 
Isten,  a  világ  s  az  emberrel  szemben.  Ami  az  Istenhez 
való  viszonyt  illeti,  tanítása  ez :  Az  embernek  közvet- 
len közössége  van  az  örökkévaló  lénynyel  mindenféle 
egyház  és  papság  kizárásával.  Az  ember  és  ember 
között  levő  viszonyt  illetőleg  pedig  ez :  Az  emberi 
méltóságot,  ami  az  Isten  képére  való  teremtettségben 
áll,  mindenkiben  el  kell  ismerni,  azért  tehát  Isten  és 
a  felsöség  előtt  mindenki  egyenlő  és  abban  a  szolgá- 
latban is,  amelyet  Isten  az  ő  számára  kijelölt  s  azokkal  az 
adományokkal,  melyeket  Isten  kinek-kinek  e  szolgá- 
latra ajándékozott.  Ami  pedig  nekünk,  mint  keresztyé- 
neknek e  világhoz  való  viszonyunkat  illeti,  ez  a  taní- 
tása :  Az  átkot  az  egész  világon  a  kegyelem  romboló 
munkájában  megakadályozta.  A  világ  életét  tehát  a 
maga  önállóságában  tisztelni  kell,  az  Isten  által  e  vi- 
lágba és  ennek  életébe  elhelyezett  kincseket  minden 
téren  ki  kell  fejlesztenünk ;  ezen  munkánk  közben 
azonban  Isten  félelme  és  a  magasabb  életfelfogás  annak 
mérgétől  bennünket  mentesít.  Ez  ad  nekünk  teljes 
jogot  arra  a  kijelentésre,  hogy  a  kálvinizmus  a  legelöl 
felállított  három  feltételnek  megfelel,  tehát  elvitathat- 
lan  joga  van  arra,  hogy  az  életfejlődés  ama  hatalmas 
formái  mellett,  melyeket  a  paganizmusban,  izlamizmus- 
ban  és  romanizmusban  láttunk  fellépni,  mint  egy,  vo- 
natkozásaiban mindent  átölelő,  elvi  alapon  álló  élet- 
forma, érvényesüljön. 


De  ezzel  még  nem  mondottunk  eleget.  Hogy  a 
kálvinizmus  egy  meghatározott  körben  saját  külön 
életfelfogást  alkotott  meg,  amiből  lassanként  megszen- 

telt  és  megszenteletlen  téren,  a  családi  és  társadalmi 
életnek  sajétlagos  szerkezete  állott  elő :  ez  ugyan  biz- 
tosítja a  kálvinizmusnak  a  jogot  arra,  hogy  önálló 
életfelfogás  gyanánt  érvényesüljön,  de  még  nem  emeli 
azt  arra  a  dicsőségre,  hogy  elmondhassa  magáról,  mi- 
szerint ö  az  emberi  nemzetnek,  mint  olyannak  mutatta 
meg  a  fejlődés  útját;  tehát  még  nélkülözzük  azt  az 
erőt,  ami  azt  követelhetné  tőlünk,  hogy  szívünknek 
egész  odaadását  és  minden  életerőnket  a  kálvinizmus 
szolgálatára  szenteljük.  A konfucianizmusról  Chinábanép' 
oly  joggal  állítható,  hogy  a  maga  körében  az  életnek 
saját  külön  formát  ajándékozott  és  ez  a  saját  külön 
életforma  természetesen  a  sárga  fajnál  is  saját  külön 
elméleten  nyugszik.  De  vájjon  az  életre,  emberi  nem- 
zetségünk tartós  fejlődésére  vonatkozólag  ugyan  mit 
tett  China  ?  Ha  életének  vizei  valamennyire  tisztábban 
is  csillámlottak,  mit  alkottak  ezek  a  vizek  mást,  mint 
egy  önmagában  elzárt  tengert?  Arról  a  magas  fejlő- 
désről, amelyre  egykor  India  fölemelkedett :  körülbelől 
ugyanazt  lehet  mondani,  valamint  arról  is,  ami  hajdan 
Mexikóban  és  Peruban  a  Montezumák  napjaiban  ra- 
gyogott. A  földnek  mindama  tájain  az  ott  lakozó  né- 
pek a  fejlődésnek  nem  kicsiny  fokára  emelkedtek,  de 
ez  a  fejlődés  elszigetelve  maradt  és  az  emberiség  ha- 
ladását előre  nem  vitte.  Még  inkább  érvényes  ez  ter- 
mészetesen arra,  amit  a  fekete  faj  Afrika  partvidékén, 
bensejében  produkált,  alapított  meg;  egy  sokkal  alan- 
tasabb életforma  ez,  ami  már  nem  is  a  tengert,  hanem 
inkább  a  lápot,  mocsarat  juttatja  csak  eszünkbe.  Az 
emberi  nemzetségen  az  életnek  csupán  csak  egy  friss 
folyama  áramlik  keresztül,  az,  amelyik  méhében  kez- 
dettől fogva  a  jövendőnek  ígéretét  hordozta,  az  a 
folyam,  ami  Közép-Ázsiából  és  a  Levantéból  kiindulva, 

áramlásában  állandóan  keletről  nyugatra  haladt  s 
Nyugat-Európából  az  újvilágba  és  onnan  Kaliforniába 
húzódott  át.  Ennek  a  fejlődési  folyamnak  első  kezde- 
tét Babylonban  és  a  Nilus  völgyében  találjuk.  Onnan 
Görögországba  hatol,  Görögországból  pedig  a  római 
birodalmon  áramlik  keresztül.  A  római  népektől  útját 
Európa  északnyugoti  részébe  veszi  és  Hollandiából 
meg  Angliából  így  érte  el  utoljára  az  önök  világrészét 
is.  Itt  aztán  az  áramlat  megakadt.  Nyugaton  útját 
Japán  és  China  zárja  el,  mi  közben  senki  sem  mond- 
hatja meg  előre,  hogy  az  eddig  csendesen  maradt 
szláv  fajokból  micsoda  erő  fog  még  a  jövőben  kifej- 
lődni? De  ha  a  jövendőnek  ezt  a  titkát  titokzatos 
sötétség  fedi  is,  az  emberi  fejlődés  gazdag  folyamának 
a  múltban  és  jelenben  keletről  nyugatra  való  áram- 
lása mindenki  előtt  félreismerhetetlen.  És  ezzel  kapcso- 
latban meg  merem  állapíthatni  azt  is,  hogy  a  paganiz- 
musban,  izlamizmusban  és  romanizmusban  az  a  három 
egymásra  következő  alakzat  van  megadva,  melyet  ez 
a  fejlődés  keresztülfutott,  mig  végre  a  vezetés  a  kál- 
vinizmus kezeibe  ment  át,  hogy  most  már,  a  sorrend 
szerint,  ezt  az  uralkodó  befolyást  a  franczia  forradalom- 
ból kiinduló  modernizmus  ostromolja.  Ennek  a  négy 
fejlődési  korszaknak  egymásra  következése  azonban 
nem  gépiesen  szigorúan  határolt  szögekben  és  vona- 
lakban történt.  A  fejlődés  szervesen  történik  s  ezért 
minden  új  periódusnak  gyökere  már  a  múltban  ott 
van.  A  kálvinizmus  alapgondolata,  a  maga  legmélyebb 
formájában  már  Augustinusnál  megvolt  és  proklamálta 
azt  már  ő  előtte  régen  ugyanabban  a  Rómában  Pál 
apostol  a  rómaiakhoz  írott  levelében  és  ugyanattól  a 
Páltól  visszaér  az  Izraelbe,  a  prófétákhoz,  igen,  vissza 
egészen  a    patriarchák    sátoráig.    A    romanizmus   sem 

állott  elő  mintegy  varázsütésre,  hanem  annak  a  három 
hatalomnak  a  vegyülékéböl,  ami  Izrael  papi  rendjében, 
a  Golgota  keresztjében  és  a   római    császárság    világ- 
szervezetében adatott  meg  az  emberiség  számára.    Az 
izlam  Izrael    monizmusához,    a    „názáretbeli    Issá"-hoz 
és   a    koreisiták    tradíciójához    csatlakozik.    És    maga 
Egyptom  és  Babylon  paganizmusa  meg  egyfelől   Hel- 
lás  és  Rómával,    másfelől    meg    ismét    azzal  áll  szer- 
ves összeköttetésben,  ami  e  népek  mögött  volt  és  azok 
életének  felvirulását  megelőzte.   Az    azonban    minden- 
esetre napnál  világosabb,  hogy  az  emberiség  centralis 
fejlődésében     a    főhatalom    sorrendben    egymás    után 
Babylonból  és  Egyptomból  Görögországba  és  Rómába, 
onnan  csakhamar  a  pápai  uralom   főterületére    s    vég- 
tére Nyugat-Európa  kálvinista  népeihez  ment  át.  Bár 
Izrael  Egyptom  és  Babylon  napjaiban  is  virult,  mégis 
bármily  magas  is  volt  műveltsége  már  akkor :  az  em- 
beri nemzetség  fejlődése  és   vezetése    mégsem    Izrael- 
nél, hanem  a  Belsazároknál  és  faraóknál  volt.   Azután 
is  a  vezérszerep  nem    Izraelre,    hanem    Görögországra 
és    Rómára    szállott    át.    És  bármily    magasan    hullá- 
moztak is  már  a  keresztyénség  vizei  az   Izlam.  fellép- 
tekor, mégis  a  8-ik  és  9-ik   században   az   Izlam    böl- 
csei voltak  a  mi  tanítómestereink  és  a  világ  sorsa  az 
ő  kezükben   volt.    S    bár  a  romanizmus  hatalmának  a 
münsteri  béke  után  is  van  utóvirulása :  mégsem  vitat- 
hatja el  senkisem  azt  a  tényt,  hogy  az  a    magas    fej- 
lődés, amire  emberi  nemzetségünk  azóta  fölemelkedett, 
nem  Spanyolországhoz,  sem  pedig  Ausztriához    s   ab- 
ban az  időben  még  Németországhoz  sem  kapcsolódik, 
hanem  a  16-ik  században  egész   határozottan    Hollan- 
diából és  Angliából,  a  kálvinizmus  országaiból    indult 
ki.    A    romanizmus    Francziaországban     XlV-ik   Lajos 

alatt  ennek  a  magas  fejlődésnek  gátat  vetett  ugyan, 
de  csak  azért,  hogy  nemsokára  a  franczia  forradalom- 
ban a  kálvinizmus  torz-képe  üsse  fel  fejét  s  ezáltal 
Francziaország  belső  erejét  megtörje  és  nemzetközi 
jelentőségét  meggyengítse.  A  kálvinizmus  alapgondo- 
latát is  Hollandiából  és  Angliából  vitték  át  Amerikába 
és  így  hatolt  a  mi  magasabb  fejlődésünk  mind  inkább 
és  inkább  nyugatra,  hogy  a  Csendes  oczeán  partján 
tiszteletteljesen  várja  meg  mintegy  azt,  hogy  tovább- 
hatolása  felől  miként  rendelkezik  az  Isten.  De  bármily 
sötétségbe  legyen  is  burkolva  a  jövő,  annyi  bizonyos, 
hogy  az  emberiség  fejlődésének  széles  folyama  Baby- 
lontól  San-Franciskoig  a  babylon-egyptomi,  görög- 
római, izlam,  romanizmus  és  a  kálvinista  kultúra  öt 
fokozatán  keresztül  hömpölyög;  és  ami  most  már  a 
lelkeket  úgy  Európában,  mint  Amerikában,  harczi  fe- 
szültségben tartja,  nem  más,  mint  az  az  elvi  ellentét, 
amelyik  egyfelől  a  kálvinizmus  energiája  és  másfelől 
a  franczia  forradalomban  feltűnő  torzkép  között  van 
meg.  A  kálvinizmus  ugyanis  Istenből  indult  ki,  erejé- 
nek forrását  Isten  igéjében  találta  meg,  egész  életünk- 
ben Isten  dicsőségét  tartja  fődolognak,  mig  a  franczia- 
forradalom  a  „ni  dieu,  ni  maitre"  kiáltásban  mutatja 
meg  hitetlenségét,  hogy  nemsokára  a  német  pantheiz- 
mus  formájában  modern  pogánysággá    sülyedjen    alá. 


Nem  sokat  mondtam  tehát,  mikor  a  kálvinizmus 
dicsőségét  épen  abban  találtam,  hogy  az  sem  egyházi, 
sem  theologiai,  sem  szektárius  fogalom,  hanem  ügy 
lépett  fel,  mint  emberi  nemzetségünk  általános  fejlő- 
désének egyik  főfázisa  és  e  föfázisok  között  a  legfia- 
talabb,   amelyik    még    állandóan    magában    hordja    a 

hívatoltságot  arra,  hogy  az    emberiség    fejlődését    ve- 
zesse. A  modernizmusnak  vele  szembe  úszó  torzképeire, 
a   franczia-atheisztikus  és    német-pantheisztikus   alakra 
még  visszatérek,  most  azonban  tovább   megyek,  hogy 
egy  másik  körülményre  mutassak  reá,    ami   főállításo- 
mat  csak  megerősítheti,  arra  a  vérkevedésre  t.  i.,  ami 
az  emberiség  minden  magasabb  fejlődésének  állandóan 
fizikai    bázisát    képezte.    Emberi  nemzetségünk   Ázsia 
fensikjairól  bizonyos  főcsoportokban  ment  szerte  széj- 
jel,   ezek    a    főcsoportok    lassanként    néptörzsekké,    a 
néptörzsek    pedig    nemzetekké    és    népekké    forgácso- 
lódtak és  Noé  prófétai  áldásszavának  egészen    megfe- 
lelőleg  kizárólag  Sem  és  Jáfet  gyermekei  voltak  azok, 
kik  az  emberiség  fejlődését  hordozták.  A  harmadik  fő- 
csoporttól azonban  magasabb  életlendületre  sohasem  in- 
dult ki  lökés.  Az  a  két  főcsoport  pedig,  melyiken  az  áldás 
nyugodott,  kettős  jelenséget  mutat.  Vannak  néptörzsek, 
melyek  elzárkózva  maradtak  és  ismét  mások,  amelyek 
összeelegyedtek.   Vannak    egyfelől    csoportok,    melyek 
kizárólag  csak  egy  törzs  erői  felett  rendelkeznek,  van- 
nak azonban  másfelől   megint  csoportok,  melyek    ele- 
gyedés   által  az  egyik  törzsnek  erejét  a  másik  törzsé- 
vel keresztezik  és  így,  magasabb  eredményt  érnek  el. 
Érdekes  most  már,  hogy  az  emberiség  fejlődésmenete 
épen  azokon  a  csoportokon  vonul  keresztül,  hol   nem 
az  elszigeltség,  hanem  a  keveredés  a  történeti  jelleg- 
zetesség. A  sárga  faj  általában  nem  vegyült,  és  azután 
elzárkózva  önmagában  is  maradt  s  így  az   egész   em- 
beriség számára  gyümölcsöt  nem  termett.  A  Himalája 
mögött  is  hasonló  élet  terült  el,  onnan  sem  indult  ki 
az  emberi  világot  hajtó  eszmei  erő.  Sőt  el  lehet  mon- 
dani Európáról  is,  hogy    a    skandinávok    és    szlávok, 
kik  a  legtisztább  vérüek  maradtak,  az  egyetemes  fejlő- 

désben  csak  kivételesen  vettek  részt  és  eleddig  még 
nincsenek  azon  az  úton,  hogy  az  emberi  élet  számára 
valami  gazdagabb  typust  állítsanak  elö.  Ellenben,  mint 
a  nagy  muzeumokban  összegyűjtött  babyloni  téglács- 
kák  is  mutatják,  a  babyloniaiak  kétnyelvűsége  bizony- 
ságát képezi  annak,  hogy  Mesopotamiában  az  akkádok 
árja  eleme  a  semita-babyloniaival  korán  vegyült  és  az 
egyiptológia  mindinkább  arra  az  eredményre  vezet, 
hogy  a  fáraók  országában  is  két  fajból  elegyedett  né- 
pességgel van  dolgunk.  A  görögök  feltételezett  törzs- 
egységében ma  már  senki  sem  hisz.  Amint  látszik, 
ügy  Görögországban,  mint  Itáliában  későbben  beván- 
dorolt néptörzsekkel  van  dolgunk,  kik  a  korábbi  pelas- 
gokkal,  etruskokkal  s  ki  tudja,  még  miféle  más  tör- 
zsekkel elegyedtek.  Az  izlam  látszólag  exkluzív  arabs 
volt,  de  aki  megfigyeli,  hogyan  terjedt  el  az  izlam  a 
mórok,  persák,  törökök  s  egy  csomó  más  leigázott 
nép  között  s  különösen,  ha  szem  elöl  nem  tévesztjük, 
hogy  az  izlamita  népek  a  legkülönbözőbb  nemzetek 
közül  hogyan  szereztek  maguknak  asszonyt :  nem 
tagadható  le  az  a  tény,  hogy  épen  az  izlam  uralkodó 
népénél  a  vérkeveredés  szokatlanul  erős  volt.  Mikor 
azután  a  világ  vezetése  a  román  népek  kezébe  kerül, 
Itáliában,  Spanyolországban,  Portugáliában  és  Franczia- 
országban  hasonló  jelenségre  bukkanunk.  Az  eredeti 
lakók  baskok,  vagy  kelták  voltak ;  a  keltákat  germán 
törzsek  hódították  meg  és  amint  Spanyolországban  a 
nyugat-gótok,  meg  longobárdok,  Portugáliában  a  sue- 
vek  az  elgyengült  hódítók  ereibe  új  vért  öntöttek : 
épen  ez  a  vérkeveredés  volt  az,  aminek  a  román  népek 
16-ik  századbeli  gazdag  virulásukat  köszönhették.  A 
népek  életének  alapterületén  ugyanazon  jelenség  ismét- 
lődik, amit    egyes    fejedelmi    házakban    látunk,    hogy 

épen  az  állandó  internacionális  házasságok  folytán  a 
Habsburgok,  Bourbonok,  Oraniaiak  és  Hohenzollernek 
közül  aránylag  igen  sok  jelentékeny  ember  került  ki. 
Az  állattenyésztő  földmives  a  fajok  keresztezése  által 
hasonló  eredményt  ér  el  és  a  botanikusok  ugyanazon 
életszabályt  a  növények  birodalmában  is  előnyösen 
alkalmazzák.  Önmagában  véve  nem  nehéz  belátni,  hogy 
a  két  vagy  három  törzs  között  megoszolt  természeti  erők 
összecsoportosítása  magasabb  erökifejlődést  eredmé- 
nyez. És  van  még  valami,  amit  meg  kell  jegyeznünk, 
az  t.  i.,  hogy  az  emberi  nemzetség  fejlődésmenete 
nem  egyetlen  törzsnek  felemelését,  hanem  sok  törzs- 
nek együttes  elöhaladását  czélozza  és  azért  a  vérkeve- 
redés által  csak  erőt  nyer.  Ebből  az  okból  várhatjuk 
azt  is,  hogy  a  kálvinizmus  is  ugyanazt  a  törvényt 
fogja  követni.  Tényleg  azt  találjuk,  hogy  ahol  a  kál- 
vinizmus a  legerősebben  gyökeret  vert,  ott  a  népek 
a  legkülönbözőbb  vérkeveredést  mutatják  föl.  Svájcz- 
ban  németek,  olaszok,  francziák ;  Francziaországban  a 
gallok,  frankok,  burgundok;  Belgiumban  és  Hollandiá- 
ban kelták,  vallonok  és  germánok;  ép'  úgy  Angliában: 
a  kelták,  angolszászok,  kik  csakhamar  a  Francziaor- 
szágból  áttelepedett  normannokkal  magasabb  népegy- 
séggé keveredtek.  Különösen  kiemelendő,  hogy  Nyugat- 
Európa  három  főtörzse,  a  kelta,  germán  és  román  a 
germán  elem  vezetése  alatt  a  kálvinista  népek  genea- 
lógiáját adja  meg  nekünk.  Amerikában,  hová  a  kál- 
vinizmus átterjed,  hogy  magasabbrendü  szabadságban 
viruljon  fel :  a  vérkeveredést  a  régebbi  korhoz  képest 
szokatlan  arányban  látjuk  feltűnni.  Itt  az  óvilág  összes 
néptörzseinek  vére  egybefolyik ;  a  kelták  Írországból, 
a  germánok  Németországból  és  Skandináviából,  a 
szlávok  Oroszországból,  Lengyelországból  és  Galicziá- 

ból  ismét  egyesülnek,  hogy  a  már    amúgy    is    erősen 
vegyült  törzseknél  új  vérkeveredést  idézzenek  elő.    És 
ez  az  utolsó  vérkeveredés  meg   épen    ama    magasabb 
exponenssel  megy  végbe,  hogy  nemcsak  törzs  érintke- 
zik a  törzszsel,  de  a  különböző    népcsaládok    egyedei 
is,  az  amerikai  typus   assimilatiója    mellett    magasabb 
egységbe  olvadnak  össze.  A  kálvinizmus  e  tekintetben 
is  megfelel  hát  annak    a    feltételnek,    ami    az    emberi 
élet  minden  új  fázisához    szükséges.    Olyan    területen 
terjedt  el,    hol  a  vérkeveredés    erősebb    volt,    mint    a 
romanizmus  alatt  és  ezt  a  vérvegyülést  itt  Amerikában 
a  gondolható  legmagasabb  fokig  dolgozta  át  meg  át. 
Ebből  kitűnik,  hogy  a  kálvinizmus  a    vérkeyere- 
dés  kivánt  feltételének  nemcsak  hogy  megfelel,  hanem 
az  emberi  fejlődés  nagy  folyamatában,  a  követelmény- 
nek megfelelőleg  egy  további   stádiumot    is    képvisel. 
A  vérkeveredés  Babylonban    még    alárendelt    szerepet 
játszik;  a  görögöknél  és  rómaiaknál  már  nagyobb  je- 
lentősége van  ;  még  nagyobb  az    Izlamban  ;    uralkodó 
a  romanizmus  alatt,  de  tetőpontját  a  kálvinizmus  népei 
alatt  éri  el.  Itt  Amerikában,  az   óvilág    minden    népé- 
nek egymással  való  vegyülése   csaknem    tökélyre   jut. 
Hasonló  tökélyre  jutását  mutatja  fel  e    folyamatnak  a 
kálvinizmus    végül  abban  a  másik  tekintetben  is,  hogy 
az  ő  befolyása   alatt    indul    ki    legelőször    magából  a 
népből  az  önálló  életre  való  törekvés.  A  népek   életé- 
ben fokozatos  emelkedés  van,  a  kiskorúságról  a  nagy- 
korúságra. Mint  a  családban,  míg  a  gyermekek  fejlet- 
lenek, a  család  feje  vezet  és  kormányoz,  ügy  természe- 
tes, hogy  a  népek  életében  is,  amig  spontán  cselekvésre 
még  nem  képesek,  az  ázsiai  despota,  azután  a  magis- 
tratus,  majd  a  világi  és  egyházi  hatóság,  végül  a  pap- 
ság áll    egyedül    a    mozgalom    élén.    Amit    a    népek 

Babylonban,  a  fáraók  alatt,  Görögországban  és  Rómá- 
ban, majd  az  Izlamban  és  utána  a  pápaság  alatt,  mint 
folytatólagos  történetet  átéltek :  a  fejlődésnek  fentem- 
lített menetét  megerősíti.  De  mintegy  magától  értető- 
dik, hogy  ennyiben  a  dolog  nem  maradhatott.  Épen 
az  a  körülmény,  mely  a  tovahaladó  fejlődés  folytán 
a  népeket  nagykorúsította :  kellett,  hogy  elvezesse 
őket  arra  az  utolsó  stádiumra  is,  amikor  felébredve, 
maga  a  nép  lépett  fel  és  saját  lelkének  forrásából 
született  meg  a  további  mozgalmat  vezető  akció.  És 
ez  az  a  stádium,  amely  úgy  látszik,  hogy  a  kálviniz- 
mus fellépésével  csakugyan  elérkezett.  Eladdig  az  előre- 
haladás minden  mozgalma  az  egyház,  állam  és  tudo- 
mány vezéreitől  indult  ki  és  a  néphez  felülről  szállt 
alá.  Ellenben  a  népet  alsó,  széles  rétegeiben  a  kálvi- 
nizmusban látjuk  először  fellépni,  hogy  az  emberi 
együttélés  magasabb  formájára  spontán  akaratából 
jusson  el.  A  kálvinizmus  magából  a  népből  áll  elő.  A 
lutheránus  országokban  még  a  felsőség  az,  amely  a 
mozgalmat  vezeti,  de  már  Svájczban  a  hugonották 
között,  Belgiumban,  Hollandiában,  Skócziában  és  most 
már  Amerikában  is  maga  a  nép  adja  meg  a  lökést. 
Ugy  látszik  megérett,  úgy  látszik,  nagykorúvá  lett.  Ott 
is,  hol  a  nemesség  nagylelkű  érzéstől  vezettetve  az 
elnyomottak  pártját  fogta,  akcziója  eredményre  úgy- 
szólván alig  vezetett.  Egyedül  a  polgárság  műkö- 
dik sikerrel;  Hallgatag  Vilmos  számára  a  „kis  embe- 
rek" bátor  fellépésű  csoportja  biztosítja  a  sikert. 


Felmutattam  tehát  önök  előtt,  hogy  a  kálviniz- 
mus, mint  az  emberiség  fejlődésében  centralis  életje- 
lenség, a    paganisztikus,  izlamitikus    és    romanisztikus 


42 


fejlődési  formák  mellé  nemcsak  teljes  joggal  sorako- 
zik s  nemcsak,  mint  ezek,  az  egész  életen  uralkodó 
alapelvet  képvisel,  de  megfelel  mindazon  feltételeknek 
is  melyek  képessé  teszik  öt  arra,  hogy  az  emberiség 
fejlődési  folyamatát  egy  stádiummal  tovább  vezesse. 
De  mindez  csak  puszta  lehetőség  volna  igazság  nélkül, 
ha  a  történelem  nem  bizonyítaná  azt,  hogy  a  kálvi- 
nizmus az  emberiség  fejlődésének  folyamát  tényleg 
más  mederbe  vezette,  a  népek  arczulatát  az  együtt- 
élésben megváltoztatta,  megnemesítette.  Záradékul  még 
csak  azt  teszem  hozzá,  hogy  a  kálvinizmusról  kitűnt, 
miszerint  nemcsak  a  lehetőségeket  hordozza  magában, 
hanem  a  valóságban  értékes  gyümölcsöket  is  termett. 
Hogy  ezt  belássuk,  próbáljuk  meg  csak  elgondolni  azt, 
mi  lett  volna  Európából,  mi  lett  volna  Amerikából, 
ha  a  kálvinizmus  a  16-ik  század  közepén  uralkodó 
történelmi  helyzetben  egész  Nyugat-Európában  szinte 
egyszerre  fel  nem  tűnik  a  láthatáron  ?  Ha  a  kálviniz- 
mus nem  lépett  volna  fel  és  Spanyolország  Hollandiát 
legyőzte  volna,  a  Stuartok  Angliának  és  Skócziának 
urai  maradtak  volna,  Svájcz  pedig  félúton  állott  volna 
meg,  s  az  újkor  életének  kezdete  egészen  más  jelle- 
get öltött  volna.  Ennek  következményeként  az  európai 
államok  egyensúlya  a  16-ik  és  17-ik  században  egé- 
szen másként  formálódott  volna,  a  protestantizmus 
állami  téren  nem  érvényesülhetett  volna,  a  Habsburgok, 
Bourbonok,  Stuartok  római-konzervativ  hatalmának 
gátat  nem  vethetett  s  a  népek  szabad  fejlődéséről,  úgy, 
amint  az  Nyugat-Európában  és  Amerikában  kibontako- 
zott, egyszerűen  szó  sem  lehetett  volna.  Egész  Ame- 
rika Spanyolország  hatalmának  maradt  volna  alávetve, 
két  világrész  történelme  egészen  más,  sokkal  sötétebb 
lett  volna  és  kérdés,  hogy    magában   Németországban 

is  nem  a  lipcsei  interim  szelleme  került  volna  e  felül, 
hogy  a  romanizúlt  protestantizmus  hidján  keresztül, 
lassanként  Európa  egész  északi  részét  ismét  egyházi 
és  világi  zsarnokság  alá  vesse  ?  Az  a  csodálat,  mellyel 
századunk  második  felében  a  legkiválóbb  történetírók 
Hollandiának  Spanyolország  ellen  folytatott  küzdelme 
iránt,  mint  kutatásaiknak  legszebb  anyaga  iránt  üjból 
és  újból  adóznak :  abból  a  folyton  nagyobb  tért  hóditó 
meggyőződésből  magyarázható  ki,  hogy  ha  akkor  a 
kálvinista  szellem  heroizmusa  Spanyolország  túlhatal- 
mát  meg  nem  dönti,  a  történelem  folyása  nemcsak 
Hollandiában,  de  egész  Európában,  sőt  az  egész  vilá- 
gon is  ép'  oly  mértékben  lett  volna  kínosan  szomorú, 
mint  amilyen  mértékben  most,  hála  az  Istennek,  fel- 
emelő és  örvendeztető.  Jogosan  írta  tehát  Fruin^==  pro- 
fesszor is:  „Svájczban,  Francziaországban,  Hollan- 
diában, Skócziában,  mindenütt,  hol  a  protestantizmus- 
nak karddal  kellett  megszilárdulnia,  a  kálvinizmus 
volt  az,  ami  a  győzelmet  kivívta." 

Tegyük  még  hozzá,  hogy  a  világtörténelemben 
ezt  a  fordulatot  másként  elő  nem  idézhette  volna, 
mint  az  által,  hogy  az  emberi  szívbe  egy  más  alap- 
elvet plántált,  az  emberi  szellem  előtt  a  gondolatok 
egy  más  világát  tárta  fel ;  gondoljuk  csak  meg  azt, 
hogy  az  elnyomott  lelkiismeret  mélyéből  a  szabadság 
zsoltárát  hogyan  hozta  föl  az  ajkakra ;  alkotmányos 
polgárjogainkat  hogyan  vívta  ki  és  biztosította;  hogy 
egyúttal  épen  Nyugat-Európából  hogyan  indult  ki  az 
a  hatalmas  mozgalom,  amely  a  tudományt  és  művé- 
szetet felvirágoztatta,  az  iparnak  és  kereskedelemnek 
új  utat  nyitott,  a  családi  és  társadalmi  életet    derűssé 


Tien  Jarcn  uit  deii  tachtigjarigcn  oorlog  I.  ed.  p.   151. 


44 


tette,  a  polgárságnak  tisztességet  szerzett,  a  munkást 
és  munkaadóját  egyenlő  jogokkal  ruházta  fel,  a  filan- 
tropiát  kifejlesztette  s  mindezek  felett  puritán  komoly- 
sága által  az  emberiség  erkölcsi  életét  magasabb  fokra 
emelte,  tisztította,  nemesítette.  És  akkor  magunk  is 
megítélhetjük,  hogy  vájjon  lehetséges-e  ezt  az  Istentől 
nekünk  adott  kálvinizmust,  mint  valami  lejátszott  drá- 
mát, a  történelem  régiségtárába  száműzni  és  vájjon 
olyan  elgondolhatlan  dolog-e  az,  hogy  ugyanennek  a 
kálvinizmusnak  még  egyszer  áldást  kell  hozni  mireánk 
és  hogy  az  a  jövőnek  szép  reményét  zárja  magában? 
Önök  tudják  azt,  hogy  Dél-Afrikában  az  utolsó 
húsz  év  alatt  mi  történt.  A  burok  szabadságharcza 
Albion  túlhatalma  ellen  az  önök  történelmének  küz- 
delmeire emlékeztethet.  Nos  hát,  amit  Majubánál  vagy 
a  Spitskop-nál,  vagy  csak  nemrégiben  is  dr.  Jameson 
betörésénél  Kfilger  az  ő  maroknyi  híveivel  a  leghatal- 
masabb világbirodalom  ellen  kiállott :  az  ismét  a  régi 
kálvinizmus  hősi  bátorságát  ragyogtatja  előttünk.  Ha  a 
búrok  a  kálvinizmust  őseiktől  nem  örökölték  volna,  vérük 
hiába  ömlik  és  Transvaal  nem  lenne  többé.  A  kálvinizmus 
azonban  nem  halott.  Korábbi  dicsőséges  napjainak  teljes 
életereje  még  él  benne.  És  valamint  a  fáraók  szarkofág- 
jában talált  büzamagvak,  ha  azokat  ismét  a  földbe 
vetik,  százszoros  termést  adnak,  úgy  a  kálvinizmusban 
is  csodálatos  erő  rejlik  még  a  népek  jövendője  szá- 
mára. Ami  Transvaalban  történt :  a  korszellemmel  való 
küzdelemben  közöttünk  is  megtörténhetik.  Ama  kor- 
szellemmel szemben  pedig,  amely  tőlünk  a  keresztyén- 
séget  akarja  elrabolni :  jobb,  több,  elvi  s  épen  azért 
legyözhetetlenebb  fegyvert  semmi  másféle  irány  nem 
nyújt,  mint  a  kálvinizmus. 


MÁSODIK  FELOLVASÁS. 

A  kálvinizmus  és  a  vallás. 

Első  felolvasásom  végeredménye  az  volt,  hogy 
kálvinizmus  alatt  tudományos  értelemben  véve  a  pro- 
testantizmus befejezett  evolúciója  értendő,  amely  az  em- 
beriség életfejlődését  a  16-ik  században  új  és  magasabb 
körbe  vezette  át;  továbbá  hogy  a  modern  világnézet, 
mely  kiindulási  pontját  a  franczia  forradalomban  ta- 
lálta meg,  nem  más,  mint  a  kálvinizmus  atheisztikus 
torzképe,  tehát  nem  tekinthető  úgy,  mint  felsőbbrendű 
fejlődési  fázis  ;  azért  mindenki,  aki  az  atheizmust,  jobban 
mondva  az  antitheizmust  vonakodik  kiindulási  pontul 
választani :  kénytelen  a  kálvinizmushoz  visszatérni,  hogy 
—  természetesen  korunkhoz  illő  alakban  —  a  kálvinista 
elvből  tanuljon  élni  és  gondolkozni. 

Már  most  második  felolvasásomban  A  kál- 
vinizmus és  a  vallás  czimmel  azt  az  álláspontot 
fogom  kifejteni  önök  előtt,  amit  a  kálvinizmus  vallási 
téren  foglal  el.  Hogy  a  vallás  mezején  is  saját  külön 
álláspontja  van:  azt  senki  kétségbe  nem  vonja.  Mint- 
egy varázsütéssel  saját  vallásformát,  saját  theologiát, 
saját  egyházszervezetet,  saját  egyházjogot,  saját  isten- 
tiszteletet és  saját  vallásos  gyakorlatot  teremtett,  s  a 
folytatólagos  történelmi  kutatás  mindjobban  meggyőz 
bennünket  arról,  hogy  mindebben  a  kálvinista  területen 


46 


egy  és  ugyanazon  alapgondolat  uralkodik,  egy  és  ugyan- 
azon alapelv  van  megtestesülve.  Mérjük  csak  össze  azt 
az  erőt,  amelyet  a  kálvinizmus  ezáltal  kiárasztott  a 
modern  élet  tökéletes  tehetetlenségével  ezen  a  téren. 
Hisz  ez  a  modern  élet  is,  mióta  misztikus  periódusába 
lépett,  Európában  s  Amerikában  egyaránt  valami  saját 
külön  vallásformát  keres.  Egy  századdal  a  „felvilágo- 
sodás" arany  himporának  felcsillámlása  után,  miután 
tudományos  téren  a  materializmus  is  takarodót  fúvott, 
ismét  a  szelid  kegyesség  hangulata  csábít  és  a  misz- 
ticizmus meleg  hullámaiban  való  fürdés  megint  divat- 
czikké  vált.  A  végtelennek  nektár  kelyhéböl  való  ivás- 
ban a  modern  miszticizmus  szinte  érzékien  kéjeleg.  A 
puritánok  egyházi  életének  romjain  tehát  így  haran- 
goznak be  új  kultusszal  egy  új  vallásnak,  mely  a  val- 
lásos életnek  valami  magasabb  evolúciója  gyanánt 
szerepel.  Az  új  szentély  felavatását  és  megnyitását 
már  több  mint  egy  negyedszázad  óta  hirdetik.  És  még 
sem  lett  belőle  semmi ;  semmi  kézzelfogható  még  nem 
született.  Semmi  teremtő  elv  felszínre  nem  került.  Semmi- 
féle közösség  elő  nem  állott.  Az  ígért  növénynek  ki- 
csirázása  elmaradt.  Ezzel  szemben  pedig  a  16-ik  szá- 
zadban Kálvin  óriás-szelleme  áll,  ki  az  egész  vallási 
épületet  mesteri  módon  szigorú  stilszerüséggel  építette 
fel  és  mi  az  épület  fundamentomairól  szinte  megfeledke- 
zünk néha  amiatt  a  gyorsaság  miatt,  amelylyel  az  építést 
végbe  vitte.  És  mialatt  abban,  amit  a  modern  gondol- 
kozás vallási  téren,  bizony  inkább  csak  pepecselt,  mint 
hatalmas  kézzel  alkotott,  egyetlenegy  nép,  család  vagy 
lélek  sem  találta  meg  Augustinus  „cor  inquietum"-ának 
„requiescat"-ját :  addig  Genf  reformátora  öt  nép  szá- 
mára és  ugyanakkor  a  nemzetek  széles  köreinek,  abban 
a  korban  épen  úgy,  mint  most  is,  négy  század  múlva. 

az  életre,  a  lelkek  Atyjához  való  felemelkedésre,  a  leg- 
szentebb dolgokban  való  tisztaságra  vonatkozólag  ha- 
tározott irányítást  adott.  így  merül  fel  tehát  önmagá- 
tól is  a  kérdés:  mi  volt  ennek  a  csodálatos  erőnek  a 
titka?  Engedjék  meg  azért  nekem,  hogy  erre  a  kér- 
désre feleletet  keressek  s  vizsgáljam 

1.  a  vallást  önmagában  véve ; 

2.  az  egyházi  életben  való  megnyilatkozási  for- 
májában és  végezetül : 

3.  gyümölcsében,  ahogy  az  a  gyakorlati  életben 
jelentkezik. 

Lássuk  hát  először  is  a  vallást,  mint  olyant,  a 
melyik  fellépésében  négy  egymással  összefüggő  alap- 
kérdést ural  és  pedig:  1.  hogy  Istenért,  vagy  emberért 
van-e?  2.  hogy  egyenesen  vagy  közvetve;  3.  részle- 
gesen vagy  a  maga  egészében  öleli-e  át  személyünket 
és  életünket?  És  4.  lehet-e  normális,  vagy  pedig  abnor- 
misnak,  azaz  a  megváltás  szükségességét  hirdetőnek 
kell-e  lennie?  Négy  kérdés,  amelyekre  a  kálvinizmus 
igy  felel :  A  vallás  nem  egoisztikus  és  nem  az  em- 
berért, hanem  ideális  és  az  Istenért  való ;  nem  az  egy- 
ház, vagy  pap  közvetíti,  hanem  közvetlenül  a  szívből 
árad;  nincs  részlegesen  az  élet  mellé  rendelve,  hanem 
az  egész  életet  lefoglalja  magának;  így  hát  a  meg- 
váltás szükségességét  követelő,  azaz  nem  a  most  ab- 
normis  természetből,  hanem  az  üjjászületésböl,  a  pa- 
lingenezisből való. 

Mind  a  négy  pontot  igyekezem  önök  előtt  meg- 
világítani. 

Az  újabb  vallásbölcsészet  abból  származtatja  a 
vallást,  ami  azt  nem  alkotta,  mert  az  csak  az  abnor- 
mis,    tehát    elesett   embert  segíti  és  támogatja  és  igy 

a  botra  támaszkodó  embert  összetéveszti  magával  a 
bottal.  E  mellett  azonban  amikor  egyfelől  helyesen 
mutat  rá  az  ember  és  az  őt  körülvevő  kosmos  (világ) 
között  levő  ellentétre,  másfelöl  már  azt  látjuk,  hogy 
itt  a  vallás  mint  mentőeszköz  lép  fel,  hogy  a  rettegő 
embert  ezzel  a  fenyegető  kosmossal  szemben  erő- 
sítse. Érezve  önmagában,  hogy  a  lelke  hogyan  ural- 
kodik a  testén  —  a  kosmost  magához  hasonlítva  — 
a  természetben  is  egy  titkos  szellemi  erő  uralkodását 
gyanítja.  A  természet  életét  animisztikusan  a  benne 
lakozó  szellemek  seregéből  magyarázza  ki  és  most 
már  arra  igyekszik,  hogy  a  szellemeket  megfogja,  el- 
varázsolja és  rajtuk  uralkodjék.  Vagy  pedig  ebből  az 
animisztikus  felfogásból  inkább  monisztikusra  emel- 
kedve: istenekben  hisz,  akik  hierarchisztikusan  csak- 
hamar egy  Isten  kormányzása  alá  koncentrálva  a  ter- 
mészet felett  állanak  s  igy  őt  a  természettel  szemben 
segíthetik.  Végre  az  anyagi  és  a  szellemi  között  levő 
ellentétet  megértve,  az  ó'5-szellemet,  mint  minden  látható- 
val szembenállót  imádja,  hogy  ezt  is  odahagyva  saját 
szellemének  fenségében  egy  olyan  ideál  előtt  boruljon 
le,  amelyiknek  ő  maga  a  heroikus  hordozója.  Azonban 
bármilyen  fokokon  haladjon  is  keresztül  ez  az  egoisz- 
tikus  vallás:  mégis  csak  szubjektív  marad  s  csak  az 
emberért  van.  Az  ember  vallásos,  hogy  a  természet 
szellemei  felett  uralkodjék,  hogy  a  kosmosszal  szem- 
ben szabad  legyen,  hogy  saját  szellemi  hatalmának 
tudatában  minden  láthatónak  magasan  felébe  emelked- 
jék. Az  aztán  már  mindegy,  hogy  a  gonosz  szellemet 
korsójába  láma-pap  zárja  be,  hogy  Keleten  a  nép  a 
természeti  isteneknél  a  természet  ellen  keres  segélyt, 
vagy  hogy  később  Görögország  intelligensebb  istenei- 
nél bizonyos   szellemi  hatalmat   imádnak,  mely  már  a 

természet  fölé  emelkedik,  vagy  hogy  végre  az  ideális 
bölcsészetben  az  imádás  tárgya  maga  az  ember  szel- 
leme lesz :  a  vallás  itt  mindenütt  csak  arra  való,  hogy 
az  embert  biztosítsa,  megszabadítsa,  felemelje,  söt  hogy 
részben  még  a  halál  felett  való  győzelmet  is  biztosítsa. 
És  ott  is,  ahol  ez  a  vallás  monotheisztikusan  hegyezö- 
dik  ki.  Isten,  kit  imádnak,  azért  Isten,  hogy  az  embert 
segítse,  hogy  az  államban  rendet  és  nyugalmat,  a  szük- 
ségben segítséget  és  menedéket  és  azzal  szemben  ami 
lealacsonyít  és  nemtelenít,  magasabb  lelki  nemességet 
ajándékozzon  és  biztosítson.  Ennek  aztán  az  az  ered- 
ménye, hogy  az  ilyen  vallás  virul  ugyan  a  pestis-  és 
éhínségben,  a  szegények  és  ügyefogyottak,  a  kisembe- 
rek és  elnyomottak  között :  de  a  jólétben  erejét  el- 
veszti, a  bővelkedöket  nem  vonzza  és  a  magasabban 
képzett  elmék  elpártolnak  tőle.  Mihelyt  az  ember  ké- 
nyelemben, nyugodtan  érzi  magát  és  —  hála  a  tudo- 
mánynak —  a  kosmos  megsemmisítő  hatalmaitól  többé 
nem  fél,  a  vallás  mankóit  azonnal  eldobja  magától  és 
nekiindul  vallástalanul  a  saját  lábán  jáhii.  Mert  min- 
den egosztikus  vallás,  mihelyt  az  önző  érdek  kielégü- 
lést talált  általa,  mint  felesleges,  elesik.  Ez  volt  a  vallás 
életének  lefolyása  minden  nem  keresztyén  népnél  és  a 
névleges  keresztyének  között,  a  társadalom  magasabb, 
jól  szituált  osztályainál  századunkban  is  ugyanaz  a  je- 
lenség ismétlődik.  Az  európai  kontinensen  a  modern 
művelt  osztály  most  már  minden  vallásból  kinőttnek 
érzi  magát, 

A  kálvinizmus  azonban  mindezzel  homlokegyenest 
ellenkező  álláspontot  foglal  el.  Nem  tagadja,  hogy  a 
vallásnak  a  maga  emberi,  szubjectiv  oldala  is  megvan, 
azt  sem  vitatja,  hogy  a  szükségben  a  segedelem  ke- 
resését, a  természeti  hatalommal    szemben  az  erőt,  az 

érzékivel  szemben  a  szellem  felsőségét  a  vallás  kép- 
viseli és  segíti  elő,  de  azt  fenntartja,  hogy  megfordítják 
a  dolgok  rendjét  azok,  akik  a  vallás  czélját  és  lényegét 
ebben  keresik.  Mindezek  a  kálvinista  előtt  csak  gyü- 
mölcsök, amelyek  a  vallásból  származnak  és  segéd- 
eszközök, amelyek  az  támogatják,  de  létezésének  nem 
alapjai.  Mert  minden  vallás  áraszt  ugyan  áldást  az 
emberre  is,  de  ez  nem  az  emberért,  hanem  az  Istenért 
van.  Nem  Isten  van  a  teremtésért,  hanem  a  teremtés 
van  az  Istenért.  Mert  ö  minden  dolgot  a  saját  akara- 
tából teremtett.  Az  egész  természetben,  növényben, 
állatban,  gyermekben  a  vallásos  képességet  ezért  te- 
remtette:  „Az  egész  föld  telve  az  ö  dicsőségével." 
„Mily  dicső  a  te  neved  óh  Isten  az  egész  földön."  „Az 
egek  beszélik  az  ő  dicsőségét  és  a  kiterjesztett  erősség 
az  ő  kezeinek  munkáit."  „A  gyermekeknek  és  csecsemők- 
nek szájából  készíted  a  te  dicséretedet."  Fagy  és  jégeső, 
hó  és  köd,  mélység  és  vihar,  minden  Istent  dicsérje  ! 
De  amint  az  egész  teremtés  az  emberben  jut  csúcs- 
pontjára, ügy  az  Ö  dicsőítésének  is  az  emberben  kell 
a  legtökéletesebb  fokra  jutni,  abban,  ki  Isten  képére 
teremtetett ;  nem  azért,  mert  az  ember  keresi  az  Istent, 
hanem  mert  az  egyetlen  igazi  vallási  tehetséget  a 
„semen  religionis"  által  egyedül  az  ember  szívébe 
oltotta  be  az  Isten.  Az  embert  vallásossá  Isten  maga 
teszi  a  „sensiis  divinitatis"  által,  hogy  az  ember  szí- 
vének húrjain  az  játsszék.  A  szükség  is  közrejátszik, 
de  csak  a  bűn  következtében ;  mert  a  vallás  eredetileg 
alaptermészetéből  kifolyólag  a  csodálatnak  és  imádat- 
nak a  kifejezése  volt,  mely  vonz  és  felemel,  nem  pedig 
a  függésé,  amely  elválaszt  és  lenyűgöz.  Valamint  tehát 
a  szeráfok  a  trón  körül  csak  ezt  kiáltják :  „szent,  szent, 
szent!":  ügy  az  emberek  vallása  is  tisztességtudás  kell 

hogy  legyen  az  iránt  az  Isten  iránt,  aki  őket  terem- 
tette és  fenntartja.  A  vallásban  minden  Istentől  és  nem 
az  embertől  számítódik.  Az  ember  csak  szerszám  és 
eszköz ;  Isten  egyedül  az  ok  és  a  czél,  a  kiinduló  és 
a  nyugvó  pont;  forrás,  amiből  a  vizek  erednek,  oczeán, 
amelybe  ömlenek.  Vallástalannak  lenni  annyi,  mint  az 
embernek  legmagasabb  czélját  eltéveszteni,  mig  meg- 
fordítva Istenért  lenni,  Istenért  élni,  egészen  az  Ur  ne- 
vének dicsöitésében  felolvadni :  ez  minden  vallásnak 
magva  és  lényege.  „Szenteltessék  meg  a  Te  neved, 
jöjjön  el  a  Te  országod,  legyen  meg  a  Te  akaratod"  : 
ez  minden  valódi  vallásnak  hármas  alaplépcsője.  A 
jelszó  mindig  az  marad:  „Keressétek  először  Isten 
országát"  és  csak  azután  gondoljatok  magatokra.  „Mert 
ő  tőle,  ő  általa  és  ö  reá  nézve  vannak  mindenek."  A 
legelső  dolog  az  Isten  abszolút  szuverenitásáról  (fel- 
ségiségéről)  való  vallástétel.  Az  ima  minden  vallás- 
ban a  legmélyebb  életnyilvánulás.  Ez  a  vallásról  szóló 
alapfelfogás  a  kálvinizmus  szerint.  Ennél  magasabb 
felfogást  senki  sem  talált,  de  nem  is  lehet  találni.  A 
kálvinista  alapgondolat,  amely  az  egyedül  írásszerű  és 
keresztyén  is  egyszersmind,  vallási  téren  a  legmagasabb 
eszmény  m-egvalósítása.  Magasabb  nézőpontra  száza- 
dunk vallásbölcsészete  még  legmagasabb  szárnyalásá- 
ban sem  emelkedett,  sem  ideálisabb  felfogást  nem  talált. 
A  második  főkérdés  minden  vallásnál  az,  hogy 
közvetlen,  vagy  közvetített  legyen-e  az?  Szóval  az, 
hogy  Isten  és  a  szívünk  között  egyház,  pap,  sámán 
vagy  az  isteni  titkok  bármely  néven  nevezett  hordo- 
zója álljon-e,  vagy  pedig  a  vallás  minden  közvetítő 
elvetésével  kösse  össze  lelkünket  Istennel  ?  A  közvetítő 
személy  minden  nem  keresztyén  vallásban  nélkülöz- 
hetetlen. Ez  a  gondolat  Mária  és  a  szentek  segítségül 

hívásában,  a  klérus  papi  hierarchiájában,  egészen  a 
martyrok  tiszteletéig  keresztyén  talajra  is  behatolt.  És 
bármennyire  síkra  szállott  is  Luther  a  papi  közvetítés 
gondolata  ellen,  mégis  a  nevéről  nevezett  egyházban, 
mint  a  titkok  osztogatója  és  közvetítő  személy,  az 
ecclesia  docens  bennmaradt.  A  tiszta  eszmény  realizá- 
lására ezen  a  ponton  is  Kálvin  tört.  A  vallás,  mint 
ő  értette,  „nullis  mediis  interpositis"  Isten  és  az  emberi 
szív  között  a  közvetlen  összeköttetést  kellett,  hogy 
megvalósítsa  és  pedig  nem  papgyülöletből,  nem  szen- 
tektől való  irtózatból,  nem  az  angyalok  jelentőségének 
kevésre  becsüléséből  kifolyólag,  hanem  kizárólag  azért, 
hogy  a  vallás  lényege  és  ebben  Isten  dicsőségének  ügye 
érvényesüljön.  Ezért  lépett  fel  —  meghátrálást  vagy 
ingadozást  nem  ismerve  —  mindaz  ellen,  ami  Isten  és 
a  lélek  közé  befurakodott.  Azt  ugyan  látta  világosan, 
hogy  a  bukott  embernek  az  igazi  vallás  megértéséhez 
és  elfogadásához  közbenjáróra  van  szüksége,  de  ez  a 
közbenjáró  nem  lehet  embertársa,  hanem  egyedül  az 
Isten-ember,  Isten  maga  és  a  Szentlélek-Isten  bennünk 
lakozása  által  ezt  a  közvetítést  nem  nekünk,  hanem  az 
Istennek  kell  megpecsételni.  Minden  vallásban  Isten 
maga  a  folytonosan  aktiv  elem.  Vallásossá  ő  tesz  min- 
ket, vallásosságra  ő  hangol,  azért  mi  csak  hangot  és 
alakot  adunk  annak  a  vallásos  megnyilatkozásnak, 
amelyet  ő  teremtett  belénk.  És  itt  rejlik  a  hibája  azok- 
nak, akik  Kálvinban  csak  valami  Aiigiistiniis  redivi- 
viist  látnak.  Hisz  Augustinus  a  Szentháromság-Isten 
és  a  laikusok  között  állva,  püspök  maradt.  S  az  igazi 
vallás  mások  részére  szóló  konzekvens  követelményét 
oly  kevéssé  látta  be,  hogy  dogmatikájában  az  egyház- 
nak mint  misztikus  kincstárnoknak  hódol,  melynek  ölébe 
Isten    minden   kegyelme    hull,  s   amelynek   kincseiből 

minden  ember  a  kegyelmet  nyerte.  A  kálvinizmust  és 
augustinizmust  csak  az  zavarhatja  össze,  aki  felülete- 
sen egyedül  a  praedestinatiot  nézi  és  a  vallás  talajába 
való  mélyebb  leásást  elmulasztja.  Mert  az  ember  érde- 
kében fölépített  vallás  közvetítő  személynek  mindig  az 
embert  használja  fel,  ellenben  az  Isten  akaratán  alapuló 
a  közbeeső  személyt  kérlelhetetlenül  kizárja.  Ha  ugyanis 
a  vallásnak  az  a  czélja,  hogy  főként  az  embert  segítse 
és  az  ember  az,  akinek  vallásossága  által  ezt  a  segít- 
séget meg  kell  szereznie,  akkor  csak  természetes,  hogy 
a  kevésbbé  kegyes  ember  szent  emberek  közbeléptét 
hívja  fel.  Amit  ő  maga  meg  nem  tudna  szerezni,  meg- 
szerzi számára  egy  másik.  A  gyümölcs  az  ágakon  igen 
magasan  függ  s  csak  aki  feljebb  ér,  szakíthatja  le  és 
nyújthatja  oda  a  nálánál  alacsonyabban  állónak.  De 
ha  a  vallásnak  az  a  követelménye,  hogy  Istennek  a 
tisztességet  minden  szív  adja  meg:  akkor  senki  a  má- 
siknál feljebb  nem  állhat,  akkor  minden  egyes  ember 
személyileg  kell,  hogy  érvényesüljön,  akkor  a  vallás 
czélját  csak  a  hívek  egyetemes  papságában  éri  el.  A 
vallásos  elemet  a  ma  született  gyermek  szívébe  is  Isten 
maga  helyezi  el  és  ha  a  gyermek  kereszteletlenül  hal 
meg,  nem  a  „limbus  innocentiiim" -ha  helyeztetik  el, 
hanem  Istennel  személyes  közösségbe  lép,  hogy  öt 
dicsérje  mostantól  fogva  mindörökké. 

A  kálvinizmus  által  a  vallás  kérdésében  elfoglalt 
eme  második  álláspont  —  mely  a  személyes  kiválasz- 
tás vallástételében  jut  legélesebb  kifejezésre  —  kiszá- 
míthatlan  értékű.  Mert  mig  egyfelől  minden  vallás- 
nak arra  kell  törekednie,  hogy  az  embert  sza- 
baddá tegye,  hogy  annak  a  vallásos  elemnek,  ami  még 
természetében  kötve  rejlik,  külső  kifejezést  szabad  ön- 
tudatból adjon  :  addig  másfelől  minden  közvetítő  sze- 

mélynek  vallásos  téren  való  fellépése  az  emberi  szel- 
lemet bilincsbe  veri,  ami  annál  vészthozóbbá  válik, 
minél  nagyobb  a  kegyesség  mélysége.  A  római  egy- 
házban a  „bons  catholiques"*  papi  lánczokkal  még 
ma  is  nagyon  megvannak  kötve  és  csak  a  kevésbbé 
jó  katholikus  embernek  van,  az  egyháztól  való  nagyobb 
függetlensége  miatt,  félszabadsága.  Luther  egyházában 
ez  a  bilincs  nem  szorít  úgy,  de  távolról  sincs  meg- 
oldva. Azt  az  önállóságot,  amivel  a  hívő  szükség  ese- 
tén magával  a  hivatal  viselővel  szemben  is  fel  tud 
lépni,  csak  azokban  az  egyházakban  tudjuk  megtalálni, 
amelyekben  Kálvin  alapgondolata  az  uralkodó.  Egye- 
dül az,  aki  az  Isten  előtt  áll  és  Istennel  személyes  kö- 
zösségben él :  repülhet  a  szabadság  szárnyain  fénylő 
magasságba ;  és  az  eredmény  úgy  Hollandiában,  mint 
Francziaországban,  Angliában  nem  kevésbbé  mint  Ame- 
rikában, megtanított  arra,  hogy  embernek  ember  fölött 
gyakorolt  deszpotizmusa  legyőzhetetlenebb  harczosokat 
és  megfordítva  a  kegyes  embernek  szabadsága  szívó- 
sabb és  bátrabb  bajnokokat  nem  talált,  mint  az  „issue 
de  Calvin "''"■•  alatt.  Valami,  aminek  legmélyebb  oka 
abban  rejlik,  hogy  a  közvetítő  személy  minden  vallást 
elkülsőesít  és  formák  által  fojt  meg;  csak  amidőn 
minden  közvetítő  alak  elesik,  akkor  kapcsol  össze  ben- 
nünket a  kiválasztás  közvetlenül  az  Istennel,  az  örök 
világosság  sugara  közvetlenül  az  Istentől  árad  lelkünkbe, 
amig  aztán  a  vallás  a  szó  abszolút  értelmében  véve 
válik  a  szív  sóvárgásává. 

És  szinte  magától  vezet    ez  át  engem  a    harma- 
dik vallási  kérdésre,  t.  i.  arra,  hogy  a  vallásnak  milyen 


*  „jó  katliolikusok." 
*-^'  „K;ílviii  sarjadéka."  ^ 

a  természete,  rész/eges-e,  életünknek  egy  kis  részére 
vonatkozik-e,  vagy  mindenen  uralkodó,  mindent  körül- 
ölelő, a  szó  legteljesebb  értelmében  „egyetemes"  ?  Már 
most,  ott,  ahol  a  vallás  czélját  az  emberben  keresik, 
ahol  megengedik,  hogy  vallási  közvetítő  személyek 
lépjenek  fel,  valóban  csak  részleges.  Mert  hiszen  akkor 
az  ember  a  vallást  következetesen  és  logikusan  csak 
az  életnek  ama  területére  korlátozza,  ahol  szüksége 
van  reá  és  ahol  e  közvetítő  személy  fellépése  előnyére 
szolgál.  A  vallásnak  ez  a  partialis  jellege  háromféle 
tekintetben  jut  kifejezésre:  és  pedig  a  vallásos  szerv- 
ben, ami  dltal,  a  szférában,  ahol  és  azoknak  a  sze- 
mélyeknek csoportjában,  akik  között  virulnia  kell.  Az 
első  korlátozásról  korunk  küzdelme  már  elég  beszédes 
képet  nyújt.  A  vallásnak  —  igy  akarják  századunk 
bölcsei  —  használatlanul  kell  hagynia  az  ember  értelmi 
tehetségét  és  kizárólag  misztikus  érzésben  vagy  gya- 
korlati akaraterőben  kell  megnyilvánulásra  jutni.  Misz- 
tikus és  ethikai  hajlamokat  vallásos  téren  még  meg- 
engednek, de  az  értelemre  a  vallás  területén  már  száj- 
kosár teendő.  Metafizika  és  dogmatika  már  több,  mint 
tilos  terület ;  végső  menedékhelyet  az  agnoszticismusban 
találnak.  Az  érzések  vizein  való  utazás  vámmentesen 
megengedtetik,  s  az  erkölcsi  munkásság  az  igazi  arany 
megvizsgálására  szolgáló  próbakő ;  de  a  metafizikától, 
mint  mocsártól  óvnak  s  mindent,  ami  valamilyen  sar- 
kalatos dogmához  csak  hasonlít  is,  mint  vallási  képte- 
lenséget utasítanak  vissza.  És  bár  ugyanazon  Krisztus, 
kit  ők  is  vallísos  lángész  gyanánt  tisztelnek,  mondotta 
meg  egész  határozottan,  hogy  szeressétek  Istent  nem- 
csak teljes  erővel  és  teljes  szívvel,  de  teljes  értelemmel 
is,  mégis  azt  hiszik,  hogy  az  értelmet,  mint  vallásos 
szervet  tétlenségre  kárhoztathatják.  Szerintük  tehát  nem 


56 


egyetemesen,  egész  lényünkből  kifolyólag,  hanem  rész- 
legesen, egyedül  érzésünkből  vagy  akaratunkból  kell 
a  vallásnak  támadnia,  aminek  következtében  az  a  kör 
is,  amelyben  hathat,  csak  részleges  lehet.  A  vallást 
tehát  a  tudomány  s  a  nyilvános  élet  mezejéről  szám- 
űzik, hogy  aztán  azt  a  szív  belső  kamarájába,  imád- 
kozó cellájába  utasítsák.  Kant  a  vallás  körét  az  ethikai 
élet  „Du  sollst"-jára  korlátozta:  korunk  misztikusai 
pedig  az  érzés  titkos  szegletébe  száműzik.  így  hát  a 
vallás  mindenféle  formákban  csak  az  élet  mellett  áll, 
vagy  az  élet  széles  mezejétől  félreeső  magán-területen. 
Ez  pedig  önmagától  vezet  a  korlátozás  harmadik  is- 
mertető jegyéhez,  amely  szerint  a  vallás  nem  való 
mindenkinek,  csak  egy  csoportnak,  azoknak,  kik  közü- 
lünk kegyes  érzülettel  bírnak.  A  vallás  orgánumának 
korlátozásából  igy  folyik  az  ő  körének,  majd  pedig 
ebből  annak  az  emberek  egy  kis  csoportjára  való  kor- 
látozása. Amint  ugyanis  a  művészet  megtalálja  a  maga 
szervét,  saját  körét,  imádóinak  saját  csoportját,  ügy 
van  ez  a  vallással  is.  Mert  hát  vannak  emberek,  kik- 
ben nem  sok  az  érzés  és  nem  sok  az  akarat,  akik  tehát 
a  misztika  melegsége  iránt  érzéketlenek  s  igy  kegyes 
cselekedetek  véghezvitelére  nem  alkalmasak.  Az  ilyenek 
előtt  a  vallásnak  sem  értelme,  sem  jelentősége  nincs. 
De  vannak  viszont  érző  kedélyek  is,  akiknek  van  ér- 
zékök  a  végtelen  iránt,  kik  között  aztán  a  kegyesség 
és  a  kegyességben  a  vallás  gazdag  lelki  életben  virul. 
Egészen  más  tekintetben  ugyan,  de  idők  folya- 
mán Róma  is  mindinkább  ugyanezt  a  partiális  állás- 
pontot foglalta  el.  Ö  vallást  csak  a  saját  egyh'ázán 
belül  ismert  és  a  vallás  hatása  szerinte  tovább  nem 
ér,  csak  az  életnek  ama  részéig,  amelyet  ő,  az  egyház 
megszentelt.  És  bár  igaz  ugyan,  hogy  amennyire  csak 


57 


lehetett,  minden  emberi  életet  a  saját  szférájába  vont 
be :  azonban  ami  azonkívül  maradt,  tehát  ami  a  kereszt- 
ségét és  szentelt  vizet  nélkülözte,  minden  lényeges 
vallásos  erőnek  híjjával  volt.  Amint  tehát  Róma  ilyetén- 
kép  az  élet  vallásos  és  vallástalan  része  között  éles 
határt  vont,  saját  területét  megint  az  erö  különböző 
fokai  szerint  osztotta  fel ;  a  klérus  és  a  kolostor  volt 
„a  szentek  szentje,"  a  valóban  hivők  köre  „a  szentélyt" 
alkotta,  aki  pedig  megkeresztelkedett  ugyan,  de  az 
egyházzal  különben  nem  törődött,  a  „pitvarban"  állott. 
Oly  felosztás  és  korlátozás  ez,  amelyet  a  közönséges 
laikus  megint  a  maga  módja  szerint  tovább  folytat, 
úgy,  hogy  gyakorlati  életének  kilencztized  részét  min- 
den vallási  vonatkozástól  felszabadítja,  a  vallást  külön 
módszerével  partialissá  teszi,  amennyiben  azt  hétköz- 
napokról ünnepnapokra,  a  jólét  napjairól  a  veszedelem 
és  betegség  idejére  és  egy  egész  hosszú  életről  a  ha- 
lálos órára  halasztja  és  korlátozza.  A  vallásnak  ez  a 
részlegessé  tevése  legfrappánsabbul  a  Karneválban 
nyilatkozott.  A  böjti  időszak  van  csupán  egészen  a 
vallásnak  szentelve;  a  testnek  tehát,  mielőtt  a  szo- 
morúság komor  völgyébe  szállana  alá,  szabad  magát 
még  egyszer  érzéki  élvezetekben,  féktelen  mulatozások- 
ban kitombolnia. 

Homlokegyenest  szemben  áll  ezzel  a  kálvinizmus, 
mely  a  vallásnak  feltétlenül  egyetemes  jelleget  követel. 
Mert  ha  minden  Istenért  áll  fenn,  akkor  az  egész  te- 
remtés Istent  kell,  hogy  dicsőítse :  a  madarak  fent,  a 
nap,  hold  és  csillagok  az  égbolton,  a  természet  kö- 
rülöttünk mindenütt.  De  mindenekfelett  az  ember,  aki 
kell,  hogy  ezt  az  egész  teremtést  és  e  teremtésben 
minden  életet,  mint  pap,  Istennek  szenteljen.  És  bár  a 
bűn  a  teremtés  egyes  részeit  el  is  rabolja  Isten  dicső- 


58 


ségétöl,  azért  a  követelmény  és  az  eszmény  mindig 
az  marad,  hogy  minden  teremtménynek  a  vallás  vizében 
merítettnek  kell  lenni,  vallásosán  kell  léteznie  és  végül 
mint  vallásos  áldozatnak  a  mindenható  oltárára  kell 
helyeztetnie.  Olyan  vallás,  amelyik  kizárólag  érzés-, 
vagy  akaratvallás  volna,  a  kálvinista  ember  előtt  el- 
gondolhatatlan.  Egész  lényét,  minden  tehetségét  és  ere- 
jét a  „sensus  divinitatis"  *  kell,  hogy  hassa  át ;  hogyan 
lehetne  akkor  öntudata,  a  logos,  az  Istentől  adatott 
gondolkozás  sugárzó  fénye  belőle  kizárva  ?  Az  a  gon- 
dolat tehát,  hogy  ott  legyen  ugyan  Isten  az  érzések 
alsó  rétegében,  az  akarat-ténykedés  külső  cselekedetei- 
ben, de  ne  lehessen  ott  öntudatában,-  gondolkozó,  tu- 
datos lényének  centrumában ;  az  a  gondolat,  hogy 
legyen  ott  az  Isten  az  érzés  és  ethikai  lét  világában, 
de  a  gondolat  világából  ki  legyen  zárva;  az  a  gon- 
dolat, hogy  öntudatában  a  természeti  és  gyakorlati  életre 
vonatkozólag  biztos  kiindulási  pontjai  legyenek,  a  termé- 
szet ismeretére  nézve  határozott  elvei,  de  a  teremtőre 
vonatkozó  gondolkozásában  hiányozzanak  a  szilárd 
támpontok:  ez  a  kálvinista  ember  előtt  az  örökkévaló 
logos  tagadásával  lenne  egyenlő. 

S  ha  a  vallás  univerzális  jellege  az  emberi  tehet- 
ségek egész  körére  vonatkozólag  igy  érvényesül :  akkor 
a  kálvinista  lélek  az  emberek  között  levő  szféráját,  te- 
rületét illetőleg  ép'  oly  határozottan  harczol  a  vallás 
egyetemes  jellegéért.  Semmi  sem  teremtetett  anélkül, 
hogy  lényének  rendeltetését  Isten  meg  ne  szabta  volna. 
Isten  eme  végzéseinek  summája  pedig  minden  életre 
nézve  az,  hogy  minden  élet  ő  neki  szenteltessék.  Kál- 
vin olyan  vallásról,    amely  egyházra,  belső,  titkos  ka- 


*  Isten  érzete. 

marára,  vagy  imádságos  czellára  lenne  korlátozva,  mit 
sem  tud.  A  zsoltáríróval  az  eget  és  a  földet,  minden 
népet  és  nemzetet  hív,  hogy  Istennek  a  dicsőséget 
megadja.  Isten  az  ö  mindenütt  jelenvaló  és  mindenható 
erejével  minden  életben  jelen  van,  mert  nincs  az  em- 
beri életnek  szférája,  hol  a  vallás  ne  érvényesítené  azt 
a  követelményét,  hogy  Istennek  kell  hálát  adni,  Isten 
rendeleteit  kell  tisztelni,  minden  „labora"-\.  az  „ora" 
szőjjön  keresztül,  hogy  ima  és  munka  eggyé  olvadja- 
nak. Bárhol  áll  is  az  ember,  bármit  tesz,  bárhova  he- 
lyezze is  kezét,  iparban  és  szellemi  téren,  tudományban 
és  művészetben,  állandóan  Isten  szine  előtt  áll,  Isten- 
nek szolgálatában  tevékeny.  Istennek  kell  engedelmes- 
kednie és  mindenekfelett  czélúl  Isten  dicsőségét  kell 
kitűznie.  Ennélfogva  a  kálvinista  ember  a  vallást  az 
emberek  külön  körére  vagy  egyes  csoportjára  nem  is 
korlátozza.  A  vallás  az  egész  emberiség  ügye.  Az  em- 
beri nemzetség  pedig  Istené,  az  ő  műremeke.  Azért  az 
egész  nemzetséget,  az  öregeket  és  fiatalokat,  az  alsóbb- 
és  magasabb  rendűeket,  a  beavatottakat  és  távolállókat 
egyaránt  Isten  félelme  hassa  át.  Mert  nemcsak  hogy 
Isten  teremtett  mindeneket  és  mindenek  számára  min- 
dent, hanem  kegyelme  is  kiterjed,  nem  csupán  részle- 
gesen a  kiválasztottakra,  hanem  egyetemes  kegyelme 
által  minden  emberre.  Bizonyos,  hogy  van  az  egyház- 
ban concentratio,  de  az  egyház  falain  ablakok  is  van- 
nak, amiken  keresztül  az  örökkévaló  világossága  az 
egész  világra  kiragyog.  Itt  heg3^en  épült  város  van, 
amelyet  mindenki  messziről  lát,  itt  só  van,  mely  min- 
dent áthat  és  ha  valaki  nem  is  fogja  fel  ezt  a  maga- 
sabb világosságot,  azért  ő  is  ép'  oly  Határozottan  és 
mindenben  az  Ur  dicsőségére  van  elhíva,  mint  a  má- 
sik. Minden    partialis  vallás  a    dualizmus  ékét  veri  az 

életbe,  de  a  kálvinista  monisztikus  alapon  él.  Minden- 
nek ^^_y-nek  kell  lennie,  mert  egy  Isten  hordoz  min- 
dent, minthogy  Ö  is  teremtett  mindent.  Igen,  ebből  a 
monizmusból,  mint  a  vallás  megfordított  képe,  még 
maga  a  bűn  sem  zárható  ki. 

Ezzel  a  vallás  lényegét  illetőleg  önként  jutunk  a 
negyedik  fökérdéshez,  amely  ezt  mondja :  normális 
legyen-e  a  vallás,  vagy  abnormis,  azaz  soteriologikiis? 
Jól  tudom,  hogy  a  vallás  soteriologikus  felfogásával 
közönségesen  a  nomisztikiist  állítják,  szembe,  de  ez  az 
utóbbi  megkülönböztetés  a  'képzeteknek  egészen  más 
birodalmához  tartozik.  Az  általam  felállított  ellentét 
azt  a  kérdést  érinti,  hogy  a  vallás  dolgában  de  facto 
normális,  vagy  a  bűnbeesés  által  abnormissá  vált 
emberrel  kell-e  számot  vetnünk,  mely  utóbbi  esetben 
természetesen  a  vallásnak  önmagától  soteriologikus  jel- 
leget kell  öltenie?  A  mostanában  tért  hódító  vélemény 
a  normális  álláspont  mellett  foglal  állást.  Nem,  mint- 
ha a  mai  emberiség  egészben  véve  a  legmagasabb 
vallásos  normának  megfelelne.  Ezt  senki  sem  vitatja. 
Ezt  mindenki  jobban  és  másként  látja.  Tapasztalatilag 
inkáb  sok  vallástalanságra  és  hiányos  vallási  fejlődésre 
bukkanunk.  De  épen  ebben  a  lassú,  a  legalacsonyabb 
foktól  a  legmagasabb  ideál  felé  haladó  processzusban 
látják  az  emberek  a  normális  alapon  megkövetelt  fej- 
lődést. 

A  vallás  első  nyoma  e  szerint  tehát  már  az 
állatoknál  megtalálható.  Láthatjuk  pl.  a  kutyánál,  hogy 
urát  hogyan  tiszteli.  A  „homo  sapiens"-nek  a  csimpánz- 
ból való  előállásával  a  vallás  magasabb  stádiumba 
lép.  Azóta  egész  skálát  futott  keresztül.  Most  már  ott 
tart,  hogy  —  amint  elképzelik  —  az  egyház  és  dogma 
pólyáiból    kiszabadulva,    egy  magasabb    fokra    t.  i.  az 

ismeretlen  Végtelennek  Öntudatlan  érzésére  jusson  el. 
Már  most  ezzel  az  elmélettel  határozott  elvi  alapon 
egy  egészen  másik  áll  szemben,  amelyik  anélkül,  hogy 
tagadná  azt,  miszerint  csaknem  minden  emberinek  elő- 
alakzata  megvan  az  állatban  is  és  annak  elismerésével, 
hogy  az  állat,  amint  az  az  Isten  tanácsában  kezdettől 
fogva  megvolt,  az  ember  képére  teremtetett,  amint  az 
ember  meg  Isten  képére  teremtetett:  az  első  embert 
Istenhez  való  tiszta  viszonyában,  azaz,  az  igazi  vallás- 
ban lépteti  fel  s  nem  az  ö  teremtéséből,  de  bűnbeesé- 
séből magyarázza  a  vallásnak  sok  alsóbb  fokú,  tisz- 
tátalan alakját,  amelyek  összeségükben  nem  egy  alsóbb 
fokról  magasabbra  vezető  folyamatnak,  hanem  egy 
szánalomra  méltó  degenerációnak  képét  tárják  elénk, 
ami  az  igazi  vallás  regenerálását  egyedül  csak  soterio- 
logiai  utón  teszi  lehetővé.  Ez  ellentétre  nézve  is  meg- 
van a  kálvinizmus  határozott  álláspontja.  Itt  is,  mint 
mindenben,  Isten  szine  előtt  állva  a  kálvinistát  Isten 
szentsége  oly  mindent  lenyügözőleg  ragadja  meg,  hogy 
a  bűntudat  szívét  szorítja  össze  és  a  bűnnek  iszonya- 
tossága  lelkére  mázsányi  súllyal  nehezedik.  Minden  olyan 
törekvés,  mely  azt  tanítja,  hogy  a  bűnt  a  tökéletesség 
felé  vezető  úton  egy  tökéletlenebb  fokozatnak  fogja 
fel  az  ember,  szent  haraggal  tölti  el.  Kezdettől  fogva 
vallja,  mit  Biickle  Anglia  művelődéstörténetében  egész 
más  állásponton  tapasztalatilag  bebizonyított,  hogy  a 
bűn  megnyilatkozási  formái  finomodnak  ugyan,  de  a 
századok  során  az  emberi  szív  állapota  ugyanaz  ma- 
rad, ami  volt.  Az  az  „e  profiindis,"  melyből  4000  év- 
vel ezelőtt  egy  Dávid  szíve  Isten  után  kiáltott,  maga- 
sabb kultúrájú  századunkban  is  Isten  minden  gyerme- 
kének lelkében  visszhangra  talál.  A  bűn  romboló  hatá- 
sának   mint    minden    emberi    nyomorúság    forrásának 

felfogása  sehol  sem  mélyebb,  mint  épen  a  kálviniz- 
musban és  amikor  a  kálvinista  a  szentírás  után  pokol- 
ról és  kárhozatról  szól,  nem  szívének  keménységét, 
hanem  életkomolyságának  világosságát  és  következe- 
tességének bátorságát  bizonyítja.  Avagy  Ö  is,  kinek 
szava  a  legelragadóbb  és  legszeretetteljesebb,  nem 
határozottan  és  ismételten  beszélt-e  külső  sötétségről, 
tűzről,  mi  el  nem  oltható,  féregről,  mi  soha  meg  nem 
ölhető?  Ha  nem  merjük  ezt  érinteni,  csak  szintelen- 
ségről  tennénk  bizonyságot,  mert  félig  beszélnénk  csak 
arról,  amit  a  bűn  megsemmisítő  jellegéről  hiszünk. 

Ebben  az  átélésen  alapuló  tapasztalatban,  az  élet 
nyomorúságának  ebben  a  tapasztalati  szemléletében, 
Isten  szentségének  ebben  a  teljes  átérzésében,  a  követ- 
kezetességnek abban  a  bátorságában,  melylyel  ezt  a 
maga  abszolút  ellentétében  vallja,  gyökerezik  a  kálvi- 
nista embernél  a  léire  nézve  az  újjászületés  nélkülöz- 
hetetlenségének gondolata.  Az  újjászületésre,  mint  Isten- 
nek azon  egyenes  fényére,  amelylyel  az  élet  kizökkent 
kerekét  a  helyes  nyomra  állítja  vissza,  nincs  miért 
kitérnem,  de  annak  már  szükségét  érzem,  hogy  a 
szentírásról  és  annak  tekintélyéről  néhány  szót  szóljak. 
Nagy  igazságtalanság  volt  a  szentírásban  mást  nem 
látni,  mint  a  református  hitvallások  formai  elvét,  mert 
hát  az  igazi  kálvinizmus  felfogása  sokkal  mélyebben 
járó.  Kálvin  czélzata  a  „de  necessitate  S.  Scriptiirae"  '■' 
dogmában  határozottan  ki  van  fejezve ;  csak  innen 
érthető  a  szentírás  mindenen  uralkodó  jelentősége  és 
megérthető  az  is,  hogy  a  kálvinistára  nézve  a  szent- 
írás kritikai  foszlányokra    szakgatása    a    keresztyénség 


*  Az    a    tanítás,    hogy    az    emberiségnek   szüksége    volt   a 
szentírásra. 


63 


feláldozásával  egyértelmű.  A  paradicsomban,  az  eset 
előtt,  nincs  biblia  és  a  dicsőség  eljövendő  paradicso- 
mában sem  lesz.  Ha  a  teremtés  világossága  közvetle- 
nül szól  hozzánk,  szívünk  sugallata  tiszta  és  minden 
ember  szava  őszinte  s  fülünk  mindeme  hangok  felfo- 
gására tökéletesen  képes,  minek  akkor  a  biblia  ?  A 
gyermekszeretetről  könyvet  ki  olvas  olyankor,  mikor 
körülötte  gyermekei  játszadoznak  és  szíve  szeretetükkel 
van  telve  ?  Az  az  ellenszenv,  mely  korunkban  a  szent- 
írás tekintélye  ellen  megnyilvánul,  nem  is  leli  másban 
okát,  mint  abban  a  hamis  feltevésben,  hogy  vallásunk- 
nak nem  szükséges  soteriologiainak  lennie,  mert  lehet 
az  normális  is,  és  akkor  természetesen  a  biblia  vallá- 
sos érzületünkre  nézve  csak  akadályozó  lehet,  mert 
Isten  és  szívünk  közé  egy  könyv  nyomul.  Vagy  leve- 
lezünk-e feleségünkkel  akkor,  mikor  az  a  házi  tűzhely- 
nél meljettünk  ül?  A  vallásnak  ép'  úgy,  mint  az 
Oczeánnak  apálya  és  dagálya  van,  a  vallás  vizeinek 
is  van  magas  és  alacsony  állása ;  és  napjainkban  az 
apály  ép'  oly  mély,  mint  amily  nagy  volt  a  dagály 
apáink  idejében.  Innen,  hogy  a  bünfogalom  a  szívek- 
ben úgy  elhalványodott  és  inkább  normálisnak 
veszik  azt,  amit  vallásosabb  korban  mélyen  és  komo- 
lyan egészen  abnormisnak,  romlottnak  éreztek.  Vala- 
mint tehát,  ha  világosabban  ragyogja  be  lakásunkat  a 
nap,  a  mesterséges  elektromos  világítást  elcsavarjuk, 
de  ha  a  napfény  ragyogása  homályba  vész,  akkor  elő- 
áll a  „necessitas  laminis  artificiosi" '■•  és  a  mestersé- 
ges világosságnak  minden  házban  fel  kell  gyúlnia, 
úgy  van  ez  itt  is.  Amikor  lelki  szemeink  előtt  az  isteni 
fény  világosságát  semmiféle  köd  el  nem  homályosítja: 


A  mesterséges  világítás  szükségessége. 

mi  szükségünk  van  akkor  akármiféle  „lámpás"-ra,  vagy 
lábaink  ösvényén  világító  szövétnekre  ?  De  ha  azt 
hirdeti  a  történelem,  azt  bizonyítja  a  tapasztalat,  azt 
a  saját  eszmélő  érzésünk,  hogy  a  magasból  aláözönlö 
világosság  szemeink  elől  el  van  rejtve  és  mi  a  homály- 
ban tapogatózunk :  akkor  kell,  hogy  valami  vilá- 
gító eszközt  gyújtsunk  és  ezt  a  mesterséges  világos- 
ságot Isten  az  ö  igéjében  gyújtotta  fel. 

Azért  a  szentírásban  való  hit  szükségessége  a 
kálvinistára  nézve  nem  okoskodáson,  hanem  a  Szent- 
lélek közvetlen  bizonyosságán,  a  „testimonium  Spiritus 
Sancti-"*n  alapszik.  Az  inspirációról  szóló  meggyőző- 
dése közvetett,  az  írás  minden  kanonikus  magyarázata 
is  közvetett;  de  nem  közvetett,  hanem  közvetlenül 
ható  az  a  magnetikus  erő,  amivel  az  írás  a  lelket, 
mint  a  mágnes  a  vasat,  magához  vozza  és  magához 
tapasztja.  És  ez  nem  mágikusan,  vagy  kikutathatlanúl 
misztikusan  történik,  hanem  úgy,  hogy  Isten  azt  a 
szívet  először  újjászüli  és  az  újjászülés  által  a  szív  és 
a  hazug  világ  között  kibékíthetetlen  ellentétet  lobbant 
lángra.  így  a  szentírásban  a  gondolatoknak,  erőknek 
és  életnek  egy  olyan  világa  tárul  fel,  ami  az  újonnan 
született  sziv  érzületéhez  talál  s  mint  igazi,  lényeges 
világ,  hozzátartozik.  Lát,  érez  annál  az  azonosságnál 
fogva,  mely  saját  szívének  élete  és  a  szentírás  között 
állott  elő  és  amelyet  szívében  a  testimonium  Spiritus 
Sandi  hoz  létre.  Istenét  ismét  birni  akarja,  keresi  a 
Szentet  és  egész  bensőjével  a  Végtelent  szomjúhozza ; 
hiszen  a  Szentírás  nélkül  csak  homályos  árnyékvona- 
lakat lát;  csak  ha  ennek  az  írásnak  a  prizmáján  ke- 
resztül tekint  a  magasba,  fedezi  fel  Istenét  igazán.  És 

ezért  nem  veri  a  tudományt  bilincsekbe :  hadd  kriti- 
záljon, aki  kritizálni  akar.  Hiszen  a  kritika  is  az  írásba 
való  belátásunk  mélyülésének  zálogát  hordozza  magá- 
ban. Csak  magát  a  prizmát,  melyen  keresztül  az  isteni 
fénysugár  számára  látható  színekbe  törik  meg,  nem 
engedi  egy  jó  kálvinista  sem  a  kezéből  kiütni.  Sem  a 
lélek  megváltására  való  hivatkozás,  sem  a  Szentlélek 
gyümölcseire  való  utalás  nem  helyettesítheti  azt  a 
necessitas-t,  amit  a  vallás  szociologikus  elve  magában 
rejt.  Eletünk  az  „entitas"-ban  a  növény  és  állat  életé- 
vel közös,  életünk  a  misztikus  „lét"-ben  a  gyermek 
és  az  alvó  életével  közös ;  ami  minket,  mint  felnőtt, 
éber  embereket  megkülönböztet,  az  a  tiszta  öntudat; 
azért,  ha  a  vallás,  mint  legmagasabb  életfunkció,  az 
öntudat  eme  legmagasabb  potentiájában  is  hatni  akar, 
a  soteriologiai  vallás,  a  necessitas  pallngeneseos''"  mellé 
egy  mesterséges  világosság  „ necessitas" -áí  is  helyezi, 
hogy  az  a  mi  félhomályunkban  felgyújtassék.  És  ez 
az  Istentől  magától  származó,  de  emberi  kéz  által  felgyúj- 
tott mesterséges  világosság  a  Szentírásból  sugárzik 
felénk. 

Összefoglalva  most  már,  amit  eddig  levezettünk, 
megállapíthatom,  hogy  a  kálvinizmus  a  vallás  négy 
nagy  problémájában  egy-egy  jellemző  dogmával  azt 
adja  nekünk,  ami  még  leginkább  kielégít  és  az  utat 
előttünk  a  leggazdagabb  fejlődésre  nyitja  meg.  A  val- 
lás nem  utilitarius,  eudamonisztikus  értelemben  az  em- 
berért, hanem  Istenért  van  ;  ime,  a  dogma  Isten  sziive- 
rémtásríról.  A  vallásban  nincs  közvetítő  személy  Isten 
és  a  lélek  között,  hanem  minden  vallás  közvetleniil 
Isten  által  a  lélekbe  hatoló ;    ime    a    kiválasztás   hit- 


*  Az  újjászületés  szükségessége. 

czikke.  A  vallás  nem  részleges,  hanem  egyetemes,  ez 
van  kimondva  az  egyetemes  kegyelem  dogmájában. 
És  végre,  a  vallás  a  mi  jelen  bűnös  állapotunkban 
nem  normális,  hanem  soteriologiai.  Ez  hangzik  felele- 
tül a  „palingenesis"  és  a  „necessitas  S.  Scríptiirae" 
kettős  dogmájából. 


A  vallásról,  mint  olyanról  áttérek  most  már  az 
egyházra,  mint  annak  szervezett  megnyilvánulási  formá- 
jára és  sorjában  kifejtem  a  kálvinista  felfogást  annak 
lényegét,  megjelenési  formáját  és  rendeltetését  illetőleg. 

A  kálvinista  ember  számára  az  egyház  lényegére 
nézve  szellemi  organizmus,  ami  az  eget  és  földet  át- 
öleli ;  de  élettevékenységének  közép-  és  kiindulási 
pontja  az  égben  és  nem  a  földön  van.  Isten  a  kosmost 
Önmagáért  alkotta  és  ennek  a  kosmosnak  szellemi 
centrumát  geocentrikusán  a  mi  planétánkra  helyzete; 
a  természet  összes  országai  pedig  e  földön  a  mi  emberi 
nemzetségünkben  jutnak  csúcspontra,  amelynek  a  maga 
egészében  Isten  képének  kell  lenni  s  neki  kell  mint 
papnak  az  egész  teremtést  Istennek  áldozatul  bemutatni. 
Az  ember  ebben  a  teremtésben,  mint  király,  pap  és 
próféta  szerepel.  De  bár  a  bűn  e  magas  rendeltetésé- 
ben meg  is  zavarja,  Isten  érvényt  szerez  annak.  Ugy 
szereti  a  világot,  hogy  érette  egyszölött  fiában  maga- 
magát adja  s  így  nemünket  ismét  az  örök  élet  árjába 
helyezi.  Emberi  nemzetségünk  törzséről  lassankint  min- 
den ág  és  levél  lehullhat,  maga  a  törzs  azért  meg 
lesz  mentve  és  új  gyökereivel  Krisztusban  kapaszkodva 
meg,  dicsőségesen  felvirul  újra.  Az  újjászületés  nem- 
csak egyedeket  ment  meg,  akiket  azután  egy  csoportba 
fűznek  össze,    hanem    nemzetségünknek   organizmusát 

magát  őrzi  meg.  Ezért  van  tehát  az,  hogy  az  újjá- 
született emberi  élet  egy  szóma-i  '■'■  alkot,  egy  szerves 
egészet,  minek  Krisztus  a  feje  és  az  „unió  mystica 
cum  Christo ''''''  összetartó  köteléke.  Ez  az  üj  organiz- 
mus az  egész  teremtést  majd  csak  a  „parousia"-ban 
hatja  át.  Most  még  csak  szellemileg  rejtőzik  ott  és 
csak  árnyképének  fénye  szűrődik  át  homályosan  a 
földön.  Ezt  az  „új  Jeruzsálemet"  majd  egykor  Isten 
fogja  az  égből  alábocsátani,  most  azonban  még  látha- 
tatlan, és  el  van  zárva  szemeink  elöl.  Az  igazi  szen- 
tély most  ott  fenn  van;  ott  fenn  a  kiengesztelödés  ol- 
tára és  az  imák  jó  illatú  áldozatának  oltára.  Ott  fenn, 
a  szentek  szentjében  emelkedő  oltárnál  szolgál  Krisztus 
is,  mint  egyetlen  főpap. 

Már  most,  a  középkor  századaiban  az  egyház  ezt 
a  mennyei  szellemi  vonását  mindinkább  szem  elől  té- 
vesztette. Lényegében  egészen  elvilágiasodott.  A  szen- 
tély ismét  a  földre  került,  az  oltár  ismét  kőből  való 
lett  és  az  oltár  szolgálatára  papi  hierarchia  alakult  ki ; 
az  emberek  újra  valami  földi  áldozat  után  sóvárogtak, 
amit  aztán  a  mise  vértelen  áldozatában  meg  is  talál- 
tak. Ez  ellen  lépett  fel  most  már  a  kálvinizmus,  nem 
azért,  hogy  a  papság,  az  oltár  és  az  áldozat  gondo- 
lata ellen  elvi  harczot  kezdjen,  mert  hiszen  a  papság  soha 
el  nem  múló  és  aki  a  bűn  létezését  elismeri,  az  a 
kiengesztelésért  való  áldozatot  is  nélkülözhetetlennek 
tartja,  hanem  azért,  hogy  mindezt  a  világias  kicsinyes- 
ségeket  megszüntesse  s  a  hívőket  felhívja  arra,  hogy 
szemeiket  a  magasba  emeljék,  oda,  arra  az  igazi  szen- 
télyre, ahol  Krisztus  a    főpap.    A    harcz    nem    a    papi 


testet. 
■■  A  Krisztussal  való  titokzatos  közösség. 

5* 


68 


tiszt  (sacerdotium)  mint  olyan,  hanem  a  sacerdotaliz- 
mus  ellen  indult  és  ezt  a  harczot  elvi  alapon  csak 
Kálvin  küzdötte  végig.  A  lutheránusok  és  episkopa- 
listák  a  földi  oltárt  megtartották ;  egyedül  a  kálviniz- 
mus törekedett  arra,  hogy  azt  teljesen  eltűntesse.  így 
aztán  az  episzkopalisták  a  földi  papságot,  sőt  a  hie- 
rarchiát is  megtartották,  a  lutheránus  országokban  az 
országfö  lett  a  legfőbb  püspök  és  fenntartották  a  papi 
rendi  különbséget  is  ;  csak  a  kálvinizmus  proklamálta 
a  teljes  egyenlőséget  mindazokra  nézve,  akik  az  egy- 
ház szolgálatában  állottak  és  elöljáróit  másnak,  mint 
szolgáknak  vonakodott  elismerni.  Ami  az  ótestamen- 
tomban  az  emberek  számára  profétai-szemléltető  okta- 
tás volt,  az  most,  amikor  elérkezett  a  teljesség.  Krisz- 
tus dicsőségének  útjában  állott  és  az  egyház  mennyei 
lényegét  lealacsonyította.  Azért  a  kálvinizmus  addig 
nem  nyugodhatott,  mig  a  szemeket  ez  a  földi  talmi 
arany  gyönyörködtette.  A  sacerdotalis  kovász  utolsó 
parányának  eltüntetése  után  lehetett  csak  az  egyház  e 
földön  ismét  pitvar,  honnan  a  hivők  az  Istennél  levő 
szentélyre  fel-  és  kitekintettek.  A  Westminster-confes- 
sio  az  egyháznak  ezt,  az  egész  emberi  nemzetséget 
átfogó  égi  jellegét  oly  szépen  fejezi  ki,  mikor  azt 
mondja :  „Az  egyház  azoknak  a  kiválasztottaknak  lát- 
hatatlan teste,  akik  Krisztus,  mint  fő  alatt  valaha  vol- 
tak, vannak  vagy  lesznek  összegyűjtve,  így  alakítván 
az  ö  testét,  mely  maga  mindent  mindenekben  betölt." 
A  láthatatlan  egyházról  szóló  tan  vallási  tekintetben 
csak  így  szenteltetett  meg  és  így  érthető  meg  benne 
annak  örökkévaló  kozmológiai  jelentősége.  Krisztus 
egyházának  valódi  lényege  a  földön  tehát  nem  lehetett. 
Legfeljebb  a  hívőknek  egy-egy  csoportja  időzhetett  itt 
néha-néha  az  előcsarnokban,  de  a  nemzedékek  a  világ 

kezdete  óta  egymásután  elhagyták  a  földet  s  most 
már  ott  fenn  vannak.  Ott  van  a  mi  polgárjogunk;  ott 
az  igazi.  Azért  tehát  mindenki,  aki  az  egyház  lényegét 
a  földön  kereste :  a  rendet  megfordította.  Aki  tehát 
még  itt  időzött,  eo  ipso  zarándok  volt,  ezzel  fejezve 
ki  azt,  hogy  az  előcsarnokból  a  szentélybe  igyekszik. 
És  ezzel  kapcsolatban  a  kálvinizmus  minden  olyan 
feltevés  lehetőségét  elvágta,  amely  a  halál  után  való 
átmenet  vagy  menekülés  lehetőségét  vallotta  még  azok 
számára  is,  akik  már  itt  a  földön  Krisztussal  a  meny- 
nyekbe  nem  osztattak  be.  Gyászmise  a  halottakért  e 
földön  nincs,  még  erkölcsi  értelemben  véve  sem,  mintha 
innen  a  földről  a  túl  a  síron  élő  lelket  megtérésre  hív- 
hatnók.  Ennek  a  folyamatos  átmenetnek  minden  kép- 
zetét elvágta  az  az  ellentét,  mely  az  égi  egyház  lényege 
és  annak  földi  árnyképe  között  fennáll.  Mert  lényegé- 
nek fénye  nem  innen  alulról  sugárzott  felfelé,  hanem 
felülről  jött  a  fény  s  hatotta  át  a  földi  egyházat. 
Mintha  valami  függöny  lebegne  szemünk  előtt,  amely 
az  egyház  valódi  lényegének  meglátását  itt  a  földön 
megakadályozza.  Ezért  tehát  a  földi  élet  számára  csak 
az  az  egy  lehetőség  maradt  fenn,  hogy  az  ember  a 
mennyei  egyházzal  való  közösséget  szellemi  életével 
tartsa  fenn,  élvezve  azokat  a  homályos  körvonalú  ké- 
peket, amelyek  ezen  az  átlátszó  függönyön  számunkra 
lerajzolódnak.  Nem  ügy  áll  tehát  a  dolog,  hogy  a 
valódi  egyház  a  földön  van,  a  függöny  mögött  pedig 
csak  a  mi  képzeletünk  productuma  él,  hanem  ellenke- 
zőleg. Krisztus  a  mi  testünk  formájában  átment  a  lát- 
hatatlanba és  mellette,  körülötte,  benne  van  meg  az 
igazi  egyház.  Ennek  lényege  pedig  reánk  a  Szentlélek 
által  hat. 

Miután     tehát     most    már    Krisztus    egyházának 

lényege  a  mi  egész  nemzetségünk  űjjáteremtésében  és 
az  ö  kosmologiai  jelentőségében  —  ami  csak  Krisztus 
visszajövetelére  vár,  hogy  egész  tisztaságában  kibon- 
takozzék —  most  már  így  világosan  áll  előttünk,  tér- 
jünk át  annak  földi  megjelenési  alakjára  és  azt  tárgyal- 
juk. Mint  ilyen,  most  már  ügy  tűnik  fel  előttünk,  mint 
„hivők  gyülekezete"  mint  együtt  fellépő  hitvallók  cso- 
portja, egyházi  együttélésükben  azoknak  a  törvények- 
nek engedelmeskedve,  amelyeket  Krisztus  e  végre 
adott.  Nem  „Heilsanstalt"  (üdvintézmény),  mely  a  ke- 
gyelmet mint  orvosságot  osztja  szét,  nem  misztikus 
szellemi  rend,  mely  a  laikusokat  mágikusan  dolgozza 
át.  Nincs  más,  csak  hivő,  hitvalló  személyek,  akik  a 
minden  vallásban  meglevő  szociális  erőtől  hajtatva 
egyesülnek  s  akik  Krisztusnak,  mint  királynak  teljesen 
alávetve  magukat,  neki  feltétlenül  engedelmeskedve, 
próbálnak  együtt  élni.  Ez  a  földi  egyház.  Nem  épület. 
Nem  intézmény.  Nem  papi  rend.  Kálvin  előtt  az  egy- 
ház nem  egyéb,  mint  maguk  a  hitvalló  személyek, 
de  nem  mindegyik  külön  önmagában,  hanem  mind- 
nyájan együtt,  de  nem  jó  tetszésük,  hanem  Krisztus 
törvényei  szerint  egyesülve.  A  hivők  egyetemes  papsága 
így  valósul  meg  a  földön  realizálva.  De  jól  értsük 
meg :  nem  azt  mondom  ezzel,  hogy  ez  tehát  csak  ke- 
gyes személyeknek  vallásos  czélokból  csoportokba  való 
egyesülése.  Ennek  magában  véve  az  egyházzal  még 
semmi  köze  sem  volna.  A  valódi,  égi,  láthatatlan  egy- 
háznak a  földi  egyházon  kell  átragyognia,  benne  fel- 
színre törni  ;  mert  ha  nem  így  van  :  akkor  van  ugyan 
egyesülés,  de  nincs  egyház.  A  valódi  egyház  Krisztus 
teste,  aminek  az  újjászületett  egyének  a  tagjai.  Azért 
a  földi  egyház  másokból  nem  állhat,  mint  a  Krisztus- 
ban  bekebelezettekből.  kik    előtte    meghajlanak,    igéje 

szerint  élnek,  rendeléseihez  tartják  magukat ;  az  igét 
az  egyház  ezért  prédikálja,  a  sacramentumokat  ezért 
gyakorolja  és  mindenben  Isten  szine  előtt  áll. 

Ez  pedig  egyszersmind  a  földi  egyház  kormány- 
zását is  meghatározza.  A  kormányzás  az  égből,  ma- 
gától a  Krisztustól  jő.  0  kormányozza  az  egyházat 
igéje  által,  amit  néki  adott  és  a  Szentlélek  által,  mi 
tagjaiban  működik.  Más  felsőségről  a  hivők  között 
nincs  szó.  Csak  szolgák  vannak,  kik  szolgálnak,  ve- 
zetnek és  szabályoznak ;  igazi  presbyteri  kormányzat 
minden  izében.  A  hatalom,  amelyet  Krisztus  adott  a 
gyülekezetnek,  a  gyülekezetből  származva,  az  ige 
szolgái  által  érvényesül,  akiknek  munkájok  végrehaj- 
tására az  atyafiak  nyújtanak  segédkezet.  Krisztus  ki- 
rálysága monarchikus,  de  az  egyház  kormányzása  a 
földön  teljességgel  demokratikus.  Nem  úgy  tehát,  hogy 
valamelyik  helyi  egyház  uralkodjék  más  egyház  felett, 
hanem  ügy,  hogy  rangban  minden  egyház  egyenlő  és 
ezen  az  alapon  csak  konföderativ  módon  zsinati  kap- 
csolatban álljanak  egymással.  Ezzel  azonban  természe- 
tesen az  egyházak  megoszlása  és  hittartalmuk  értéke 
szerint  való  különbsége  is  magától  adva  van.  Ha  te- 
hát az  egyház  kegyelmi  intézmény,  amelyik  kincseit 
hierarchikus  papság  által  osztja  szét,  akkor  ez  a  hie- 
rarchia minden  nép  és  nemzet  egyházi  életére  ugyan- 
azt a  bélyeget  nyomja.  De  ha  az  egyház  hivők  gyü- 
lekezete, ha  az  egyházak  hitvallók  személyeiből  álla- 
nak elő,  hogy  azután  egységbe  csak  conföderatio 
fűzze  össze  őket,  akkor  az  élet  változatossága  egyházi 
téren  is  önmarától  hoz  létre  sokféleséget  és  a  közös 
élet  az  egyik  egyházban  természetesen  tisztábban  tes- 
tesül meg,  mint  a  másikban.  Nem  mondom  azt,  hogy 
a  kálvinista  theologusok  ezt  azonnal  proklamálták.  Az 

uralomvágy  bűne  közibük  is  belopódzott,  de  ettől  a 
bűnös  vonástól  eltekintve,  magától  értetődött,  hogy 
elméletben  minden  egyházzal  szemben  felállították  a 
maguk  ideáljának  a  követelményét.  Ám  ez  a  körül- 
mény semmivel  sem  szállítja  alább  annak  a  ténynek 
nagy  jelentőségét,  miszerint  az  által,  hogy  az  egyhá- 
zat nem  hierarchiában,  vagy  „intézményben,"  hanem 
magában  a  hivők  személyében  keresték,  a  szabadság 
tulajdonképeni  elvét  választották  kiindulási  pontul  egy- 
házi téren  is.  Mert  ez  elv  következtében  a  földön  a 
helyi  egyházak  felett  semmi  más  hatalom  nem  állott, 
mint  az,  amelyet  conföderatiojuk  által  maguk  az  egy- 
házak állítottak  fel.  Már  most  ennek  azt  a  különbsé- 
get, mely  az  embert  és  embert  elválasztja  egymástól,  ék 
gyanánt  kellett  a  külső  egyház  egységébe  is  beleverni. 
Az  országok  és  szokások  különbsége,  a  hajlamoknak 
és  kedélyállapotnak,  mélységnek  és  felületességnek 
különbségei  szükségszerűleg  odavezettek,  hogy  az  igaz- 
ság egy  és  ugyanazon  képének  majd  egyik,  majd  má- 
sik oldalát  domborították  ki  egyoldalulag.  Innen  az  a 
sok  elnevezés  és  meggyőződési  irány,  melyre  az  egy- 
házi élet  ez  elv  következtében  szétbomlott.  Elneve- 
zések, melyek  ha  a  mély,  gazdag  és  teljes  kálvinista 
hitvallástól  nem  kis  mértékben  tértek  is  el,  sőt  ha 
nem  egy  ponton  ellenségként  állottak  is  vele  szemben, 
azért  lételüket  együttesen  mégis  a  sacerdotalizmus 
háttérbe  szorításának,  továbbá  azon  alapelv  elismeré- 
sének köszönhetik,  mely  szerint  az  egyház  a  „hivők" 
gyülekezete,  amiben  megint  a  kálvinizmus  egyik  alap- 
gondolata van  kifejezve.  Hogy  ebből  sok  szentségte- 
len konkurrenczia,  gyakran  vétkes  eltévelyedés  szár- 
mazhatott, magától  értetődik.  Néha  e  különböző  elne- 
vezések közötti  küzdelem  veszedelmes  formát  is  ölthe- 

tett,  de  három  századnak  története  elégségesen  bizo- 
nyíthatja, hogy  ez  a  sokféleség,  mely  a  kálvinista  elv 
gyakorlati  kivitelétől  elválaszthatatlan,  a  vallásos  élet 
virulását  jobban  elősegítette,  mint  az  a  kikényszerített 
egység,  melyben  az  üdvösséget  Róma  kereste.  Olyan 
gyümölcs  ez,  mely  ebből  a  küzdelemből  a  jövőben  is 
meg  fog  születni,  ha  csak  az  egyházi  szabadság  elve 
az  egyház  iránt  való  közönyösség  elvévé  nem  fajúi  el 
és  ne  is  térjen  el  egy  tősgyökeres  kálvinista  egyház 
sem  attól  a  hivatásától,  hogy  elveinek  tiszteletét  má- 
sokban is  felébreszteni  igyekezzék. 

Még  egy  másik  pontot  kell  itt  megvilágítani.  Az 
egyháznak,  mint  hivők  gyülekezetének,  képzete  tárt  ka- 
put nyitott  annak  a  véleménynek,  amely  szerint  a  hívők 
közé  nem  lehet  odaszámítani  azok  gyermekeit,  mint  a 
gyülekezet  jövendő  öntudatos  tagjait.  Ez  azonban  egy- 
általában nem  hitczikke  a  kálvinizmusnak.  Gyermek- 
keresztségről  szóló  tantétele  egészen  másra  tanít  ben- 
nünket. Azok  a  hívők,  kik  együvé  gyülekeznek,  sarja- 
dékaiktól elmetszve  nincsenek,  sőt  inkább  azokat  meg- 
szentelik és  az  egyházba  gyermekeiket  is  magukkal 
viszik,  ahonnan  aztán  azok,  mint  felnőttek,  csak  akkor 
válnak  ki,  ha  nem  hisznek  többé.  Ez  a  „szövetség" -w\ 
szóló  kálvinista  dogma;  fontos  hittétel,  amelyik  azt  fe- 
jezi ki,  hogy  az  egyház  nem  az  emberi  nemzetségen 
kivül  álló  valami,  hanem  épen  azért,  mert  annak  újjá- 
született magvát  hordozza  magában,  a  nemzedékek 
természetes,  szerves  továbbszaporodásával  is  karöltve 
halad.  A  „szövetség"  és  egyház  nem  egy  és  ugyanazt 
jelentik.  Mert  a  szövetség  az  egyházat  és  nemzetséget 
köti  össze  egymással  és  Isten  maga  az,  aki  az  ő  szö- 
vetséghűségében egyház  és  nemzetségünk  között  az 
összefüggést    megpecsételi.    Az  egyházfegyelem    ezt  a 

szövetséget  szentnek  tartja  ott,  hol  a  nemzetségössze- 
függés az  egyházat  rontaná.  Azért  a  kálvinista  állás- 
ponton népegyházról  soh'sem  lehet  szó.  A  nemzeti 
egyház  gondolata,  amelyik  csak  egyetlen  egy  népet 
ölel  át,  pogány,  legfeljebb  zsidó  gondolat.  Krisztus 
egyháza  egyetemes.  Nem  egyetlen  egyház:  az  egész 
világ  az  ő  területe.  És  amikor  a  lutheránus  reformáció 
a  fejedelmek  akaratára  az  egyházakat  nemzetivé  tette 
és  arra  a  református  egyházak  is  elcsábíttatni  engedték 
magukat,  magasabb  álláspontra  nem  emelkedtek,  mint 
amelyen  Róma  világegyháza  is  állott,  sőt  még  lejjebb 
sülyedtek.  És  ezzel  a  szomorú  önlealacsonyítással  szem- 
ben a  református  egyházak  egyetemes  jellegét  a  dod- 
trechti  és  a  westminsteri  zsinatok  védték  meg. 

Az  egyház  lényegének  és  megjelenési  formájának 
ilyen  vázolása  után,  harmadszor,  az  egyház  földön  való 
fellépésnek  czéljára  szeretném  a  figyelmet  irányítani. 
Az  állam  és  egyház  elválasztásának  kérdéséről  most 
hallgatok.  Hisz'  harmadik  felolvasásomban  úgy  is  ma- 
gától rákerül  a  sor.  Most  csak  a  czélról  akarok  be- 
szélni, amelynek  megvalósítása  az  egyház  feladatát  ké- 
pezi. Ez  a  czél  most  már  nem  emberi,  egoisztikus : 
hanem  a  hívek  előkészítése  a  mennyországra.  Az  újjá- 
született gyermek,  aki  a  bölcsőben  hal  meg,  minden 
előkészület  nélkül  megy  a  mennyországba.  Ahol  ugyanis 
a  szívbe  a  Szentlélek  az  örökélet  csiráját  plántálta,  ott 
a  szentek  állhatatossága  záloga  az  örök  üdv  bizonyos- 
ságának. Igen,  az  egyház  Isten  akaratából  van.  Az 
újjászületés  elég  ugyan  a  kiválasztottnak  arra,  hogy 
örök  sorsáról  bizonyos  legyen,  de  nem  elég  arra,  hogy 
Isten  az  ő  munkájának  dicsőségét  az  emberek  között 
megláttassa.  E  végre  az  újjászületést  a  megtérésnek 
kell  követnie    és   erre  a    megtérésre  az    egyháznak  az 

ige  hirdcttetése  által  kell  az  embereket  szorítani.  Az 
újjászületett  emberben  ég  ugyan  valami  szikra,  de 
csak  a  megtértben  lobban  az  lángra  és  ez  a  láng  az 
a  világosság,  melyet  a  világnak  látnia  kell  ragyogni, 
hogy  dicsőítse  a  mi  mennyei  Atyánkat;  mert  úgy  a 
mi  megtérésünk,  mint  a  jócselekedetekben  való  meg- 
szentelödésünk  Jézus  által  követelt  fenséges  jellegét 
csak  akkor  nyeri  meg,  ha  abban  nem  főleg  mennybe- 
jutásunk garancziája,  hanem  Isten  dicsőítése  a  főczél. 
Ezt  a  lángot  egyházunknak  másodsorban  a  szen- 
tek közössége  és  a  sakramentomok  kiszolgáltatása  által 
kell  erősíteni  és  nagyobb  fényűvé  tenni.  Csak  száz, 
meg  száz  viaszgyertya  együttégése  adja  ki  a  csillár 
teljes  ragyogását.  Ilyen  a  szentek  közössége  is.  Sok 
kicsi  lángot  foglal  magában,  hogy  egyik  a  másik  fényét 
emelje  és  hogy  Krisztus  a  hét  gyertyatartó  között  jár- 
hasson ;  és  ahogy  Krisztus  így  a  lángok  világossá- 
gában jár,  sacramentaliter  megdicsőíti  azt  a  fényözönt, 
mely  minden  hívőből  kiárad.  így  hát  az  egyház  czélja 
nem  bennünk,  hanem  Isten  nevének  megdicsőítésében 
rejlik.  Innen  az  a  szigorúan  szellemi  kultusz,  mellyel  a 
kálvinista  a  maga  egyházában  Istent  tisztelni  akarja. 
Maga  Hartmann,  a  hitetlen  filozófus  is  észreveszi,  hogy 
minden  kultusz  annál  vallásosabb,  minél  nagyobb  a 
bátorsága  minden  külsőséget  elkerülni  és  az  istentisz- 
teletben egyedül  a  lélek  szellemi  szépségét  juttatni 
kifejezésre.  Az  érzéki  kultusz  vallásilag  az  embernek 
hizelegni  akar.  A  tisztán  lélekben  és  igazságban  való 
imádásra  egyedül  a  kálvinizmus  tiszta  szellemi  kultusza 
törekszik.  Hasonló  feladata  van  a.  fegyelemnek  is,  me\y 
a  kálvinista  egyházi  életnek  nélkülözhetetlen  alkat- 
eleme. Fegyelem,  amelyet  nem  csupán  azért  szerveztek 
meg,  hogy  a  botrányokat  lehetetlenné  tegye,  sem  azért, 

hogy  a  felnövő  vad  hajtásokat  lemetssze,  hanem  azért, 
hogy  Isten  szövetsége  szentnek  tartassék  és  hogy  azt 
a  benyomást,  hogy  Isten  szerte  igen  tiszta  arra,  hogy 
a  rosszat  szemlélje,  az  egyházon  kivül,  mélyen  bent  a 
világban  is  éreztesse.  Utoljára  jön  még  mindehhez  az 
irgalmasság  szolgálata,  amit  a  visszaállított  diakonatus- 
ban  a  maga  teljességében  egyedül  Kálvin  fogott  fel 
és  juttatott  érvényre.  Ezt  sem  Róma,  sem  a  görög,  sem 
a  lutheránus,  sem  az  episzkopalis  egyház  nem  ismeri. 
A  diakonatust,  mint  az  egyházi  életnek  nélkülöz- 
hetetlen alkatelemét,  egyedül  a  kálvinizmus  juttatta 
újból  érvényre.  De  itt  is  az  a  magas  elv  vonul  keresz- 
tül, hogy  nem  azoké  a  dicsőség,  akik  az  alamizsnát 
nyújtják,  hanem  egyedül  az  Övé,  aki  a  szíveket  jótékony- 
ságra indítja.  A  diakónusok  nem  a  mi  szolgáink,  ha- 
nem a  Krisztuséi.  Amit  reájok  bizunk,  azt  mi,  mint 
Jézus  javainak  kincstárnokai,  neki  vagyunk  kötelesek 
visszaszolgáltatni  és  az  ő  nevében,  mint  az  ö  kincsét 
kell  az  ő  szegényeinek  odanyújtani.  Aki  egyedül  a 
diakónusnak,  vagy  az  ajándékozónak  ad  hálát,  meg- 
tagadja Krisztust,  ki  a  diakonusi  intézményben  is  az 
isteni  adományozó  s  aki  az  ő  szegényeinek  meg  akarja 
mutatni,  hogy  nemcsak  a  lélek,  de  a  test  szükségle- 
teire, tehát  az  egész  emberre  és  az  egész  életre  nézve 
is  ő  a  Chrístiis  consolator,  tehát  az,  akit  Isten  az  ő 
gyülekezetébe  szabadítónak  állított  be. 

Tehát  a  kálvinizmusban  a  vallás  és  egyház  alap- 
gondolata fedik  egymást.  Minden  egoizmus  és  eudá- 
monizmus  elejétől  végig  száműzve  van  onnan!  Kval- 
lá.s  és  egyház  mindenkor  Istenért  és  nem  az  emberért 
van.  Az  egyház  Istenből  ered,  megjelenési  alakját  is 
Istentől  nyeri,  czélja  mindvégig  az  \siQ.nhez  való  foly- 
tonos közelebb  jutás  marad. 


77 


Mi  a  vallás  gyümölcse  a  gyakorlati  életre  nézve? 
vagy,  ha  úgy  tetszik :  mi  a  kálvinizmusnak  az  erkölcsi 
kérdésben  elfoglalt  álláspontja?  Ez  a  harmadik,  vagy 
utolsó  főrész,  amelylyel  a  kálvinizmus  és  a  vallás 
czimü  felolvasásom  szinte  természetes  módon  befeje- 
ződik. És  az  első,  ami  itt  szembeötlik :  az  a  látszólagos 
ellentét,  amely  a  kálvinizmus  hitvallása  és  gyakorlati 
élete  között  van.  Mig  ugyanis  az  első  állítólag  az  er- 
kölcsi érzéket  eltompítja,  addig  a  második  a  maga 
területén  minden  más  vallást  túlszárnyal.  Az  antino- 
mista  és  puritán  nem  egyéb,  mint  gyom  és  gazdag 
kalász  egy  és  ugyanazon  mezőn  összevegyülve,  de 
úgy,  hogy  kezdetben  az  a  látszat,  mintha  az  antino- 
mista  logikusan  a  hitvallásból  születne  s  mintha  a 
puritán  a  praedestinatio  mindent  megfagyasztó  hideg- 
ségétől egyedül  csak  erkölcsi  komolysága  melegségé- 
nek szerencsés  következetlensége  által  tudna  menekülni. 
Római  és  lutheránus,  remonstrans  és  libertinus  oldalról 
mindig  is  azt  hányták  a  kálvinizmus  szemére,  hogy 
kérlelhetetlen  ragaszkodása  az  eleveelrendelés  dog- 
májához, tetézve  még  a  szentek  állhatatosságáról  szóló 
tanítással,  lomhává  tesz  a  gyakorlati  életben,  tág  lelki- 
ismeretűvé  és  könnyelművé  az  erkölcsi  életfelfogásban. 
De  a  kálvinizmus  erre  a  vádra  az  okoskodással  szem- 
ben nem  okoskodással  felel,  hanem  a  hamis  követke- 
zetesség magyarázataival  (konsequenzmacherei),  csen- 
desen és  alázatosan,  egy  világszerte  ismert  tényt  állít 
szembe  s  csak  azt  kérdi  tőlünk :  tud-e  más  vallás  élet- 
felfogás tekintetében  a  puritánokénál  magasabbrendű 
komolyságot  felmutatni?  „Bűnt  kövessünk  hát  el,  hogy 
a  kegyelem  annál  nagyobb  legyen  ?"  —  kérdi  ugyanaz 
az  álkövetkezetesség  már  a  szent  apostoloktól.  És  mi- 
kor a  heidelbergi  káténak  a  16-ik  században  azt  a  kér- 

dést  kellett  megczáfolnia,  hogy:  „nem  nevel-e  ez  a 
tan  istentelen  és  gonosz  embereket?"  —  ez  a  kérdés 
sem  volt  egyéb,  mint  ugyanannak  a  hazug  vádnak  a 
megismétlése.  Bizonyos,  hogy  aki  a  lelkében  lakozó 
bűnhöz  ragaszkodott,  sőt  ápolta  azt  és  végezetre  anti- 
nomista  lett,  az  idöröl-idöre  a  kálvinista  hitvallást  hasz- 
nálta fel  paizsul,  hogy  világias  érzületét  a  mögé  rejtse, 
testi  indulatatait  az  által  fedezze  el.  De  amily  ke- 
véssé van  köze  a  valláshoz  annak,  aki  a  hitvallást  csak 
egyszerűen  elhadarja,  ép'  oly  kevéssé  voltak  csak  va- 
laha is  kálvinisták  azok,  akik  kálvinista  hitvallásukra 
nagy  hangon  hivatkoznak.  Szívében  kálvinista  egyedül 
az,  akinek  lelkét  a  mindenhatónak  felsége  személyesen 
ragadta  meg  és  aki  az  örökkévaló  szeretetének  min- 
dent legyőző  ereje  előtt  meghajolva,  erről  a  felséges 
szeretetről,  abban  a  hitben,  hogy  általa  kiválasztatott 
(tehát  Ö  neki  kell  mindent  köszönnie),  a  világgal,  a 
sátánnal  és  szívének  minden  gonosz  indulatával  szem- 
ben bizonyságot  mer  tenni  és  aki  Isten  és  az  Ö  igéje  előtt 
másként,  mint  reszketve,  meg  nem  állhat,  gyakorlati 
életének  főelvét  pedig  az  Urnák  ebben  a  félelmében 
találja  meg.  Nomisztikusnak  nevezték  ezért  a  kálviniz- 
must és  a  szoteriologikus  vallásoktól,  bár  igaztalanul, 
ezért  különítették  el.  Azonban  nomisztikus  az,  aki  üd- 
vösségét a  törvény  betöltése  által  akarja  biztosítani, 
mig  a  kálvinizmus  szerint  az  üdvösség  soha  másként 
nem  juthat  a  bűnösnek  osztályrészül,  mint  a  Krisztus 
legszentebb  személye  és  végtelen  védelme  által.  Az  a 
főelve,  hogy  a  hívőt  nemcsak  az  egyházban,  hanem 
egyéni,  társadalmi  és  állami  életében  is  Isten  szent 
szine  elé  állítja.  A  kálvinista  egész  emberi  mivoltában 
Isten  előtt  hajol  meg.  Zarándok  ő,  de  nem  olyan  értelem- 
ben véve,  mintha  egy  olyan  világon  haladna  keresztül, 

mely  öt  nem  érdekli,  de  zarándok  abban  az  értelem- 
ben, hogy  útjának  minden  pontján  Isten  teljes  felsé- 
gével kell  számolnia.  Aki  az  üt  végén  reá  várakozik. 
A  kapu  előtt,  melyen  át  az  örök  életbe  megy  be,  van 
az  utolsó  ítélet  és  ez  az  ítélet  egy  nagy,  minden  leg- 
kisebb részletre  kiterjedő  vizsgálat  lesz  arra  nézve,  hogy 
vájjon  ez  a  hosszú  zarándok-út  minden  tekintetben 
Isten  törvényei  szerint,  Istent  kereső  szívvel  folyt-e  le  ? 
Már  most  az  a  kérdés,  hogy  mi  a  kálvinista  szá- 
mára az  Isten  törvényeibe  vetett  hit?  Nem  más,  mint 
a  szívbe  legyözhetetlenűl  belevésett  ama  meggyőződés, 
hogy  minden  életet  Isten  először  kigondolt  s  csak  az- 
után valósított  meg  s  azért  minden  teremtett  életben 
Isten  által  meghatározott  törvényszerűség  rejtőzködik:. 
Nincsen  élet  körülöttünk  az  egész  természetben  anélkül, 
hogy  annak  az  életnek  rendje  ne  volna  s  ez  az,  amit 
most  természeti  törvénynek  neveznek  ;  olyan  kifejezés 
ez,  amit  mi  is  elfogadunk,  ha  alatta  nem  a  természet 
által  önmagának  adott  törvényeket,  hanem  a  természet- 
nek  adott  törvényeket  értünk.  így  vannak  a  csillagos 
égnek  is  törvényei  ott  fenn  és  vannak  a  földnek  is  itt 
lenn,  amelyek  által  a  föld  fennáll,  mert  mint  a  zsoltár- 
író mondja:  ezek  a  törvények  Isten  szolgái.  Igy  van- 
nak Istennek  törvényei  testem,  ereimben  áramló  véremi 
és  lélekzést  végző  tüdőm  számára.  És  igy  tovább  menve, 
vannak  Istennek  törvényei  gondolkozásom  számára  a 
logikában,  törvények,  amelyek  képzeletem  erejét  sza- 
bályozzák művészi  tekintetben  és  végül  vannak  Istennek 
törvényei  minden  emberi  élet  számára  erkölcsi  téren. 
Nem  csupán  néhány  egyetemes,  általános  törvény,  mely 
a  konkrét  eseteket  az  én  döntésemnek  hagyja  fenn, 
hanem  valamint  Isten  törvénye  mozgatja  a  legkisebb 
csillagokat  is  és  a  leghatalmasabb  napok  pályáját  is  Ö 


igazgatja,  ügy  terjednek  ki  ezek  a  törvények  erkölcsi 
tekintetben  is,  a  legkisebb  és  legkülönösebb  részletekre 
is,  megmondva  mindig,  hogy  mit  akar  az  Isten.  És 
Istennek  törvényei  a  leghatalmasabb  életkérdésekben 
ép'  úgy,  mint  a  látszólag  legcsekélyebb  életnyilvániilvá- 
nulásokban  is  hatnak  reánk,  nem  úgy,  mint  valami  tör- 
vénykönyv czikke,  nem  is  ugy,  mint  szabályok,  amelye- 
ket könyvből  olvasok,  nem  mint  az  életnek  codificatiója, 
mely  Isten  nélkül  csak  egy  pillanatig  is  tekintélylyel 
és  bizonyossággal  bírhatna,  hanem  mint  a  mindenható 
és  mindenütt  jelennvaló  Istennek  állandó  akarata,  m^\y 
minden  adott  pillanatban  ezt  és  ezt  így  rendeli,  így 
határozza  és  erkölcsi  elhatározásomban  így  irányít.  Nem 
Kant  szerint  okoskodva  jut  el  a  kálvinista  a  „Du  sollst"- 
ról  egy  törvényhozó  esméjére,  hanem  mivel  Istent  érzi 
egész  lételében,  azért  hallgat  a  „Du  sollst"-ra,  mely 
a  természetben,  testében,  gondolkodó  és  cselekvő 
életében  egyaránt  megzendül,  s  mindannyiszor  egyene- 
sen Istentől  jut  el  hozzá.  E  törvényekhez  alkalmazko- 
dik, de  nem  kényszerből,  mintha  ez  reá  nézve  iga 
volna,  vagy  azt  magáról  le  akarná  rázni,  hanem  ugyan- 
azzal a  készséggel,  amelylyel  egy  ismeretlen  országban 
a  kalauzt  követjük,  belátva,  hogy  ö  tudja  az  utat,  nem 
mi  és  ebből  a  főokból  kifolyólag  őt  követni  egyedül 
biztos.  Mint  a  megzavart  lélekzetvételnél  mindent  el- 
követünk, hogy  a  lélekzetvétel  ismét  normális,  azaz 
Isten  törvényei  szerint  való  legyen,  s  ha  ez  sikerül, 
szabadabban  érezzük  magunkat :  úgy  a  hívő  is  az  er- 
kölcsi élet  minden  megzavarása  után  arra  törekszik, 
hogy  lelki  lélekzetvétele  ismét  Isten  törvényei  szerint 
állíttassék  helyre,  mert  csak  akkor  érzi  magát  szabadon, 
s  mert  tudja,  hogy  csak  akkor  mehet  előre.  Ép'  azért 
u.  n.  közönséges  és  keresztyén  parancsolatok  között  kü- 

lönbséget  nem  tesz.  Mert  képzeljük  csak  el,  mi  lenne, 
ha  Isten  eredetileg  másként  akarta  volna  és  most  a 
Krisztusban  már  igy.  Minthogyha  Ö  nem  az  Örökké- 
való, Változhatatlan  volna,  ki  a  teremtés  első  órájától 
kezdve  minden  örökkévalóságig  egy  és  ugyanazon 
szilárd,  erkölcsi  világrendet  akarta  és  állította  be?  És 
bár  bizonyos  ugyan,  hogy  azt  a  port,  amivel  a  bűn  a 
világrendet  befedte.  Krisztus  seperte  le,  úgy  hogy  az 
újból  eredeti  tisztaságában  ragyog ;  hogy  Istennek  ebből 
a  világrendből  hozzánk  szóló  örökkövaló  szeretetét  nap- 
fényre megint  a  Krisztus  hozta  és  hogy  mindenekfelett 
a  Krisztus  erősíti  képességünket,  hogy  ebben  a  világ- 
rendben éljünk :  azonban  ez  a  világrend  ugy  előtte, 
mint  utána  ugyanaz  marad,  ami  kezdettől  fogva  volt; 
és  nemcsak  a  hívőre  nézve  érvényes  (mintha  a  hitetlen 
számára  kevesebb  is  elég  volna),  hanem  érvényes  az 
mindenféle  emberi  viszonyok  között  mindenkire  nézve, 
akit  csak  embernek  neveznek. 

Itt  tehát  egy  úgynevezett  erkölcsi  életről  való 
filozofálásnak,  melyet  nekünk  kellene  kitalálni  és  sza- 
bályozni, nincs  helye,  hanem  igenis  arról  van  szó, 
hogy  Isten  és  az  ő  törvényei  felségének  kell  magunkat 
alávetni.  Ennélfogva  a  kálvinista  minden  erkölcsi  tanul- 
mánya a  Sinai-hegyen  adott  törvényre  van  alapozva, 
nem  mintha  az  erkölcsi  világrend  akkor  lett  volna 
újonnan  vagy  újra  megalkotva,  hanem  azért,  mert  a 
Sinai-törvényben  jutott  hiteles  kifejeződésre  az,  amit 
Isten  az  ember  szívébe  írt  akkor,  amikor  terem- 
tette azt,  s  amit  megtérésekor  ugyanannak  a  szívnek 
tábláira  vés.  Az  embernek  tehát  a  lelkiismeretre  kell 
hallgatni,  de  nem  mint  individuális  törvényhozóra, 
melyet  mindenki  külön  hord  szívében,  hanem  mint 
közvetlen  „sensus  divinitatis"-ra,  amely  által  Isten  ben- 

nünket  legbensőbb  valónkban  irányít  és  ítélete  alá  hajt. 
Nem  áll  tehát  a  vallás  külön  az  ö  dogmatikd-jával  és 
emellett,  mint  valami  második  dolog,  erkölcsi  életünk 
az  ethiká-va\,  hanem  a  vallás  Isten  elé  állit  és  Isten 
az  0  szent  akaratával  áthat  bennünket.  Minden  vallá- 
sos cselekvés  alapmotívuma  a  szeretetésimádat;  arra 
kell  tehát  törekedni,  hogy  Isten  félelme  mint  realitás 
az  egész  életbe,  családba  és  társaságba,  tudományba 
és  művészetbe,  egyéni  és  állami  életbe  belevitessék.  A 
megváltott,  akin  minden  dologban  és  az  élet  minden 
helyzetében  az  állandóan  jelenvaló  és  reá  tekintő  Isten- 
nek mélyen  szívében  gyökerező  félelme  uralkodik  :  íme 
az  igazi  kálvinista  képe.  A  folyton,  minden  dologban 
mindig  jelenvaló  Istennek  legmélyebb,  legszentebb 
imádata,  mint  az  életnek  zsinórmértéke :  íme  az  eredeti 
puritánnak  képe.  A  világmegvetés  sohasem  az  ö  ismer- 
tető jegye,  de  az  anabaptistának  volt  jelszava.  A  „My- 
dinghe"-ről  szóló  anabaptista  dogma  bizonyítja  ezt.  E 
dogma  kijelentése  szerint  a  „szentek"  a  világgal  szem- 
ben dualisztikusán  állanak.  Nem  esküsznek,  katonai 
szolgálatot  nem  teljesítenek,  közhivatalt  nem  vállalnak. 
Már  itt  egy  új  világ  az  övék,  amelynek  a  régivel  semmi 
köze  nincsen.  A  régi  világgal  szemben  való  minden 
kötelezettséget  és  felelősséget  magukról  elhárítanak  és 
rendszeresen  kerülik,  mert  attól  félnek,  hogy  magukat 
vele  beszennyezik.  De  az  igazi  kálvinista  épen  ezt  tá- 
madja és  ezt  tagadja.  Nincs  két  világ,  amelyek  mint 
jó  és  rossz  világ  egymással  vannak  összefonódva.  Egy 
és  ugyanazon  személy  az,  akit  Isten  jónak  alkotott,  de 
azután  elbukott  és  bűnös  lett  és  a  régi  bűnös  az,  aki 
azután  újjászületik  és  az  örökéletbe  bemegy.  És  ugyan- 
így ^gy  és  ugyanazon  világ  az,  amelyik  egykor  a  pa- 
radicsomot hordozta  és  azután  átok  alá  került,  de  az 

egyetemes  kegyélem  megtartotta,  hogy  a  Krisztus  által 
megmentve,  nemsokára  a  világpusztuláson  keresztül 
menjen  megdicsőült  állapotának  eleibe.  Épen  azért  a 
kálvinizmus  nem  zárhatja  be  magát  a  maga  egyháza 
épületébe,  hogy  úgy  adja  át  annak  a  világot,  hanem 
inkább  az  az  ő  magasztos  hivatása,  hogy  a  világot 
Isten  rendelése  szerint  a  lehető  legmagasabb  fokra  fej- 
lessze és  e  világnak  közepette  mindazt,  ami  emberileg 
tiszteletre,  szeretetre  méltó  és  jól  hangzó.  Isten  akara- 
táért megbecsülje.  Azért  látjuk  a  történelemben  azt, 
miszerint  —  engedjék  meg,  hadd  szóljak  az  én  holland 
elődeimről  is  —  alig,  hogy  a  kálvinisták  Hollandiában 
egy  negyed  század  alatt  megerősödtek,  mindenütt  gazdag- 
élet  virul  fel  és  az  emberi  foglalkozások  minden  terén 
megfékezhetlen  energia  szórja  szét  lángra  gyújtó  su- 
garait. Ugy,  hogy  hajózásuk  és  kereskedelmük,  köz- 
életük és  gyári  iparuk,  földmivelésük  és  kertészetük, 
művészetük  és  tudományosságuk  soha  nem  ismert 
gazdagsággal  virágzik  és  az  emberi  élet  egészen  új  fej- 
lődésének adta  meg  a  lökést  egész  Nyugat-Európában. 


Mindezzel  szemben  azonban  egy  kivételt  meg- 
engedek s  ezt  egész  határozottan  meg  is  akarom  egy- 
felől védeni,  másfelől  pedig  kellőképen  meg  is  akarom 
világítani.  Nevezetesen  nem  minden,  a  meg  nem  tért 
világgal  való  közelebbi  érintkezést  tart  a  kálvinizmus 
veszélytelennek.  És  épen  ezért  a  szerencsejáték,  szín- 
ház és  táncz  szentségtelen  befolyásával  szemben  erős 
védőbástyát  épített  magának. 

A  kártyajátékot  kálvinista  oldalról  száműzték ; 
nem  azért,  mintha  bármely  játék  önmagában  véve  ti- 
los lenne,    vagy  mintha   a    kártyában    valami    démoni 

elem  rejlenek,  hanem  azért,  mivel  azt  a  veszedelmes 
hajlandóságot  ébreszti  fel,  hogy  az  ember  Istent  el- 
hagyja és  a  szerencsében  bizakodjék.  Mert  az  a  játék, 
melynél  az  eredményt  kizárólag  az  éles  látás,  a  cse- 
lekvés gyorsasága  és  nagy  gyakorlottság  határozza 
meg,  nemesít.  De  az  olyan  játék,  mint  a  kártyajáték, 
ahol  a  födologban  az  a  tény  dönt,  hogy  a  kártyák 
miképen  feküsznek  és  osztatnak  ki:  egy,  az  Istenen 
kivül  álló  hatalom  iránt  költi  fel  a  hitet,  melyet  aztán 
Szerencsének  vagy  Véletlennek  neveznek  el.  Már  most 
ilyen  tévhitre  minden  bűnös  ember  természettől  hajlik. 
Korunk  börzejátékának  láza  mindennél  ékesenszólób- 
ban  bizonyítja,  mennyivel  erösebb  az  a  vonzó  erő, 
amit  a  szerencse  csábítása  gyakorol  reánk,  annál,  ame- 
lyet bármely  más  komoly  erőfeszítés  ébresztett  ben- 
nünk. Nos  tehát,  a  kálvinista  úgy  gondolta,  hogy  a 
következő  nemzedékeket  ezzel  a  hajlammal  szemben 
fel  kell  fegyverezni.  A  kártyajáték  azonban  ezt  a  go- 
nosz hajlandóságot  csak  fokozza.  És  minthogy  az 
igazi  kálvinistára  nézve  a  mindig  Isten  jelenlétében 
való  élés  nyitotta  fel  azt  a  forrást,  miből  aczélerős 
életkomolysága  és  fokozott  életereje  árad  ki:  mindig 
megvetette  az  olyan  játékot,  mely  a  Szerencsét  Isten 
végzése,  a  Véletlen  után  való  sóvárgást  pedig  a  hit 
szilárd  bÍ2odalma  fölé  állította.  Istent  félni  és  mégis 
a  szerencse  kegyét  hajhászni,  mint  tűz  és  viz,  össze- 
férhetetlennek tűnt  fel  előtte.  A  szinház  látogatása 
ellen  emelt  kifogása  egészen  más  természetű  volt.  A 
költészetben  önmagában  semmi  bűnös  dolog  nincs.  A 
képzelő-tehetség  is  Isten  adománya.  A  drámai-ban 
sincs  semmi  rossz.  Milton  mennyire  dicsőítette  Sha- 
kespeare-t s  ő  maga  is  nem  drámai  formában  köl- 
tött-e ? !  A  nyilvános  előadásban,  mint  olyanban,  sincs 

semmi  rossz!  Kálvin  idejében  Genfben  az  egész  nép 
számára  szindarabotcat  adtak  elő  a  piaczon.  Ami  a 
megbotránkozást  előidézte,  az  nem  maga  a  comoedia, 
vagy  tragoedia,  az  opera,  vagy  operetté  volt,  hanem 
az  az  erkölcstelen  áldozat,  melyet  a  színészek  és  szí- 
nésznők azért  hoznak,  hogy  minket  gyönyörködtesse- 
nek. A  színtársulatok  azokban  az  időkben  nagyobb- 
részt erkölcsileg  elfajult  testületek  voltak.  Egyrészt 
mivel  a  mindig  más  szerep  játszása  által  a  jellem  fej- 
lődése lehetetlenné  vált,  másrészt  mivel  nálunk,  egé- 
szen ellenkezőleg,  mint  a  görögöknél,  a  nőt  is  szín- 
padra engedték  és  a  színház  anyagi  virulása  attól 
függött,  hogy  a  nő  áldozatul  hozta-e  azt,  mi  neki 
legszentebb:  erényét,  becsületét?!  Bizonyos,  hogy 
szigorú  erkölcsi  alapon  álló  színtársulat  is  elképzelhető, 
de  az  ilyet  —  egy  néhány  igen  nagy  várost  kivéve  — 
se  nem  látogatják,  se  nem  fizetik.  Ennek  következ- 
ményeként a  lényeges  állapot  az  volt  és  maradt,  hogy 
egy  színháznak,  —  (mint  azt  a  „The  Chrístían"-ban 
nemrég  Hall  Cayne  is  bebizonyította)  —  annál  job- 
ban ment  a  dolga,  minél  kevesebbet  törődött  az  er- 
kölcsös élettel.  Mint  szabályt  ki  lehet  tehát  mondani, 
hogy  a  színügy  virágzása  a  jellembeli  lealacsonyodás 
és  az  erkölcsi  elfajulás  hecatombáján  épült  fel.  A 
fül  és  szem  gyönyörűségének  ilyen  áron  való  meg- 
vásárlását, mert  az  emberben  minden  emberit  Isten 
akaratáért  tisztel,  a  kálvinista  határozottan  elítélte. 

Végezetül,  ami  a  tánczot  illeti,  még  az  olyan 
világlapok  is,  mint  a  „Le  Figaro,"  a  kálvinisták  párt- 
ján állanak.  Az  az  erkölcsi  kín,  melylyel  egy  szerető 
apa  féltő  gonddal  felnevelt  leányát  először  vezeti  bálba, 
nem  titok  senki  előtt,  aki  ezeknek  a  köröknek  hang- 
ját, a  tekintetét  és  viselkedési  módját  ismeri.  Azonban 

itt  sem  a  táncz  ellen  protestál  a  kálvinista,  hanem  a 
bűn  ellen,  ami  abban  rejlik,  a  bűn  ellen,  amire  az 
csábít. 

És  ezzel  visszatérek  ahhoz  a  bástyához,  amely- 
ről már  beszéltem.  Jól  megfigyelték  annak  idején 
atyáink,  hogy  épen  a  táncz,  játék  és  szinpad  voltak 
azok,  mik  a  társadalom  világias  részét  bűnbe  merítet- 
ték. Mert  ezek  a  dolgok  ezekben  a  körökben  nem 
mellékes,  hanem  föjavai  voltak  az  életnek,  ahol  azt 
támadták  meg  és  gyalázták  legjobban,  aki  a  világnak 
e  három  dicsősége  ellen  szólani  mert.  És  épen  azért 
tényleg  ebben  a  háromban  látták  meg  azt  a  Rubicont, 
mely  át  nem  léphető,  ha  azt  nem  akarja  az  ember, 
hogy  az  élet  komolyságát  játék  és  az  Urnák  félelmét 
érzéki  gyönyörök  hajhászása  váltsa  fel.  És  vájjon  okos 
tiltakozásukat  az  eredmény  nem  igazolta-e?  Az  én 
hazámban  még  most  is,  háromszáz  év  múlva  is,  egész 
nagy  köröket  lehet  találni,  amelyekbe  a  világias  érzü- 
let nem  képes  behatolni,  hol  az  élet  nem  kifelé,  ha- 
nem befelé  irányul  és  ahol,  hála  a  szent  lelki  összpon- 
tosításnak, a  magasabbrendü  dolgok  iránt  való  oly 
érzék  s  a  szent  dolgok  után  való  olyan  törekvés  éb- 
redt, amelyért  bennünket  minden  más  csoport  irigyel. 
Nemcsak  a  pillangó  szárnyai  maradtak  ezekben  a  kö- 
rökben sértetlenek,  de  még  a  himpor  is  tiszta  fénnyel 
rsgyog  ^  szárnyakon. 

És  most  fejtegetéseim  összefoglalása  az,  amire 
még  figyelmüket  kérem.  A  mi  századunk  a  kálviniz- 
mus századát  az  erkölcsi  életről  és  erkölcsi  problémák- 
ról szóló  röpiratok  óriási  áradatát  illetőleg  messze 
túlhaladja.  Filozófusok  és  theologusok  egymással  ver- 
senyeznek, hogy  számunkra  az  erkölcsi  élet  útját  elö- 
rajzolják,  vagy  összezavarják,  ahogy  vesszük  a  dolgot. 

De  egyet,  a  megrendült  lelkiismeret    erkölcsi  szilárd- 
ságát visszaadni  nem  képesek.  Sőt,  inkább   az  már   a 
panasz,  hogy  lassanként    erkölcsi  életünk    épületeinek 
összes  alapjait  aláássák,    úgy,    hogy    a    végén   semmi 
támpont  nem  marad,  amiről  a  tömeg  azt  érezné,  hogy 
erkölcsi  jövőjének  zálogát   képezi.    Az    erősebb   jogát 
mint  igazságot  vallják,  a    tulajdont    lopásnak   nevezik 
el,  a  szabad  szerelmet  proklamálják,  a  becsületességet 
kikaczagják  és  a  pantheistának  szabad  Jézust  Néróval 
egy    színvonalra    állítani.   És    most    hasonlítsuk    össze 
ezzel  azt  a  hihetetlen  eredményt,  amelyet   a    kálviniz- 
mus háromszáz  évvel  ezelőtt  elért.  Ez  megértette,  hogy  a 
világot  nem  ethikai    bölcselkedéssel,    hanem    a    lelki- 
ismeret finom  érzékenységének   visszaállításával    lehet 
csak  megmenteni.  Azért  nem  sokat  okoskodott,  hanem 
a  lelkeket  ragadta  meg  és  odaállította    őket    szemtől- 
szembe a  Mindenható  szine  elé,  hogy  a    szív    megre- 
megjen szent  Felsége  előtt  újra  és  ebben  a  felségben 
az  ő  szeretetének  glóriáját  fedezze  fel.    És    ha   vissza- 
tekintünk a  történelembe  s  látjuk,  hogy  a  kálvinizmus 
annak  idején  a  világot  mennyire    megromolva    találta, 
hogy  az  erkölcsi  élet  minden  országban,  az    udvarok- 
nál és  a  nép  között,  a  papoknál  és  a  tudomány  veze- 
tőinél, nők  és  férfiak    között   egyaránt,    fent  ép'    úgy, 
mint  alant,  mennyire  alá  volt  sülyedve    és    ha    látjuk 
azt,  hogy  a  kálvinizmus  egyszerre    öt    országban,  egy 
emberöltő  alatt,  az  erkölcsi  életnek  mily   széles    körét 
teremtette  meg  s  ezt  az   erkölcsi    érzéket    még    eddig 
sem  felfogásának  magasztosságában,  sem  az  önuralom 
erejét  illetőleg  felül  nem  múlta  semmi:  hogyan  tagad- 
hatná közülünk  bárki    is,    hogy   a  győzelem    pálmáját 
erkölcsi    téren    a   kálvinizmus  ragadta    el   mindenféle- 
képen ? 

HARMADIK  FELOLVASÁS. 

A  kálvinizmus  és  a  politika. 

Harmadik  felolvasásommal  elhagyom  a  vallás 
mezejét  és  az  állam  területére  térek  át.  Az  a  tévhit, 
mintha  a  kálvinizmus  kizárólag  csak  egyházi  és  dog- 
matikai mozgalmat  képviselne,  elvi  és  tárgyi  czáfolatát 
itt  találja  meg.  A  kálvinizmus  vallási  indító  ereje,  épen 
azért,  mert  nemcsak  ágakat  metszett  és  a  törzset  tisz- 
tította, de  mert  egészen  az  élet  gyökeréig  hatott :  a 
politikai  együttélésnek  is  sajátos  alapgondolatát  terem- 
tette meg.  Hogy  ennek  így  kellett  történnie,  az  min- 
denki előtt  világos,  aki  be  tudja  látni,  hogy  semmi- 
féle politikai  rendszer  uralomra  nem  juthat,  mielőtt 
bizonyos  vallásos  nézletben  alapot  nem  talált ;  hogy 
pedig  ez  a  kálvinizmussal  is  így  volt,  kitűnik  abból 
a  politikai  átalakulásból,  amelyet  az,  a  politikai  szabad- 
ság három  történelmi  országában,  Hollandiában,  Angliá- 
ban és  Amerikában  mindenki  szemeláttára  előidézett. 
Minden  szakbeli  történelíró  versenyezve  igazolja  Ban- 
croft*  ítéletét,  amely  szerint  „a  buzgó  kálvinista  egy- 
úttal a  szabadságnak  is  rajongó  bajnoka  volt,  mert  a 
népek  felszabadításának  erkölcsi  küzdelmében  hitval- 
lása mintegy  alkotórésze  volt  a  hadseregnek  és  leghüsé- 


*  Bancroft :    Hist.  of    tlic  United  States  írom  tlie    discovcry 
of  thc  united  States.  15-tli  cd.  Boston.  1853.  L  464. 

gesebb  szövetségese  volt  a  csatatéren  is."  Amit  Groen 
van  Prinsterer  úgy  fejezett  ki,  iiogy :  „alkotmányos 
szabadságunknak  forrása  és  záloga  a  kálvinizmusban 
rejlik."  Hogy  a  kálvinizmus  az  államjogot  először  Nyugat- 
Európában,  azután  két  világrészban,  majd  lassanként 
minden  müveit  népnél  új  vágányokra  terelte:  azt,  ha 
a  nyilvános  közvélemény  talán  nem  is,  de  minden  tu- 
dományos buvárlat  bizonyítja.  Ámde  annak  a  czélnak 
elérésére,  amit  magam  elé  kitűztem,  magának  e  fontos 
ténynek  konstatálása  még  nem  elég.  Hogy  meggyőző- 
dést ébresszek  és  hogy  a  kálvinizmus  befolyását  állam- 
jogi fejlődésünk  jövőjére  nézve  is  megelevenítsem, 
szükséges  megmutatnom  azt,  hogy  a  kálvinizmus  mi- 
féle politikai  alapgondolatoknak  nyitott  utat  és  hogy 
ezek  a  politikai  eszmék  a  kálvinizmus  vallási  gyöke- 
rével micsoda  összefüggésben  vannak? 

A  kálvinizmus  alapelve  a  Szentháromság  egy 
örök  Isten  tökéletes  felsősége  (szuverenitása)  min- 
den teremtett  élet  felett,  akár  látható,  akár  láthatatlan 
legyen  az.  Ezért  nem  ismer  a  földön  mást,  csak  le- 
származott szuverenitást  és  pedig  háromfélét  u.  m.  1. 
az  államban,  2.  a  társadalomban  és  3.  az  egyházban 
megnyilvánuló  szuverenitást.  Engedjék  meg  azért,  hogy 
az  itt  szükséges  bizonyítást  előterjesszem,  miközben 
ezt  a  három  levezetett  szuverenitást,  u.  m. :  1.  az 
államban  levőt,  2,  a  nép  életében  levőt  és  3.  a  Krisz- 
tus földi  egyházában  levőt,  egymásután  fogom  vizs- 
gálni. 

Lássuk  hát  először  a  szuverenitást  abban  a  poli- 
tikai körben,  amit  államnak  neveznek.  És  itt  mindjájt 
el  kell  ismerni,  hogy  az  államok  alkotására  indító  ösz- 
tön az  ember  szociális  természetéből  ered ;  azért  nevezte 

már  Aristoteles  az  embert  zóon  politikon*-nak. 
Isten  az  embereket  egymástól  független,  egymás  mel- 
lett szabadon  álló  individuumoknak  is  teremthette  volna. 
Mint  ahogy  Ádám  külön  teremtetett,  úgy  a  másodikat 
és  a  harmadikat  és  így  tovább  minden  embert  külön, 
életre  hívhatott  volna  önmagában  is.  De  nem  úgy  tör- 
tént. Az  ember  embertől  születik  és  így  a  születés 
erejénél  fogva  az  egész  emberi  nemzetséggel  szervesen 
függ  össze.  Bárhány  millióra  vagyunk  is  szétesve, 
azért  együtt  egy  emberiséget  formálunk  és  nem  csak 
azokkal,  akikkel  most  élünk,  hanem  mindazokkal  a 
nemzedékekkel  is,  amelyek  már  mögöttünk  vannak  s 
majd  utánunk  jönnek.  Egész  emberi  nemzetségünk 
egyetlen  vérből  származik.  Az  az  állameszme  tehát, 
mely  a  földet  világrészekre  és  minden  világrészt  dara- 
bokra oszt,  ezzel  természetesen  nincs  összhangban.  Az 
emberiség  szerves  egysége  csak  akkor  tűnnék  ki  telje- 
sen, ha  az  egész  világot  egy  birodalom  ölelné  át  és 
ebben  az  egy  világbirodalomban  az  egész  emberiség 
szervesen  élne  együtt.  Mert  ha  a  bün,  mint  bontó  erő,  az 
emberiséget  részekre  nem  választja,  az  emberiség  egy- 
ségét semmi  szét  nem  törte,  meg  nem  zavarta  volna. 
És  a  Nagy  Sándorok  és  Augusztusok  és  Napóleonok 
hibája  nem  az  volt,  hogy  egy  világbirodalom  gondo- 
lata kábította  el  őket,  hanem  az,  hogy  ezt  az  eszmét 
egy,  a  bűn  által  darabokra  tört  világban  akarták  meg- 
valósítani. A  szociáldemokrácia  internacionális  kozmo- 
politisztikus  törekvése  a  maga  egységgondolatával  szintén 
nagy  ideál,  amely  megragad  bennünket,  bár  elérhetet- 
len, amennyiben  ezt  a  szent  és  magas  ideált  már  most, 
ebben  a  bűnös  világban  akarják  megvalósítani.  Sőt  mi 

••■'  Társas  lény. 

több,  még  maga  az  anarchia  sem  egyéb,  mint  az  el- 
vesztett paradicsom  visszasóvárgása,  szóval  oly  törek- 
vés, amely  a  felsöség  megszüntetésével  az  emberek 
között  minden  mechanikus  összeköttetést  meg  akar 
szüntetni  avégből,  hogy  egy  új,  szerves  kapcsolat  ma- 
gából a  természetből  álljon  elő ;  mert  bűn  nélkül  sem 
hatóságra,  sem  állami  rendre  szükség  nem  lett  volna, 
hanem  az  élet  a  családból  patriarchális  alapon  nőtt 
volna  ki.  Bűn  nélkül  sem  törvényszék,  sem  rendőrség, 
sem  hadsereg,  sem  haditengerészet  el  nem  gondol- 
ható, épen  így  minden  szabály,  rendelet,  törvény  el- 
esnék, minden  hatósági  ellenőrzés  és  az  életbe  való 
beleavatkozás  felesleges  volna  ott,  ahol  az  élet  normá- 
lisan és  minden  zavar  nélkül  a  saját  ereje  által  fejlőd- 
nék tovább.  Vagy  ki  alkalmaz  kötést  ott,  ahol  törés 
nincs  és  mankó  után  ki  nyúl,  ha  a  lábai  gyorsak? 
így  hát  az  állam  mindenféle  alakzata,  a  felsöség  bár- 
minő fellépése,  szóval  a  rend  és  az  élet  szabályos 
menetének  biztosítására  szolgáló  minden  gépies  esz- 
köz állandóan  természetellenes  valami,  ami  természe- 
tünk mélyebb  hajlamával  ellentétbe  jut  s  épen  azért  a 
hatalmasoknál  a  hatalmukkal  való  borzasztó  vissza- 
élésre, a  nagy  tömegnél  pedig  vakmerő  ellenszegülésre 
nyújthat  alkalmat.  A  tekintély  és  szabadság  közötti, 
századok  óta  és  századokig  tartó  küzdelem  ebből  szü- 
letett;  a  belénk  oltott  szabadság  utáni  szomj  pedig 
Isten  által  rendelt  eszköz  arra,  hogy  a  könnyen  zsar- 
noksággá fajuló  tekintély  erejét  megtörje. 

így  tehát  egyfelől  az-  államélet  természetét  és  a 
felsöség  fellépését,  másfelől  a  szabadság  védelmének 
jogát  és  kötelességét  illető  minden  helyes  felfogás  az- 
zal a  tétellel  függ  össze,  melyet  mint  alapvető  igazsá- 
got a  kálvinizmus  domborított  ki,    hogy    t.  i.    Isten    a 

felsőséget  a  biiti  miatt  teremtette.  Az  államélet  fény 
és  árnyoldala  ebben  az  egy  gondolatban  rejlik.  És 
pedig  árnyoldala  abban,  hogy  mesterségesen  alkotott 
államoknak  tulajdonképen  létezési  joga  nincs ;  csak 
egyetlen  egy  világbirodalomnak  szabadna  lenni.  A  fel- 
söség  gépiesen  kormányoz  és  természetünkhöz  tulaj- 
donképen nem  is  tartozik;  a  felsőség  hatalmát  gya- 
korlatban bűnös  emberek  érvényesítik,  és  így  minden- 
féle uralomra  vágyó  czélzat  fűződik  hozzá.  De  fény- 
oldala is  van  a  dolognak,  mert  a  bűnös  emberiségnek 
államokra  való  szétosztása,  törvény,  hatóság  és  kor- 
mányzó tekintély  nélkül,  a  földön  már  most  valóságos 
pokol  volna,  ismétlése  azoknak  az  állapotoknak,  ame- 
lyek akkor  voltak,  mikor  Isten  a  bűnbe  merült  emberi- 
séget özönvíz  által  pusztította  el.  A  kálvinizmus  tehát 
a  bűnről  való  mélyen  járó  felfogása  által  így  mutatta 
meg  az  államélet  tulajdonképeni  gyökerét,  egyszersmind 
pedig  két  dolgot  vésett  tudatunkba :  először  azt,  hogy 
az  államéletet  és  felsőséget,  mint  nélkülözhetlen  mentő- 
eszközt, hálásan  kell  Isten  kezéből  elfogadnunk,  másod- 
szor pedig  azt  is,  hogy  mivel  az  államéletben  az 
egyéni  szabadságunkat  fenyegető  veszély  állandóan 
ott  rejlik,  óvatosaknak  kell  lennünk  vele  szemben. 

Azonban  a  kálvinizmus  még  ennél  is  többet  tett. 
Valamint  ugyanis  a  sötétség  mélységét  a  fény  ellen- 
téte által  fogjuk  fel,  úgy  a  bűn  mélységét  sem  tudjuk 
másként  megérteni,  mint  ha  minden  népet  és  nemzetet 
ezen  a  ponton  is  Isten  színének  világosságába  állítunk. 
Itt  sem  a  nép  a  fődolog,  hogy  t.  i.  Isten  közbejöttére 
csak  azért  volna  szükség,  hogy  a  népet  a  veszedelem- 
ből kiszabadítsa ;  hanem  ellenkezőleg.  Istennek  minden 
népek  előtt  az  ő  teljes  felségében  kell  ragyogni  és 
hogy  vele  szemben    minden    nép    a    mérlegbe    vetve : 

semminek  tekintendő.  Isten  a  népeket  a  föld  minden 
részéből  hívja  az  ö  magas  ítélőszéke  elé.  Minden  nem- 
zetet Isten  teremtett.  Ö  érette  léteznek,  az  Ö  tulajdo- 
nai azok.  Azért  az  összes  népek  és  bennük  az  emberiség 
az  ö  dicsőségére  vannak  teremtve ;  mert  épen  az  ő 
törvényei  megtartása  által  előálló  helyes  rendben  kell 
az  isteni  bölcseségnek  napvilágra  jutni.  Ha  tehát  a 
bűn  miatt  az  emberiség  a  különböző  népek  sokfélesé- 
gére esik  szét  s  ha  ezeknek  a  népeknek  kebelében  a 
bűn  mindenféle  gyalázat  és  igazságtalanság  képében 
old,  bont  és  rothaszt :  Isten  dicsősége  megköveteli, 
hogy  ezek  a  borzalmak  megszűnjenek,  a  rend  ebbe  a 
chaosba  visszatérjen  s  az  emberi  együttélés  lehetővé 
tételére  egy  külső  halalom  kényszerítőleg  lépjen  fel. 
Erre  pedig  Istennek,  és  csakis  Istennek  van  joga.  Egyik 
embernek  sem  lehet  joga  a  másik  felett ;  mert  ha  igen: 
akkor  azonnal  az  erősebb  joga  lesz  belőle.  Amint  a 
dsungel  tigrise  uralkodik  a  védtelen  szarvas  felett,  úgy 
uralkodott  Egyptomban  is  a  Nilus  partján  a  fáraó  a 
fellah-ok  szerencsétlen  elődei  felett.  De  szövetkezés 
alapján  társult  ember-csoport  sem  kényszeríthet  ben- 
nünket arra,  hogy  felebarátunkkal  szemben  engedel- 
mességgel viseltessünk.  Vagy  miért  kötne  engem  az  a 
szerződés,  amelyet  évezredekkel  ezelőtt  őseim  mások- 
kal kötöttek?  Mint  ember  büszkén  és  szabadon  állok 
minden  más  embertársammal  szemben.  A  családról 
most  nem  beszélek,  mert  itt  természetes  kötelékek 
uralkodnak,  de  az  államban  senki  előtt,  aki  csak  olyan 
ember,  mint  én,  meg  nem  hajlok.  Emberek  fölött 
gyakorlandó  tekintély  emberektől  nem  származhatik ; 
többségtől  sem  a  kisebbség  fölött,  mert  hát  a  törté- 
nelemnek csaknem  minden  lapja  nem  azt  bizonyítja-e, 
hogy  épen  a  kisebbség  részén  volt  az  igazság  ?  És  amaz 

első  kálvinista  tételhez,  hogy  t.  i.  a  felsőség  hatalmát  egye- 
dül a  bijn  tette  szükségessé,  így  kapcsolódik  most  már  az  a 
nem  kevésbbé  fontos  második,  hogy  minden  felsőség  ha- 
talma egyedül  az  Isten  szuverenitásából  ered  a  földön. 
Ha  tehát   Isten    mondja  nekem  azt,   hogy  „enge- 
delmeskedjél,"  akkor  —  igen,    akkor,  —  mély    tiszte- 
lettel hajlok  meg  előtte,  a  nélkül,  hogy  ez  emberi  ön- 
érzetemet   bántaná.    És  amilyen    megalázó  az,   amikor 
ember  előtt  alázkodunk    meg,  annyirp  felemelő,  ha  az 
ég  és  föld    Urának    tekintélye  előtt    borulunk  le  szent 
némasággal.  így  tehát  igaz  marad  az  írás  szava,  hogy 
„általam  uralkodnak  a  királyok"  és  az  apostolé :  „Min- 
den   hatalom,    amely  van,    Istentől   vagyon,    azért   aki 
ellene  támad  a  hatalmasságnak,  az  Isten    rendelésének 
támad  ellene."  A  felsőség  az  egyetemes  kegyelem  esz- 
köze, hogy  a  féktelenséget  és  kegyetlenséget  megaka- 
dályozza   és  hogy  a   jót  a  rosszal    szemben   megoltal- 
mazza. De  még  ennél  is  több.  Isten  a  felsőséget,  mint 
szolgáló  leányát,    minden    irányban    azért    állította  be, 
hogy  műremekét,  az  embert,  a  teremtésben  az  általános 
megsemmisüléstől  megóvja.  Isten  törvénye,  Isten  rende- 
lése. Isten  igazsága.  Istennek,  mint  legfőbb  művésznek 
és  építőmesternek  dicsősége  az,  amit  a  bűn  megtáma- 
dott. Isten  tehát   azért  állított  be   felsőségeket,  hogy  a 
bün  pusztításaival    szemben  az  ő    saját  igazságosságát 
védelmezze    meg,  s    még   az  élet  és   halál   felett   való 
hatalom  borzasztó  jogát  is  ezért  adja  meg  a  felsőség- 
nek. Ezért  uralkodik  minden  felsőség  császárságokban 
és  köztársaságokban,  államokban  és  városokban  „Isten 
kegyelméből."  Azért  van  az  igazságszolgáltatásnak  szent 
jellege.  És  ezért  vagyunk  mindnyájan  engedelmességre 
kötelezve,  nem    csupán  a  büntetés  miatt,  hanem  lelki- 
ismeretünkben is. 

Már  iiiosl,  hogy  miként  szervezik  ezt  a  felsöséget 
és  liogy  milyen  formában  jelentkezik  :  az,  mint  Kálvin 
világosan  megmagyarázza,  a  dolog  lényegén  semmit 
sem  változtat.  Ami  azonban  Kálvint  magát  illeti,  ö  mint 
tudjuk,  a  köztársaságnak  adott  előnyt  és  a  monarchiá- 
nak azt  az  ideális  jogát,  mintha  egyedül  ez  volna  az 
Isten  által  akart  kormányforma,  nem  ismerte  el.  Igaz, 
igy  lenne  ez,  ha  bün  nem  volna:  mert  hisz  akkor  Isten 
maga  maradt  volna  mindenek  egyedüli  királya.  Olyan 
állapot  ez,  amely  majd  csak  akkor  következik  be,  ami- 
kor ismét  Islen  lesz  minden  mindenekben.  Hogy  Isten 
tulajdonképciii  uralma  monarchikus  jellegű,  e  tétellel 
szemben  a  monotheislák  ellenvéleményt  nem  is  tűrnek. 
De  a  mechanikus  ha!almi  szervezetre  vonatkozólag, 
mely  ma  épen  a  bün  miatt  van  életünkbe  belekap- 
csolva, Kálvin  (hivatkozással  Példabeszédek  XI.  14. -re: 
„a  megmaradás  pedig  a  sok  tanácsos  által  van")  a  ha- 
talomnak több  személy  között  való  elosztását,  t.  i.  a 
köztársaságot  tartotta  legelőnyösebbnek.  Ez  azonban 
rendszerében  a  felsőség  lényegét  illetőleg  csak  a  gya- 
korlati használhatóság  szempontjából  való  fokozati  kü- 
lönbséget jelent,  nem  pedig  elvit.  Monarchia,  arisztokrá- 
cia, demokrácia :  számára  mind  a  három  lehetséges 
és  használható  forma,  de  mind  a  háromnál,  mint  min- 
denen uralkodó  és  változhatatlan  alapelvet  szilárdan 
fenntartotta  azt,  hogy  az  emberek  felett  való  hatalom 
gyakorlása  senkinek  e  földön  osztályrészül  nem  juthat, 
ha  csak  nem  Isten  kegyelméből  való  az ;  tehát  enge- 
delmességre ember  nem,  csak  maga  Isten  kötelezhet 
bennünket. 

Már  most  arra  a  kérdésre,  hogy  azok  a  személyek, 
akik  Istentől  a  felsőség  tekintélyével  ruháztatnak  fel, 
hogyan    uralkodjanak :     Kálvin     szerint    sem    minden 

időre,  sem  minden  népre  vonatkozólag  egyforma  fele- 
letet adni  nem  lehet.  De  azért  nem  vonakodik  ideális 
értelemben  véve  ama  véleményének  adni  kifejezést, 
hegy  a  legkívánatosabb  állapot  az,  mikor  a  nép  saját 
maga  választja  a  maga  felsőségét.  Ahol  ez  az  állapot 
fennáll,  ott,  Kálvin  szerint,  kell,  hogy  a  nép  Isten  ke- 
gyelmét hálásan  elismerje,  amint  ez  az  önök  alkotmá- 
nyában nem  is  egy  helyütt  kifejezésre  jutott  ezekben 
a  szavakban:  „Hálásak  vagyunk  a  mindenható  Isten 
iránt,  hogy  hatalmat  adott  nekünk  arra,  hogy  felsősé- 
geinket  magunk  válaszszuk."  A  Sámuel  könyvéhez 
Írott  kommentárjában  az  ilyen  népekhez  szól  Kálvin  a 
következőképen:  „És  ti  népek,  kiknek  Isten  szabadsá- 
got adott,  vigyázzatok,  hogy  Istennek  eme  kegyelmére 
méltatlanná  magatokat  ne  tegyétek  az  által,  hogy  a  leg- 
felsőbb hivatalokba  Istennek  ellenségeit  és  haszontalan 
embereket  választotok."  Hozzá  teszem  még,  hogy  ez  a 
nép  által  való  választás  magától  előállott  ott,  ahol  más 
rend  nem  áll  fenn,  vagy  pedig  a  létező  magától  meg- 
szűnik. Uj  államok  alkotásánál,  kivéve  a  hódítást,  vagy 
erőszakot,  az  első  tekintély  mindig  népválasztás  által 
erősíttetik  meg.  Ott  is,  ahol  az  örökösödési  rend  sza- 
bályozása nélkül  egy  királyi  család  kihal,  vagy  pedig 
forradalom  következtében  a  régi  felsőség  összeomlik, 
a  nép  mindig  előáll,  hogy  képviselői  által  azt  helyre- 
állítsa. De  ép'  oly  határozottan  hangsúlyozza  Kálvin 
azt  is,  hogy  Isten  egy  népet,  szabad  hatalmából  kifo- 
lyólag, gondviselésének  tanácsa  szerint,  megfoszt,  vagy 
pedig  ezt  a  legkívánatosabb  állapotot  neki  kezdettől 
fogva  nem  adja  meg,  ha  akár  éretlen  reá,  akár  pedig 
az  ehhez  való  jogát  bűnével  eljátszotta.  Egy  nép  tör- 
ténelmének lefolyása  önként  megmutatja,  hogy  a  tekin- 
tély gyakorlása  minő  más  formákat  vehet  fel.  Szármáz- 

hátik  örökscgbö!,  mint  az  örökösödési  joggal  biró 
monarcliiákban.  Eredménye  lehet  egy  háborúnak,  mint 
ahogy  egy  Caesarnak  Pilátus  által  hatalma  volt  Jézus 
felett,  amely  neki  felülről  adatott.  Származhatik  választó 
fejedelmektől,  mint  a  régi  német  császárságban.  Lehet  a 
szövetkezett  tartományok  államkormányánál,  mint  volt 
a  régi  németalföldi  köztársaságban.  Egyszóval  minden- 
féle formát  felvehet,  mint  ahogy  a  népek  fejlődésének 
élete  is  egymástól  végtelenül  különbözik.  Egy  olyan 
kormányforma,  mint  az  önöké,  Chinában  egy  napig 
sem  állhatna  fenn.  Oroszország  népe  ez  idő  szerint 
még  minden  alkotmányos  életre  fejletlen.  És  az  afrikai 
kaffer,  meg  hottentotta  törzseknél  még  az  orosz  uralmi 
forma  is  elgondolhatatlan.  Isten  mindezt  az  ő  gond- 
viselésének kikutathatatlan  tanácsa  szerint  szabályozza 
és  rendezi.  De  a  magas  tekintély  gyakorlásának  bár- 
melyik formája  áll  is  fenn,  eredetében  isteni  marad  az 
és  bölcs  az,  aki  benne  Isten  szuverenitását  dicsőíti. 

Ez  azonban  azért  nem  theokratia.  Theokratia 
egyedül  Izrael-ben  volt,  mert  Isten  Izraelben  közvetlenül 
lépett  fel  s  úgy  az  Urini  és  Tliiunmim,  mint  a  profé- 
czia  által,  a  szabadító  csodatételek  által  szintúgy,  mint 
ítéletei  által,  a  nép  vezetését  és  a  jogszolgáltatást  kezeiben 
tartotta.  Amit  ellenben  a  kálvinizmus  akar  Isten  szuve- 
renitásának vallásával  mondani,  az  az  egész  világra  áll, 
minden  népre  vonatkozik,  minden  formához  találó, 
amelyben  csak  ember  uralkodik  ember  felett,  még 
ahhoz  is,  amelyben  szülők  uralkodnak  gyermekeik  felett. 
Politikai  hitvallása  tehát  ebben  a  három  alapelvben 
összegezhető:  1.  a  népek  felett  rendelkezési  joggal 
soha  semmiféle  teremtmény,  egyedül  csak  Isten  bírhat, 
mert  a  népeket  egyedül  Isten  teremtette,  mindenható 
ereje  által  ő  tartja  fenn,  rendeletei  által  ő  kormányozza; 

2.  a  bűn  politikai  területen  Isten  közvetlen  uralmát  meg- 
törte, azért  0  az  emberek  közé  a  felsöségi  tekintély 
gyakorlását,  mint  mechanikai  segédeszközt  vezette  be ; 

3.  az  uralkodó  hatalom  bármilyen  formában  lépjen  is 
fel,  soh'sem  bír  hatalommal  egyik  ember  a  másik  felett, 
csak  akkor,  ha  ez  a  hatalom  Isten  felségétől  szállott 
alá  a  számára. 


Ezzel  a  kálvinista  hitvallással  szemben  most  már 
két  más  theoria  áll :  egyik  a  népfelségiség  (Volksson- 
verainitát)  elve,  amint  azt  1789-bcn  Parisban  anti- 
theisztice  proklamálták  és  a  másik  az  államfelségiség 
(Staatssonverainital)  elve,  amint  azt  a  németországi 
történelmi  pantheista  iskola  kitalálta.  Mindkét  theoria 
legmélyebb  alapjában  véve  egy  és  ugyanaz,  de  a  vilá- 
gosság kedvéért  mindkettő  elkülönített  tárgyalást  követel. 

A  nagy  franczia  forradalomban  mi  űzte,  mi  lelke- 
sítette a  szellemeket?  Megbotránkozás  a  visszaélések 
miatt,  vagy  elfordulás  a  koronás  deszpotizmustól  ?  Me- 
rész felkelés  a  nép  jogaiért  és  szabadságáért? Bizonyos, 
hogy  részben  igen,  de  mindebben  oly  kevés  bűnös 
elem  rejlett,  hogy  a  kálvinista  inkább  még  három  szem- 
pontból is  hálás  azért  az  Isten-ítéletért,  ami  akkor  Parist 
sújtotta.  De  ennek  a  revoluciónak  ereje  nem  is  a  visz- 
szaélések  megszüntetésében  rejlett.  Bürke  Edmund^*^  az 
1688-iki  u.  n.  „glorious  revolution"  győzedelmes  elveit 
összehasonlítva  az  1789-iki  forradalom  elvével,  azt 
mondja:  „A  mi  forradalmunk  és  a  francziaországi  for- 
radalom úgy  részleteiben,  mint  a  mindkettőt  lelkesítő 
szellem   tekintetében   épen    a    fordítottja    egymásnak." 

*  Burkc,  Works  líl.  p.  52.  Ed.  Mc.  Lean.  London. 

Azonban  Bürke,  akinél  pedig  a  franczia  forradalmat 
senki  erösebben  el  nem  ítélte,  az  önök  Anglia  ellen 
szervezeit  felkelését  is  férfias  bátorsággal  védelmezte, 
amikor  azt  mondta  rá,  hogy  az  „egy  olyan  hajtó-elvböl 
támadt,  mely  a  szabadság  ösztönét  ennél  a  jó  népnél 
eleven  erőben  tartotta  meg  és  a  lélek  és  gondolat  min- 
denféle rabszolgaságával  homlokegyenest  ellentétben 
állott."  Hollandiának  Spanyolország  ellen  való  felkelésé- 
ről ugyanezt  lehet  mondani.  Mindezek  a  forradalmak 
Isten  dicsőségét  érintetlenül  hagyták  és  épen  az  ő  fel- 
ségének elismeréséből  indultak  ki.  Hallgatag  Vilmosnak 
Spanyolország  ellen  vezetett  felkeléséről  mindenki  igy 
vélekedik.  Senkisem  vonta  kétségbe  ugyanezt  arról  a 
„glorius  revoIution"-ról  sem,  amelyet  Ill-ik  Vilmos,  az 
orániai,  támasztott  a  Stuartok  ellen.  Ugyanez  áll  az 
önök  forradalmáról  is.  A  Declaration  of  Independence- 
ben  John  Hancock  sokszor  kifejezi,  hogy  Amerika  „a  ter- 
mészet törvénye  alapján  és  a  természet  Istenének  ere- 
jénél fogva"  lépett  fel,  hogy  ugy  cselekedtek,  mint  „akik 
a  Teremtő  által  bizonyos  elidegeníthetetlen  jogokkal 
vannak  felruházva,"  hogy  „törekvéseik  igazolása  érde- 
kében a  világ  legfőbb  birájára"  hivatkoztak  és  hogy  a 
„Declaration  of  Independence"-t  „az  isteni  gondviselés 
támogatásába  vetett  erős  bizodalom  alapján"  bocsátot- 
ták ki.  Az  „Articles  of  confederation"-ban  azzal  kezdik, 
hogy:  „tetszett  a  világ  nagy  Kormányzójának  a  tör- 
vényhozók szívét  irányítani."  A  legtöbb  állam  alkot- 
mányának bevezetésében  is  ott  van  hogy:  „hálatelt 
szívvel  a  mindenható  Isten  iránt  a  polgári,  politikai  és 
vallásszabadságért,  amelynek  megengedte,  hogy  régóta 
örüljünk ;  reá  tekintünk,  hogy  törekvéseinkre  áldását 
adja."  Majd  úgy  dicsőítik  Istent,  mint  „szuverén  ural- 
kodó"-t  és  a  „mindenség  törvényhozó"-ját.  Majd  pedig 

elismerik,  iiogy  „a  kormányforma  megválasztásának 
jogát"  Isten  adta  a  népnek.  A  nemzetgyűlés  egyik  ülé- 
sében Franklin  tette  azt  a  javaslatot,  hogy  egy  nehéz 
pillanatban  imádságban  Istentől  kérjék  a  bölcseséget. 
És  ha  valaki  még  kételkednék  az  amerikai  és  párisi 
forradalom  különbözőségében,  azt  a  Jefferson  és  Ha- 
milton  között  1793-ban  lefolyt  küzdelem  teljesen  meg- 
nyugtathatja, úgy,  hogy  Ho/tzmk,  a  német  történet- 
búvárnak  ítélete  megtámadhatatlan.  Szerinte  :  „bolond- 
ság azt  mondani,  hogy  Rousseau  iratai  Amerika  fejlő- 
désére befolyással  voltak."  Hamilton  maga  pl.  ilyen 
éles  formában  fejezi  ki  ugyanezt:  „az  amerikai  és  fran- 
czia  forradalom  épen  annyira  hasonlítanak  egymáshoz, 
mint  amennyire  a  csendes,  puritán  családanya  hasonlít 
a  franczia  botrányregény  házasságtörő  asszonyához." 
Már  most  mindezekkel  a  nemzeti  felkelésekkel, 
melyek  imával  az  ajkakon  és  Istenben  vetett  bizoda- 
lommal folytak  le,  a  franczia  forradalom  elvi  ellentét- 
ben áll.  Istenről  tudni  nem  akar,  szembe  helyezi  magát 
Vele.  Vonakodik  az  életnek  mélyebb  alapját  elismerni 
annál,  ami  a  természetben,  azaz  magában  az  emberben 
van.  A  „ni  Dieu,  ni  mailre"  itt  a  legteljesebb  hitetlen- 
ség hitvallásának  első  tétele.  Istent  az  ő  szabad  hatal- 
mától megfosztják  és  az  embert  a  maga  szabad  akara- 
tával helyezik  a  trónra.  Az  ember  akarata  határoz.  Az 
ember  tetszése  a  döntő.  Minden  hatalom,  minden  te- 
kintély az  embertől  származik.  így  jutnak  az  egyes 
emberről  a  sok  emberre  és  aztán  minden  szuverenitás 
legfőbb  forrása  a  sok  emberben,  mint  népben  rejlik. 
Itt  tehát  szó  sincs  arról,  ami  az  önök  állami  törvényei- 
ben megvan,  t.  i.  az  Istentől  levezetett  szuverenitásról, 
amelyet  Ö  bizonyos  körülmények  között  a  népre  ruház, 
hanem  inkább  valami  eredeti  szuverenitásról,  mely  min- 

denütt,  minden  államban  a  néptől  származik  és  amely- 
nek alapja  egyszerűen  az  emberi  akaratban  van.  Egy 
olyan  népszuverenitás  tehát,  amely  az  istentagadással 
egyenlő.  És  ebben  rejlik  most  már  az  önlealázás:  mert 
a  kálvinista  felfogás  szerint  az  önök  alkotmányában  is, 
Isten  előtt  térdet  hajt  az  ember,  de  embertársával  szem- 
ben fejét  büszkén  emeli  fel.  Itt  azonban,  a  népszuvere- 
nitás álláspontján,  az  ember  Isten  előtt  ökölbe  szorított 
kézzel  áll,  embertársai  előtt  pedig  csuszik-mászik  és 
ez  az  önlealacsonyítás  egy  több  ezer  évvel  ezelőtt,  olyan 
képviselők  által  megkötött  társadalmi  szerződés  (conrat- 
social)  hazug  kitalálásának  aranyos  ruhájába  van  öltözve, 
akikre  senki  sem  emlékszik.  Az  eredmény  megmutatta, 
hogy  a  hollandiai  felkelés,  az  angol  „glorious  revolu- 
tion"  és  az  önök  felkelése  Anglia  ellen  a  szabadságot 
miképen  vívta  ki,  mig  a  franczia  forradalom  más  ered- 
ményre nem  vezetett,  mint  hogy  az  állami  mindenható- 
ság a  szabadságot  bilincsekbe  verte.  Tényleg  nincs 
olyan  ország,  amelyiknek  szomorúbb  állami  története 
volna,  mint  Francziaországnak  a  19-ik  században. 

A  fictiora  alapított  népszuverenitás  tévhitével  Né- 
metország tudósvilága  de  Savigny  és  Niebiihr  óta  tény- 
leg szakított.  Az  általuk  alapított  történeti  iskola  1789 
apriorisztikus  fictióját  pellengére  állította.  A  történet 
minden  ismerője  nevet  most  már  rajta.  De  amit  annak 
helyébe  tettek,  az,  sajnos,  még  messzebb  vezet  el  ben- 
nünket a  helyes  úttól.  Nem  népszuverenitás,  hanem 
állam-szuverén itás  az,  mint  Németország  bölcseleti 
pantheizmusának  productuma.  E  szerint  a  valóságban 
az  eszmék  testet  öltenek  s  az  embert  és  embert  összekötő 
minden  kapcsolatok  között  az  állameszme  a  legmaga- 
sabb, leggazdagabb,  legtökéletesebb.  így  lett  az  állam 
misztikus    fogalommá.  Az    állam  tehát  titokteljes  lény. 

amelynek  rejtett  „én"-]e,  önmagából  fejlődő  állam-ó>í- 
tiidata,  erősödő  d\\?in\- akarata  van  s  lassú  folyamat- 
ban a  legmagasabb  államczél  felé  halad.  A  nép  tehát 
nem  individuumok  számtani  összege,  mint  Rousseaunál. 
Mert  azt  nagyon  helyesen  belátták,  hogy  egy  nép  sem 
összerakott  valami,  hanem  szerves  egész.  Ennek  az 
organizmusnak  most  már  tagozatai  vannak,  mik  lassan- 
ként történetileg  tűnnek  elő.  Az  államakarat  ez  orgá- 
numok által  hat  és  ezen  államakarat  előtt  mindennek 
meg  kell  hajolni.  Ez  az  államakarat  tehát  mindenható, 
szuverén  volt.  Ez  a  szuverén  államakarat  a  köztársaság; 
királyság  formájában,  egy  Cézárban,  egy  ázsiai  des- 
potában.  Spanyol  Fülöp  tyrannizmusában,  vagy  Napó- 
leon diktátorságában  egyaránt  megnyilatkozhatott.  De 
mindezek  csak  formák  voltak,  egy  soha  be  nem  vég- 
ződő processus  átmeneti  fokai,  amelyekben  azonban 
azért  ugyanaz  az  állameszme  testesült  meg  és  bármily 
formában  nyilvánult  is  meg  az  államnak  e  misztikus 
lényege,  az  eszme  mégis  uralmon  maradt ;  az  állam 
szuverenitását  mindenkor  érvényesítette  és  az  állam 
istenitése  maradt  az  állampolgárok  számára  a  bölcsek 
köve.  így  tehát  minden  transcendens  jog,  amely  Isten- 
ben van  s  akihez  az  elnyomott  felemelkedhetnék,  el- 
esik. Nincs  más  jog,  mint  az  az  immanens  jog,  amely 
a  törvényben  íratott  meg.  A  törvény  a  jog,  de  nem 
azért,  mert  tartalma  a  jog  alapeszméjének  megfelel, 
hanem  egyszerűen  azért,  mert  törvény.  Ha  tehát  hol- 
nap épen  az  ellenkezőt  állapítja  meg,  akkor  ez  fog  a 
jog  lenni.  És  ennek  a  gyilkos  elméletnek  gyümölcse 
aztán  az  lesz,  hogy  a  jogérzék  elhalványul,  minden 
jogbiztosság  eltűnik  a  telkekből  és  minden  magasabb 
lelkesedés  tüze  kialszik.  Ami  van,  az  jó,  mert  van  és 
életűnk  folyását  nem  Isten  határozza  meg,  aki  teremtett, 

ismer  bennünket  s  aki  maga  minden  államhatalom  felett 
magasan  áll,  hanem  az  államnak  állandóan  változó  aka- 
rata, mely  felett  nincs  senki  s  ezáltal  valójában  Istenné 
is  válik.  És  ha  most  már  meggondoljuk  azt,  hogy  ennek 
a  misztikus  államnak  akaratnyilvánulása  egyedül  embe- 
rek által  történik,  akaratát  csakis  emberek  által  valósítja 
meg  és  viszi  keresztül :  szükség-e  még  bizonyítanom, 
hogy  az  embernek  ember  alá  vettetésénél  feljebb  ez  az 
államszuverénitás  sem  tud  jutni  és  hogy  nem  tud  fel- 
emelkedni az  engedelmesség  kötelességéig,  amelynek 
súlypontja  a  lelkiismeretben  van  ? 

Azért  úgy  az  encyclopaedisták  népszuverenitásá- 
val, mint  a  német  pantheisták  államszuverénitásával 
szemben  én  tehát  Isten  magas  szuverenitását  védel- 
mezem, melyet,  mint  az  emberek  között  levő  min- 
den hatalom  és  tekintély  forrásának  gondolatát,  a  kál- 
vinizmus proklamált.  Legjobb  és  legnemesebb  aspirá- 
cióinkat táplálja  a  kálvinizmus  akkor,  amikor  minden 
embert  és  minden  népet  a  mi  mennyei  Atyánk  szine 
elé  állít.  A  kálvinizmus  számol  a  bűn  tényével  is, 
amelyet  először  letagadni  és  eltüntetni  igyekeztek,  most 
pedig  pesszimista  hóbortossággal  ugyanazt  mint  létünk 
lényegét  üdvözlik.  A  kálvinizmus  különbséget  tesz  or- 
ganikus együttélésünk  természetes  kapcsolatai  és  ama 
mechanikus  kapcsolat  között,  amelylyel  a  felsőség  ha- 
talma köt  össze  bennünket.  Könnyűvé  teszi  a  tekintély 
előtt  való  meghajlást,  mert  tudtunkra  adja,  hogy  min- 
den tekintélyben  Isten  szuverenitásának  követelményét 
kell  tisztelnünk.  Megszabadít  bennünket  attól,  hogy  az 
erős  kéznek  félelemből  engedelmeskedjünk  s  felemel 
bennünket  odáig,  hogy  már  lelkiismeretből  tudunk 
engedelmeskedni.  Megtanít  bennünket,  hogy  a  fennálló 
törvényen  túl  az  örök  jog  Istenben  való   forrására    te- 

kintsünk  fel  és  legyőzhetetlen  bátorságot  önt  belénk, 
hogy  az  igazságtalanságban  meg  ne  nyugodjunk,  még 
ha  törvény  is  az,  és  a  legmagasabb  jog  nevében  tilta- 
kozni tudjunk  ellene.  És  bármily  hatalmas  legyen  is 
az  állam  és  a  szabad  egyéni  fejlődésnek  bármennyire 
állja  is  útját,  lelki  szemeink  előtt  e  hatalmas  állam 
felett  is  ott  ragyog  a  még  mindig  véghetetlenül  hatal- 
masabb felsége  a  királyok  Királyának,  kinek  ítélő- 
székéhez minden  elnyomott  bármikor  apellálhat  s  ki- 
hez a  mi  imádságunk  folyton  száll,  hogy  minket,  mint 
népet  és  a  népben  bennünket  s  családjainkat  is  meg- 
áldjon. 

Ennyit  az  államban  levő  szuverenitásról ;  most 
már  „a  saját  körünkben  levő  szuverenitás" -X2i  térünk 
át.  Ez  alatt  a  kálvinista  azt  érti,  hogy  a  család,  ipar, 
tudomány,  művészet  és  még  több  egyéb  területe  az 
életnek  külön  társadalmi  köröket  alkotnak,  melyek  lé- 
tüket nem  az  államnak  köszönik,  sem  élettörvényüket 
az  államtól  nem  kölcsönzik,  hanem  egy,  a  saját  lelkük- 
ben élő  magas  tekintélynek  engedelmeskednek,  melyek 
épen  úgy,  mint  az  állami  szuverenitás,  Isten  kegyel- 
méből uralkodik.  Az  állam  és  a  társadalom  között 
levő  különbségről  van  itt  szó,  még  pedig  ama  köze- 
lebbi meghatározással,  hogy  a  társadalmat  nem  valami 
tömeghalmaznak  kell  tekinteni,  hanem  organikus  ré- 
szeire bontani  és  e  részek  mindenikének  önálló  jelle- 
mét meg  kell  becsülni.  Az  önálló  jellemben  szükség- 
szerüleg  tekintély'  ny\\2LÍkoi\\í  meg.  Ez  a  tekintély  a 
különböző  körökben  lépcsőzetesen  emelkedhetik,  de 
végezetül  is  a  maga  körében  a  legfőbb  tekintély  alak- 
ját ölti  fel.  És  ezt  a  legmagasabb  tekintélyt  most  már 
szándékosan  az  „egyéni  életkör  szuverenitása"  névvel 
jelöljük  meg,  hogy  határozottan  és  élesen    fejezzük  ki 

azt,  hogy  a  legfőbb  tekintély  fölött  minden  körben 
már  csak  Isten  van  és  hogy  az  állam  ide  már  nem 
furakodhatik  be  és  saját  hatalmából  kifolyólag  itt  nem 
parancsolhat.  Szóval,  mint  talán  ezt  már  sejtik  is  önök, 
a  mi  polgári  szabadságaink-at  mélyen  érintő  kérdés- 
ről van  itt  most  szó. 

Itt  azonban  most  már  az  a  legfontosabb,  hogy  a 
társadalom  organikus  élete  és  a  felsőség  mechanikus 
jellege  között  levő  fokozati  különbséget  határozottan 
meglássuk,  amire  én  már  ismételten  ráutaltam,  de  amit 
most  még  jobban  meg  kell  világítanom.  Ami  az  em- 
berek között  egyenesen  a  teremtésből  származik,  abban 
megvan  minden  tényező  arra,  hogy  az  emberi  termé- 
szetben mint  olyanban,  kifejlődésre  jusson.  Ezt  a 
tényt  a  családban,  meg  a  vér-  és  közeli  rokonok  kö- 
zötti kapcsolatban  azonnal  észrevehetjük.  A  férfi  és 
nő  kettőségéböl  áll  elő  a  házasság.  Egy  nő  és  egy 
férfiú  közötti  viszony  teszi  a  monogamiát.  A  beléjük 
teremtett  fajfentartási  képesség  hozza  létre  a  gyerme- 
keket. A  gyermekek  egymással  önként  testvéri  viszony- 
ban vannak.  És  amikor  a  gyermekek  is  megházasod- 
nak, magától  előállanak  a  vér  és  egyéb  rokonsági  kö- 
telékek, melyek  az  egész  családi  életen  uralkodnak. 
Mindebben  semmi  mechanikus  nincs.  Épen  úgy  fejlő- 
dik itt  minden,  mint  ahogy  a  növényen  a  szár  és  az 
ágak  maguktól  állanak  elő.  És  bár  a  bűn  itt  is  zava- 
rólag hatott  és  sok  dolgot,  ami  áldásra  volt  teremtve, 
átokká  tett,  mégis  a  bűnnek  e  végzetes  áthatolását  a  kö- 
zönséges kegyelem  megakadályozta ;  és  bármennyire 
is  fö!zavarja  és  megszentségteleníti  a  házassági  szövet- 
séget a  szabad  szerelem  és  az  ágyasság,  ezért  nemzet- 
ségünk túlnyomó  többségénél  a  házasság  marad  mégis 
továbbra  is  az  emberi  együttélés  alapja  és  a  társadalmi 

együttélésben  a  családi  élet  a  prlmordialis  kör.  És  ez 
a  többi  életkörökre  nézve  is  érvényes.  És  bár  legyen 
úgy,  hogy  a  bün  következtében  a  természet  körültünk 
paradicsomi  gazdagságát  elveszítette  s  a  föld  most 
már  csak  bogáncsot  és  tövist  terem,  úgy,  hogy  min- 
dennapi kenyerünket  arczunk  verejtéke  nélkül  nem 
ehetjük :  mégis  az  emberi  fáradozásnak  fövonása  az 
marad,  ami  volt  a  teremtés  értelmében  a  bűneset  előtt 
is,  t.  i.  a  természet  felett  való  uralom,  és  ezt  az  ural- 
mat másként  nem  lehet  megszerezni,  mint  azoknak  az 
erőknek  kifejtése  által,  amelyek,  hála  a  teremtés  rend- 
jének, a  természetbe  beleplántáltattak.  Ennek  következ- 
tében a  tudomány  nem  más,  mint  a  belénk  teremtelt 
kutatási  és  gondolkozási  tehetségeknek  a  kosmosra 
való  alkalmazása  és  a  művészet  nem  más,  mint  a  mi 
képzelöerönk  természetes  tevékenysége.  Tehát,  ha  meg 
is  engedjük  azt,  hogy  a  bün  a  „közönséges  kegyelem" 
által  akadályozva,  ezekben  a  különböző  életnyilvánu- 
lásokban  sokféle  változtatásokat  hozott  létre,  amelyek 
tulajdonképen  csak  az  elvesztett  paradicsom  után  tá- 
madtak és  majd  elmúlnak  akkor,  ha  a  dicsőség  országa 
elkövetkezik,  mégis  ezeknek  az  életnyilvánulásoknak 
alapjellege  az  maradt,  ami  eredetileg  volt,  t.  i.  teremt- 
ményi  élet,  a  teremtés  rendje  szerint  való  és  pedig 
organikus  fejlődésben  megnyilatkozó  élet. 

A  felsőség  fellépése  azonban  nem  ilyen.  Mert 
igaz  ugyan,  hogy  a  bűnön  kivül  is  előállhatott  volna 
az  a  szükség,  hogy  sok  család  magasabb  egységbe 
foglaltassék  össze,  ez  az  egység  azonban  belsőleg  Isten 
királyságához  lett  volna  kötve,  aminek  szabályszerűen, 
rendszeresen  és  harmonikusan  kellett  volna  minden 
szívben  és  minden  életben  uralkodnia  és  külsőleg  a 
patriarchális    hierarchiában    megtestesülnie.    így    tehát 

államok  nem  lettek  volna,  hanem  ehelyett  Isten  király- 
ságának jogara  alatt  egy  egyetlen  világbirodalomnak 
kellett  volna  lennie;  ugyanaz  tehát  ez,  amit  nekünk  a 
jövőre  nézve  prófétálnak,  amely  majd  akkor  vár  reánk, 
amikor  már  minden  bí^in  kihal.  De  hát  a  bijn  a  mi 
mostani  emberi  életünkben  épen  ezt  törte  össze.  Többé 
nincs  meg  ez  az  egység.  Isten  uralma  nem  érvénye- 
sülhet. A  patriarchális  hierarchia  szétromboltatott.  Most 
már  világbirodalom  többé  nem  lehet,  de  nem  is  sza- 
bad, hogy  legyen.  A  bábeli  toronyépítés  vakmerősége 
épen  abban  állott,  hogy  ezt  akarta.  így  támadtak  aztán 
népek  és  nemzetek.  A  népek  államokat  alkottak.  És  az 
államok  fölé  Isten  /elsőségeket  állított.  Nincs  tehát,  ha 
szabad  magamat  így  kifejeznem,  olyan  természetes 
feje  a  társadalomnak,  mely  mintegy  szervesen  nőtt 
volna  ki  a  nép  testéből,  hanem  csak  mechanikus  feje 
van,  amely  kívülről  került  a  népek  teste  fölé.  Az  elő- 
állott visszás  állapotok  között  ez  lett  a  mentőeszköz. 
Támasz,  amilyet  a  növénynél  alkalmaznak,  hogy  egye- 
nesen álljon,  mert  különben  belső  gyengesége  követ- 
keztében a  földre  hajolna.  Ennek  a  felsőségnek  fő  is- 
mertető jegye  az  élet  és  halál  felett  való  jog.  Az  apos- 
toli bizonyságtevés  szerint  mint  attribútumot,  a  kardot 
hordozza ;  és  ennek  a  kardnak  háromféle  jelentése 
van.  Ez  a  kard  ugyanis  egyfelől  az  igazságosság 
kardja,  hogy  a  bíjnöst  testileg  büntesse ;  azután  a 
háború  kardja,  hogy  az  állam  becsületét,  jogát  és  ér- 
dekét az  ellenséggel  szemben  megvédelmezze ;  és  vé- 
gül a  rendnek  a  kardja,  hogy  a  lázadásokat  az  ország- 
ban megakadályozza.  Luther  és  a  többi  reformátorok 
rá  is  mutattak,  hogy  a  felsőségnek  tulajdonképeni  be- 
állítása és  teljhatalommal  való  felruházása  csak  az 
özönvíz   után  történt,  mikor  Isten  parancsot  adott  arra, 


108 


hogy  aki  embervért  ont,  ezt  a  borzasztó  bűnt  halál- 
büntetéssel kell  megtorolni.  A  jog,  valakinek  életét 
elvenni,  egyedül  csak  annak  a  joga,  aki  az  életet  adja, 
t.  i.  az  Istené;  igy  tehát  ehhez  törvényes  joga  a 
földön  senkinek  sincs,  ha  csak  Istentől  nem  vette  azt. 
Ennélfogva  a  római  törvényhozás,  mely  a  jus  vitae  et 
necís-i  az  apára  és  rabszolgatartóra  bízta,  elvileg  sok- 
kal alacsonyabb  fokon  áll,  mint  Izraelé,  mely  szerint  senki 
az  embert  életétől  meg  nem  foszthatja,  csak  a  hatóság, 
vagy  annak  megbízásából  valaki.  Az  igazságszolgálta- 
tás tehát  a  felsőség  legfőbb  hivatása,  továbbá  köteles- 
sége a  nép  egységét  megőrizni  és  pedig  egyfelől  a  bel- 
földi dolgokat  illetőleg,  az  egységérzet  minél  mélyebbé 
tétele  átal,  hogy  azt  semmi  se  zavarja,  másfelől  pe- 
dig külügyi  tekintetben,  hogy  a  nemzeti  létet  semmi 
veszedelem  se  fenyegesse. 

Ennek  az  eredménye  most  már  az,  hogy  a  né- 
pek kebelében  egyfelől  a  társadalmi  körökből  minden- 
féle szerves  életnyilvánulások  jönnek  felszínre,  más- 
felől azonban  ezek  felett  magasan  ott  van  a  felsőség 
mechanikus  egységre  törekvése  is,  amely  a  maga  ere- 
jét állandóan  érezteti.  Már  most  ez  az,  amiből  az  a 
sokféle  súrlódás  és  összeütközés  áll  elő.  A  íelsőségnek 
ugyanis  mindig  megvan  a  maga  hajlandósága  arra, 
hogy  a  maga  mechanikus  tekintélyével  a  társadalmi 
életbe  belenyúljon,  azt  alárendeltjévé  tegye  és  mecha- 
nikusan szabályozza.  Ez  az  állami  mindenhatóság.  De 
másfelől  a  társadalmi  élet  is  állandóan  arra  igyekszik, 
hogy  a  felsőség  tekintélyét  vállairól  lerázza,  amint  ez  a 
törekvés  most  ujabban  a  szociáldemokráciában  és  anar- 
chizmusban  jutott  csúcspontjára ;  mert  hiszen  mind- 
kettő arra  törekszik,  hogy  a  mechanikus  tekintély-intéz- 
mény egészen  megszűnjék.  Azonban  e  két  szélsőséget 

nem  tekintve,  minden  egészséges  nép-  és  áliamélet  e 
két  hatalom  közötti  küzdelem  történelmi  eredménye 
volt  és  az  úgynevezett  constitutionalis  államjog  az, 
amelyben  a  mindkét  oldali  viszony  szilárdabb  alapo- 
kon való  szabályozására  kísérlet  történt.  Már  most, 
ebben  a  küzdelemben  a  kálvinizmus  foglalt  el  legelő- 
ször határozott  álláspontot.  És  amily  nagy  tiszteletben 
részesítette  egyfelől  az  Isten  által  beállított  hatósági 
tekintélyt,  épen  oly  nagyra  becsülte  másfelől  az  Isten 
által  a  teremtés  rendje  szerint  megszabott  társadalmi 
körök  számára  adott  szuverenitást  is.  Mindkettő  számára 
a  maga  körében  önállóságot  kívánt  és  mindkettő  vi- 
szonyának a  törvényben  való  szabályozását  követelte. 
És  ezzel  a  szigorú  követelményével  a  kálvinizmus  a 
maga  alapgondolatából  kifolyólag  az  alkotmányos  ál- 
lamjogot teremtette  meg.  A  történelem  pedig  megdönt- 
hetetlenül bizonyítja  is,  hogy  az  alkotmányos  államjog 
nem  a  róm.  katholikus  sem  a  lutheránus  államokban, 
hanem  a  kálvinista  népek  között  jutott  legelső  és  leg- 
gazdagabb virágzásra. 

Azért  tehát  itt  is  az  a  gondolat  képezi  az  alapot, 
hogy  amikor  Isten  szuverenitása  emberekre  száll  alá, 
két  szférára  oszlik  ;  egyfelől  az  állam  hatalmi  körére, 
másfelöl  a  társadalmi  életkörök  hatalmi  szférájára  és 
a  mindkét  szférában  benne  rejlő  tekintély  szuverén,  t.  i. 
egyedül  Isten  van  felette.  Azonban  nem  szabad  itt 
szem  elől  téveszteni  még  sem  azt,  hogy  e  szuverenitás 
minősége  e  két  szférában  nem  ugyanaz.  Az  állam 
ugyanis  a  maga  tekintély-szférájában  mechanikusan  hat, 
azaz  külsőleg,  erős  karral  kényszerít  és  győz,  a  társa- 
dalmi élet  pedig  a  maga  tekintély-szférájában  szervesen, 
azaz  morális  és  inhárens  túlsúlyával  kényszerít  ben- 
nünket. És  miközben  mindkettő  így    saját  jellege  sze- 

rint  szemben  áll  egymással,  addig  a  család  élete  mint- 
egy mindkettőnek  összevegyülése  alapján  fejlődik.  A  jó 
szülők  ugyanis  erkölcsi  alapon  uralkodnak,  de  legvégső 
esetben  egyszersmind  a  fegyelmet  is  gyakorolják. 

A  felsőség  mechanikusan  kényszerítő  tekintélye 
itt  további  magyarázatra  nem  szorul,  hanem  annál  in- 
kább az  organikus-szociális  tekintély.  Ez  organikus- 
szociális  tekintély  uralkodó  jellege  legfeltűnőbben  a 
tudomány  mezején  vehető  észre ;  Lombardus  Senten- 
tiae  és  Aquinói  Tamás  Summa  theologica  ez.  müve 
egyik  kiadásának  bevezetésében  írja  a  tudós  thomista : 
„Lombardus  müve  százötven  évig  uralkodott  és  Aqui- 
nói Tamást  hozta  létre,  utána  Tamás  „Summá"-ja  tel- 
jes öt  századon  keresztül  kormányozta  egész  Európát 
(totam  Európám  rexit)  és  az  összes  utána  jövő  theo- 
logusokat  ő  nevelte."  '-^  Ha  büszke  is  ez  a  kijelentés, 
azért  maga  az  eszme,  ami  itt  kifejezésre  jut,  tökélete- 
sen igaz.  Olyan  férfiaknak,  mint  Aristoteles  és  Plató, 
Lombardus  és  Tamás,  Luther  és  Kálvin,  Kant  és 
Darv/in,  uralma  századokra  terjed.  Mert  a  lángész  szu- 
verén hatalom,  iskolát  alkot,  a  lelkeket  ellenállhatatlan 
erővel  ragadja  meg  és  az  emberi  élet  egész  alakulá- 
sára mérhetetlen  befolyást  gyakorol.  Már  most  a  láng- 
ész szuverenitása  Isten  adománya,  egyedül  az  ő  ke- 
gyelméből származik,  senkinek  alávetve  nincs,  és  egye- 
dül Istennek  felelős,  aki  ezt  a  zseniális  szellemi  tülerőt 
adományozta.  Minden  zseniális  művész:  pap  a  mű- 
vészet templomában ;  nem  öröklés  alapján,  vagy  intéz- 
ményszcrüleg,  hanem  kizárólag  Isten  kegyelméből.  És 
az  ilyen  művészek  érvényesitik  is  a  maguk  tekintélyét 
és    hatalmát;    magukat    senkinek    alá    nem    vetik,    de 


*  Editio  Mignc,  Paris.  1841.  Tom.  I.  prací.  1. 

uralkodnak  mindenek  felett  és  művészi  tehetségük 
tűlsülya  előtt  végre  is  mindenki  meghajol.  A  személyi- 
ség szuverén  hatalmáról  ugyanezt  lehet  mondani.  Sze- 
mélyi egyenlőség  nincs.  Mert  vannak  korlátolt  eszű, 
szeretetnélküli  emberek,  kiknek  életköre  nem  nagyobb 
mint  egy  verébé  és  vannak  széles  látkörű,  imponáló 
jellemek,  kik  magasan  szárnyalnak,  mint  a  sas.  Az 
utóbbiak  között  aztán  ismét  találunk  néhány  királyi  jelle- 
met, kik  a  maguk  körében  uralkodnak,  tekintet  nélkül  arra, 
hogy  meghajolsz-e  előttük,  vagy  ellentállasz  nekik,  sőt 
ellentállás  e.^etén  a  legtöbbször  még  erőteljesebben.  És 
ugyanez  a  folyamat  megy  végbe  az  élet  minden  terü- 
letén :  a  hivatalban,  a  gyárban,  a  börzén,  a  kereske- 
delemben, a  hajózásnál,  az  emberszeretet  és  jótékony- 
ság minden  mezején.  Mindenütt  kitűnik,  hogy  egyéni- 
sége, talentuma  és  a  körülmények  által  egyik  hatalma- 
sabb, mint  a  másik.  Mindenült  uralom  van,  de  olyan 
uralom,  mely  szervesen  hat,  nem  állami  felhatalmazás 
erejénél  fogva,  hanem  az  élet  szuverenitásából  ki- 
folyólag. 

Ezzel  kapcsolatban  és  ugyanazon  szerves  túlsúly 
alapján  az  egyéni  szuverenitás  mellett  az  életkör  szu- 
verenitása is  megszilárdul.  Az  egyetemnek  tudományos 
hatalma  van,  a  szépmüvészetek  akadémiájának  megvan 
a  maga  művészeti  ereje,  az  ipar  technikai  képesség 
felett  rendelkezik,  a  trade-union  munkaerő  felett;  és  e 
körök,  vagy  testületek  mindegyike  tudatában  van  an- 
nak, hogy  saját  területén  önálló  ítéletre  jogosult  és 
erőteljes  cselekvésre  alkalmas.  E  szerves  körök  mögött 
s  intellektuális,  aeszthetikai  és  technikai  szuverenitá- 
suk mellett  feltárul  a  család  köre  is  a  maga  házasság- 
jogával, házi  békéjével,  a  nevelés  és  tulajdon  jogával 
és  a  természetes  fő  ebben   a  körben  is  tudatában  van 

annak,  hogy  a  maga  tekintélyét  érvényesítheti,  de  nem 
azért,  mert  azt  a  felsöség  engedi  meg  neki,  hanem  mert 
Isten  ruházta  azt  reá.  Az  atyai  hatalom  magában  a 
vérben  gyökerezik  és  az  ötödik  parancsolat  proklamálta 
azt.  És  végezetül  említsük  fel  azt  is,  hogy  városokban 
és  falvakban  a  helyi  együttélés  is  életkört  formál,  mely 
magából  az  élet  szükségességéből  ered  és  azért  a  saját 
kebelében  autonómnak  kell  lennie. 

A  szuverenitást  tehát  sokféle  módon  látjuk  az 
egyéni  életkörben  érvényesülni  és  pedig:  1.  az  egyéni 
élet  szférájában  a  lángésznek  és  személyi  túlsúlynak 
szuverenitása  által ;  2.  az  egyetemek,  ipartestületek, 
társaságok  stb.  corporativ  szférájában ;  3.  a  család-  és 
házasélet  körében  ;  4.    a  községi  élet  autonómiájában. 

Már  most  egy  szférában  sem  szabad  a  felsöség- 
nek  önhatalmúlag  érvényesíteni  a  maga  rendeléseit, 
hanem  a  beléjük  teremtett  éleltörvényt  respektálni  kell. 
Isten  ezekben  a  körökben  ép'  oly  szabadon  uralkodik, 
mint  ahogy  hatalmát  az  állam  körében  a  felsöség  által 
gyakorolja.  A  felsöség,  megkötve  a  saját  megbízó  le- 
vele által.  Istennek  ama  megbízó  leveleit  sem  ignorál- 
hatja, változtathatja  vagy  tépheti  széjjel,  amelyek  e 
körök  életét  szabályozzák.  A  felsöségnek  Isten  kegyel- 
méből való  szuverenitása,  itt,  Isten  akaratáért,  egy  épen 
olyan  isteni  eredetű  szuverenitás  elöl  tér  ki  az  útból. 
Sem  a  tudomány,  sem  a  művészet,  sem  az  ipar,  sem 
a  kereskedelem,  sem  a  hajózás,  sem  a  család,  sem  a 
községi  élet  nem  kényszeríthető  arra,  hogy  a  felsöség 
kegyeihez  alkalmazkodjék.  Az  állam  nem  lehet  élősdi 
növény,  mely  minden  más  életet  felszív  magába.  Az 
erdőben  más  törzsek  között  saját  gyökérzettel  kell 
helyét  elfoglalnia,  tehát  az  önállóan  fejlődő  életet  a 
maga  szent  autonómiájában  védelmeznie  kell. 

De  hát  azt  jelenti  vájjon  ez,  hogy  a  felsöségnek 
semmi  joga  sincs  ezekbe  az  életkörökbe  belenyúlni? 
Távolról  sem !  Ez  a  három  hivatása  mindig  megvan 
és  megmarad,  hogy:  1.  őrködjék  az  egyes  körök  kö- 
zött levő  összeütközés  elkerülése  és  egymás  határainak 
tiszteletben  tartása  felett ;  2.  az  egyes  egyedeket  és  a 
gyengét  az  egyes  körökben  az  erösebb  túlkapásai  ellen 
védelmezze ;  3.  az  államban  levő  természetes  egység 
egyensúlyának  megőrzése  végett  az  összeséget  a  sze- 
mélyes és  pénzbeli  terhek  közös  hordozására  kénysze- 
rítse. De  a  súrlódás  és  összeütközés  veszélye  épen  ez 
által  áll  elő.  És  a  döntés  itt  sem  lehet  egyoldalúlag  a 
felsöség  kezében,  C^a^  a  törvény  mutathatja  meg  itt 
minden  egyesnek  a  jogát  és  a  polgárságnak  saját  va- 
gyona felett  való  joga,  kell,  hogy  a  felsöség  hatalmi 
túllépésével  szembeszálljon.  És  itt  van  a  felsöség  és  a 
társadalmi  körök  szuverenitásának  együttműködése  szá- 
mára az  a  kiindulási  pont,  amely  szabályozását  az 
alkotmányban  találja  meg.  Kálvin  ennek  az  alapján 
állította  fel  korának  viszonyai  szerint  a  magistratus 
inferiores  tanát.  Rendi  jog,  városjog,  czéhek  joga  és 
még  annyi  más  abban  az  időben,  a  saját  kormányzó 
hatalommal  biró  szociális  „államok"  kiépítésére  veze- 
tett és  ezeknek  a  magas  felsöséggel  való  együttműkö- 
déséből állott  elő  a  törvény,  hogy  a  felsöség  hatalmá- 
val való  visszaélésnek  ezzel  lehessen  ellentállni.  Azóta 
ezek  a  viszonyok,  melyek  részben  a  hübérrendszerből 
keletkeztek, -mindenféle  változáson  mentek  át.  Hatósági 
hatalommal  ezek  a  rendek  vagy  testületek  már  nincse- 
nek felruházva,  most  mindezeknek  együttes  helyébe  a 
parlament  lépett,  vagy  a  különböző  országokban  levő 
akárminő  névvel  is  nevezett  képviselet,  hogy  a  nép- 
jogok   és    népszabadságok    mindenkiért    és    mindenki 

nevében,  az  államfelsőség  segítsége  mellett,  vagy  azzal 
szemben  is,  érvényesíttessenek.  A  külön  körökben  való 
védekezés  helyett  a  közös  védelemnek  adtak  helyet  az  em- 
berek, hogy  az  államberendezés  összetétele  és  munkája 
egyszerűbb,  működése  pedig  gyorsabb  legyen.  De  bármily 
alakot  Öltött  is,  alapjában  a  régi  kálvini  gondolat  érvénye- 
sült, hogy  a  népnek  minden  rangban  és  rendben,  minden 
körben  és  szférában,  minden  testületében  és  önálló 
intézményében  egészséges,  demokratikus  értelemben 
vett,  a  törvény  megállapítására  törvényesen  szabályo- 
zott befolyása  legyen.  Különbség  csak  abban  a  fontos 
kérdésben  van  még,  hogy  megmaradjunk-e  a  jelenleg 
érvényben  levő  megoldás  mellett,  amely  minden  kü- 
lönleges jogot  és  szabadságot  az  egyéni  szavazatjoggal 
helyettesített,  vagy  pedig  tanácsos  lesz-e  mellé  még 
egy  korporativ  szavazati  jogot  is  helyezni,  amely  kü- 
lönleges védelemre  is  képessé  tesz  ?  Szervezkedésre 
való  hajlam  különösen  a  kereskedő  és  iparoskörökben 
észlelhető  s  nem  kevésbbé  a  munkások  között  és  kü- 
lönösen Francziaországból  hallattszottak  hangok,  me- 
lyek szerint  a  szavazati  jogot  ezeknek  a  szervezeteknek 
meg  kell  adni.  Én  ezeket  a  törekvéseket,  feltéve,  hogy 
nem  egyoldalúan  alkalmaztatnak,  részemről  csak  helye- 
selni tudom  .  .  .  Azonban  nem  szabad,  hogy  ezek  a  kité- 
rések most  engem  itt  feltartóztassanak.  Mert  főczélom 
annak  a  felmutatása  volt,  hogy  a  kálvinizmus  az  által, 
hogy  az  Istentől  nyert  jogot  és  szuverén  tekintélyt  a 
szociális  életkörökben  is  elismeri,  hogyan  tiltakozik 
az  állam  mindenhatósága  ellen,  mintha  a  fennálló  tör- 
vényen kívül  és  felett  más  jog  nem  volna  és  hogyan 
tiltakozik  ugyanúgy  az  abszolutizmus  dölyfössége 
ellen  is,  mely  más  alaptörvényszerü  jogokat,  mint  feje- 
delmi kegyből  folyókat,  nem  ismer.  Ez  a  három  irányzat, 

melyet  a  feltámadó  pantheizmus  oly  vészthozóan  ápolt, 
polgári  szabadságunk  halálát  jelenti  és  a  kálvinizmusé 
a  dicsőség,  hogy  ennek  az  abszolutisztikus  áramlatnak 
gátat  vetett,  de  nem  a  nép  erejére,  sem  az  emberi 
nagyság  tévhitére,  hanem  a  polgári  társadalom  jogaira 
és  szabadságára  való  hivatkozással;  levezetve  ezt 
ugyanabból  a  forrásból,  melyből  a  felsőség  magas 
tekintélye  folyik,  t.  i.  Isten  abszolút  szuverenitásából. 
Ebből  az  egyetlen  forrásból  árad  ki  az  egyéni,  családi 
és  minden  más  szociális  életkörben  való  szuverenitás 
épen  úgy,  mint  az  állami  legfőbb  tekintélyé.  Azért 
mindkettőnek  meg  kell  egymást  érteni  és  mindkettőnek 
ugyanaz  a  kötelessége,  hogy  a  saját  tekintélyét  meg- 
védelmezze és  azt  Isten  felségének  szolgálatába  állítsa. 
Egy  oly  nép,  amely  a  családi  élet  jogait,  vagy  egye- 
tem, amely  a  tudomány  jogát  a  felsőség  beleavatko- 
zásának engedi  zsákmányul,  ép  úgy  bűnös  Isten  előtt, 
mint  az  a  nemzet,  amelyik  a  felsőség  jogán  erőszakot 
követ  el.  így  hát  a  szabadságért  való  küzdelem  nem- 
csak megengedett  dolog,  hanem  mindenkinek  a  maga 
körében  kötelessége  is,  de  nem  úgy,  mint  a  franczia- 
forradalomban,  hogy  Istent  mellőzzük  és  a  mindenható 
trónjára  az  embert  helyezzük,  hanem  úgy,  hogy  min- 
den embert,  a  hatóságokat  is  beleértve,  a  mindenható 
Isten  felsége  előtt  való    mély   meghajlásra   kötelezünk. 


Felolvasásom  harmadik  vagy  utolsó  részében  még 
egy  igen  kényes  kérdésről  kell  szólnunk,  t.  i.  arról, 
hogy  az  egyház  szuverenitása  az  államban  miként  íté- 
lendő meg?  Kényesnek  nevezem  ezt  a  kérdést;  nem 
mintha  az  arra  adandó  feleletre  vonatkozólag  kétséges- 
kedném, sem  pedig,  mintha  önöknek  e  felelethez  való 

hozzájárulásában  kételkedném.  Ami  engem  egyénileg 
illet,  én  már  negyedszázaddal  ezelőtt  jelszóul  válasz- 
tottam azt,  hogy:  „szabad  egyház  szabad  államban"  és 
kemény  harczokban  ennek  lobogóját  mindig  magasan 
tartottam.  Azonban  a  konfessziónkban  levő  erre  vonat- 
kozó hitczikket  revideálni  kell.  E  kérdés  kényes  volta  pe- 
dig máshol  keresendő,  így  pl.  Servet  máglyájának  föl- 
állításában ;  a  presbyteriánusoknak  az  independensek 
ellen  való  fellépésében  ;  a  szabad  istentiszteletek  föl- 
állításában;  és  a  „civil  disabilities"-ben,  amely  magá- 
ban Hollandiában  is  évszázadokon  keresztül  alkalmaz- 
tatott a  római  katholikusokkal  szemben.  Hitvallásunk- 
nak kényes  volta  abban  a  tételében  rejlik,  amelyik  a 
felsöségre  azt  a  feladatot  rójja,  hogy:  „minden  bálvány- 
imádást és  hamis  vallást  eltávolítson  és  kiirtson."  Ké- 
nyes volta  Kálvinnak  és  utódainak  azon  közös  és  egybe- 
hangzó felfogásában  rejlik,  amely  a  felsöségnek  a  val- 
lás dolgaiba  való  beleavatkozását  egyenesen  szüksé- 
gesnek tartja.  És  kényes  volta  még  erősebben  nyilvánul 
abban  az  el  nem  tagadható  tényben,  hogy  nem  ritkán 
baptisták  és  remonstransok  voltak  azok,  kik  a  szabad 
egyház  elvét,  ezelőtt  háromszáz  évvel,  a  kálvinizmussal 
szemben  védelmezték.  Ez  alapon  nagyon  közelfekvö  tehát 
az  a  vád  is,  hogy  mi  a  vallás  szabadságáért  harczolva, 
nem  a  kálvinizmus  érdekében  vesszük  fel  a  keztyüt, 
hanem  épen  homlokegyenest  a  kálvinizmussal  szemben 
haladunk. 

Hogy  ezt  a  nehéz  vádat  elhárítsam,  azt  a  szabályt 
helyezem  előtérbe,  hogy  egy  rendszer  különös  jellege 
nem  abból  a  tulajdonságából  ismerhető  meg,  ami  más 
megelőző  rendszerekkel  közös,  hanem  abból,  ami  azt 
más  rendszerektől  megkülönbözteti.  A  felsőségnek  az 
a  hivatása,  hogy  minden  hamis  vallást  és  bálványimá. 

dást  kiirtson,  még  Nagy  Konstantintól  datálódik  és  azok- 
nak a  borzasztó  üldözéseknek  volt  visszahatása,  amiket 
a  császári    trónon    a    názáretiek    szektájával    szemben 
pogány  elődei  folytattak.  Azóta  ezt  az  irányzatot  min- 
den római  theologus  védte  és  minden  keresztyén  feje- 
delem alkalmazta.  Hogy  ez  az  irányzat  az  igazságot  kép- 
viselte, az  Luther  és  Kálvin  idejében  általános  felfogás 
volt.  Az  összes  nevezetes  theologusok,  legelöl    Melan- 
chtonnal.  Servet  máglyáját  helyeselték  és  az  a  lipcsei  vér- 
pad, amelyet  egy  szigorú  kálvinista  férfiú,  Krell  számára 
állítottak  fel,  lutheránus  oldalról  sokkal  súlyosabb   jel- 
legű eset  volt.  De  ha  meggondoljuk  azt,    hogy    a    re- 
formáció századában    a    vérpad    és    máglya    áldozatait 
tízezrével  a  reformátusok  szolgáltatták  (a  római  és  lut- 
heránus   részről    való    martyrokat  hamar  meg    lehetne 
számlálni)    durva    és    messzeható  méltánytalanság    az, 
hogy  mint    „crimen    nefandum"-ot   folyton   és    mindig 
ezt  az  egyetlen  Servet-máglyát  vetik  a  szemünkre.  Mind- 
amellett magam  is  nem  csak  nagyon  sajnálom,  de  fel- 
tétlenül el  is  ítélem  ezt   az    egyetlen    máglyát    is.    De 
nem  mint  a  kálvinizmus  egy  speciális  jellemvonásának 
gyakorlati  érvényesülését,  hanem  úgy,  mint  egy  száza- 
dos irányzat  fatális  megnyilatkozását,   amit  a    kálviniz- 
mus már  itt  talált,  amiben  felnőtt  és    amitől    megsza- 
badulni nem  tudott.    Ha  azonban    ezzel    szemben    azt 
akarom  tudni,  hogy  mi  folyik  a  kálvinizmus    lényegé- 
ből, akkor  a  kérdést  egészen  másként  állítom  fel.   Azt 
kell  belátni  és  megismerni,  hogy  mikor  ez  a  rendszer 
a  vallás  dolgaiban  való  eltéréseket  a  felsőség    büntető 
igazságszolgáltatása    alá    helyezi,    egyenesen    abból   a 
"icggyőződésbő!  cselekszik,  hogy    Krisztus    egyháza  e 
földön  csak  egy  alakban   és  egy    intézményben   való- 
sulhat meg.  Szerinte  csak  ez  az  egyház  volt  Krisztus  igazi 

egyháza  és  minden,  ami  attól  eltért,  az  egy  igaz  egy- 
házzal szemben  álló,  ellenséges  jellegű  irányzatnak 
tekintetett.  A  felsöségnek  tehát  nem  kellett  ítélni,  sem 
választani,  sem  határozni.  Krisztusnak  csak  egy  egy- 
háza volt  a  földön  és  szakadás,  eretnekség,  szekták 
ellen  ezt  az  egyetlen  egyházat  kellett  védelmezni.  Ha 
azonban  ez  az  egy  egyház  darabokra  tört,  ha  meg- 
engedjük azt,  hogy  Krisztus  ezen  egyháza  különböző 
országokban,  sőt  egy  és  ugyanazon  országban  is  kü- 
lönböző alakzatokban,  intézmények  sokféleségében  je- 
lentkezhetik :  akkor  a  látható  egyház  egységével  bu- 
kik mindaz,  mi  abból  folyt  Ha  már  most  nem  tagad- 
ható az,  hogy  a  kálvinizmus  az  egyház  egysé- 
gét tényleg  megszüntette  s  hogy  épen  a  kálvinista 
országokban  a  mindenféle  alakzatoknak  gazdag  sok- 
félesége lépett  fel,  akkor  erre  nézve  az  igazi  kálvinista 
jellemvonás  nem  abban  keresendő,  amiben  egy  ideig 
a  régi  rendszert  utánozta,  hanem  abban,  ami  saját 
gyökérzetéből  mint  iij  dolog  nőtt  ki.  És  az  eredmény 
tényleg  még  most  háromszáz  év  múlva  is  azt  tanítja, 
hogy  amig  a  túlnyomólag  róm.  kath.  országokban,  sőt 
még  a  délamerikai  köztársaságokban  is  a  római  egyház,  a 
lutheránus  országokban  pedig  a  lutheránus  egyház  állam- 
egyház volt  és  az  ma  is:  addig  a  szabad  egyház  ki- 
zárólag a  kálvinizmus  áramlatába  került  országokban, 
u.  m.  Svájczban,  Hollandiában,  Angliában,  Skócziában 
és  az  északamerikai  Egyesült  Államokban  virult  fel. 
Római  kath.  országokban  a  látható  és  láthatatlan  egy- 
ház azonosítása  a  pápai  egység  alatt  még  fenmaradl. 
Lutheránus  országokban  a  „cujus  regio,  ejus  religio" 
elve  által  az  udvari  konfesszio  szörnyű  módon  országos 
konfesszióvá  tétetett,  a  reformátusokkal  pedig  szigorúan 
bántak    el,    mint    száműzötteket    kiutasították    s    mint 

Krisztus  ellenségeit  gyalázták,  Lipcsében  pláne  halálra 
ítélték.  Ellenben  a  kálvinista  Hollandiában  minden  hi- 
téért üldözött  menedékhelyet  talált,  még  a  zsidó- 
kat is  vendégszeretöleg  fogadták,  a  martinisták*  becsü- 
letben voltak,  a  mennoniták  virultak,  söt  a  remonstran- 
soknak  és  a  róm.  katholikusoknak  is  egyházaik  voltak. 
Az  independensek  Angliából  száműzve  Hollandiában 
szabad  földre  léphettek  és  ugyanabból  a  Hollandiából 
vitorlázott  ki  a  Mayflower,  hogy  „a  pilgrimfather"-eket** 
új  hazájukba  átvigye. 

Nem  kibúvót  keresek  tehát  én,  mert  amikre  hivat- 
kozom, mind  történeti  tények;  itt  csak  megismétlem  újra, 
amit  fentebb  mondtam  :  nem  abban  keresendő  a  kál- 
vinizmus jellemének  mély  alapvonása,  amit  a  múltból 
áthozott,  hanem  abban,  amit  újat  alkotott.  Megszívle- 
lendő az  is,  hogy  a  lelkiismeret  szabadságát  az  inqui- 
sitioval  szemben  kezdettől  fogva  kálvinista  theológusaink 
és  jogászaink  védelmezték.  Róma  nagyon  is  jól  átlátta 
azt,  hogy  a  lelkiismeret  szabadsága  az  egyház  egysé- 
gének fundamentomát  bontja  meg,  azért  szembeszállott 
vele.  De  megfordítva  viszont  azt  is  be  kell  ismernünk, 
hogy  a  kálvinizmus  akkor,  amikor  a  lelkiismeret  sza- 
badságát elismerte,  a  látható  egyház  egységét  elvben 
fel  is  adta.  Mihelyt  egy-  és  ugyanazon  nép  kebelében  az 
egyik  fél  hitvallás  tekintetében  a  másikkal  került  szembe, 
a  szakadás  ténnyé  vált  és  semmiféle  orvosság  azon 
többé  nem  segített.  Már  1649-ben  kimondották,  hogy 
a  hit  miatt  való  üldözés:  „szellemi  gyilkosság,  a  lélek 
meggyilkolása,  maga  az  Isten  ellen  való  őrjöngés,  a 
bűnök  legborzasztóbbika  volt."  És  hogy  Kálvin  maga, 
ha  nem  is  jutóit    még  arra  a    tiszta   conclusióra,  de  a 


*  Lutheránusok. 

**  „Zarándok  atyák,"  Amerika  megalapítói. 

praemissumát  ennek  a  conclusiónak  már  aláirta,  kitűnik 
a  római  kath.  keresztség  elismeréséből,  azután  ama  ki- 
jelentéséből, hogy  az  atheistával  szemben  még  a  római 
kath.  is  szövetséges  társunk,  továbbá  a  lutheránus  egy- 
házak fenntartás  nélküli  elismeréséből  és  részben  abból 
a  tételes  nyilatkozatból,  hogy:  Scimus  trés  esse  crrorum 
gradus,  eí  quibusdam  fatenuir  dandam  esse  veniam, 
aliis  modicam  castigationem  sufficere,  ut  tantum  mani- 
íesta  impietas  capitali  supplitio  plectatur.  Azaz:  „A  ke- 
resztyén igazságtól  háromféle  eltérés  lehetséges,  u.  m. 
lényegtelen,  amit  el  lehet  hallgatni;  mérsékelt,  mit  kisebb 
büntetéssel  helyre  lehet  hozni;  és  megátalkodott  isten- 
telenség, amit  keményen  kell  büntetni."  Elismerem,  hogy 
még  mindig  kemény  nyilatkozat  ez  is,  de  mégis  olyan, 
melyben  a  látható  egyház  elvileg  feláldoztatott ;  ahol 
pedig  az  egység  felbomlik,  ott  a  szabadság  napja  ön- 
magától jő  fel. 

Az  egyház  érintetlen  egysége  kezdettől  fogva  azon 
a  meggyőződésen  alapszik,  hogy  a  hitvallás,  melyet 
elfogadtak,  az  igazságról  valló  abszolút  vallástétel;  és 
ettől  a  megtévesztő  káprázattól  keletkezése  stádiumában 
a  kálvinizmus  sem  tudott  megszabadulni.  De  valamint  az 
egyház  egységének  megbontása  által  minden  egyes 
hitvallás  relatív  jellegének  önként  napvilágra  kellett 
jönnie :  úgy  a  kálvinizmus  is,  belátásunk  korlátoltságát 
az  igazságról  való  vallástételnél  is  az  egyházalakzatok 
sokféleségének  lehetővé  tétele  által  nyilvánosságra  hozta. 


Ennyit  a  tényekről;  s  most  már  magát  az  elméletet 
szólaltassuk  meg,  a  felsőségnek  a  lelki  dolgokban  való 
hivatását  a  következő  sorrendben  vizsgálva,  u.  m.  1. 
Istennel,  2.  az  egyházzal  és  3.  az  egyes  személyekkel 

szemben.  Ami  az  első  pontot  illeti,  a  felsőség  mindig 
„Isten  szolgája"  volt  és  marad.  Istent,  mint  legfőbb 
főurát  kell  elismernie,  akitől  hatalmát  nyeri.  Istennek 
kell  szolgálnia  ügy,  hogy  a  népet  az  Ő  törvényei 
szerint  kormányozza.  Az  istenkáromlással,  mikor  az 
pláne  Isten  felsége  kigúnyolásának  határozott  jelle- 
gét ölti  fel,  szembe  kell  szállnia.  Isten  legfőbb  hatalma 
elismerésének  az  által  adja  jelét,  hogy  nevéről  az 
alkotmányban  vallást  tesz,  a  nyugodalom  napját  meg- 
szenteli, imádkozó  és  hálaadó  ünnepeket  tartat,  hogy 
Isten  áldását  és  oltalmát  az  egyházak  részére  ki- 
kérje. Hogy  pedig  az  ö  szent  törvényei  szerint  kor- 
mányozhasson, minden  hatósági  személy  kötelezve  van 
Isten  jogait  az  ő  igéjében  és  a  természeti  törvényben 
kutatni,  de  nem  azért,  hogy  valamely  egyház  határo- 
zatának vesse  magát  alá,  hanem  hogy  azt  a  világosságot 
nyerje  meg,  amelyre  Isten  akaratának  megismerése  czél- 
jából  szüksége  van.  Ami  pedig  az  istenkáromlást  illeti, 
a  felsőségnek  ezt  megakadályozó  joga  a  mindenkivel 
veleszületett  istenfogalmon  alapul.  Kötelessége  pedig 
abból  a  tényből  származik,  hogy  Isten  minden  népnek 
legfőbb  királya.  De  épen  azért  az  istenkáromlás  ténye 
csak  akkor  veendő  bebizonyítottnak,  amikor  kitűnik, 
hogy  valaki  Istennek  a  népek  feletti  uralmát  bűnös 
vakmerőséggel  szándékosan  akarja  kigúnyolni.  Amit 
ilyenkor  büntetnek :  az  nem  a  vallásos  tévelygés,  sem 
a  hitetlen  érzület,  hanem  annak  az  államjogi  alapnak 
megtámadása,  melyen  mind  az  állam,  mind  a  felsőség 
együtt  nyugoszik.  Itt  azonban  nagy  a  különbség  az 
államok  között,  aszerint,  hogy  azokat  abszolút  egyed- 
uralkodó, vagy  alkotmányosan  több  ember,  vagy  végre 
a  még  szélesebb  köztársasági  alapon  álló  parlament  kor- 
mányozza. Az    abszolút  uralkodónál  a  tudat  és  a  sze- 

mélyes  akarat  egy,  tehát  ez  az  egy  személy  van  hivatva 
arra,  hogy  személyes  belátása  alapján  Isten  törvényei 
szerint  kormányozzon.  Ha  pedig  ezzel  szemben  sokak- 
nak tudata  és  sokaknak  akaratnyilvánulása  hat  össze, 
akkor  az  egység  veszendőbe  megy  és  sokaknak  Isten 
rendeléseibe  való  subjectiv  belátása  csak  közvetve  kor- 
mányozhat. De  akár  egyetlen  személy  akaratnyilvánu- 
lásával,  akár  sokaknak  szavazás  útján  létrejött  határo- 
zatával legyen  is  dolgunk,  a  fődolog  az,  hogy  a  felsőség 
önállóan  ítél  és  önállóan  határoz,  nem  mint  az  egyház 
függeléke,  sem  pedig,  mint  az  egyház  szócsöve.  Az  állam- 
terület maga  is  az  Urnák  felsége  alatt  áll.  Ezen  az  állam- 
területen tehát  Istennel  szemben  önálló  felelősség  van 
érvényben.  Nem  ugy  áll  tehát  a  dolog,  hogy  az  egyház 
öröksége  megszentelt  terület,  az  azon  kivül  fekvő  állam- 
terület pedig  profán,  hanem  úgy,  hogy  mindkettő,  az 
egyház  és  állam,  de  mindegyik  a  saját  területén.  Isten- 
nek kell,  hogy  engedelmeskedjék  és  az  ő  dicsőségét 
szolgálja.  Ennek  elérésére  pedig  az  szükséges,  hogy 
mindkét  területen  Isten  Igéje  uralkodjék,  az  államterü- 
leten azonban  egyedül  a  hatalommal  felruházott  egyé- 
nek lelkiismerete  által.  A  legmagasabb  követelmény 
természetesen  mindig  az  marad,  hogy  minden  népek 
keresztyéni  alapon  kormányoztassanak,  azaz  amaz  alap- 
elvek szerint,  melyek  az  államvezetésre  vonatkozólag 
Krisztustól  erednek,  de  amelyeket  megvalósítani  soha 
másként  nem  lehet,  csakis  a  hatalmon  levő  egyének 
subjectiv  meggyőződése  által,  és  annyiban,  amennyiben 
azok  a  keresztyénségnek  az  államkormányzásra  vonat- 
kozó elveit  ismerik  és  alkalmazzák  is. 

Egészen  más  természetű  a  második  kérdés,  hogy 
t.  i.  az  egyház  és  felsőség  közötti  viszonynak  milyen- 
nek kell  lenni?    Ha  Isten    akarata  az  lelt    volna,  hogy 


123 


ez  a  látható  egyház  mindig  egy  alakzatban  maradjon, 
akkor  erre  a  kérdésre  egészen  más  feleletet  adnánk, 
mint  igy.  Hogy  kezdetben  egységre  törekedtek,  az  ter- 
mészetes. A  vallás  egységének  a  népéletre  nagy  vonzó- 
ereje van  és  a  kétségbeesésnek  ama  dühöngése  fölött, 
amelylyel  Róma  a  16-ik  században  a  hit  egységének 
megtartásáért  harczolt,  csak  a  kislelkűség  bosszankod- 
hatik.  Az  is  érthető,  hogy  ez  az  egység  kezdetben 
erős,  ép  volt.  Minél  alsóbb  fokán  áll  valamely  nép  a 
fejlődésnek,  annál  kevesebb  a  gondolkozásmódban  való 
különbség.  És  csakugyan  a  fejlődés  majdnem  minden 
népnél  egységes  vallással  kezdődik.  Amint  azonban  a 
fejlődés  folyamán  az  individuális  élet  erőben  nyer, 
egészen  természetes,  hogy  az  egység  bomlik  és  a 
sokféleségnek,  mint  gazdagabb  életfejlődésnek  elodáz- 
hatatlan követelménye  érvényesül.  És  igy  állunk  most 
már  az  előtt  a  tény  előtt,  hogy  a  látható  egyház  szét- 
esett és  a  látható  egyház  egységét  többé  egy  ország- 
ban sem  lehet  fenntartani.  Már  most  a  dolgok  ilyetén 
állapotában  mi  a  felsőség  hivatása?  Joga  van-e  vájjon 
—  mert  a  kérdés  ezen  fordul  meg  —  ítéletet  alkotnia 
arról,  hogy  a  sok  egyház  közül  melyik  az  igazi  és 
ezt  a  többivel  szemben  védeni,  vagy  pedig  a  felsőség- 
nek a  saját  ítélet  alkotásától  óvakodnia  kell  és  mind- 
eme vallásközösségek  sokféleségének  komplexumában 
Krisztus  egyháza  földi  kijelentésének  egészét  kell  lát- 
nia? Kálvinista  szempontból  kiindulva  csakis  az  utóbbi 
értelemben  kell  dönteni;  de  nem  hamisan  felfogott 
semlegességből,  sem  pedig  azért,  mintha  előtte  az  igaz 
vagy  nem  igaz  mindegy  volna,  hanem  azért,  mivel 
a  felsőség,  mint  ilyen,  nélkülözi  azokat  a  feltételeket, 
melyeknél  fogva  ítéletet  nyilváníthatna  és  mert  min- 
den erre  vonatkozó   ítélet  az   egyház  szuverenitását 

igen  közelről  érinti.  Mert  máskülönben,  ha  t.  i.  a  fel- 
sőség  abszolút  egyeduralkodó,  a  lutheránus  fejedelmek 
„cujus  regio,  ejus  religio"-ját  kapjuk  vissza,  ami  ellen 
pedig  kálvinista  oldalról  mindig  küzdöttek;  vagy  pedig, 
ha  a  felsöség  hatalma  személyek  sokaságán  nyugoszik, 
akkor  a  szavazás  eredménye  szerint  ma  igaz  egyház- 
nak fogják  tartani  azt,  amely  tegnap  még  hamis  volt 
és  az  államkormányzás  minden  folytonossága  veszen- 
dőbe megy.  így  történt,  hogy  a  kálvinisták  a  lutherá- 
nus theologusoktól  eltéröleg  a  szabadságért,  azaz  az 
egyháznak  a  maga  belső  ügyeiben  való  szuverenitá- 
sáért oly  büszkén  és  férfias  bátorsággal  küzdöttek.  Az 
egyháznak  Krisztusban  megvan  a  maga  saját  királya 
és  az  államban  nem  a  felsöség  engedélye  alapján, 
hanem  „jure  divino"  lép  fel.  Megvan  saját  szervezete, 
megvannak  a  saját  tisztséget-viselöi,  tehát  saját  képes- 
sége is  arra,  hogy  igazság  és  hazugság  között  különb- 
séget tudjon  tenni.  Az  ö  és  nem  a  felsöség  joga  az 
igaz  egyház  ismérveit  megállapítani  és  saját  hitvallását, 
mint  az  igazságról  szóló  vallástételt  proklamálni.  Ha  más 
egyházak  e  közben  szembe  jutnak  vele,  úgy  velük  a  szel- 
lemi harczot  szellemi  és  szociális  fegyverekkel  ö  vívja 
meg  és  tagadja  bárkinek,  és  így  a  felsöségnek  is  a  jogát 
arra,  hogy  különböző  intézmények  felett  hatalmat  gyako- 
roljon, valamint  azt  is,  hogy  ő  és  mellékalakzatai  kö- 
zött ítélkezési  joggal  bírhasson.  A  felsöség  kezében  a 
kard  van,  amelyik  sebez  és  nem  a  szellem  fegyvere, 
amely  lelki  dolgokban  dönt.  Azért  a  kálvinisták  min- 
dig is  tagadták  azt,  hogy  „patria  potestas"-a  lehetne. 
Bizonyos,  hogy  egy  családapa  családjában  a  vallást  is 
szabályozza.  De  mikor  a  felsöség  fellépett,  a  család 
nem  tűnt  el,  hanem  megmaradt,  úgy,  hogy  a  felsőség- 
nek osztályrészül  csak  bizonyos  határok  közé  szorított 

feladat  jutott,  amelyet  úgy  az  embernek  a  saját  köré- 
ben való,  mint  a  Krisztus  egyházának  szuverenitása  is 
nem  kis  mértékben  korlátoz. 

Azonban  mégse  legyünk  túlságos  puritánok  e 
tekintetben  és  ne  vonakodjunk  Európában  a  történeti 
állapotok  utóhatásával  számolni.  Mert  egészen  más 
dolog  szabad  földön  új  házat  építeni  és  ismét  más,  vala- 
mely fennálló  épületet  átalakítani.  Ez  azonban  egyálta- 
lában nem  dönti  meg  azt  az  alapelvet,  hogy  a  keresz- 
tyén egyházak  komplexumában  a  felsöségnek  Krisztus 
földi  egyháza  sokalakzatú  kinyilatkoztatását  kell  tisz- 
telni, hogy  a  szabadságot,  azaz  a  Krisztus  egyhá- 
zának szuverenitását,  ezeknek  az  egyházaknak  saját 
területén  tiszteletben  kell  tartani;  hogy  az  egyházak 
akkor  virulnak  legjobban,  ha  a  felsöség  engedi  őket  a 
saját  erejükből  élni,  hogy  tehát  sem  az  orosz  czár 
caesaropapiáját,  sem  az  államnak,  mint  Róma  tanítja,  az 
egyház  alá  való  alárendeltségét,  sem  a  lutheránus  jogá- 
szok „cujus  regio,  ejus  religio"-ját,  sem  a  franczia 
forradalom  vallástalan  közönyös  álláspontját,  hanem 
egyedül  a  „szabad  egyház  szabad  államban"  jelszót 
kell  tiszteletben  tartani.  Oly  álláspont  ez,  amely  két  kö- 
vetelményt von  maga  után  :  az  egyik  az,  hogy  a  fel- 
söség mindenben,  ami  a  vallást  illeti,  az  egyházat,  mint 
érdekeltet  hallgassa  meg;  és  a  másik  az,  hogy  a 
felsöség  polgári  háztartásában  a  saját  útján  haladjon 
és  ne  engedje  meg,  hogy  valamely  vallásos  párt  akár 
a  monogamiát,  akár  a  polgári  jogrend  bármelyik  pont- 
ját illetőleg,  az  állam  törvénye  ellen  szociális  tények- 
kel törjön.  Az  állam  és  egyház  szuverenitása  egymás 
mellett  állanak,  egymást  kölcsönösen  határolják  és 
korlátozzák. 

Egészen  más  természetű  az  a  kérdés,  amit    utol- 

jára  emiitettem,  nevezetesen  a  felsöség  liivatása  az 
egyes  személyek  szuverenitásának  kérdésében.  E  fel- 
olvasásnalí  már  második  részében  utaltam  arra,  hogy 
a  felnőtt  embernek  is  van  személyi  életköre  és  saját  köré- 
ben rejlő  szuverenitása.  Ez  alatt  most  nem  a  családját 
értem.  Mert  hiszen  az  már  több  személy  szociális  ösz- 
szeköttetése.  Amit  én  gondolok,  azt  Weitbrecht  profesz- 
szor  igy  fejezi  ki:  „Lelkiismereténél  fogva  mindenki 
király,  szuverén,  mert  minden  felelősség  felett  áll" 
(Weitbrecht:  Woher  und  wohin?  1877.  p.  103.),  vagy 
a  mit  dr.  Held  hasonló  tartalommal  igy  formulázott : 
„Bizonyos  tekintetben  minden  ember  „supremus",  vagy 
szuverén  lesz,  mert  minden  embernek  birnia  kell  egy 
szférával  s  tényleg  bir  is,  melyben  a  legfőbb  .  .  ." 
(Held:  Verfassungssystem  I.  p.  234.)  Reámutatok  erre, 
de  nem  azért,  mintha  a  lelkiismeret  jelentőségét  túl 
akarnám  becsülni,  mert  aki  a  lelkiismeretet  Istennel 
és  az  ő  igéjével  szemben  is  szabaddá  akarja  tenni,  azt 
ügy  tekintem,  mint  ellenséget,  nem  pedig  mint  szövet- 
séges társat.  Ez  azonban  nem  akadályoz  meg  engem 
abban,  hogy  a  lelkiismeret  szuverenitását,  mint  minden 
személyes  szabadság  palládiumát,  abban  az  értelemben 
védelmezzem,  hogy  a  lelkiismeretnek  ember  soha  és 
egyedül  csak  Isten  áll  felelte.  Azonban  a  lelkiismeret 
egyéni  szabadságának  szükséglete  nem  érezteti  magát 
mindjárt.  A  gyermekben  pl.  nem,  csak  a  felnőtt  férfiúban 
szólal  meg  az  nyomatékkal ;  fejletlen  népeknél  még 
szunnyad,  csak  a  műveltség  magas  fokára  emelkedett 
népeknél  ellenállhatatlan.  Érett,  gazdag  fejlettségű  férfiú 
inkább  önkéntes  száműzetésbe  megy,  magát  inkább 
bebörtönözteti,  vagy  életét  hozza  áldozatul,  mintsem 
hogy  lelkiismeretének  fóruma  előit  kényszert  tudna 
eltűrni.  És   az    inquisitio    ellen    mélyen    gyökeret    vert 

amaz  ellenszenves  érzés,  ami  annyi  hosszú  évszázad 
folyamán  ki  nem  halt,  szünet  nélkül  abból  a  tudatból 
eredt,  hogy  annak  gyakorlata  az  emberben  az  embert 
sértette  és  gyalázta  meg.  Ebből  most  már  a  felsöség 
részére  kettős  kötelezettség  folyik :  az  első  az,  hogy  a 
lelkiismereti  szabadságot  az  egyházzal  is  tiszteletben 
tartassa,  a  második  pedig  az,  hogy  a  szuverén  lelki- 
ismeretnek ö  maga  is  kitérjen  az  útjából.  A  mi  az 
elsőt  illeti,  az  egyház  szuverenitása  a  szabad  egyéniség 
szuverenitásában  természetszerű  korlátozását  találja.  És 
mint  a  saját  területén  szuverén,  mindarra  vonatkozólag, 
mi  e  területen  kivül  él,  semmi  mondanivalója  sem 
lehet;  ahol  pedig  az  ezzel  való  harcz  közben  hatalmi 
túllépés  történik,  ott  minden  egyes  polgár  kérése,  amikor 
az  védelemért  a  felsőséghez  fordul,  tekintetbe  veendő. 
Az  egyház  nem  kényszeríthető  arra,  hogy  valakit,  akit 
köréből  el  akar  távolítani,  tagjául  tűrjön,  viszont  egy 
állampolgár  sem  kényszeríthető  arra,  hogy  olyan  egyház- 
ban maradjon,  amelyet  lelkiismeretének  ösztönzéséből 
el  akar  hagyni.  Azonban  amit  a  felsöség  az  egyháztól 
követel,  azt  a  gyakorlatban  neki  is  meg  kell  valósítani 
és  a  lelkiismereti  szabadságot,  mint  minden  embert 
megillető  elsőrendű  jogot,  minden  egyes  polgár  számára 
el  kell  ismernie.  Hősies  küzdelembe  került  ezt  a  minden 
emberi  szabadságok  legmélyebbikét  a  zsarnokságtól 
kiküzdeni  és  az  embervérnek  egész  árja  folyt  el,  a  mig 
ezt  az  emberiség  ki  tudta  vivni ;  de  épen  azért  a  refor- 
mációnak minden  fia  atyáinak  becsületét  dobja  el,  ha 
a  mi  szabadságaink  palládiumáért  kitartással  s  a  leg- 
kisebb megalkuvás  nélkül  nem  harczol.  A  felsőségnek 
tehát  épen  azért,  hogy  emberek  fölött  uralkodhassék, 
emberi  lényünknek  e  legmélyebben  fekvő  erkölcsi 
erejét  föltétlenül  érintetlenül  kell  hagynia.  Az  a  nemzet. 

amelynek  polgáraiban  a  lelkiismeret  ereje  meggyen- 
gült, saját  nemzeti  ellenálló  erejében  gyengült  meg 
ez  által. 

És  ha  én  most  már  teljes  mértékben  el  is  is- 
merem azt,  hogy  atyáink  mindazokat  a  következ- 
ményeket, amelyek  a  lelkiismeret  szabadságából  a  pré- 
dikálás és  az  istenimádás  szabadságára  vonatkozólag 
folytak,  elméletben  még  nem  is  látták  és  nem  is  sejtették 
oly  tisztán,  és  ha  jól  tudom  is  azt,  hogy  még  azt  a  két- 
ségbeesett kísérletet  is  megkoczkáztatták,  hogy  cenzúra 
és  könyvkiadási  tilalom  által  a  nekik  nem  tetsző  iro- 
dalmat megrendszabályozzák,  mégis  mindez  nem  szün- 
teti meg  azt  a  tényt,  hogy  a  gondolat  beszédben  és 
nyomtatásban  való  szabad  nyilvánításának  elve  gyakor- 
latilag először  a  kálvinista  Hollandiában  jutott  diadalra, 
hogy  akit  másutt  ezért  üldöztek,  az  a  gondolat-  és 
könyvnyomtatás  szabadságát  először  kálvinista  talajon 
élvezhette,  hogy  tehát  amit  a  lelkiismereti  szabadság 
zárt  magában,  annak  logikai  fejleményét,  valamint 
magát  a  lelkiismereti  szabadságot  is  a  kálvinizmus 
ajándékozta  a  világnak.  Mert  igaz  ugyan,  hogy  róm.  kath. 
országokban  a  szellemi  és  politikai  deszpotizmus  bu- 
kását egyszersmindenkorra  a  franczia  forradalom  idézte 
elő  s  ennyiben  hálásan  kell  elismerni,  hogy  a  szabad- 
ság ügyét  előre  vitte ;  de  aki  a  történelemben  utána 
néz  annak,  hogy  Francziaországban  a  guillotine  addig 
meg  nem  pihent,  mig  a  másként  gondolkozókat  mind 
ki  nem  irtotta  ;  aki  visszaemlékszik  arra,  hogy  Parisban 
a  róm.  kath.  papokat,  mert  vonakodtak  szentségtelen 
eskü  által  lelkiismeretükön  erőszakot  tenni,  mily  kegyet- 
lenül és  kimélet  nélkül  mészárolták  le,  vagy  aki,  mint 
magam  is,  tapasztalatból  ismeri  azt  a  szellemi  zsarnok- 
ságot, amit  az  európai  liberalizmus  és  konzervativizmus 

azokkal  szemben  gyakorol,  kik  más  utakat  választottak: 
az  mégis  csak  érzi,  hogy  az  a  szabadság,  és  ez,  amely- 
ről mi  itt  beszélünk,  két  különböző  dolog. 

A  franczia  forradalomban  szabadságot  élvez  a 
kissebbség  azért,  hogy  a  hitetlen  többség  kijelentéseire 
áment  mondjon;  a  kálvinizmusban  szabadságot  élvez 
a  lelkiismeret,  hogy  mindenki  szivének  sugallata 
szerint  Istennek  szolgálhasson. 


NEGYEDIK  FELOLVASÁS. 

A  kálvinizmus  és  a  tudományok. 

Negyedik  felolvasásomban  a  kálvinizmusról  és 
a  tudományról  akarok  szólani.  Ezt  a  témát  sem  lehet 
csak  úgy  sebtiben  néhány  szóban  kimeríteni.  Épen 
azért  csak  négy  gondolatra  hivom  fel  figyelmüket  és 
pedig  először  arra,  hogy  hogyan  ébresztett  a  kálviniz- 
mus érzéket  a  tudomány  iránt,  mert  ébresztenie  kellett. 
Másodszor  arra,  hogy  hogyan  adta  vissza  a  tudomány- 
nak a  maga  birodalmát.  Harmadszor  arra,  hogy  hogyan 
szabadította  meg  a  tudományt  természetellenes  bilin- 
cseitől és  negyedszer  arra,  hogy  melyik  úton  kereste  és 
találta  meg  a  tudományos  konfliktus  számára  a  meg- 
oldást? 

A  legelső  tehát  ez :  a  kálvinizmusban  törekvés, 
vágy,  lelkesedés  lakik  a  tudomány  iránt.  Mert  tény- 
leg úgy  áll  a  dolog,  hogy  általa  felébredt  az  érzék 
a  tudomány  iránt  és  elveinek  erejénél  fogva  ki  is 
kellett  annak  fejlődni.  Engedjék  meg,  hogy  ennek  a 
ténynek,  mint  ténynek  az  igazolására  csak  egy  felsé- 
ges lapra  mutassak  rá  a  kálvinizmus  történelmében, 
hogy  azután  valamivel  tovább  időzzem  a  tudomány 
iránt  való  ama  hajlamnáJ,  amely  mint  ilyen,  már  alap- 
jában véve  benne  rejlik  a  kálvinizmusban.  Az  a,  nem 
azt  mondom,  hogy   a    kálvinizmus,    de    az    emberiség 

történetében  is  egyedül  álló,  szép  lap,  amelyet  e  czél- 
ból  felütök,  Leiden  felmentésének  története,  amelyet 
még  ma  is  megünnepelnek  október  3-án,  amikor 
ugyanis  mintegy  háromszáz  éve,  Don  Loiiis  de  Reqiie- 
sens  alatt  a  spanyol  zsoldos  hadak  Leident  körülzárták 
és  kirablással  meg  lemészárlással  fenyegették.  Egész 
Európa  jövője  függött  1573-ban  attól,  hogy  vájjon 
Spanyolország  vagy  Hollandia  győz-e,  mert  Hollandiá- 
nak emberi  fogalmak  szerint  feltétlenül  el  kellett  bukni, 
ha  Haarlem  után  Leident  is  beveszi  a  spanyol.  Az  a 
küzdelem,  amelyet  Leiden  ostrománál  Álba  és  Vilmos 
herczeg  vívtak,  tulajdonképen  a  körül  forgott,  hogy 
milyen  fordulatot  vegyen  a  világ  történelme  azután? 
És  hogy  Álba  seregeinek  végül  mégis  alul  kellett 
maradni  és  Hallgatag  Vilmos  a  szabadság  zászlóját 
Európa  fölött  mégis  lobogtathatta,  csakis  Leiden  fel- 
mentése által  volt  lehetséges.  A  legjobb  csapatok  el- 
len, amelyet  akkor  a  világ  első  hadseregeinek  tartot- 
tak, vette  fel  Leiden  a  harczot,  majdnem  teljesen  ka- 
tonaság nélkül,  bástyáin,  sánczain  belül,  ügyszólván 
teljesen  polgárai  által  védelmezve.  1573.  októberében 
kezdték  meg  a  spanyolok  a  körülzárt  sánczok  ostro- 
mát és  már  három  hónap  múlva  nem  volt  kenyér  a 
városban.  Szörnyű  éhínség  kezdett  dühöngeni.  Kutyák- 
kal, patkányokkal  táplálkozott  a  földült  lelkű  polgár- 
ság. E  fekete  éhség  miatt  aztán  kitört  a  pestis  is, 
amely  a  lakosságnak  majdnem  egyharmadát  ragadta 
cl.  A  spanyolok  akkor  békét  és  bocsánatot  ajánlottak 
fel  a  haldokló  népnek,  de  Leiden  tudta,  hogy  mily 
gyalázatosan  szegték  meg  a  spanyolok  szavukat  már 
Haarlemnél  és  Naardennél  is,  tehát  büszkén  és  meré- 
szen ezt  felelte:  „Ha  kell,  még  a  balkezünket  is  meg- 
esszük, hogy  a  jobbal  még  feleségeinket,  szabadsá- 
ga 

gunkat  és  vallásunkat  veletek  szemben  megvédelmez- 
hessük, ó  zsarnokok!"  Ebben  aztán  állhatatosak  is 
maradtak.  Minden  arra  várt,  hogy  az  orániai  herczeg 
fölszabadító  hatalmának  napja  elkövetkezzék,  de  .  .  . 
a  berezegnek  az  Istenre  kellett  várni.  Egész  Hollandiá- 
ban át  voltak  törve  a  tengeri  gátak  és  Leiden  körül 
az  egész  vidék  viz  alá  került.  Egy  flotta  már  készen 
is  volt  arra,  hogy  a  felszabadításra  siessen,  de  a  szél 
elhajtotta  a  vizeket,  és  a  sekély,  mocsaras  helyeken 
bizony  nem  volt  képes  keresztül  jönni.  Isten  próbára 
tette  népét.  Amig  aztán  végre  október  1-én  a  szél 
nyugat  felé  fordult,  és  földuzzasztotta  a  vizeket,  úgy, 
hogy  a  flotta  átjöhetett  rajta.  A  spanyolok  pedig  mind 
menekültek  az  árviz  elöl.  Október  3-án  vonult  be  a 
hajóhad  Leidenbe  és  ezzel  fölszabadult  Leiden,  Hollandia 
és  Európa  pedig  meg  volt  mentve.  A  halálosan  ki- 
merült lakosság  már  alig  birt  járni,  de  azért  mégis, 
mindnyájan  mint  egy  ember,  legelőször  a  templomba, 
az  imádság  házába  vánszorogtak.  Mindenki  térdre  bo- 
rult, hogy  Istennek  adjon  hálát.  De  amikor  igy 
együtt  a  hálaadó  zsoltárt  akarták  elénekelni :  nem 
jött  ki  hang  az  elepedt  ajkakon,  a  hála  könnyeibe  és 
zokogásába  fúlt  az  ének. 

íme,  amint  mondtam,  egyetlen  egy  felséges  lap 
a  szabadság  vérrel  írott  történetében.  És  ha  most 
azt  kérdezik  önök,  hogy  mi  köze  ennek  a  tudomány- 
hoz, ime  a  felelet :  a  holland  államok  a  halált  meg- 
vető bátorság  elismeréséül  nem  egy  marék  rendjelt, 
sem  aranyat,  sem  megkülönböztetett  tiszteletnyilvání- 
tásokat adtak  Leidennek,  hanem  a  tudományoknak  egy 
iskoláját,  a  világhírű  leideni  egyetemet.  Tudományos 
érdemeire  a  németnél  senki  sem  büszkébb  és  mégis 
nem  kisebb  ember,  mint   Niebiihr   mondotta    egyszer, 

hogy    „a    leideni    egyetemi  ülésterem    a    tudományok 
legnevezetesebb  aulája."  A  legkiválóbb  tudósokat  ma- 
gas fizetéssel  csalták  oda.  Scaligert  hadihajón    hozták 
Francziaországból.  Salmasiiist  egy   egész   svadron   lo- 
vasság kisérte.  Micsoda  hosszú  sorban    tudnám  én  itt 
önöknek  a  tudományok  ama  herczegeinek  és  fejedelmei- 
nek  neveit    felsorolni,    akiknek    dicsősége    Leidenben 
ragyogott,  vagy  elmondani,  hogy  a  tudományok  ilyen 
érzéke,  amely  Leidenböl  kisugárzott,    az    egész    népet 
áthatotta.  Hisz  ismerik  önök  is  a  Lipsiusokat  a  Hem- 
sterhuysenseket  és  a  Boerhavekat.  Tudják,  hogy  Hol- 
landiában fedezték  fel  a    teleszkópot,    Hollandiában   a 
mikroszkópot,  Hollandiában  a  thermometert    és    hogy 
hogyan  lettek  lehetségesek  épen    ezek    alapján    a    ta- 
pasztalaton   nyugvó     empirikus    tudományok.    Azt    a 
tényt  tehát,  hogy  Hollandiában    a    tudományok    iránt 
való  érzéket    a    kálvinizmus    ébresztette    föl,    nem    is 
vonja  kétségbe  senki.  De  a  leghatározottabb    és    leg- 
megragadóbb bizonyíték  erre  mégis  a  leideni  főiskola 
megalapítása.  Mert  egy  olyan  pillanatban,    amikor   az 
ember  élet-halál  küzdelemben  a  világtörténelem  folyá- 
sát fordítja  meg,  legfőbb  jutalmul  a  tudományok  egy 
egyetemét  fogadni  el :  ezt   csak   egy  oly  népnél  lehet 
elképzelni,  amely  életfelfogásában  a  tudományok  iránt 
való  szeretetét  szívén  viseli. 

Most  pedig  magára  az  elvre  térek  rá  ;  mert  nem 
elég  csak  a  tényt  elismerni,  hanem  meg  kell  mutatni 
azt  is,  hogy  miért  kellett  mintegy  a  kálvinizmusnak  a 
tudományok  iránt  való  érzéket  felébreszteni.  És  ne 
nézzenek  idegenül  reám,  ha  ennél  a  kérdésnél  egy 
kálvinista  dogmára,  a  predestinációra  mutatok  rá,  mint 
a  magasabb  értelemben  vett  tudományosságnak,  abban 
az  időben,  legerősebb  rugójára.  Előbb  azonban,  szün- 

tessünk  meg  egy  fenyegető  félreértést  abban  a    tekin- 
tetben, hogy  mit  is  kell  tudomány  alatt  érteni? 

Mert  én  most  az  emberi  tudományról  mint  egy- 
séges egészről  beszélek.  Nem  arról,  amit  önök  között 
a  „sciences"  névvel  neveznek,  sem  olyan    értelemben, 
ahogy  a  francziák  is  „sciences  exactes"-ról  beszélnek. 
Különösen    tagadom    azt,    hogy    a    puszta    tapasztalat 
önmagában  véve  valaha  is  befejezett  tudományt  tudna 
létrehozni.  A  legfinomabb  mikroszkopikus,  a  legmesz- 
szebbre  ható  teleszkopikus  vizsgálódás  még  nem  egyéb, 
mint  megerősített  látással  való  megfigyelés  és    az    ily 
módon  érzékelt  jelenségekből  csak  akkor  jutunk    el  a 
tudományra,  ha  abban  a  különös  jelenségben  az  álta- 
lánosnak a  törvényét  fedezzük    fel    és    így   megértjük 
azt  a  gondolatot,  mely  a  jelenségek  egész   komplexu- 
mában uralkodik.  Ily  módon  állanak  elő  az  egyes  tu- 
dományok;   ennél    azonban,  nem    nyugszik     meg    az 
emberi  lélek,  mivel  nem  nyugodhatik.    Mert  még    azt 
is,  amit  az  egyes  tudományok  eredményeznek,  az  ered- 
mény vagy  hypothezis  által    csoportosan  egy   fő    elv- 
nek az  uralma  alá  kell  vonni,  amikor  aztán  a  filozófia 
lép  elő  sátorából,  hogy  mindazt,  ami    így    csoporton- 
ként állott  elő,  mint    egyetlen    egészet    gondolja    át. 
Mert   csak    akkor    ünnepli    a    tudomány    legteljesebb 
diadalát,  amikor  az  egész  kozmikus  élet  egységét    ki- 
kutathatta. Mert  ha  tudom  is  azt,  hogy  Dubois  Raymond 
ignorabimusával   hogyan   némították    el    a    magasabb 
tudomány  iránt  való  szomjúságot,    hogy    soha    le    ne 
csillapítsák  azt  és  az  agnoszticizmusban  az  élet  háttere 
elé  és  mélységei  fölé  függönyt  húztak,  hogy  az  egyes 
tudományok  elkülönülésével  megbékéljenek:  de  azt  is 
tudom,  hogy  már  régóta  bosszút  áll  az  emberi  szellem 
ezért  a  szellemi  vandalizmusért.  A  minden  létező  ere- 

dete,  összefüggése  és  rendeltetése  után  való  kérdést 
nem  lehet  elnyomni  és  az  a  veni,  vidi,  vici,  amelylyel 
az  evolúció-elmélet  mindazon  körökben,  amelyek  a 
bibliával  szemben  állanak,  különösen  pedig  naturalis- 
táink között  a  terrénumot  rohammal  bevette,  elég 
bizonyíték  arra,  hogy  mily  nagy  szükség  van  nálunk 
a  nézőpont  egységességére. 

Már  most  az  a  kérdés,  hogy  hogyan  őrizte  meg 
a  kálvinistáknak  a  predestinációba  vetett  hite  a  tu- 
dománynak ama  magasabbrendü  formája  iránt  való 
ezen  érzéket,  amely  az  egész  mindenséget,  mint  egy- 
séget tekinti?  Hogy  ezt  megérthessük,  az  eleve  elrende- 
lésről Isten  világtervére  kell  visszamennünk.  Ez  nem 
önkény.  Ezt  meg  kell  tenni.  Mert  hiszen  a  predesti- 
nációba vetett  hit  nem  egyéb,  mint  Isten  világtervé- 
nek a  mi  saját  személyes  létünkre  való  alkalmazása 
és  érvényesítése,  azaz  feltüntetése  annak,  hogy  mi 
azt  hisszük,  miszerint  Isten  elhatározó  akaratának  sza- 
bad hatalmát  a  mi  saját  személyünkre  is  alkalmazhat- 
juk. Szóval  nem  megállani  a  szavaknál,  hanem  egész 
személyünkkel,  exisztencziánkkal  és  jövőnkkel  e  mellett 
a  hitvallás  mellett  megmaradni,  ez  a  lényeg.  Őszinte- 
ség, megingathatatlan  határozottság  és  szilárdság  mind- 
abban, amit  az  Isten  munkáinak  egységéről  és  meg- 
határozottságáról kimondunk.  Nemes  bátorság  ténye, 
mivel  az  elbizakodottságtól  visszatart.  De  jó,  menjünk 
hát  vissza  Isten  tanácsvégzésére;  és  mi  mást  jelent 
akkor  ez  a  dogma,  mint  bizonyosságot  affelől,  hogy 
a  dolgok,  t.  i.  az  egész  mindenség  létezése  és  be- 
folyása nem  szeszély  vagy  véletlen  játéka,  hanem 
szigorúan  meghatározott  rendnek  engedelmeskedik ; 
hogy  van  egy  erős  akarat,  mely  az  egész  természet- 
ben és  az  egész  történelemben  érvényesül.    Bizonyára 


136 


elismerik  önök  is,  hogy  ez  a  gondolat  mindjárt  egy- 
séges összefoglalásra  vezet.  Arra  kényszerit,  hogy 
egyetlenegy,  minden  fölött  uralkodó  elvet  fogadjunk 
el.  Valami  egyetemes  valaminek  az  elfogadására  kény- 
szerít, amely  minden  különös  mögött  ott  van  és  benne 
megnyilatkozik.  Annak  a  bevallására  kényszerít,  hogy 
mindenben  valami  határozottság  és  szabályszerűség 
rejtőzködik.  így  aztán  a  mindenség  nem  valami  egy- 
másra hányt  kövekből  álló  halom  lesz,  hanem  egy 
határozott  stílusban  felépített  monumentális  épület. 
Áldozzuk  föl  ezt  a  gondolatot  és  akkor  minden  pilla- 
natban bizonytalan  lesz,  hogy  mi  fog  történni,  hogy 
a  dolgok  milyen  folyást  fognak  venni  és  hogy  min- 
den egyes  este  és  reggel  családunk,  országunk, 
világrészünk  és  a  magunk  számára  mit  fog  hozni.  És 
akkor  az  emberek  szeszélyes  önkénye  lesz  az  a  tengely, 
amely  körül  forog  minden.  Minden  ember  minden 
perczben  így  is,  meg  amúgy  is  képes  cselekedni.  És 
így  semminek  sincs  mértéke.  Nincs  összefüggés,  nincs 
előrehaladás,  nincs  folytonosság;  csak  krónika  van, 
de  nincs  történelem.  És  mondják  meg  önök  maguk, 
hogyan  lesz  ily  körülmények  között  tudomány  ?  Hiszen 
ha  a  természet  tanulmányozása  meg  is  marad,  az 
emberi  élet  tanulmányozása  teljesen  laza  alapokon 
fog  felépülni.  Csak  tényeket  lehet  majd  történelmileg 
megállapítani,  azonban  minden  összefüggés  és  terv  a 
történelemből  el  fog  tűnni. 

Természetesen  azonban  most  nem  gondolhatok 
arra,  hogy  a  szabad  akarat  kérdésének  tárgyalásához 
fogjak,  mert  erre  nem  érek  rá.  De  az  előtt  az  ellentét 
előtt  állva,  amely  a  kálvinizmusnak  Isten  végzését 
valló  egysége  és  határozottsága,  másfelől  pedig  a  között 
a    szétszórtság    és    lazaság    között    van,     amelyet    az 

arminianusok  védelmeznek,  tisztán  áll  előttünk  az  a 
tény,  hogy  a  tudománynak  csak  századunkban  való 
magas  fejlődése  is  majdnem  egyöntetűen  a  kálvinizmus- 
nak adott  igazat.  A  modern  filozófusok  tételei  mind 
egységre  és  határozottságra  törekszenek.  Biickle :  tlis- 
tory  of  the  civilisation  in  England  czimü  munkája 
bámulatra  méltó,  majdnem  számtani  pontossággal  bi- 
zonyította be  az  emberi  életben  uralkodó  szigorú  ren- 
det. Lombroso  és  az  ő  nyomdokain  a  criminalisták 
között  levő  deterministák  iskolája  ebben  a  tekintetben 
egészen  kálvinista  csapáson  halad.  Az  a  legújabb 
vélemény  pedig,  hogy  az  átöröklés  és  átalakulás  tör- 
vényei, amelyek  az  egész  természetben  uralkodnak, 
az  emberi  életre  is  érvényesek,  már  minden  evolucio- 
nista „common  creed"-je  (közös  hitvallása)  lett.  És 
ha  tartózkodnom  is  kell  úgy  ezen  filozófiai  tételek, 
mint  a  naturalista  hipotézisek  mindenféle  bírálatától, 
mégis  meggyőző  módon  tűnik  ki,  hogy  századunkban  is  a 
tudományok  egész  fejlődése  miként  tételez  fel  egy  olyan 
kosmost,  amely  nem  a  véletlen  játékának  esik  zsák- 
mányul, hanem  egy  elv  uralkodik  benne  és  határozott 
terv  szerint,  szigorú  rendelések (ordifiantiae)  alapján  fejlő- 
dik. Oly  követelmény  ez,  amely,  mint  rögtön  fel  is  tűnik, 
homlokegyenest  szemben  áll  az  arminiánizmussal,  vi- 
szont azonban,  teljes  harmóniában  áll  a  kálvinista 
hitvallással ;  egy  akarat  van  és  pedig  az,  amely  min- 
den dolgot  létrehozott,  mindent  törvényei  alá  vetett 
és  egy  előre  meghatározott  czélra  törekszik.  Sohasem 
tanította  a  kálvinizmus  azt,  hogy  a  mindenség  képe 
Isten  végzésében  csak  úgy  volt  felvéve,  mint  lazán 
összekapcsolt  rendelések  aggregátuma,  hanem  mindig 
az  volt  a  tanítása,  hogy  az  egész  mindenség  egy  szer- 
ves  programmot    képez    az    egész    teremtés    számára. 

„Természeti  törvények" -ről  beszélni  tehát  nálunk  bizo- 
nyos mértékben  mindig  szükség  volt,  de  csak  ugy,  hogy 
ezalatt  nem  azokat  a  törvényeket  értjük,  amelyeket  a 
természet  adott  nekünk,  hanem  azokat,  amelyeket  Isten 
adott  a  természetnek  abban  az  értelemben,  amint  azt 
a  zsoltáros  költő  bizonyítja,  hogy  t.  i.  a  föld  Isten 
rendelései  által  marad  meg,  mivel  ezek  a  rendelések 
„Isten  szolgái."  És  valamint  a  kálvinista  számára  Isten- 
nek e  végzésében  a  természeti  törvények  alapja  és 
eredete  rejlik,  épen  így  rejlik  ugyanabban  az  erkölcsi  és 
szellemi  törvények  szigorú  alapja  és  forrása  is.  Mind- 
aketten  pedig,  t.  i.  úgy  a  természeti,  mint  az  erkölcsi 
törvények  együtt  egy  magasabb  rendet  alkotnak, 
amely  Isten  rendelése  szerint  létezik  és  amelyben  az 
Ö  általa  megalkotott  törvények  alapján  az  Ö  végzése 
hajtatik  végre. 

Csak  természetes  tehát,  hogy  a  dolgoknak  ilyen 
egységességébe  és  megszabottságába  vetett  hit,  me- 
lyet az  egyénre  vonatkozólag  kiválasztásnak,  a  min- 
denségre  vonatkozólag  pedig  Isten  végzésének  nevez- 
hetnénk, hamarosan  életre  hivta  a  tudományt  és  erő- 
teljesen táplálta  is  azt.  Mert  ennek  az  egységnek, 
meghatározottságnak  és  rendnek  mély  tudata  nélkül  a 
tudomány  nem  viheti  messzebb  puszta  sejtéseknél  és 
csak  ha  a  mindenség  organikus  megkötöttségében  való 
hit  megvan,  akkor  juthat  el  a  tudomány  a  különös- 
nek tapasztalatáról  az  általánosra,  az  általánosról  az 
uralkodó  törvényre  és  a  törvényről  arra  az  alapelvre, 
amely  mindenek  fölött  uralkodik.  S  a  minden  magasabb 
rendű  tudomány  számára  teljesen  nélkülözhetetlen  ada- 
tok csak  ennek  a  feltételezésével  állanak  rendelkezé- 
sünkre. Figyeljük  csak  meg,  hogy  azokban  a  napok- 
ban, mikor  a  kálvinizmus  utat  tört  magának    az    élet- 

ben,  az  egységnek,  meghatározottságnak  és  rendnek 
különösen  ezen  tudatát  hogyan  tompította  el  az  inga- 
tag semi-pelagianizmus,  úgy,  hogy  maga  Aqiiinói 
Tamás  is  háttérbe  szorult  és  a  scotisták,  misztikusok 
és  epikureusok  harczai  a  lelket  meghatározott  irányától 
megfosztották.  Ki  nem  látja  tehát  be,  hogy  a  tudományos 
életre  való  milyen  üj  ösztönzésnek  kellett  az  újonnan 
keletkezett  kálvinizmus  által  előállani,  amikor  az  egyet- 
len egy  hatalmas  rántással  ezt  a  szellemi  zabolátlan- 
ságot rendbe  szedte,  a  két  vagy  több  gondolatra  való 
sántításnak  véget  vetett  és  a  felhők  rendetlen  kóvály- 
gása  helyett  egy  hatalmasan  tovahömpölygő  folyam 
képét  adta  számunkra,  amely  magasan  a  hegyekből 
elindulva,  biztos  mederben  halad  a  reá  váró  óceán 
felé.  Erős  harczot  kellett  a  kálvinizmusnak  megvivni, 
amiért  az  Isten  végzéseibe  annyira  bele  kapaszkodott. 
Gyakran  közel  állott  a  pusztuláshoz.  Gúnyolták  és 
becsmérelték  is  ezért  a  kálvinizmust  eleget  és  mikor 
annyira  ment,  hogy,  még  bűnös  cselekedeteinket  sem 
akarta  Isten  viiágtervéböl  kizárni,  mivel  akkor  a  világ- 
terv egész  programmja  szertefoszlott  volna:  lehet, 
hogy  talán  félreértésből  kifolyólag,  de  még  attól  sem 
rettentek  vissza  az  emberek,  hogy  azzal  vádoljanak 
bennünket,  miszerint  mi  Istent  teszszük  meg  a  bűn 
szerzőjének.  A  kálvinizmus  azonban  minden  jó  és  rósz 
hire  mellett  is  szorosan  kitartott  elvei  mellett.  Attól  a 
megmásíthatatlan  meggyőződéstől,  hogy  életünk  az 
egység,  határozottság  és  rend  mindeneken  uralkodó 
behatása  alatt  áll,  amelynek  a  súlypontja  Istenben 
van  s  amelynek  hitéletünkben  az  első  helyen  kell  állani, 
sem  gúny,  sem  becsmérlés  által  nem  engedték  magu- 
kat megfosztani.  Ez  ébresztette  fel  széles  néprétegek- 
ben a  vágyat,  a  megismerés  egységessége,  az  ismeret 


140 


bizonyossága  és  a  világnézet  összefoglaló  rendjének 
megteremtése  iránt  és  ez  által  az  erősen  jelentkező 
szükség  által  történt  aztán  az,  hogy  a  tudomány  után 
való  szomjúság  elevenné  lett  és  ennek  a  szomjúság- 
nak kielégítésére  abban  az  időben  sehol  sem  tettek 
nagyobb  bőséggel  eleget,  mint  épen  a  kálvinista  or- 
szágokban. Ezért  van  az,  hogy  ama  napoknak  az  írá- 
saiból annyi  határozottság,  a  gondolkozásnak  olyan 
erőteljessége  és  olyan  mindent  összefoglaló  életfelfogás 
beszél  hozzánk.  Sőt  mi  több,  azon  kor  nemes  lelkű 
nőinek  emlékkönyveiből  és  az  egyszerű  vidéki  embe- 
rek levelezéséből  az  élet  és  világfelfogásnak  olyan 
egységessége  árad  ki,  amely  szinte  tudományos  bélye- 
get nyomott  az  életükre.  Ez  az,  amivel  összefüggött 
az  is,  ^ogy  sohasem  akartak  hallani  az  u.  n.  „akarat 
primátus"-áról.  Minden  gondolkozás  a  tiszta  öntudat 
zaboláját  kereste  és  ebben  az  öntudatban  nem  a  han- 
gulat vagy  szeszély  vitte  az  uralmat,  ötletszerűség  vagy 
véletlen  által,  hanem  annak  a  legmagasabb  elvnek 
felségessége,  amelyből  ők  nemcsak  a  saját  életüket 
magyarázták,  hanem  egész  életüket  annak  is  szentelték. 


Első  tételünket,  hogy  t.  i.  a  kálvinizmus  érzéket 
ébresztett  a  tudomány  iránt,  most  befejezem,  hogy 
átmenjek  a  másodikra,  amely  szerint  a  kálvinizmus  a 
tudománynak  visszaadta  a  maga  becsületét.  Ezzel 
arra  czélzok,  hogy  mig  a  görög-római  világ  kezdetben 
a  kozmikus  tudományt  ébresztette  fel,  addig  a  közép- 
korban a  kosmos  a  horizont  mögött  aláhanyatlott, 
hogy  minden  figyelmet  a  túlvilági  élet  távlata  számára 
ébresszen  fel ;  szóval  arra  czélzok,  hogy  épen  a  koz- 
mikus élet  helyes  értékelésére  is  a  kálvinizmus    veze- 

tett.  Ezt  nem  azért  mondom,  hogy  a    klasszikus    vilá- 
got a  középkor  rovására    előnyben    részesítsem.    Mert 
ha  választani  kell  Görögország  szép  kozmikus  érzéké- 
nek az  örökkévaló  dolgok  iránt  való  érzéketlensége  és 
a  középkornak  a  kozmikus  iránt  való  vaksága,    de  az 
Ur  Krisztus  iránt  való  misztikus  szeretete   között,    ak- 
kor Isten  minden  gyermeke   halálos    ágyán   clairvauxi 
Bernátot  és  Aquinoi    Tamást    magasan    föléje    helyezi 
Heraklitosnak  és   Aristotelesnek.    És    a    zarándok,   aki 
ezt  a  világot  végig  járja,  anélkül,  hogy  élete  és  sorsa 
fölött  aggodalmaskodnék,  mindig  ideálisabb  alak,  mint 
a    görög    világ    gyermeke,     aki    a     Vénus-tiszteletben 
vallást,  a  Bacchus-tiszteletben  az  élet  diadalát    keresi, 
hérosz-imádatban   tetszeleg   magának,  hetairák  dicsőí- 
tésére vetemedik  és  végül  pederasztiában   állatiasodik 
el.  Szűnjék  meg  tehát  minden  félreértés,  mintha  én  a 
klasszikus  világot    túlértékelném,  lebecsülésével  annak 
a  mennyei  fénynek,  amely  a  középkor   minden   felhő- 
jének homályán  is  átragyog.   Egy  dolgot  azonban  mind- 
amellett állítok  és  védelmezek,  t.  i.  azt,  hogy  egyetlen 
egy  Aristoteles  többe't    megértett   a    kosmosból,    mint 
az  összes  egyházatyák  együttvéve ;  hogy  az  izlam  alatt 
Bagdad  iskoláiban  helyesebb  kozmikus  tudomány   vi- 
rágzott, mint  Európa  összes  dómjainak  és   kolostorai- 
nak iskoláiban ;  hogy  csak   Aristoteles    újra   való    föl- 
fedezése által  kezdődtek  meg  ismét  a  komoly   kozmi- 
kus tanulmányok,  anélkül  azonban,  hogy   még  így    is 
valami  rendszeresebb  eredményre   vezettek   volna.    És 
hogy  —  hála  legyen   annak   a    kálvinista    alapelvnek, 
amely   a    kereszttől   mindig  a  teremtésre  megy  vissza 
és  közelebbről    hála    legyen   az   egyetemes  kegyelem 
kálvinista  tanának  —  a  mindenség    hatalmas   területe 
csak  a  kálvinizmus  által  nyilt  meg  ismét  a  tudományok 

számára,  amelyet  azonban  most  már  az  igazság  napja 
ragyog  be,  melyről  az  írás  azt  mondja,  hogy  „benne 
a  bölcseségnek  és  ismeretnek  minden  kincse  el  van 
rejtve."  Álljunk  meg  tehát  ügy  a  kálvinizmusnak  amaz 
egyetemes  elvénél,  mint  az  egyetemes  kegyelemnek 
eme  dogmájánál  külön  is  egy  pillanatra. 

A  keresztyén  vallás,  amint  ebben  mindnyájan 
megegyezünk,  főbb  vonásaiban  szoteriologikus  jellegű, 
szóval  váltság-vallás.  Mit  kell  tennem,  hogy  üdvös- 
ségre jussak?  Ez  az  az  aggódó  kérdés,  amelyre  minde- 
nek előtt  meg  akar  felelni.  Ez  a  kérdés  érthetetlen 
mindazok  számára,  akik  vonakodnak  a  jelent  az  örökké- 
valóságon keresztül  nézni  és  akik  ezt  az  életet  egészen 
jól  el  tudják  képzelni,  anélkül,  hogy  annak  a  menny- 
ország életével  való  organikus  és  erkölcsi  kapcsolatára 
gondolnának.  Természetes  azonban,  hogy  ott,  ahol 
mindig  két  elem  lép  föl,  mint  itt  is,  a  bűnös  és  az 
üdvözült,  az  ideigtartó  és  örökkévaló,  a  földi  és  meny- 
nyei  élet,  állandóan  az  a  veszély  fenyeget,  hogy  az 
ember  a  kettő  között  való  helyes  kapcsolatot  szem 
elöl  téveszti  és  tévelygés  vagy  egyoldalúság  által  mind 
a  kettőt  meghamisítja.  Már  most,  fájdalom,  ettől  a 
keresztyénség  sem  tudott  megszabadulni,  mert  az  újjá- 
születés dualisztikus  felfogása  által  az  Isten  kegyelmé- 
ből való  élet  és  a  természeti  élet  között  való  kapcso- 
latot szétszaggatta.  Azáltal  ugyanis,  hogy  kizárólag 
csak  a  menny  felé  tekintett,  elfelejtette  figyelmét  a 
világra,  mint  Isten  teremtményére  fordítani.  Az  örökké- 
valónak egyoldalú  szeretete  által  a  földi  élet  köteles- 
ségeinek ápolását  elmulasztotta.  A  lélekről  való  gon- 
doskodás közben  a  testről  való  gondoskodást  hanya- 
golta el.  És  ez  az  egyoldalú,  összhang  nélkül  való 
felfogás  végül  nem  egy  szektánál  arra   vezetett,   hogy 

a  Krisztus  imádatában  merüljön  ki  és  Istennek,  az 
Atyának  és  Mindenhatónak  a  menny  és  föld  teremtő- 
jének imádását  elfelejtse.  Ez  röviden  nem  egyéb,  mint 
a  keresztyénséget  kizárólag  szoteriologikusan  fogni  fel, 
kozmologikus  jelentőségét  pedig  veszni  hagyni. 

Már  most  ezt  a  dualizmust  maga  a  Szentírás  ítéli 
el.  Amidőn  János  evangélista  a  Megváltót  akarja    ne- 
künk   rajzolni,    legelőször    arról    beszél,    hogy    milyen 
értelemben     Krisztus    az     örökkévaló    Ige,     aki    által 
minden  teremtetett  és  akitől  lett  az  emberek    világos- 
sága. Erről  tesz  bizonyságot  Pál  is,  amikor  azt  mondja, 
hogy  minden  dolog  Általa  teremtetett  és  Általa  tartatik 
fenn.  És  azt  is,  hogy  a  váltság-munka  czélja  nem  az  egyes 
bűnösök  megmentése,  hanem  az  egész  világnak  meg- 
mentése és  az,  hogy  mennyen  és  földön  minden  dolgot 
ismét  organikus   összefüggésében  egy  fő  alatt  állítson 
helyre.  Maga  Krisztus  is,  nemcsak  az  egyes  szívnek  újjá- 
születéséről beszél,  hanem  ép'  úgy  az  egész  teremtés  újjá- 
születéséről   is   (anakephalaiósis).    Az   egész   teremtett 
világ  nyög,  várván  az  Isten  fiai  dicsőségének  megjelené- 
sét. És  amikor  János  evangélista  Pathmos    szigetén  a 
cherubok  és  üdvözültek  dicshimnuszát   hallgatja,  min- 
den dicséretet,  dicsőséget  és  hálaadást  annak  az  Isten- 
nek ad,  aki  a  mennyet  és  a  földet  teremtette.  A  jele- 
nések könyve  1.  Mózes  I.   l-nek  a  kiinduló  pontjához 
tér  vissza,    ahoz,    hogy    „kezdetben    teremte    Isten    a 
mennyet  és  a  földet."  Ezzel  összhangban  tehát  a  Szent- 
írás programmja  sem  csupán  arra  törekszik,    hogy    az 
üdvözült  lelkek  szellemileg  megmaradjanak,  hanem  az 
egész  kosmosnak  helyreállítására,    amikor    majd    egy- 
szer új  ég  alatt  és  új  földön  Isten    lesz  minden    min- 
denekben. Az    evangéliomnak    ezt    a    széles,    mindent 
átölelő    kozmologikus   jelentését    Kálvin    értette    meg 

először  üjra  és  pedig  nem  okoskodás  útján,  hanem 
annál  a  mély  hatásnál  fogva,  amelylyel  ö  személyes 
hitében  az  Isten  színe  előtt  élt ! 

Természetes  azonban,  hogy  a  mi  üdvösségünk 
kérdése  lényeges  súllyal  esik  a  latba.  De  még  nagyobb 
súly  az,  amely  a  mi  Istenünk  dicsősége  szempont- 
jából esik  a  mérlegbe.  Isten  azonban  dicsőségét  elő- 
ször az  ő  csodálatos  teremtése  által  nyilatkoztatta  ki 
nekünk.  Ez  a  teremtés  az  ő  műalkotása  és  ha  Isten  e 
műremekét  a  bün  most  el  is  rontja,  még  felségesebben 
jut  az  kinyilatkoztatásra  az  újjáteremtésben.  Az  üjjá- 
teremtés  azonban  mégis  mindig  csak  annak  megmen- 
tése marad,  ami  először  teremtetett,  azaz  az  Isten 
eredeti  műremekének  theodiceája.  Krisztus  könbenjárói 
tiszte  örök  anyagot  nyújt  az  emberi  és  angyali  nyelv 
felséges  dicshimnusza  számára.  De  még  mint  közben- 
járó sem  keresheti  a  saját  dicsőségét,  hanem  az  Atyáét; 
és  bármilyen  felségesen  tündököljék  is  az  ő  királysága, 
egyszer  ezt  a  királyságot  is  át  fogja  adni  az  Istennek, 
az  Atyának.  Most  még  „közbenjár  érettünk  az  Atyánál," 
de  eljő  az  óra,  amikor  többé  már  nem  fog  imádkozni 
érettünk,  mert  akkor  már  mi  fogunk  vallást  tenni  arról, 
hogy  mennyire  szeret  bennünket  az  Atya.  Ezt  látta  át 
Kálvin  és  ezáltal  egyszerre  megszűnt  a  világ  meg- 
vetése, az  ideig  valónak  elhanyagolása  és  a  koz- 
mikusnak lebecsülése.  A  kozmikus  élet  visszanyerte  a 
maga  értékét,  nem  az  örökkévalónak  kárára,  hanem 
úgy,  mint  teremtés,  mint  műremek,  mint  az  Isten  eré- 
nyeinek kinyilatkoztatása.  Két  konkrét  tény  fogja  ezt 
előttünk  mindjárt  érzékelhetővé  tenni.  Egy  alkalommal, 
amikor  a  rettentő  pestis  Milánót  elpusztította,  Borromco 
érsekben  a  szeretet  hősies  bátorsága  tündökölt  akkor, 
amikor  ez  a  római  katholikus  főpap  sorra   látogatta  a 

haldoklókat.  Amikor  azonban  a  XVI.  században  a  pestis 
Genfet  látogatta  meg,  Kálvin  sokkal  nagyobb  és  ala- 
posabb munkát  végzett,  mert  igaz  ugyan,  hogy  ö  is 
gondoskodott  arról,  miszerint  a  betegeknél  a  vigasz- 
talás ne  hiányozzék,  de  ugyanakkor  olyan  egészség- 
ügyi rendszabályokat  is  léptetett  életbe,  amelyek  még 
ma  is  mintául  szolgálnak  és  a  pestis  tovább  terjedését 
megakadályozták.  A  második  dolog,  amire  rá  akarok 
mutatni,  az  az  érdekes  tény,  hogy  Amsterdamban 
Planciiis  Péter  kálvinista  prédikátor  ugyan  ékesszólóan 
beszélt,  mint  pásztor  felülmúlhatatlan  buzgósággal  dol- 
gozott és  az  egyházi  harczokban  határozottság  tekin- 
tetében senki  mögött  el  nem  maradt,  ugyanakkor 
azonban  zsenialis  földrajzi  ismeretei  miatt  tengerész- 
kapitányokés  kormányosok  tanácsadója  volt.  A  földgömb 
szélességi  és  hosszúsági  távolságainak  vizsgálata  egy 
volt  számára  ama  szeretet  szélességének  és  hosz- 
szüságának  vizsgálatával,  amely  a  Krisztusban  jelent 
meg  a  számunkra.  Kétféle  munkája  volt  az  Istennek 
az,  amely  előtt  ö  állott :  az  egyik  a  teremtésben  nyil- 
vánult meg  számára,  a  másik  pedig  Krisztusban.  És 
mindkettőben  az  Urnák  nagyságos  dolgait  imádta, 
amely  lelkét  elragadtatásba  hozta.  Valóban  feltűnő 
dolog  is,  hogy  a  mi  református  hitvallásunk  két  dologról 
beszél,  mint  amely  által  az  Istent  megismerhetjük,  t.  i. 
az  egyik  a  természet,  a  másik  a  Szentírás.  És  még 
feltűnőbb,  hogy  Kálvin,  bár  távol  attól,  amit  sokan 
tesznek,  hogy  itt  a  természetet  nem  sokba  veszik, 
épen  ellenkezőleg,  magát  az  írást  sem  nevezi  másnak, 
mint  olyan  szemüvegnek,  amely  képesekké  tesz  ben- 
nünket arra,  hogy  a  teremtés  isteni  szövegét,  amely 
most  el  van  mosódva  és  el  van  homályosítva,  ismét 
olvashassuk.  És   igy   minden    olyan    aggodalmaskodó 

érzést,  amely  szerint  az  ember  azáltal,  hogy  a  termé- 
szetre fordítja  figyelmét,  hiábavalóságokba  merülne  el, 
megszüntetett.  Az  emberek  belátták,  hogy  figyelmünket 
Isten  kedvéért  a  természet  és  a  teremtés  életének  vizs- 
gálatától nem  szabad  elvonnunk.  így  történt  aztán, 
hogy  a  testnek  tanulmányozása  a  lélek  tanulmányozása 
mellett  a  maga  tiszteletreméltó  helyét  visszanyerte  és  az 
emberiség  földi  együttélésének  mozzanatai  az  emberi 
tudomány  számára  épen  olyan  méltó  tárgynak  mutatkoz- 
tak újra,  mint  a  megigazultak  gyülekezetének  életéé  oda- 
fönn. Innen  magyarázható  meg  az  a  kölcsönös  meg- 
értés, amely  a  kálvinizmus  és  a  humanizmus  között 
fennáll.  Amennyiben  ugyanis  a  humanizmus  a  világ 
életét  az  örök  élet  fölé  akarta  emelni,  a  kálvinista  a 
humanistával  szembehelyezkedett.  De  mihelyt  a  huma- 
nista a  világ  életének  értékelésére  és  jogának  megőrzé- 
sére törekedett,  a  kálvinista  rögtön  szövetséges  társa  lett. 


Most  következik  az  „egyetemes  kegyelem"  dog- 
mája, amely  az  elénk  tárt  egyetemes  elv  folyománya, 
de  csak  abban  az  esetben,  ha  különös  esetben  a  bűnre 
alkalmazzuk  azt ;  bün  alatt  pedig  természetünk  meg- 
romlását értjük.  Tény  azonban  az,  hogy  a  bün  valami 
önmagában  megoldhatatlan  rejtély  elé  állitja  az  embert. 
Mert  ha  úgy  tekintjük  a  bűnt,  mint  valami  halálos 
mérget,  mint  Istennel  szemben  való  ellenségeskedést, 
mint  valami  örök  kárhozatra  vivő  valamit,  a  bűnöst 
pedig  úgy,  mint  aki  „minden  jóra  alkalmatlan  és 
minden  rosszra  alkalmas"  és  csak  úgy  menthető  meg, 
ha  Isten  belőle  az  újjászületés  által  más  embert  farag, 
akkor  ebből  az  következnék,  hogy  a  hitetlen  és  még 
újjá  nem    született   emberek   között    csak    gonosz    és 

visszataszító  embereket  találunk.  A  valóságban  azonban 
és  az  életben  épen  nem  igy  áll  a  dolog.  Sőt,  a  hi- 
tetlen világban  sok  minden  van,  ami  valami  kiváló- 
sága által  kitűnik.  Sok  értékes  dolog  szállott  reánk  a 
régi  pogány  világból  is.  Vannak  lapok  Piátónál, 
amelyeket  csak  ügy  fal  az  ember.  Ciceró  vonz  s  hang- 
jának nemessége  által  elragad  bennünket  és  legszen- 
tebb érzéseinkbe  markol  bele.  Ha  pedig  saját  kör- 
nyezetünket vizsgáljuk,  vagy  pedig  azt,  amit  más- 
honnan hallunk,  vagy  tanulmányokban  és  irodalmi 
termékekben  jut  el  az  hozzánk,  az  emberiségnek  még 
ma  is  hitetlen  részétől:  akkor,  oh,  mennyi  minden  van, 
ami  vonz,  ami  csodálatra  indit  bennünket  s  szivünkben 
a  rokonszenvet  felébreszti.  Mert  az,  ami  sok  hitetlen 
ember  szavaiból,  cselekedeteiből  és  általános  fellépé- 
séből felénk  szól,  igen  gyakran  nemcsak  a  zsenialitás 
szikrája,  vagy  a  talentum  csillogása,  hanem  épen  ügy 
jellemének  szépsége,  buzgósága,  áldozatkészsége,  sze- 
retete, nyíltsága,  hűsége  és  becsületessége  is.  Sőt  mi 
több,  nem  lehet  elhallgatni  azt  sem,  hogy  nem  ritkán 
lelkünkbe  lopózik  az  óhajtás :  oh  vajha  sok  hivőben 
több  lenne  ezekből  a  vonzó  jó  tulajdonságokból !  És  ki 
nem  érezte  magát  nem  egyszer  megszégyenítve  azáltal, 
amit  a  „pogányok  erényeinek"  mondanak?  Ily  alapon 
tehát  a  bün  által  való  teljes  megromlottság  dogmájá- 
val nem  sokra  megyünk.  Ha  pedig  megfordított  utón 
járunk  és  ezekből  a  tényekből  indulunk  ki,  akkor  — 
és  ezt  ne  felejtsük  el,  —  egész  keresztyén  hitval- 
lásunk elesik ;  akkor  az  ember  természetét  jónak  és 
sértetlennek  látjuk ;  akkor  a  megrögzött  gonosztevők 
nem  egyebek,  mint  erkölcsi  őrültek;  akkor  semmi 
szükség  sincs  újjászületésre,  hogy  becsületesen  éljünk 
és  a  magasabb  rendű  kegyelemről  való  képzelődésűnk 

nem  lesz  egyéb,  mint  egy  oly  orvossággal  való  játék, 
amelynek  úgyszólván  semmi  hatása  sincs.  Már  most 
ebből  a  helyzetből  megmenekülhetünk  úgy  is,  hogy  a 
hitetlenek  erényeit  „tündöklő  bűnöknek"  nevezzük  és 
megfordítva,  a  hivők  bűneit  a  régi  Ádám  terhére  irjuk. 
Azonban  magunk  is  érezzük,  hogy  ez  olyan  kibúvó, 
amelynél  minden  komolyság  hiányzik.  És  Róma  ke- 
resett is  ügyes  kibúvót  az  önök  által  is  jól  ismert  púra 
natiiralia  tanításában.  Két  szférája  volt  az  életnek,  igy 
tanították ;  egy  földi  t.  i.  a  közönséges  emberi  és  egy 
mennyei,  a  közönséges  emberi /ó7^  em^/^^í/ő,  amely  az 
Isten  szemlélete  által  külön  gyönyöröket  nyújtott.  Már 
most,  Isten  Ádámot  mind  a  két  szférában  való  életre 
elkészítette ;  a  közönséges  életre  az  által  a  természet 
által,  amelyet  neki  ajándékozott  és  a  rendkívüli  életre  az 
által,  hogy  az  eredeti  igazságosság  természetfölötti 
(supranaturalis)  ajándékait  adta  neki.  Ádám  tehát  kettős 
mértékben  volt  felruházva ;  egyfelől  a  természeti,  más- 
felől a  természetfölötti  életre.  A  paradicsomi  bukás 
által  azonban  ez  utóbbira  való  képességét  elvesztette, 
de  nem  az  előbbire.  A  földi  életre  szóló  természetes 
képességei  sértetlenül  maradtak.  E  szerint  tehát  igaz 
ugyan,  hogy  az  ember  beteg  lett,  de  természete  azért 
a  maga  egészében  megmaradt.  Ádám  a  maga  termé- 
szetes ajándékaiban  majdnem  sértetlenül  megmaradt. 
És  ebből  magyarázható,  hogy  az  elesett  ember  a  ter- 
mészetes élet  keretében  oly  gyakran  még  ki  is  válik 
és  a  mi  nála  végeredményében  hiányzik,  az  csak  az 
az  érzék,  mely  őt  az  alapjában  emberfölötti,  mennyei 
élet  iránt  való  fogékonyságra  képessé  teszi.  Amint 
látjuk,  ez  egy  tétel ;  és  pedig  olyan,  amely  az  ember 
bukásáról  szóló  dogmát  az  élet  körülöttünk  levő 
valóságával    akarja    összhangba    hozni.    És    ebben"  az 

érdekes  anthropologiában  rejlik  az  egész  római  katho- 
likus  vallás  alapja.  Ami  azonban  hiánya  neki,  az 
egyfelől  a  bűnnek  a  Szentírás  alapján  álló  mélyebb 
felfogása,  másfelől  pedig  a  földi  élet  lebecsülése, 
amihez  okvetlen  elvezet.  Ez  a  felfogás  a  karne- 
válok gondolatában  jut  a  legtalálóbban  kifejezésre. 
Mielőtt  ugyanis  a  caro  vale-hoz  eljutnának  az  em- 
berek, először  kiélvezik  a  világ  minden  gyönyörűségét, 
azután  aztán  minden  ideáljukat  már  a  mennyei  élet 
szférájába  való  szellemi  felemelkedésben  keresik.  Ezért 
van  az,  hogy  a  klérus,  amely  a  házassággal  a  földi 
kapcsokat  is  elkerüli,  a  tömeg  fölött  áll  és  a  szerzetes, 
aki  a  földi  jókról  és  a  saját  akaratáról  is  lemond,  erköl- 
csileg már  a  papságnak  is  fölé  kerül.  Végül  pedig 
az  oszlopos-szent  minden  földi  dologtól  elszakadva 
felkúszik  a  maga  oszlopára,  vagy  a  még  csendesebb 
vezeklő  zárkájába  falaztatja  magát.  Horizontálisan,  ha 
szabad  magam  igy  kifejeznem,  ugyanez  a  gondolat  jut 
kifejeződésre  a  megszentelt  és  meg  nem  szentelt  te- 
rület között  levő  különbségtételnél.  Amit  ugyanis  nem 
az  egyház  avat  és  szentel  fel,  az  az  alacsonyabb  ren- 
düség  jellegét  viseli  magán  és  a  keresztségnél  alkal- 
mazott exorcizmus  azt  mondja  nekünk,  hogy  ez  az 
alacsonyabb  rendüség  valami  szentségtelent  jelent. 
Ezen  az  állásponton  természetesen  a  földi  dolgok  kö- 
rében végzett  tanulmányozás  a  keresztyén  számára  nem 
ajánlható.  Ami  ezen  az  állásponton  vonzott,  az  csak  a 
mennyei  dolgok  tanulmányozása  volt,  végül  pedig  a 
contemplatio  azaz  a  passziv  elmélkedés. 

Már  most,  az  elesett  ember  erkölcsi  állapotának 
ilyen  felfogását  a  kálvinizmus  alapjában  támadta  meg 
egyfelől  az  által,  hogy  a  bűnről  a  legnagyobb  szigo- 
rúsággal ítélt,  másfelől  pedig  az  által,  hogy  az  elesett 


150 


emberben  levő  jót  egészen  másként  igyekszik  meg- 
magyarázni, t.  i.  úgy,  hogy  azt  az  egyetemes  kegyelem 
hatása  gyanánt  fogja  föl.  A  bűn,  így  szól  a  Szent- 
írással egybehangzóan  a  kálvinizmus,  fék  és  nyakló 
nélkül  önmagára  hagyva,  nemsokára  az  emberi  élet 
egyetemes  elvadulását  vonná  maga  után,  úgy,  amint 
azt  már  valamennyire  az  özönviz  előtt  láttuk.  Isten 
azonban  ezt,  mivel  ez  az  egész  isteni  műremeknek,  a 
teremtésnek  egyetemes  megsemmisítésére  vezetne,  nem 
engedte.  Mert  minden  emberben,  egész  fajunkban,  ma- 
gában saját  természetűnkben  lépett  közre  kegyelmé- 
vel. Ez  a  kegyelem  azonban  a  bűn  csiráját  egyáltalá- 
ban nem  öli  meg,  nem  ment  meg  semmiben  sem  az 
örök  életre,  csak  meggátolja  a  bűn  teljes  érvényesü- 
lését, épen  úgy,  mint  az  emberi  belátás  megfékezi  a 
vadállat  dühöngését.  Az  ember  ártalmatlanná  tehet  egy 
állatot  ketreczek  által,  féken  tarthatja  szelidítés  által, 
használhatóvá  teheti  a  domesticatio  által,  mint  pl.  az 
önmagában  véve  vad  természetű  kutyát  és  macskát  is 
házi  állatokká  tette.  így  korlátozza  tehát  az  Isten  is  a 
bűn  munkáját  a  kegyelem  által  az  emberben,  egyrészt 
az  által,  hogy  azt  vad  erejében  megtöri,  másrészt  az 
által,  hogy  gonosz  szellemét  megszelídíti,  részben  pe- 
dig úgy,  hogy  domesticálja  azt.  Ez  az  egyetemes  ke- 
gyelem tehát  eredményezheti  azt,  hogy  az  elesett  bűnös 
sok  kedvesség  és  értékes  erő  által  elragad  bennünket, 
épen  úgy,  ahogy  azt  házi  állataink  teszik,  természetesen 
emberi  módra  ;  de  maga  a  természet  azért  épen  úgy 
megőrzi  a  maga  vad  alapvonásait,  mint  az  állatok. 
Nagyon  lehet  ezt  látni  pl.  a  macskánál,  amely  az  ős- 
erdőbe vissza  vitetve,  két  nemzedék  után  már  ismét 
a  régi  vadságát  ölti  föl.  Ugyanezt  láttuk,  sajnos,  az 
embereknél  nemrégen  Örményországban   és  Kuba  szí- 

getén  is.  Aki  a  történelemben  a  Szent  Bertalan-éj 
kegyetlenségeit  olvasta,  könnyen  hajlik  arra,  hogy  ezt 
azon  kor  alacsonyabb  rendű  műveltségi  állapotának 
terhére  írja  és  ime,  ezt  a  mi  XIX.  századunk  az  örmény- 
országi mészárlások  által  még  túlszárnyalta.  És  aki 
Hollandia  történelmében  azokról  a  szörnyű  kegyetlen- 
kedésekről olvas,  amelyekkel  a  XVI.  században  a  spa- 
nyolok Hollandia  falvaiban  és  városaiban,  védtelen 
aggok,  nők  és  gyermekek  ellen  dühöngtek  és  most 
hallja  azt,  ami  Kuba  szigetén  történt,  nem  tudhatja  eltit- 
kolni abbeli  meggyőződését,  hogy  a  XIX.  században 
megismétlődött  az,  ami  a  XVI.  századot  megbecstele- 
nítette  és  hogy  Biickle  helyes  ítélete  szerint  a  rossz 
formái  változhatnak  ugyan,  de  azért  az  erkölcsi  rossz 
csirájában  és  alapjában  a  századokon  át  állandóan 
megmarad.  Ahol  ugyanis  a  rossz  nem  jelentkezik,  vagy 
nem  nyilvánul  meg  szörnyűségekben,  ezt  nem  annak 
köszönhetjük,  hogy  a  mi  természetünk  talán  nincs  oly 
mélyen  megromolva,  hanem  egyedül  Istennek,  aki  egye- 
temes kegyelme  által  megakadályozza  azt,  hogy  az  izzó 
tűznek  lángja  kicsaphasson.  És  ha  azt  kérdezzük,  hogy 
az  ily  módon  megfékezett  rosszból  hogyan  jöhet  va- 
laha olyan  jó  elő,  ami  bennünket  vonz,  megkap,  ma- 
gával ragad,  akkor  gondoljunk  csak  a  repülő  hidra. 
Azt  a  hidat  a  folyamnak  ugyanazon  árja  hozza  moz- 
gásba, amely  azt,  ha  lehetne,  nyílegyenesen  a  folyó 
irányában  is  vinné  és  a  pusztulásba  ragadná.  Azonban 
a  reá  erősített  láncz  segítségével  a  híd  épségben  meg- 
érkezik a  túlsó  partra  és  azt  oda  semmi  más  erő  nem 
hajtotta  és  szorította,  mint  az,  amelyik  azt  önmagára 
hagyva  szétmorzsolta  volna.  így  fékezi  meg  Isten  a  rosszat 
és  Isten  az,  aki  a  rosszból  is  jót  hoz  elő  és  miközben 
mi,  kálvinisták,  bűnös   természetünket    folyton  és  kér- 

lelhetetlenül  vádoljuk,  másfelől  meg  dicsőítjük  Istent 
és  hálát  adunk  neki,  hogy  a  rendes  társas  együttélést 
számunkra  lehetővé  tette  s  minket  személyünkben  is 
visszatartott  minden  gonoszságtól.  És  teszi  ezt  azért, 
hogy  egyfelől  mindazokat  a  képességeket,  melyeket 
nemünkben  elrejtett,  napvilágra  hozza,  másfelől  meg 
azért,  hogy  egy  szabályos  folyamatban  az  emberiség 
történelmét  hozza  létre ;  végül  pedig  azért,  hogy  egy- 
házában a  földön  egy  oly  helyet  biztosítson  magának, 
amelyen  egész  munkáját  szilárdan  fölépíthesse,  ahol 
mintegy  a  lábát  megvethesse. 

Világos  tehát,  hogy  ennek  a  hitvallásnak  az  alap- 
ján már  egészen  másként  áll  a  keresztyén  az  élettel 
szemben.  így  most  már  nemcsak  az  egyház  az  Istené 
hanem  a  világ  is  az.  És  mindkettőben  a  legfelsőbb 
építőmesternek  és  legfelségesebb  művésznek  a  művé- 
szetét kell  vizsgálnunk.  így  aztán  már  annak,  aki  az 
Istent  keresi,  nem  csupán  a  theologia  és  a  cohtemplatio 
marad  meg,  hogy  minden  más  tudomány,  mint  ala- 
csonyabb rangú,  a  hitetleneknek  jusson;  hanem  egészen 
másként,  mindenki,  aki  Istent  munkájából  akarja  meg- 
ismerni, hivatva  van  arra,  hogy  tudásának  egész  ko- 
molyságával ne  csak  a  mennyei  dolgokat,  hanem  a  föl- 
dieket is  átvizsgálja,  hogy  úgy  a  természetben,  mint 
annak  csodálatos  jellegében,  valamint  mindabban,  amit 
emberi  művészet  létrehoz  és  az  emberi  életben,  úgy  a 
szociológiában,  mint  az  emberiség  történelmében,  imá- 
data Istenének  teremtési  törvényeit  és  egyetemes  ke- 
gyelmét föltárhassa.  így  látjuk  meg,  hogy  az  egyetemes 
kegyelem  e  dogmája  hogyan  szüntette  meg  egyszerre 
azt  a  nyomást,  amely  alatt  az  egyházon  kívüli  élet 
szenvedett,  nem  félvén  attól  a  veszélytől  sem,  hogy, 
reakcióképen,    néha    a    világi   tanulmányok   iránt  való 

egyoldalú  szeretetet  is  fölébresztheti.  így  tehát  meg- 
értjük, hogy  hogyan  gyújtotta  fel  az  egyetemes  ke- 
gyelem a  régi  Görögországban  és  Rómában  a  bölcsé- 
szet kincseinek  fényét  és  a  mű-  és  jogi  érzék  óriási 
értékeit  jutatta  kifejeződésre,  amelyek  aztán  klasszikus 
tanulmányokra  csábítottak  azért,  hogy  azoknak  a  drága 
kincseknek  ismerete  és  tudománya  nekünk  is  hasznot 
hozhasson.  Most  tehát  belátjuk,  hogy  az  emberiség 
történelme  mennyire  nem  véres  szenvedélyek  színjátéka, 
hanem  egy  összefüggő  folyamat,  amelynek  középpont- 
jában ott  van  a  kereszt,  amelyben  minden  népnek 
megvan  a  maga  hivatása  és  amelynek  megismerése 
minden  népet  boldoggá  tehet.  Most  már  megértjük, 
hogy  az  állam  és  a  nemzetgazdasági  élet  tudománya 
nagyon  is  megérdemli  a  kutatók  és  gondolkozók  fárad- 
ságos munkáját.  Igen,  végeredményében  akár  a  termé- 
szetet, akár  a  körülöttünk  levő  természet  életét,  akár 
az  ember  saját  életét  vizsgáljuk,  nincs  semmi,  amelyre 
a  vizsgálódó  léleknek  nem  lenne  érdemes  figyelmet 
fordítani,  amelyben  ne  lehetne  olyan  új  anyagot  találni, 
mely  által  az  egész  mindenségnek  úgy  látható  jelen- 
ségeiben, mint  láthatatlan  életében  megnyilvánuló 
felséges  művészi  munkáját  nem  lehetne  jobban  meg- 
érteni. És  ahol,  máskülönben,  a  tudományoknak  mind- 
eme területeken  való  fejlődése  által,  könnyen  elbizako- 
dottság lopózhatott  volna  a  szívekbe  és  az  ismeret  a 
szívet  eljdegenithette  volna  az  Istentől,  a  kálvinista  kö- 
rökben —  hála  ennek  a  felséges  dogmának —  a  tudomány 
embere  mégis  megmaradhatott  abban,  hogy  magát  Is- 
tene előtt  vétkes  bűnösnek  érezze,  hogy  az  ismeretnek 
még  azt  a  fényét  is,  amely  mellett  ő  e  világ  dolgait  vizs- 
gálta, egyedül  Isten  egyetemes  kegyelmének  köszönhesse. 
Miután    tehát  igy  kimutattam  azt,   hogy  a  kálvi- 

nizinus  érzéket  ébresztett  a  tudomány  iránt  és  a  tudo- 
mánynak visszaadta  a  maga  birodalmát,  engedjék  meg, 
hogy  a  harmadik  helyen  most  arról  emlékezzem  meg, 
hogy  hogyan  szolgálta  a  tudományra  nézve  annyira 
nélkülözhetetlen  szabadság  ügyét  ?  A  szabadság  min- 
den igaz  tudományra  nézve  az,  ami  számunkra  nézve 
a  levegő,  amit  beszívunk.  Nem  olyan  értelemben  azon- 
ban, mintha  a  tudomány  semmi  határozotthoz  nem 
lenne  kötve  és  semmi  törvénynek  nem  kellene  enge- 
delmeskednie. A  hal,  amely  semmi  által  sem  korlátozva 
a  kopár  parton  fekszik,  elpusztul  és  csak  az  a  hal, 
amelyet  minden  oldalról  víz  vesz  körül,  siklik  vigan 
tova.  így  tudomány  sem  lehetséges,  csakis  úgy,  ha 
tárgyához  szigorúan  kötve  van  és  a  jó  módszer  köve- 
telményeinek pontosan  engedelmeskedik ;  mert  csak 
ezen  megkötöttség  által  és  ezen  törvény  alatt  lehet  a 
tudomány  szabad.  A  tudomány  szabadsága  sem  abban 
áll  tehát,  hogy  korlát  nélkül  való  és  féknélküli  legyen, 
hanem  abban,  hogy  ne  legyen  megkötve  semmi  olyan 
által,  ami  számára  természetellenes  és  nem  a  saját  élet- 
elvéböl  folyik.  Már  most,  ne  alkossunk  magunknak  a 
középkori  egyetemi  életről  hamis  fogalmakat.  Állami 
egyetemet  akkor  még  nem  ismertek  az  emberek.  Az 
egyetemek  akkor  még  szabad  testületek  voltak  és  eny- 
nyiben  prototípusai  a  legtöbb  egyetemnek  Amerikában, 
amely  rendszer  most  Európában  és  szerencsére  Hol- 
landiában is,  abban  a  Szabad  Egyetemben,  amelyet 
én  is  szolgálok,  újra  éled.  Abban  az  időben  az  a  fel- 
fogás uralkodott  általában,  hogy  a  tudomány  nem 
egyéb  mint  respiiblica  litterariim,  amely  a  „tudósok 
köztársaságát"  hívja  életre  és  hogy  ennek  a  saját  szel- 
lemi tökéjéből  kell  élni,  vagy  talentumok  és  tudomá- 
nyos erő  hijján  el  kell  pusztulnia.  A  tudományok  sza- 

badsácrának  területére  való  betörés  egész  más  oldalról 
jött.  Ugyanis  századokon  keresztül  csak  két  hatalom 
volt  az  életben:  az  egyház  és  az  állam.  És  valamint 
mi  magunk  testből  és  lélekből  állunk,  az  életet  is 
dichotomikusan  fogták  fel  az  emberek.  Az  egyház  volt 
a  lélek,  az  állam  a  test  és  harmadik  hatalmat  nem 
ismertek.  És  így  minden  egyházi  élet  a  pápában 
volt  központosítva.  A  keresztyén  népek  politikai  életét 
egy  kézben  tartotta  a  császár  és  az  volt  a  főtörekvés, 
hogy  ez  a  kettősség  is  egy  magasabb  egységben  olvad- 
jon fel,  amely  a  Hohenstaufok  és  Welfek  küzdelmében 
oly  kemény  harcznak  tüzét  ébresztette  fel  a  császári 
korona,  vagy  a  pápai  tiara  szupremáciája  érdekében. 
Ekkor  azonban,  hála  legyen  a  renaissancenak,  a  kettő 
közé  harmadik  hatalom  gyanánt  odaállott  a  tudomány- 
A  tudomány  a  XIII.  század  óta  a  fejlődő  egyetemi  élet- 
ben találta  meg  a  maga  megtestesülését  és  olyan  életre 
tartott  igényt,  amely  pápától  és  császártól  egyaránt 
független.  Csak  az  volt  a  kérdés,  hogy  vájjon  ez  a 
hatalom  is  valami  saját  hierarchikus  centrumot  keres-e, 
hogy  aztán  igy  a  pápa  és  a  császár  mellett  a  tudósok 
között  is  valami  nagy  hatalmasságot  léptessen  föl?  Ennél 
a  kérdésnél  lényegében  háromféle  lehetőség  volt  meg- 
Először  az,  hogy  esetleg  a  tudománynak  szintén  ilyen 
hierarchiája  alakuljon  ki ;  másodszor  az,  hogy  a  tudo- 
mányok minden  központi  fő  nélkül  maradjanak  ;  har- 
madszor az,  hogy  a  pápa  vagy  a  császár  tolja  föl  ma- 
gát a  tudományok  fejévé.  Már  most,  az  első  lehetet- 
lennek látszott.  Sőt  az  egyetemek  köztársasági  jellege 
azt  követelte,  hogy  minden  monarchikus  fogalom  az 
egyetemek  világából  zárassék  ki.  Másrészről  azonban 
épen  olyan  természetes  volt,  hogy  a  pápa  é^  a  császár, 
akik   a  földi    élet   egész    területét    felosztották    maguk 

között,  egy  harmadik,  teljesen  független  hatalom  ilyetén 
keletkezését  ferde  szemmel  nézték  és  m.indketten  arra 
törekedtek,  hogy  az  egyetemeket  hatalmuk  és  befolyá- 
suk alá  kerítsék.  És  ha  akkor  az  összes  egyetemek 
keményen  megállanak,  ez  a  behódolás  nem  lett  volna 
lehetséges.  De,  amint  ez  már  a  szabad  testületeknél 
szokásban  van,  a  verseny  arra  kényszerítette  őket,  hogy 
kivül  keressenek  valami  segítséget;  és  vájjon  hogyan 
lehetett  volna  ily  körülmények  között  a  keresztyénség 
feje  által  nyújtott  segítség  közömbös?  Innen  van,  hogy 
abban  az  időben  úgyszólván  általánosan  a  pápa  kegyeit 
hajhászták  és  az  általa  adandó  kiváltságok  elnyerésére 
törekedtek.  És  a  főhiba  épen  ebben  rejlett,  hogy  a 
tudomány  kénytelen  volt  szabadságát  feláldozni.  Figyel- 
men kivül  hagyták,  hogy  a  kosmosnak  intellektuális 
utón  önmagunkba  való  felvétele  és  az  arról  való  gondol- 
kozásbeli  reflexió  —  mert  hiszen  minden  tudomány  ebben 
áll  —  egészen  más  szférát  alkot,  mint  a  vallás.  És  ez 
az  a  baj,  amelynek  terjedését  a  reformáció  megakadá- 
lyozta s  amelyet  a  kálvinizmus  megszüntetett.  Formá- 
lisan megszűnt  ez,  itt  a  földön,  az  egyházban  is,  az  által, 
hogy  a  monarchikus-hierarchikus  gondolat  megtört  és 
bár  Krisztus  monarchikus  hatalma  a  mennyben  tisztelet 
tárgya,  a  földön  az  egyház  számára  is  a  köztársasági- 
konföderativ  életforma  látszott  megfelelőbbnek.  Egy 
oly  szellemi  fő  tehát,  amely  az  egyetemeknek  törvényt 
szabjon,  a  kálvinista  számára  nem  létezett  többé.  A 
lutheránusok  számára  azonban,  akik  a  világi  fejede- 
lemben egyszersmind  a  legfőbb  püspököt  tisztelték, 
igen.  Nem  igy  azonban  a  kálvinista  népek,  akik  az 
egyházat  és  államot  mint  saját  egyéni  élettel  biró  két 
területet  külön  tartották  egymástól.  Egy  doktori  diplo- 
mának a   jelentőségét  nem  a  pápai    beleegyezés,  sem 

az  egyházi  törvények,    hanem    egyedül    csak  az    illető 
egyetem  tudományos  értéke  adhatta  meg. 

Ehhez  aztán  még  egy  második  dolog  is  járult. 
Nem  tekintve  ugyanis  a  pápai  széknek  az  egyetemre 
kiterjedő  gyámkodásait,  mint  olyanokat,  abban  az  idő- 
ben az  egyház  az  által  is  gyakorolt  pressziót  a  tudo- 
mányra, hogy  az  új  eszmék  hirdetőit,  a  czélból,  hogy 
az  általuk  hirdetett  gondolatok  és  kiadott  munkák  ter- 
jesztését megakadályozza,  bepanaszolta  és  üldözte.  Nem 
tűrt  semmi  szólásszabadságot.  Csak  az  igazságnak  volt 
szabad  a  maga  elveit  hirdetni,  a  tévelygésnek  nem  és 
az  igazságnak  meg  kellett  magát  védelmeznie;  de  nem 
az  által,  hogy  a  tévelygést  becsületes  harczban  legyőzi, 
hanem  úgy,  hogy  azt  büntetésre  méltónak  teszi  meg. 
Ez  pedig  megfojtotta  a  tudományt  az  által,  hogy  bizo- 
nyos tanulmányok  megítélését,  amelyek  fölött  az  egy- 
ház nem  volt  hivatva  ítéletet  mondani,  mégis  az  egy- 
ház ítélete  alá  vont.  Aki  tehát  nem  akart  bajba  jutni, 
az  hallgatott,  vagy  alkalmazkodni  próbált,  aki  pedig, 
hősiesebb  lélekkel,  az  ellenzésekkel  szembe  mert  szállni, 
annak  szárnyait  annál  alaposabban  megnyirbálták;  és 
ha,  bár  félszárnyakkal  is,  de  mégis  repülni  akart,  egy- 
szerűen kitekerték  a  nyakát.  Aki  valami  munkát  talán  . 
túlságosan  szokatlan  eszmékkel  mert  kiadni,  azt  úgy 
tekintették,  mint  gonosztevőt,  akinek  végül  az  inquizi- 
czióval  és  a  máglyával  is  meg  kellett  ismerkedni.  A 
szabad  kutatás  jogát  nem  ismerték.  Szentül  meg  lévén 
győződve  a  felől,  hogy  amit  csak  tudni  lehet  és  tudni 
érdemes,  már  tudja  az  ember  és  pedig  biztosan  és  jól 
tudja,  fogalmuk  sem  volt  arról  az  óriási  feladatról,  amely 
az  alig  keletkezett  tudományra  várt;  sem  a  „stniggle 
for  life"-xó\,  amely  ennek  a  feladatnak  elvégzésénél 
zsinórmértékül  szolgál.  A  tudomány  első  fölragyogásá- 

val  még  nem  hajnalt  láttak  az  emberek,  amely  piros- 
ságában  a  nap  feljövetelét  hirdette,  hanem  valami  izzó 
tűznek  a  szikráját,  amely  azzal  fenyegetett,  hogy  lángba 
borítja  a  világot;  igy  tehát  mintegy  kötelezve  és  fel- 
jogosítva érezték  magukat  arra,  hogy  azt  a  tüzet  el- 
fojtsák s  a  lángot  eloltsák.  Ez  azonban  oly  álláspont, 
amelyet  mi,  ha  alapjában  véve  el  is  utasítunk,  de  azért, 
visszaképzelvén  magunkat  abba  a  korba,  mégis  meg- 
tudunk érteni ;  azt  azonban  be  kell  látnunk,  hogy  ha 
ezt  az  egész  világ  elfogadta  volna,  az  ébredő  tudomány 
már  bölcsőjében  fojtatott  volna  meg.  Már  most,  ezt  a 
végzetes  álláspontot  először  és  következetesen  keresz- 
tül vive  a  kálvinizmus  adta  föl.  És  pedig  először  elmé- 
letben az  által,  hogy  felismerte  azt  a  szférát,  amelyet 
az  egyetemes  kegyelem  tart  fenn,  azután  nemsokára  a 
gyakorlatban  az  által,  hogy  biztos  kikötőt  nyújtott 
mindannak,  amelyet  egyebütt  a  vihar  ostromolt.  És  bár 
a  kálvinizmus,  amint  ez  rendesen  történni  szokott,  egy- 
általában nem  is  ismerte  föl  rögtön  elvének  teljes  kö- 
vetkezményeit és  megengedte  azt,  hogy  a  tévelygés 
kiirtásának  kötelezettsége  eleinte  az  ő  törvénykönyvé- 
ben is  benne  legyen,  mégis  abban  az  elvben,  hogy  az 
egyháznak  vissza  kell  húzódnia  a  különös  kegyelem 
területére  és  hogy  e  mellett  az  egyetemes  kegyelem 
széles,  szabad  területe  fekszik,  benne  rejlik  az  a  legyőz- 
hetetlen gondolat,  amelynek  a  szó-  és  gondolatszabad- 
ságra kellett  vezetnie  és  vezetett  is.  Ennek  pedig  az 
lett  a  következménye,  hogy  a  büntetésekkel  való  fenye- 
getés lassanként  már  csak  holt  betű  maradt  és,  hogy 
csak  ezt  az  egy  példát  említsük,  Descartes,  akinek  a 
római  katholikus  Francziaországból  távoznia  kellett,  a 
kálvinista  Hollandiában  Oetiiis  részéről  tudományos  tá- 

madásoknak  ugyan  ki  volt  téve,  de  a  polgári  államban 
egyébként  biztos  menedékhelyet  talált. 

Még  csak  egy  dolgot  fűzök  az  előbbiekhez.  Hogy 
a  tudomány  felvirágozzék,  ehhez  az  kellett,  hogy  maga 
az  élet  törekedjék  arra,  hogy  a  tudományt  keresse; 
ehhez  azonban  először  magának  a  népléleknek  kell 
felszabadulni.  Mig  tehát  az  egyház  az  ö  függönyével 
a  nyilvános  élet  egész  színpadát  eltakarta,  szabadság- 
ról szó  sem  lehetett,  mivel  a  mennyországot  megérde- 
melni és  amennyiben  ez  azzal  együtt  lehetséges  volt, 
a  földet  kiélvezni,  életczél  maradt.  Az  azonban,  hogy 
az  ember  rokonszenvvel,  vizsgálódó  szeretettel  vesse 
rá  magát  a  mindenségre,  ezen  az  állásponton  nem  volt 
elképzelhető.  Mert  mindenkinek  sóvárgó  szeretete  az 
örök  élet  után  vetette  magát  és  amit  nem  értettek  meg 
az  emberek,  ez  az  volt,  hogy  a  keresztyénségnek  nem- 
csak az  örök  életre  kel!  gondolni,  hanem  Isten  ren- 
deléséből itt  a  földön  is  szerepet  kell  betölteni,  még 
pedig  egy  nagyszerű  szerepet  a  mindenségre  vonatko- 
zólag is.  Már  most  ezt  a  felfogást  is  megtörte  a  kál- 
vinizmus az  által,  hogy  minden  olyan  gondolatot,  amely 
szerint  a  földi  élet  által  talán  a  mennyei  üdvösséget 
ki  lehet  érdemelni,  a  legteljesebb  mértékben  gyökeré- 
ben metszett  át  és  irtott  ki.  Mert  az  üdvösség  az  újjá- 
születésből származik  és  van  a  szenteknek  állhatatossága 
is.  És  amikor  ilyen  módon  a  hitbeli  bizonyosság  a 
bűnbocsánat  keresésének  aggodalmaskodását  felvál- 
totta, a  kálvinizmus  a  keresztyénséget  felhívta  arra, 
hogy  térjen  vissza  teremtésbeli  eredeti  rendeléséhez: 
„Töltsétek  be  a  földet  és  hajtsátok  birodalmatok 
alá  ..."  így  maradt  az  ember  zarándok,  de  olyan  za- 
rándok, akinek  az  örök  hazába  vezető  üt  mellett  még 
mérhetetlen   feladatot  kell   ezen  a  földön  is  elvégezni. 

Az  ember  előtt,  fölött  és  alatt  szélesen  terült  el  a  min- 
denség, a  természet,  minden  birodalmával  egyetemben. 
Mindezt  a  beláthatatlan  mezőt  munkálni  kellett.  Erre 
a  munkára  vetették  rá  magukat  az  emberek,  lelkesedés- 
sel és  kitartással.  A  földet,-  mindazzal  ami  benne  és 
rajta  van,  az  ember  lábai  alá  kellett  vetni.  így  virág- 
zott akkor,  ugy  mint  sohasem,  az  én  hazámban  is  a 
földmivelés  és  az  ipar,  a  kereskedelem  és  a  tengeré- 
szet. A  polgárság  ezen  új  élete  üj  követelményeket  is 
ébresztett.  Hogy  a  földet  hatalmunkba  kerítsük,  ehhez 
szükség  volt  arra,  hogy  ismerjük  is  azt,  ismerjük  ten- 
gereit, természetét  és  ennek  a  természetnek  tulajdon- 
ságait és  törvényeit.  És  igy  történt,  hogy  a  népnek 
amaz  uralkodó  szelleme,  amelynek  eddig  a  tudomány- 
hoz való  érzéke  hiányzott,  ezt  az  érzéket  hirtelen  a 
lelke  mélyén  felébredni  érezte,  amely  aztán  fel  is  éb- 
resztette öt  első,  félig  szendergő  életéből  és  erejének 
eme  megnyilvánulásában  a  szabadságnak  oly  érzését 
nyerte,  amelyet  azelőtt  sohasem  ismert. 


És  most  jutok  el  utolsó  tételemhez,  ahhoz  az 
állításomhoz  tudniillik,  hogy  a  kálvinizmus  annál  a 
konfliktusnál,  melyet  a  szabad  tudománynak  okvetlen 
fel  kell  ébreszteni,  az  összeütközés  számára  a  kész 
megoldást  megtalálta.  Értik  önök,  hogy  milyen  kon- 
fliktusra gondolok.  A  szabad  vizsgálódás  összeütkö- 
zésre vezet.  Az  élet  nagy  térképén  az  egyik  ember 
másként  húzza  a  vonalakat  mint  a  másik.  Ebből  ke- 
letkeznek azok  a  változatok,  amelyeket  ügy  neveznek, 
hogy  iskolák  és  irányok ;  optimisták  és  pesszimisták,  Kant 
iskolája  és  Hegel  iskolája.  A  jogászok  között  előáll- 
nak a  deterministák  és  moralisták ;   az  orvosok  között 

a  homeopaták  és  allopaták.  Plutonisták  és  Neptunis- 
ták,  darwinisták  és  a  faj  állandóságát  védelmezők  tá- 
madják egymást  a  természettudományokban.  Humboldt, 
Grimm  és  Max  Müller  a  nyelvészet  terén  külön  isko- 
lát képviselnek.  A  forma-tisztelők  és  reálisták  hajba 
kapnak  egymással  a  philologia  templomának  klasszikus 
falai  között.  Mindenütt  harcz,  veszekedés  és  küzdelem, 
gyakran  élesen  és  durván,  nem  ritkán  személyeskedve, 
elkeseredéssel  is  keverve.  És  bár  ezen  különbségek 
mögött  is  az  elvi  különbség  energiája  rejtőzik,  mégis 
ezeket  az  alárendelt  jelentőségű  összeütközéseket  telje- 
sen elhomályosítja  az  az  elsőrendű  konfliktus,  amely 
mindenütt  a  legerősebben  ragadja  meg  a  lelkeket ;  az 
a  hatalmas  összeütközés,  amely  egyfelől  azok  között 
támad,  akik  a  három-egy  Istenhez  és  az  Ö  igéjéhez 
ragaszkodnak  szilárdul,  másfelől  pedig  azok  között, 
akik  a  deizmus,  pantheizmus  és  naturalizmusban  kere- 
sik a  világproblémák  megfejtését. 

Egyet  azonben  jól  jegyezzünk  meg.  Én  nem  a 
hit  és  tudomány  között  levő  konfliktusról  beszélek. 
Mert  ilyen  konfliktus  nincs.  Hisz'  minden  tudomány 
hitből  indul  ki  és  megfordítva,  az  a  hit,  amelyből  nem 
származik  tudomány,  lehet  tévelygés  vagy  babona, 
hitnek  azonban  semmiesetre  sem  hit.  Minden  tu- 
domány a  saját  énünkben,  öntudatunkban  való  hitet 
tételezi  fel.  Feltételezi  érzékszerveink  tiszta  működését, 
feltételezi  a  gondolkodás  törvényeinek  helyességét,  fel- 
tételezi az  egyetemes  és  speciális  jelenségekben  való 
hitet;  hitet  az  életben  és  feltételez  mindenek  felett  hitet 
azokban  az  alapelvekben,  nmelyekből  az  ember  kiindul. 
Ez  pedig  azt  jelenti,  hogy  mindez  az  eredményes  tu- 
dományos kutatásra  névé  nélkülözhetetlen  kiindulási 
pont    nem   bebizonyítás    által    lesz    a    miénk,   hanem 

belső  értelmünk  erejénél  fogva  és  öntudatunkkal  együtt 
adatik  meg  a  számunkra.  És  megfordítva,  minden  hit 
magában  hordja  a  törekvést  arra,  hogy  magát  valami 
módon  kifejezze.  És  hogy  ezt  megtehesse,  szavakra, 
meghatározásokra,  kifejezésekre  van  szüksége.  A  sza- 
vakban gondolatoknak  kell  megtestesülni.  A  gondola- 
toknak egymással,  önmagukkal  és  a  körülöttünk  levő 
élettel,  az  idővel  és  örökkévalósággal  kell  összefüggés- 
ben lenni  és  mihelyt  a  hit  az  öntudatban  ily  módon 
bevilágít,  előáll  a  tudomány  és  számadás  szükséges- 
sége. Nem,  a  konfliktus  nem  a  hit  és  a  tudomány 
között  keletkezik,  hanem  egészen  másként,  a  között  a 
két  vélemény  között,  hogy  vájjon  a  létező  mindenség 
normális-e  vagy  abnormis?  Ha  normális,  akkor  egy 
örök  processzus  folytán  mozog  és  fejlődik  lehetőségei- 
ből az  ideál  felé.  De  ha  a  most  létező  kosmos  abnor- 
mis, akkor  valami  zavarnak  kellett  előállni  és  ebben 
az  esetben  csak  valami  újjáteremtő  erő  képes  számára 
rendeltetésének  elérését  biztosítani.  Ez  az  az  alapvető 
ellentét  és  semmi  más,  amely  a  gondolkodó  szelleme- 
ket tudományos  téren  két  táborba  állítja  fel  egymással 
szemben. 

A  normálisták  nem  hajlandók  számolni  mással, 
mint  a  természeti  tényekkel ;  nem  nyugszanak  addig, 
mig  az  összes  jelenség  számára  egy  alapvető  ma- 
gyarázatot nem  találtak  és  kézzel-lábbal  tiltakoznak 
minden  ellen,  ami  az  ok  és  okozat  logikus  következ- 
ményeit a  vonal  bármely  pontján  is  megtörné  vagy 
akadályozná.  Azért  azonban  hit  ez  '\s  formaliter,  csak- 
hogy a  normálisnak  tartott  egyetemes  tudat  fényeibe 
vetett  hit.  Materialiter  pedig  nem  teremtés,  hanem 
evolutio,  amely  a  végtelenségben  vész  el.  Egyetlen 
egy  faj  sem,  még  a  homo  sapiens   fajtája    sem  önál- 

lóan  állott  elő,  hanem  a  természeti  tények  körén  belül, 
az  alacsonyabb  és  megelőző  fajokból  fejlődve.  Külö- 
nösen pedig  semmiféle  csoda  nincs,  csak  a  termé- 
szeti törvények  kérlelhetetlen  uralkodása.  Semmi  bün, 
hanem  csak  fejlődés  az  alacsonyabb  erkölcsi  állás- 
pontról a  magasabbra.  És  a  Szentírás?  Ha  már  van, 
hát  legyen,  de  kitépve  belőle  mindaz,  amit  logikusan 
az  emberiből  nem  lehet  kimagyarázni.  Legyen  Krisztus 
is,  ha  épen  szükséges,  de  nem  lesz  más,  mint  az  em- 
berinek produktuma  Izraelben.  És  igy  marad  meg 
végül  Isten  is,  vagy  inkább  egy  Végtelen  Lény,  de 
agnosztikusán  minden  látható  mögé  elrejtve,  vagy 
pantheisztikusan  minden  létezőben  benne  rejtőzve  és 
úgy,  hogy  számunkra  sohasem  lehet  más,  mint  emberi 
szellemünk  ideális  reflexe. 

És  ezekkel  állanak  szemben  az  abnormisták, 
akik  a  viszonylagos  eveluciónak  ugyan  minden  jogot 
megadnak,  de  az  evoliitio  in  uifinitiimmal  szemben  a 
teremtés  gondolatához  ragaszkodnak ;  az  ember  önálló 
faji  fogalmát  kérlelhetetlenül  fentartják,  mivel  benne 
az  Isten  képe  tükröződik;  a  bűnt,  mint  az  ártatlan 
ember  megzavarását  s  mint  Isten  ellen  való  vétkezést 
fogják  föl  és  azért  postulálják  és  fogadják  el  azt, 
amely  az  ujjáteremtés  által  egyedül  képes  az  abnor- 
mist  helyreállítani :  t.  i.  a  csodát.  A  csodát  az  újjászü- 
letésben, a  csodát  a  Szentírásban,  a  csodát  Krisztus- 
ban, mint  Istenben  magában,  amint  a  saját  életéből  a 
mienkbe  száll  alá  és  akik,  hála  legyen  az  abnormis 
ezen  ujjáteremtésének,  az  ideális  normát  nem  a  termé- 
szetiben, hanem  a  Szentháromság-Istenben  találják  meg. 

Nem  a  hit  és  a  tudomány  tehát,  hanem  két  tu- 
dományos rendszer,  vagy  ha  ügy  tetszik,  két  tudo- 
mányos életkör  az,  amelyek   közül  mindegyik  a  saját 

külön  hitével  felfegyverezve  áll  egymással  szemben. 
És  ép'  oly  kevéssé  szabad  azt  is  mondani,  hogy  itt  a 
tudomány  az,  mely  szemben  áll  a  theologiával,  mert 
ezek  itt  a  tudomány  két  abszolút  formáját  alkotják  s 
közülök  mindegyik  az  emberi  ismeret  egész  mezejére 
kiierjed  és  mindegyik  saját  külön  theologiát  vett  fel 
világnézetébe.  Mert  hiszen  úgy  a  pantheizmus,  mint 
a  deizmus  is  theologiai  rendszer  és  az  egész  modern 
theologia  minden  fentartás  nélkül  a  normalisták  tu- 
dományának hajlékában  van  otthon.  És  végül,  ezek 
nem  relativ  ellenlábasok,  akik  a  fele  útig  együtt  men- 
nek és  azután,  bár  később  más  és  más  ösvényre  tér- 
nek is  le,  nyugtot  hagynak  egymásnak ;  hanem  az 
élet  egész  területén  minden  vonalon  támadják  egy- 
mást és  nem  szűnhetnek  meg  teljes  erővel  törekedni 
arra,  hogy  egymás  vitás  kérdéseinek  egész  épületét, 
e  kérdések  összes  tartó  oszlopaival  együtt  földig  le- 
rombolják. Mert  ha  nem  erre  törekednének,  ezzel 
mind  a  két  részről  azt  mutatnák,  hogy  saját  kiindu- 
lási pontjukban  sem  hisznek,  nem  lenne  tudományos 
a  komolyság,  amely  őket  hajtja  és  lelkesíti  s  a  tudo- 
mány elemi  követelményeit,  mely  a  conceptio  egységét 
kivánja,  nem  értenék  meg.  Mert  az  a  normalista,  aki 
a  teremtésből,  az  ember  Isten  képére  teremtettségéből, 
a  bűnből,  mint  bukásból,  Krisztusból,  mint  ember- 
fölöttiből, az  olyan  ujjáteremtésböl,  amely  a  fejlődés- 
nél egyéb  is  lehetne,  a  Szentírásból,  mely  számunkra 
valóban  jóslatokat  is  tartalmaz,  csak  valamicskét  is 
meghagy,  gerincztelen  tudós  és  elveszti  a  tudományos- 
ság jelzőjét.  De  épen  így,  azt  az  abnormistát  is,  aki 
bár  a  teremtést  csak  félig  is  evolúcióban  oldja  fel,  aki 
az  állatban  nem  az  ember  képére  teremtett  valóságot, 
hanem  az  ember  eredetét  látja,  aki  az  embernek  eredeti 

igazságosságban  való  teremtetésére  súlyt  nem  helyez; 
aki  továbbá  szintén  azokkal  tart,  akik  az  újjászületést, 
Krisztust,  a  Szentírást  csak  puszta  emberi  erők  motí- 
vumából akarják  magyarázni,  és  kézzel  lábbal  nem  ra- 
gaszkodik szilárdan  az  isteni  motívumhoz,  amely  e 
tekintetben  minden  emberi  fölött  uralkodik :  azt  mint 
gerincztelen  és  tudománytalan  férfit,  épen  olyan  hatá- 
rozottsággal kell  a  mi  részünkről  is  visszautasítani.  A 
normális  és  abnormis  elv  két  abszolút  kiindulási 
pont,  amelyek  nem  tűrnek  összehasonlítást.  Párhuzamos 
vonalak  nem  ismernek  keresztezési  pontot.  Vagy 
egyiket  vagy  a  másikat  kell  választanunk,  de  amit 
választunk,  amik  vagyunk,  azzá,  mint  tudományos 
emberek,  egész  lélekkel  kell  lennünk ;  de  nemcsak  egy 
fakultásban,  hanem  minden  fakultásban.  Egész  világ-  és 
életnézetünkben ;  az  egész  világ  képének  emberi  tu- 
datunk tükréből  való  teljes  visszasugárzásában. 

Időrendet  tekintve,  mi  abnormisták,  majdnem 
ellenmondás  nélkül  vittük  a  szót  századokon  keresztül, 
anélkül,  hogy  ellenfeleink  elvi  alapon  tudtak  volna 
velünk  szemben  fellépni.  Az  ókori  pogány  világnézet 
halálával  és  a  keresztyén  világnézet  fellépésével  gyor- 
san megszilárdult  az  a  felfogás,  hogy  minden  dolog 
Isten  teremtő  ereje  által  jött  létre,  hogy  az  élő  lények 
fajai  külön-külön  teremtésnek  köszönhetik  létöket  és 
hogy  ezen  fajok  között  az  ember,  mint  Isten  képének 
hordozója,  eredeti  igazságosságban  teremtetett,  hogy  a 
fellépő  bűn  a  teremtett  világ  ezen  eredeti  harmóniáját 
megtörte  és  hogy  ennek  az  abnormis  életnek  helyre- 
állítására, t.  i.  az  ujjáteremtésre,  most  az  újjászületés- 
ben Krisztusban  és  a  Szentírásban  abnormis  esz- 
közök lépnek  előtérbe.  Természetes,  hogy  minden 
században    voltak    emberek,    gúnyolódok,  néha    nagy 

számmal  is,  akik  csak  nevetni  tudtak  e  tények  fölött, 
közönyösek,  akik  nem  sokat  búsultak  miattuk.  Azt  a 
néhány  embert  azonban,  akik  ez  ellen  az  általános  fel- 
fogás ellen  tudományosan  már  hatszáz  évvel  ezelőtt 
harczoltak,  még  az  ujjainkon  is  megszámlálhattuk  volna. 
Kétségtelen,  hogy  a  renaissance  megindított  egy  hitet- 
len áramlatot,  amely  egészen  a  Vatikánig  nyomult  előre 
és  a  humanizmus  a  görög-római  ideálok  iránt  nagy 
lelkesedést  ébresztett;  de  ha  el  is  kell  ismerni  azt,  hogy 
a  normalisták  elvi  állásfoglalása  a  középkor  után  kez- 
dődik, mégis  tény  marad  az  is,  hogy  a  nyelvészek, 
jogászok,  orvosok,  fizikusok,  még  századokkal  az  után 
is  az  ősi  meggyőződés  alapjait  érintetlenül  hagyták. 

Csak  a  múlt  században  húzódott  át  ez  az  ellen- 
tét a  külső  határokról  a  középpontba  és  fellépett  az 
újabb  filozófia,  hogy  a  ker.  életfelfogás  alapjait  tartha- 
tatlannak nyilvánítsa.  És  csak  így  jutottak  el  a  norma- 
listák elvi  ellentétességüknek  először  a  sejtelméhez, 
majd  később  annak  tudatára  is.  Minden  elképzelhető 
pozíció,  amelyet  az  emberek  ennél  a  szembenállásnál 
fogva  az  eddigi  általános  meggyőződéssel  szemben  el- 
foglalhattak, lassankint  egy-egy  saját  külön  filozófiai 
rendszer  képében  fejlődött  ki ;  olyan  rendszerekbe, 
amelyek  akármennyire  különböztek  is  egymástól,  az 
abnormisnak  tagadásában  mégis  tökéletesen  meg- 
egyeztek. És  mikor  ezek  a  bölcseleti  rendszerek  a 
hangadó  körök  meggyőződésében  uralomra  jutottak, 
rögtön  minden  egyes  tudomány  arra  törekedett,  hogy 
jogi,  orvosi,  természettudományi  és  történelmi  terüle- 
ten a  minden  dolgok  végtelen  normális  folyásának 
hipotézisét  tegyék  meg  minden  vizsgálódás  kiinduló- 
pontjául. A  közvélemény  ekkor  egy  pillanatra  fölriadt; 
de  miután  a    tömegnek    semmi    személyes    hite    nem 

volt,  ez  az  első  borzongás  csak  rövid  ideig  tartott  és 
a  normalisták  életfelfogása  e  negyedszázad  alatt  a  szó 
szoros  értelmében  véve  meghódította  a  hangadó  vilá- 
got. Csak  az,  aki  személyes  hiténél  fogva  volt  az  abnor- 
mis  felfogás  hive,  tagadta  meg  azt,  hogy  a  modern 
gondolkodás  e  kórusával  együtt  zengjen,  sőt  talán  egy 
pillanatra  hajlandóságot  érzett  arra  is,  hogy  a  miszticiz- 
mus szent  ligeteibe  menekülvén,  átkot  mondjon  min- 
den tudományra;  Mert  igaz  ugyan,  hogy  a  theologia 
részéről  egy  pillanatra  tényleg  történt  valami  apologe- 
tikus védelmi  kisérlet,  de  ez  csak  olyan  volt,  mint  azé 
az  építészé,  aki  azzal  pepecsel,  hogy  a  félrecsúszott 
oszlopot  megint  a  mérö-ón  irányába  helyezze,  arról 
azonban  sejtelme  sincs,  hogy  maguk  az  alapok  van- 
nak az  épületnél  megrendülve.  Innen  van  az,  hogy, 
különösen  éppen  Németországban,  a  legkiválóbb  theo- 
logusok  balgán  azt  hitték,  hogy  nem  tehetnek  jobbat, 
mint  hogy  ha  e  filozófiai  rendszerek  közül  egyet,  mint 
védőfalat  használnak  fel  arra,  hogy  a  keresztyénség 
arra  támaszkodhassék.  Ebből  keletkezett  legelőször  a 
filozófia  és  a  theologia  összevegyítése  az  úgynevezett 
közvetítő  theologusoknál,  amíg  aztán  ebben  a  keve- 
rékben a  theologiai  alkatrész  mindig  szegényebb,  a 
filozófiai  ellenben  mindig  gazdagabb  lett,  úgy,  hogy 
végre  a  modern  theologia  ütötte  fel  fejét,  amely  dicső- 
séget keresett  abban,  hogy  úgy  Krisztusban  mint  a 
Szentírásban  az  abnormist  saját  kezeivel  irtsa  ki, 
annyira,  hogy  a  názáreti  Rabbi  még  csak  bűntelen  em- 
bernek sem  maradt  meg,  a  Szentírás  pedig  nagyobbrészt 
pszeudepigrafus  mindenféle  módon  meghamisított  mi- 
thoszok,  mondák  ravasz  kitalálásokkal  telített  írás- 
gyüjtemcnyévé  lett.  Amit  a  zsoltáríró  énekelt :  „Jelein- 
ket nem  látjuk  többé,  a  maguk  jeleit  tették  ők  jelekké," 


168 


általuk  végül  beteljesedett.  Egészen  addig  mentek, 
hogy  Krisztusban  és  a  Szentirásban  az  abnormisnak 
minden  jelét  ki  kellett  törülni  s  a  normális  folyamat 
jelének,  mint  az  igazság  egyedüli  ismertetőjének  hódol- 
tak. Oly  eredmény  ez,  amelynél  újra  ismétlem  azt, 
amit  az  előbb  mondottam :  hogy  t.  i.  ebben  a  folyamat- 
ban nincs  semmi,  ami  bennünket  csodálkozásra  indít- 
hatna. Aki  szubjektive  a  saját  értelmét  s  objektive  a  vilá- 
got normálisnak  tekinti,  annak  így  kell  beszélni;  az  nem 
juthat  más  konklúzióra,  tudományosságában  nem  lenne 
őszinte,  ha  azt  másképp  állítaná  elénk.  Egyébként  pe- 
dig az,  aki  így  gondolkozik,  és  meg  van  hozzá  a  bá- 
torsága is  arra,  hogy  a  keresztyén  egyháztól  annak 
minden  formájában  önként  elszakadjon,  annak,  nem 
számítva  Istennel  szemben  tartozó  felelősségét,  maga- 
viselete erkölcsi  szempontból  kifogás  alá  nem  eshetik. 
De  ha  az  éles  és  kikerülhetetlen  konfliktus  igy 
áll  és  nem  másként,  akkor  lássuk  meg,  hogy  a  kálvi- 
nizmus ebben  a  feszültségben  és  küzdelemben  hogyan 
mutat  fel  egy  oly  legyőzhetetlen  álláspontot,  amely 
ebből  a  konfliktusból  született.  Hogy  ezt  elérje,  czélta- 
lan  apologetikára  nem  fecsérli  az  erejét.  A  harczot  nem 
vonja  el  egy  külső  erődítmény  körül  kifejtendő  küzde- 
lemre, hanem  rögtön  visszamegy  az  emberi  öntudatra, 
amelyből,  mint  saját  öntudatából,  kell  a  tudomány  em- 
berének kiindulnia.  Ez  az  öntudat,  éppen  a  dolgok 
abnormis  jellegének  következtében,  nem  mindenkiben 
egyforma.  Ha  lelkünk  normális  állapota  nem  lenne  meg- 
zavarva, minden  öntudatnak  ugyanarra  a  hangra  kellene 
megrezdülni;  de  a  valóságban  ez  nem  igy  van.  Az 
egyikben  hatalmasan  és  erőteljesen  beszél  a  bűntudat,  a 
másikban  vagy  nagyon  lanyhán,  vagy  egyáltalában  nem. 
Egyikben    határozottan  és  tisztán  szólal   meg  a  hitbeli 


169 


bizonyosság,  mint  az  újjászületés  gyümölcse,  a  másikban 
ennek  még  a  sejtelme  is  hiányzik.  És  igy  tovább;  az 
egyikben  hangosan  és  határozottan  csendül  meg  a 
testimomiini  Spiritiis  Sancti,  mig  a  másik  kijelenti, 
hogy  ebből  semmit  sem  érez.  Ez  a  három  lelki  moz- 
zanat a  bűntudat,  a  hitbeli  bizonyosság  és  a  Szent- 
léleknek bizonyságtétele  azonban  a  kálvinista  sze- 
rint és  a  kálvinista  számára  öntudatával  együtt  ada- 
tott. Tudatának  közvetlen  tartalmát  ezek  alkotják.  E 
három  nélkül  nincs  öntudata.  Ezt  gúnyolja  most  a  nor- 
málista  és  a  saját  tudatát  erőszakolva  reánk,  azt  köve- 
teli, hogy  a  mi  tudatunk  is  olyan  legyen,  mint  az  övé. 
És  ez  az  ö  álláspontján  másként  nem  is  lehetséges. 
Mert  mihelyt  elismeri  azt,  hogy  a  mi  tudatunk  és  az 
övé  különbözhetnek  egymástól,  ezzel  elismerte  azt  is, 
hogy  a  normális  lelki  állapotban  szaladás  állott  be.  Ezzel 
szemben  azonban  mi  a  mi  tudatunkat  nem  erőszakoljuk 
rájuk.  Mert  igaz  ugyan,  hogy  Kálvin  fentartja  azt, 
hogy  a  vallásnak  egy  kis  csirája  minden  szívben  ott 
rejtőzködik  és  hogy  a  sensiis  divinitatis,  akár  elismer- 
jük azt,  akár  nem,  nehéz  pillanatokban  minden  lelket 
megremegtet :  egyébként  azonban  éppen  az  ő  tétele  az, 
hogy  az  emberi  tudat,  abban  aki  hisz  és  abban,  aki 
nem  hisz,  összhangban  nem  állhat,  hanem  kell,  hogy 
különbözzék  egymástól.  Aki  újjá  nem  született,  az  nem 
képes  a  bűnről  lényegi  ismeretet  szerezni  és  aki  nem 
tért  meg,  az  a  hit  bizonyosságával  nem  birhat.  Akinél 
a  testimonium  Spiritus  Sancti  hiányzik,  nem  képes  a 
Szentírásban  hinni  és  mindez  Krisztus  amaz  éles  ki- 
jelentése szerint  történik,  hogy:  „Ha  valaki  nem  szü- 
letik víztől  és  Szentlélektől,  nem  mehet  be  az  Isten 
országába;"  vagy  az  apostolnak  ama  másik  kijelentése 
szerint,  hogy  „érzéki  ember  pedig  nem  foghatja  meg  az 

Isten  dolgait."  Kálvin  azonban  azért  ezzel  nein  mente- 
getni akarja  amazokat.  Mert  eljön  az  idő,  mikor  saját 
lelkiismeretükben  győződnek  meg  arról,  hogy  nincs 
igazuk.  De  a  tényleges  állapotnak  megfelelőleg  mégis 
kétféle  emberi  tudattal  van  dolgunk ;  az  egyik  az  újjá- 
születetté, a  másik  az  újjá  nem  születetté.  Ez  a  kettő  nem 
ugyanaz.  Mert  az  egyikben  az  van  meg,  ami  a  másikban 
nincs.  Az  egyik  nem  ismer  szakadást  s  ezért  szilárdan 
ragaszkodik  a  normálishoz,  a  másik  átélte  a  szakadást 
s  az  átalakulást  és  ezért  az  abnormisnak  teljes  elisme- 
rése az  ő  tudatában  határozottan  megvan.  Már  most,  ha 
ember  tudata  az  a  primum-verum,  amelyből  a  tudo- 
mány minden  embere  szükségképen  kiindul  és  ki  kell 
indulnia,  akkor  ebből  az  következik,  hogy  a  kettő  kö- 
zött összhang  nem  lehetséges,  hogy  minden  erre  irányuló 
törekvés  előre  is  eredménytelenségre  fog  vezetni  és 
hogy  egyik  sem  tehet  mást  s  ha  becsületes  emberek, 
nem  is  szabad,  hogy  mást  tegyenek,  mint  azt,  hogy 
a  mindenségről  mindegyik  olyan  tudományt  épít  fel 
magának,  amely  ahhoz  az  alaphoz  illik,  mely  a  saját 
öntudatában  rendíthetetlen  szilárdsággal  él. 

Azt  hiszem  megértik  önök  is  rögtön,  hogy  ennek 
az  annyira  bonyolult  és  egyébként  könnyen  zavart 
okozó  problémának  mily  radikális  és  mily  alapos  kál- 
vinista megoldása  ez.  Nem  becsüli  le  ez  a  felfogás  a 
tudományt,  még  csak  félre  sem  tolja,  sőt  az  egész 
mindenséget  és  e  mindenség  minden  részletét  számára 
őrzi  és  tartja  fenn.  Azt  a  követelményt  védelmezi,  hogy 
tudományunk  egy  egészet  alkosson.  A  normálisták  és 
az  abnormisták  tudománya  között  levő  különbség 
pedig  nem  a  kutatás  néhány  szétágazó  eredményére 
van  alapozva,  hanem  arra  a  tagadhatatlan  különbségre, 
hogy  az  egyiknek  öntudata  a  másiktól  különbözik.  Amit 

ill  tehát  védeni  kell,  az  csak  a  szabad  tudományosság, 
az  ö  zsarnok  iker  testvérével  szemben.  A  normalista 
ugyanis  egész  az  öntudatunkig  hatolva  akar  rajtunk  erő- 
szakot tenni.  Azt  követeli,  hogy  a  mi  tudatunknak  az 
övéhez  hasonlónak  kell  lenni  és  ha  a  mienkben  valami 
más,  vagy  több  van,  mint  az  övében,  az  szerinte  nem 
egyéb,  mint  önámítás.  Más  szavakkal :  éppen  azt,  ami 
tudatunkban  számunkra  a  legmagasabbrendü  és  leg- 
szentebb és  amiért  soha  meg  nem  szűnő  hála  árad 
lelkünkből  Istenhez,  ami  számunkra  drágább  és  bizto- 
sabb, mint  életünk,  azt  akarja  a  normálista  tőlünk  el- 
rabolni és  a  saját  lelkünkben  levő  hazugságnak  bélye- 
gezni. És  ez  ellen  királyi  fenséggel  támad  a  hittudat 
és  a  megbotránkozás  a  saját  szívünkben  föl.  Nyomja- 
nak el  a  világban  bár  és  szorongassanak  bennünket,  a 
legkevésbbé  fogjuk  eltűrni  azt,  hogy  szívünk  szenté- 
lyében mások  írják  elő  számunkra  a  törvényeket.  A 
normalista  ama  szabadságát,  hogy  a  saját  tudata  prae- 
misszáiból  egy  zárt  tudományt  építsen  föl,  mi  nem  fog- 
juk érinteni,  de  jogunkat  és  szabadságunkat  arra,  hogy 
ugyanígy  tegyünk,  ha  kell,  minden  áron  meg  fogjuk 
védelmezni. 

A  szerepek,  és  ezt  jól  jegyezzük  meg,  most  föl- 
cserélődtek Még  csak  nem  is  régen  az  abnormizmus 
főbb  tételei  érvényesek  voltak  majdnem  minden  egye- 
temen és  minden  tudományra.  És  annak  a  néhány 
normalistának,  aki  ezzel  elvből  már  akkor  szembeszállt, 
keményen  kellett  küzdeni  azért,  hogy  oly  helyet  talál- 
jon, ahol  lábát  megvethesse.  Először  üldözték  őket, 
majd  teljesen  földönfutóvá  tették,  azután  legfeljebb  tűr- 
ték. Most  azonban  már  ők  az  urak  minden  terüle- 
ten ;  minden  befolyással  ők  rendelkeznek,  a  tanári 
székek  kilcnczven  százalékát  ők  foglalják  el  és  most  a 

ludomány  hivatalos  palotájából  kiszorított  abnormis- 
tának  kell  keresni  a  helyet,  ahol  fejét  lehajtsa.  Régeb- 
ben mi  mutattunk  ajtót  nekik  és  most  a  szabadságnak 
e  megsértése  azzal  bosszulja  meg  magát,  hogy  ők  meg 
bennünket  az  utczára  tesznek  ki.  Most  tehát  az  a  kér- 
dés, hogy  az  a  bátorság,  kitartás,  lelki  erő,  amely  őket 
küzdelmükben  végül  győzelemre  segítette,  még  nagyobb 
mértékben  meg  lesz-e  található  a  tudományos  keresz- 
tyéneknél is?  Adja  Isten !  Mert  nem  lehet,  sőt  mi  több, 
még  gondolnunk  sem  szabad  arra,  hogy  azoktól,  akik 
más  öntudat  alapján  élnek,  a  gondolat-,  a  szólás-  és 
a  sajtószabadságot  elvegyük.  Már  most  az,  hogy  ők  az 
ő  álláspontjukból  kifolyólag  mindent,  ami  nekünk  szent, 
lerombolnak,  elkerülhetetlen.  De  éppen  ennek  kell  an- 
nak a  hegyes  ösztökének  lenni,  amely  arra  sarkal  ben- 
nünket, hogy  a  mi  részünkről  nem  gyáva  panaszko- 
dásban,  sem  misztikus  érzelgésben,  vagy  gyakorlati 
mindenttevésben  keressünk  tudományszomjunknak  ki- 
elégülést, hanem  abban,  hogy  mi  magunk  is  elvi  ala- 
pon mindent  átgondoljunk  és  műveljük  a  tudományt 
oly  mértékben,  hogy  még  a  nyomda  is  a  mi  tanulmá- 
nyaink súlya  alatt  nyögjön.  Mert  még  most  is  csak  arra 
gondolni  folyton:  „Csak  ha  a  theologiát  megmenthet- 
jük, akkor  a  profán  tudományokat  szívesen  oda  dobjuk 
ellenfeleinknek  áldozatul!"  —  ez  strucc-politika.  Imád- 
kozó kamrácskánkba  menekülni  akkor,  amikor  a  ház 
összes  többi  része  lángokban  áll,  bolond  dolog.  Már 
Kálvin  is  másként  és  jobban  látta  ezt,  amikor  egy 
Philosophia  Christiana  után  vágyakozott ;  mert  nincs 
egy  fakultás  sem  s  bármely  fakultásban  egyetlenegy 
tudományág  sem,  amely,  ha  bármilyen  távol  áll  is  tő- 
lünk, alapelveinkkel  össze  ne  függene  és  így  ne  lenne 
szükség  arra,    hogy    alapelveink  azt    is    áthassák.    És 

époly  kevéssé  szabad  orvoslást  keresni  abban  a  látván- 
nem-látásban  sem,  amelyben  annyi  keresztyén  biztos 
védőpajzsot  vél  találhatni.  Mert  mindazt,  amit  egyszer  a 
csillagászok  es  geológusok,  a  fizikusok  és  chemikusok, 
a  zoológusok  és  bakteriologusok,  vagy  történetírók  és 
archeológusok  napvilágra  hoznak,  elszakítva  attól  a 
hipotézistől,  amelyet  mögéjük  csempésztek  és  a  kon- 
klúzióktól, amelyet  belőlük  levontak,  nekünk  mint  ténye- 
ket ellenőrizni,  ellenőrzés  után  megállapítani  és  teljes 
egészében  tudományos  rendszerünkbe  felvenni  köte- 
lességünk. 

De  éppen  azért,  hogy  ezt  lehetővé  tegyük,  az 
egyetemi  életben  is  radikális  változásnak  kell  végbe- 
menni. Eddig  az  egyetemi  élet  föltételezte  azt,  hogy 
a  tudomány  egy  és  azonos  emberi  tudatból  származik 
és  hogy  csak  a  tudás  és  az  arra  való  alkalmasság  ha- 
tározta meg  valakinek  igényét  valamelyik  tanári  székre. 
Olyan  kétféle  egyetemre,  amelyek  közül  mindegyik 
fajta  saját  tudományos  alapelvvel  áll  a  másikkal  szem- 
ben, sokáig  nem  gondoltak  az  emberek.  Amióta  azon- 
ban a  világraszóló  konfliktus  a  normalisták  és  abnor- 
misták  között  elvi  téren  is  kitört,  mindenütt  szüksé- 
gét kezdték  érezni  az  egyetemi  élet  megoszlásának 
aszerint,  amint  az  emberek  egyik  vagy  másik  alapelv- 
ből kiindulva,  külön  tudományt  akartak  építeni  maguk- 
nak. Ezt  jelentette  Hallgatag  Vilmos  heroikus  gondo- 
lata   is,  amikor   Leuvennel  szembe    Leident    helyezte.^'' 

*  Hogy  a  saját  életfelfogásunk  megtestesítőjéül  egyetemet 
állítsunk  egyetemmel  szembe,  azt  a  reformátusok  már  a  XVI.  szá- 
zadban is  belevítték  a  gyakorlatba ;  ezt  már  Hallez  Albert  is  észre- 
vette (Studien  en  Bydragen  van  Moll  en  De  Hoop  Scheffer  111.  p. 
153.),  amikor  így  szól:'  „Ma,  amikor  a  hitvallásbeli  különbségek 
kissé  elhalványultak,  a  főiskolákat  és  theol.  fakultásokat,  amelye- 
ken a  theologusük  kcpeztctésüket  keresik,  már  nem  választják  meg 

Csak  mostanában  léptek  fel  aztán  a  hitetlen  norma- 
listák  azáltal,  hog}/,  most  csak  Európáról  szólva,  fel- 
állították a  brüsszeli  szabad  egyetemet  (Université  Libre). 
Már  korábban  megvolt  ugyanebben  a  Belgiumban  régi 
tradíciók  alapján  a  leuveni  róm.  kath.  egyetem,  szem- 
ben a  semleges  egyetemekkel  Gentben  és  Luikben. 
Svájczban,  Freiburgban  is  megszületett  egy  oly  egyetem, 
mely,  mint  a  róm.  kath.  alapelvek  megtestesítője,  már 
nevet  is  szerzett  magának.  Angliában,  Dublinban  ugyan- 
ezt a  rendszert  kövelik.  Francziaországban  a  róm.  kath. 
fakultások  szemben  állnak  az  államiakkal  és  Hollandia 
is  felállította  Amsterdamban  a  szabad-egyetemet  (Vríje 
Universiteit),  a  tudományoknak  kálvinista  elvek  alapján 
álló  müvelése  számára.  Ha  már  most  a  kálvinizmus 
követelményei  szerint  úgy  az  egyház,  mint  a  felsöség,  nem 
azt  mondom,  hogy  szelíd  kezét,  hanem  magas  tekin- 
télyét az  egyetemi  élet  területéről  visszavonja  és  pedig 


olyan  pontosan  aszerint,  hogy  milyen  hitvalláshoz  tartoznak,  mint 
régebben.  Ma  már  csak  a  nagy,  kiváló  szellemű  tanárok,  vagy  néha 
egyenesen  a  nagy  közlekedési  fővonalak  közelében,  vagy  mentén 
való  fekvés  okozzák  azt,  hogy  egy  főiskolát  sűrűbben  látogat  az 
ifjúság.  Az  az  egyetem,  amely  a  főbb  utvonalakból  kiesik,  már  ez. 
által  is  kevésbbé  általános,  inkább  helyi  jelentőséggel  bír.  Korábban 
ez  nem  így  volt.  Századunk  kezdetén  sem,  még  kevésbbé  a  refor- 
máció korában,  amikor  hitvallás  állt  hitvallással  szemben  ;  cs  mivel 
az  ezek  között  levő  különbségre  az  emberek  akkor  nem  kis  súlyt 
helyeztek,  egy  egész  sereg  apró  egyetem  (Altorf,  Marburg,  Witten- 
berg, Helmstadt,  Rinteln,  Duisburg,  az  Odera-menti  Frankfurt,  Hcr- 
born  stb.)  amiatt  az  irány  miatt  virágzott,  amelyet  képviselt.  Az 
emberek  azokat  a  főiskolákat  keresték,  amelyek  annak  a  hitvallás- 
nak szolgálatában  állottak,  melyhez  az  ember  maga  is  tartozott 
Ahol  t.  i.  vagy  a  tiszta  lutheri,  vagy  a  tiszta  református  tanokat 
tanították.  És  ahol  valamely  egyetemnek  konfesszionális  jellemében 
változás  állott  elő,  az,  addigi  hallgatói  számára,  vonzó  erejét  egy- 
szerre elvesztette." 

azért,  hogy  az  egyetemet  a  saját  gyökerei  segítségével 
juttassa  virágzásra,  akiíor  ez  a  megkezdődött  megoszlás 
önmagától  és  zavartalanul  folyik  tovább  és  ezen  a  te- 
rületen is  ki  fog  tűnni,  hogy  mindannak  a  számára, 
ami  alapjában  véve  antithctikus,  a  békés  elkülönijlésben 
rejlik  a  virágzás,  tiszteletre  méltó  pozició  és  a  teljes 
megértés  biztosítéka. 

Róma  császárai  a  világállam  hamis  ideálját  ker- 
gették és  egységes  világbirodalmuknak  az  önálló  né- 
pek sokaságára  való  feloszlása  Európát  magasabb  fej- 
lődésre emelte.  Ezután  Európa  az  egységes  világegyház 
varázsa  alá  került,  mig  aztán  a  reformáció  ezt  az  illúziót 
is  széttépte  és  azóta  a  keresztyén  élet  sehol  sem  jutott  na- 
gyobb virágzásra,  mint  éppen  Amerika  államaiban,  ahol 
a  sokféleség  lehetővé  tette  azt,  hogy  minden  elv  a 
maga  élete  és  törvényei  szerint  testet  öltsön.  Csak  az 
egyféle  tudomány  gondolatában  tartja  még  magát  az 
egyformaság  régi  átka.  De  erről  is  megjósolhatjuk, 
hogy  mesterséges  egységének  napjai  már  meg  vannak 
számlálva  és  végül  itt  is,  úgy  a  római,  mint  a  kálvi- 
nista és  evolucionista  felfogás  létre  fogja  hozni  a 
maga  saját  tudományos  életét  és  virágzásra  juttatja  azt 
az  egyetemek  sokféleségében. 

Mindenféle  tudományban  rendszernek,  minden 
tanításban  összefüggésnek,  minden  nevelésben  egység- 
nek kell  lenni.  Csak  az  a  szabad,  amely  szigorúan  a 
saját  elvei  által  megkötve,  minden  természetellenes 
köteléket  lerázhat  magáról.  És  így  fog,  hála  legyen 
annak,  hogy  .a  kálvinizmus  erre  az  utat  megmutatta,  a 
tudomány  szabadsága  is  végül  abban  diadalmaskodni, 
hogy  minden  elv  hatalmat  nyer  arra,  hogy  a  saját  éle- 
téből saját  tudományt  virágoztasson  ki ;  de  abban  is, 
hogy  egy  tudomány  sem  emelheti  fel  többé   becsület- 

tel  a  fejét  anélkül,  hogy  mindenki  szemeláttára  fel  ne 
nyissa  a  maga  sisakrostélyát  és  pajzsán  aranybetükkel 
ne  ragyogtassa  azt  az  elvet,  amelyből  az  erejét  meríti 
s  amelyért  él. 


ÖTÖDIK  FELOLVASÁS. 

A  kálvinizmus  és  a  művészetek. 

Ebben  az  ötödik  és  utolsóelőtti  felolvasásomban 
a  krílvinizmusról  és  a  művészetekről  fogok  szólani. 

Nem  az  uralkodó  divat  kényszerít  engem  erre. 
Az  a  rajongó  müvészetimádás,  amely  napjainkban  el 
van  terjedve,  nem  egyeznék  össze  azzal  a  magas  és 
komoly  életfelfogással,  amely  a  kálvinizmust  állandóan 
jellemezte  s  amelyet  nem  ecsettel  vagy  vésővel  a  mű- 
teremben, hanem  karddal  a  csatamezőn,  a  vérpadon 
pedig  a  legdrágább  vérrel  pecsételt  meg.  Ezen  felül 
nem  szabad,  hogy  az  a  művészetszeretet,  amely  nap- 
jainkban olyan  széles  kiterjedést  vesz,  elvakítsa  önö- 
ket. Ezt  önöknek  józan  észszel  és  bírálói  szemmel  kell 
megvizsgálniok.  Itt  ugyanis  azzal  a  minden  tekintet- 
ben megmagyarázható  tüneménynyel  van  dolgunk,  hogy 
a  művészi  finom  ízlés,  amely  hosszú  ideig  egyes  elő- 
jogokkal biró  köröknek  privilégiuma  volt,  most  a 
polgári  társadalom  széles  köreiben  is  gyökeret  igyek- 
szik verni,  sőt  alkalomadtán  már  azt  a  hajlamát  is 
elárulja,  hogy  a  legalacsonyabb  néprétegek  közé  is  alá- 
szálljon. Nem  egyéb  ez,  mint  —  ha  ügy  tetszik  — 
demokratizálódása  annak  az  életmegnyilvánulásnak, 
amely  eddig  még  sohasem  lépett  fel  másként,  mint 
arisztokratikus  allűrökkel.  És  bár   a   valóban    született 

12 


178 


művész  panaszkodik  is  afelől,  hogy  a  zongorajáték  a 
nagy  tömeg  számára  pusztán  csengő-bongó  muzsika  s 
a  festés  is  alig  több  a  mázolásnál,  mindamellett  az  a 
túláradó  érzés,  hogy  a  művészet  előjogaiban  nekünk 
is  részünk  van,  annyira  lebilincselő,  hogy  az  emberek 
inkább  belenyugosznak  a  valódi  művész  gúnyos  mo- 
solyába, semhogy  a  művészetnek  a  nevelésben  való 
alkalmazásáról  lemondjanak.  Ha  az  ember  művészettel 
foglalkozik,  ez  ma  már  mintegy  ismertető  jele  a  ma- 
gasabb műveltségnek.  S  mindebben  az  a  vágy  nyer 
kifejezést,  hogy  fülünk  és  szemünk  által  gyönyörköd- 
jünk, kiváltképpen  a  zene  és  a  szinpad  utján.  És  bár 
nem  lehet  tagadni,  hogy  emez  érzéki  élvezetek  után, 
széles  körökben,  kevésbbé  nemes,  sőt  egyenesen  bű- 
nös módon  törekesznek,  ép'  oly  bizonyos  az  is,  hogy 
a  művészet  iránt  való  eme  szeretet  sok  esetben  neme- 
sebb élvezetekre  irányítja  a  lelket  és  csökkenti  az 
alantasabb  érzékiségre  irányuló  vágyakat.  Különösen 
nagy  városainkban  az  egyes  vállalatok  impresarioja 
most  olyan  helyzetben  van,  hogy  gazdag  műsort  szol- 
gáltathat s  az  egyes  népek  között  levő  kényelmes 
összeköttetés,  az  énekesek  és  színészek  között  található 
virtuózoknak  olyan  nemzetközi  jelleget  ad,  hogy  a 
legjobb  művészeti  produkciók,  csaknem  ingyen,  tíz- 
szerte terjedelmesebb  kör  elé  vihetők.  S  hogy  méltá- 
nyosak legyünk,  éhez  még  hozzá  kell  tennünk  azt  is, 
hogy  az  emberi  szív,  amelyet  a  materializmus  és  ra- 
cionalizmus vérszegénységgel  fenyeget,  ez  ellen  az  el- 
sorvadás ellen  a  művészet  iránt  való  szeretetben  és  a 
művészi  érzékben  keresi  az  ellenmérget.  A  pénz,  a 
száraz  gondolkodás  uralma,  az  érzések  életét  a  fagy- 
pontra szorítja  alá  s  ez  ellen  reagál  a  szív  misztikus 
világa  a  művészet  bódulatával,  ha  egyszer  azt  a  vallás 

birtokába  nem  vehette.  Én  tehát,  bár  nem  feledem  el, 
hogy  az  igazi  művész-zseni  inkább  az  elkijlönültség 
magaslatait  keresi,  mint  valamely  széles  kör  sekélyes 
talaját  és  a  mi  valódi  műélvezetekben  oly  szegény 
évszázadunk  ezért  sütkérezik  inkább  a  múlt  művésze- 
tének dicsfényében,  semhogy  maga  lepjen  meg  min- 
ket valami  új  műalkotással,  sőt  azt  is  megengedem, 
hogy  a  profanum  vulgus  művészetimádása,  a  maga 
Ízléstelensége  folytán,  sok  kárt  okozott  a  művészetben, 
de  azért  ez  a  művészet  és  művészi  produkció  után 
való  tájékozatlan  rajongás,  az  én  véleményem  szerint, 
mégis  magasan  felette  áll  a  telhetetlen  pénzhajhászás, 
a  száraz  önhittség  s  a  Bacchus,  Vénus  után  való  só- 
várgásnak.  Ebben  a  hideg.  Istent  nem  tisztelő,  gyakor- 
latias évszázadban  a  művészetnek  ez  az  imádása  tar- 
totta bennünk  életben  a  magasabb  hajlamokat,  ame- 
lyek egyébként  könnyen  kihaltak  volna  az  emberiség- 
ből, amint  a  múlt  század  közepe  táján  valóban  ki  is 
haltak.  Jegyezzék  meg  tehát  önök  jól,  hogy  én  a 
folyamatban  levő  művészeti  mozgalmat  nem  becsülöm 
kevésre,  de  jegyezzék  meg  egyúttal  azt  is,  hogy  ez  az 
én  szememben  közelről  sem  ér  fel  a  16-ik  század  val- 
lási mozgalmával  s  ezért  én  nem  is  gondolok  arra, 
hogy  e  művészeti  divat  kedvéért  a  kálvinizmust  kol- 
dulni küldjem.  Mikor  tehát  ahhoz  fogok,  hogy  a  kál- 
vinizmus jelentőségét  a  művészet  területén  kimutas- 
sam, távolról  sem  gondolok  a  művészeti  érzéknek,  a 
művészet  szeretetének  mai  népszerűsítésre,  de  tekin- 
tetemet a  szépre  irányítom  s  arra  a  művészetre,  amely 
egyike  Isten  leggazdagabb  ajándékainak,  amikkel  va- 
laha az  emberiséget  elhalmozta. 

Ezen  a  helyen  természetesen,  és  ezt  a  történelem- 
nek minden  ismerője  érzi,  egy  nagyon  mélyre  gyökc- 

rezett  előítéletre  bukkanok.  Kálvin,  mondják,  személyét 
tekintve    minden    művészi    érzéknek    híján'^  volt   és   a 
kálvinizmus,  amely  Hollandiában  a  képrombolást  elő- 
idézte, teljesen  képtelen  a  művészet  megértésére,  nem 
hogy   alkotni    tudna    valamit.    Azért,    mielőtt     tovább 
mennék,  hadd  szóljak  néhány  szót  erről  a  vak  előíté- 
letről.   Kétségtelen,    hogy    Luther    —    még    ha    azt  a 
mondását :  Wer  nicht  liebt  Wein,  Weiber  und  Gesang, 
nem  értékelem  is  túlságosan  sokra  —  művészi   tekin- 
tetben sokkal  magasabb  színvonalon  állott,  mint  Kál- 
vin.   De    mit   bizonyít    ez  ?    Azért,    hogy    Sokrates   a 
maga  pisze  orrával    mint  valami  szép  dologgal  dicse- 
kedett, mert  azon  át  olyan   kényelmesen    vehetett    lé- 
lekzetet  és  tényleg  minden  szép  érzéknek  híjával  volt, 
vájjon  el    akarja-é    vitatni    valaki    a    hellenizmustól    a 
maga  babérait  a  művészet  területén  ?  Jánosnak,  Pálnak, 
Péternek,    a    keresztyén    vallás    e    három    oszlopainak 
iratai  vájjon  elárulják-é  csak  egy  szóval   is  a  művészi 
élet  nagyrabecsülését  ?  Sőt,  tisztelettel  legyen  mondva, 
vájjon  az  evangéliumok  egyetlen  elbeszéléséből    is  ki 
lehet-é  mutatni  azt,    hogy    maga    Krisztus    fellépett  a 
művészet  érdekében,  vagy  vágyódott  a  művészet  után? 
S  ha  önöknek  ezekre  a  kérdésekre,    egyikre    a    másik 
után,  nemmel  kell  is  válaszolni,  vájjon  jogot  ád-é   ez 
valakinek   arra,    hogy    tagadásba    vegye,    miszerint    a 
keresztyénség  a  művészet  életére  igen  nagyfontosságú 
esemény  volt?  S  ha  nem,  hogyan    vádolhatják  a  kál- 
vinizmust a    művészet    részéről    vandalizmussal    azért, 
mert  Kálvinnak  —  személyét  tekintve  —  kevés  érzéke 
volt  a  művészet  iránt  és  keveset  foglalkozott  a  művé- 
szettel? De  ha  önök  a  gueiixök  képrombolására  térnek, 
nem  szabad  elfelednünk,  hogy  a  nyolcadik    évszázad- 
ban a  görög  világ    közepette    egy    Isaiiri   Lco   férfias 

komolysága  még  hevesebb  képrombolást  hozott  létre. 
Vájjon  mindebből  következik-é  azért  az,  hogy  a  bi- 
zantinizmus  anélkül  tűnt  a  múltba,  hogy  a  művészetre 
valaminő  hatást  gyakorolt  volna?  Vagy  akarnak  még 
más  ellenérvet  is  önök  ?  Nos,  hát  Mohamed  a  maga 
/CorcZ/zjában  még  sokkal  hevesebben  lépett  fel  minden 
kép,  minden  képhez  hasonló  dolog  ellen,  mint  Isauri 
Leo  a  8-ik  és  a  gueuxök  a  tizenhatodik  században.  S 
vájjon  ennek  következtében  tagadhatjuk-é  azt,  hogy  a 
granadai  Alhambra  és  a  sevillai  Alcazar  az  építő 
művészet  csodaszép  alkotásai  ? 

Nem ;  valóban  az  ilyen  balga  szóbeszéddel  sem- 
mit sem  érünk  el  itt.  Egyáltalában  nem  szabad  feledni, 
hogy  bár  a  művészi  érzék  általános  emberi  tünemény, 
mindamellett  ennek  az  érzéknek  kifejlődése  a  nép- 
typusnak,  az  éghajlatnak  és  a  lakóhelynek  megfelelő- 
leg  nagyon  egyenetlenül  van  elosztva  a  népek  között. 
Ki  keres  pl.  Izlandban  fejlett  művészetet  s  ki  nem  lé- 
lekzi  azt  be  —  ha  szabad  e  kifejezést  használnom  — 
Levante  természeti  gazdagságának  közepette  ?  Hát 
vájjon  csoda-e,  hogy  Európa  déli  része  jobban  kedve- 
zett a  művészi  érzéknek,  mint  az  északi  ?  S  ha  a  tör- 
ténelem arról  tesz  önök  előtt  bizonyságot,  hogy  a 
kálvinizmus  mindenek  előtt  az  északi  népeknél  talált 
befogadtatást,  hát  vájjon  érheti-é  valami  vád  a  kálvi- 
nizmust azért,  hogy  hidegebb  éghajlat  alatt  és  szegé- 
nyebb természeti  környezetben  élő  népek  körében  nem 
volt  képes  olyan  művészi  életet  ébreszteni,  mint  aminő 
a  déli  népeknél  látható  ?  Tényleg  a  kálvinizmust,  mi- 
vel az  Istennek  lélekben  és  igazságban  való  imádását 
többre  becsülte  a  sacerdotalisztikus  pompázásnál,  Róma 
részéről  az  a  vád  érte,  hogy  nincs  érzéke  a  művészet 
értékelése  iránt;   és  mivel  helytelenítette    azt,    hogy  a 

nő  szemérmét  a  festő  előtt  leleplezze,  vagy  a  hallét- 
ben női  tisztességét  eldobja  magától,  erkölcsi  komoly- 
sága által  összeütközésbe  került  a  sensualizmussal, 
amely  szerint  nincs  olyan  áldozat,  ami  a  művészet 
érdekében  túlságosan  nagy  volna.  Mindez  azonban 
nem  vonatkozik  magára  a  művészetre,  hanem  csupán 
arra  a  helyre,  amely  azt  a  mi  életünk  összeségében 
megilleti  és  azokra  a  határokra,  amelyekkel  annak 
területét  meg  kell  szabnunk.  Hogyha  tehát  önök  ma- 
gasabb szempontból  akarják  megítélni  a  kálvinizmus- 
nak a  művészettel  szemben  való  jelentőségét,  ne  hall- 
gassanak az  ilyen  felületes  megjegyzésekre,  hanem 
kövessenek  engem,  mikor  három  különböző  szempont- 
ból vizsgálat  alá  veszem:  1.  azt,  hogy  rniéú  nem  volt 
képes  a  kálvinizmus  saját  külön  művészi  stilust  fejlesz- 
teni ki  magának;  2.  azt,  hogy  mi  következik  a  kálvi- 
nizmus elvéből  a  művészet  lényegére  nézve ;  és  3.  azt, 
hogy  mit  tett  tényleg  a  kálvinizmus  a  művészet  fel- 
virágzásáért a  valóságban  ? 


Minden  rendben  volna,  ha  a  kálvinizmus  is  sa- 
ját külön  művészi  stilust  fejlesztett  volna  ki.  Amint 
dicsérve  emlegetik  az  athéni  Parthenont,  a  római 
Pantheont,  a  bizánci  Hagia-Sophiat,  a  kölni  dómot  s 
a  vatikáni  Szent-Péter-templomot,  úgy  a  kálvinizmus- 
nak is  valami  nagyhatású  építményt  kellett  volna  fel- 
mutatni, amelyben  életeszményének  teljes  egésze 
művészileg  testet  öltött  volna ;  hogy  ezt  nem  tette,  az 
elegendő  bizonyságul  szolgál  művészeti  szegénységére 
nézve.  Az  emberek  abban  a  tévhitben  élnek,  hogy 
szeretett  volna  ugyan  a  kálvinizmus  is  ilyen  művészeti 
gazdagságot    teremteni,    de    nem    volt    képes.    Száraz 

mogorvasága  útjában  állott  az  ilyen  nemes  fejlődés- 
nek. És  ha  a  humanista  a  régi  Görögország  klasszi- 
kus művészetét,  a  görög  egyház  a  bizáncit  és  Róma 
a  maga  gót  stílusát  dicséri,  akkor  azt  gondolják  az 
emberek,  hogy  a  kálvinizmus  ezzel  szemben  zavartan 
és  üres  kézzel  áll  s  magát  azzal  vádolja,  hogy  az 
emberi  élet  teljességét  megrövidítette.  Ezzel  a  teljesen 
méltatlan  váddal  szembe  én  azt  az  állítást  helyezem, 
hogy  a  kálvinizmusnak  épen  a  maga  magasabbrendü 
alapelve  folytán  nem  volt  szabad  ilyen  saját  külön 
művészi  stílust  kifejlesztenie.  S  e  helyen  az  építőmű- 
vészetet kell  előtérbe  állítanom,  mivel  a  klasszikus  mű- 
vészetben ép'  úgy,  mint  az  úgynevezett  keresztyénben 
tulajdonképen  az  építő-művészet  folytán  jött  napfényre 
az  abszolút  és  mindent  felölelő  művészi  munka  és 
minden  más  művészet  a  szentély  és  templom,  vala- 
mint a  mosé  és  a  pagoda  körül  forgott.  Alig  lehet 
oly  művészi  stílust  megnevezni,  amely  ne  az  Isten  tisz- 
teletéből, mint  középpontból  indult  volna  ki  és  ne  az 
istentisztelet  számára  való  építkezési  pompában  ipar- 
kodott volna  tökélyre  jutni.  Egy,  magában  véve  egyéb- 
ként nemes  ösztön  hatott  itt  közre.  A  művészet  a 
vallásnak  köszönhette  leggazdagabb  motívumait.  A 
vallási  buzgóságban  találta  meg  azt  az  aranybányát, 
amely  pénzügyileg  legmerészebb  terveit  is  lehetővé 
tette.  A  szent  művészetben  nem  csupán  a  művészet- 
szeretők szűk  körét  találta  fel,  hanem  az  egész  nép- 
nek széles  rétegeit  is  ott  látta  lábai  előtt.  Az  isten- 
imádás  az  összes  szétszórt  művészeteket  szorosabb 
kötelékekkel  knpcsolta  össze  egymáshoz.  Az  örökké- 
valóvar való  ezen  összeköttetése  által  benső  egységet 
és  eszményi  megszentelődést  is  adott  a  művészetek- 
nek. Ebből  magyarázható  azután  meg  az,  hogy  bármit 

tehetett  is  a  művészet  felvirágoztatásáért  a  palota  és 
a  szinház,  a  maga  saját  külön  bélyegét  a  művészeti 
egységben  való  összefoglalás  által  csupán  a  szentség 
ütötte  rá  a  művészetre.  A  művészeti  stilus  s  az  imá- 
dás stilusa  együvé  olvadt.  S  ha  már  most  a  művészet 
által  hordozott  istenimádás  és  az  istenimádás  által 
megelevenített  művészet  lenne  valósággal  az  igazi  és 
a  legmagasabbrendü  dolog,  akkor,  el  kell  ismernem, 
hogy  a  kálvinizmusnak  le  kellene  erről  tenni.  Ha  azon- 
ban kiderül,  hogy  a  vallásnak  és  művészetnek  ezen 
házassága  a  vallásos  és  általános  emberi  fejlődésnek 
egy  alacsonyabb  fokát  jelenti,  akkor  világos,  hogy  a 
saját  külön  művészeti  stilus  hiánya  a  kálvinizmusra 
nézve  még  inkább  jó  ajánló  levél.  Hogy  ez  tényleg 
így  van,  az  előttem  szilárdan  áll  és  erről  az  érzüle- 
temről akarok  most  itt  önök  előtt  számot  adni. 

Az  istenimádásnak  esztétikus  kifejlődése,  mely  azt 
az  eszményi  magaslatot  eléri,  aminek  a  Parthenon,  a 
Pantheon,  a  Hagia-Sophia  és  a  Szent-Péter-templom 
mind  megannyi  megkövült  bizonyságai,  csupán  azon 
az  alantasabb  fejlődési  fokon  gondolható  el,  amelyen 
a  felsőség  és  papság  hatalma  egy  és  ugyanazon  val- 
lási formát  kényszeríti  rá  az  egész  népre.  A  szimboli- 
kus istenimádásban  aztán  a  lelki  megnyilvánulások 
minden  különbözősége  összeolvad  s  a  tömeg  egysége, 
a  felsőség  s  a  klerikálizmus  vezetése  alatt,  megadja  a 
lehetőségét  annak,  hogy  ily  kolosszális  művek  kifize- 
tődjenek és  karban  tartassanak.  Ezzel  szemben  a  né- 
pek folyamatos  fejlődésénél,  mikor  a  lelkek  differen- 
ciálódása a  tömeg  egységességét  megszünteti,  a  vallás 
is  felemelkedik  arra  a  magasabb  fokozatra,  ahol 
szimboUkus  cselekvésekből  szövődöttség  helyett  tiszta 
öntudatos  életté  változik  s  ezáltal    szükségessé    teszi : 

1.  a  különböző  imadási  formákra   való    szétszakadást; 

2.  az  önállóvá  lett  vallásnak  az  állami  gyámkodás 
alól  való  felszabadulását ;  3.  a  papi  felsőség  alól  való 
megszabadulást.  A  szellemi  fejlődésnek  ezen  magasabb 
fokozatához  csak  a  XVI.  században  közeledett  lassan- 
ként Európa ;  és  nem  a  lutheránizmus  a  maga  ciijus 
regio,  ejiis  religio-']áv2í\,  hanem  a  kálvinizmus  volt  az, 
amely  az  erre  való  átmenetet,  ha  nem  is  hajtotta  tel- 
jesen végre,  de  legalább  elvben  lehetővé  tette.  Min- 
den országban,  ahol  a  kálvinizmus  fellépett,  az  élet- 
felfogások sokféleségére  vezetett  s  megtörte  a  felső- 
ségnek a  vallás  területén  való  uralmát  és  a  papi 
uralomnak  széles  körökben  véget  vetett.  Ámde  ebből 
egyúttal  az  is  következett,  hogy  az  istenimádás  szim- 
bolikus formáját  megszüntette  s  a  művészetnek  azt  a 
követelését,  hogy  a  maga  szellemét  pompás  építmé- 
nyekben testesítse  meg,  visszautasította.  Az  az  ellen- 
vetés pedig,  hogy  Izraelben  mégis  ilyen  szimbolikus 
istentisztelet  állott  fenn,  az  én  feltevésemet  nem  rontja 
le,  sőt  inkább  egyenesen  annak  a  megerősítésére  szol- 
gál. Vagy  nem  azt  mondja-e  az  Újszövetség,  hogy  ez 
az  árnyszerü  istentisztelet,  amely  a  dolgok  régi  rend- 
jében nélkülözhetetlen  volt,  a  próféciák  beteljesedésé- 
nek  korában  „öreg,  elaggult  vala  s  a  megsemmisü- 
léshez közel  állott?" 

Izraelben  államvallás  uralkodik  és  pedig  egyet- 
len vallás  az  egész  nép  számára.  Ez  a  vallás  papi 
vezetés  alatt  áll,  végezetre  szimbolikus  alakban  nyil- 
vánul meg  s  ezért  Salamon  pompás  templomában  tes- 
tesül meg.  Miután  azonban  ez  az  árnyszerü  istentisz- 
telet az  Ur  tanácsa  számára  megtette  a  szolgálatot, 
fellépett  Krisztus,  hogy  megjósolja  azt  az  órát,  amikor 
Istent  többé  nem  ebben   a    monumentális    jeruzsálemi 

templomban,  hanem  lélekben  és  igazságban  fogják 
imádni.  Ennek  következtében  az  összes  apostoli  ira- 
tokban nyomát  és  árnyékát  sem  találjuk  a  művészi 
formában  való  istenimádásnak.  Áron  látható  földi  pap- 
sága megsemmisül  a  Melkhisédek  rendje  szerint  való 
láthatatlan,  mennyei  főpapság  előtt.  A  tiszta  szellemi 
felfogás  áttöri  a  szimbolikus  istenimádás  ködét. 

Mindezzel  szépen  összhangban  áll,  s  ez  az  én 
második  bizonyítékom,  a  vallás  és  művészet  közötti 
magasabb  viszony.  Itt  két  szaktudósra  hivatkozom, 
akiket  bátran  el  lehet  fogadni  pártatlan  tanuk  gyanánt, 
mivel  mindketten  teljesen  kivül  állanak  a  kálvinizmu- 
son :  az  egyik  Hegel,  a  másik  Hartmann.  Hegel  azt 
mondja  nekünk,  hogy  amikor  a  míívészet  az  ala- 
csonyabb fokon,  a  még  érzéki  megkötöttségben  élő 
vallás  számára  a  legnemesebb  kifejezési  és  megelevenü- 
lési  formát  kölcsönzi:  ez  által  azt  a  maga  érzéki  kor- 
látoltságából egyenesen  ki  is  segíti ;  mert  bár  igaz 
ugyan  az,  hogy  alacsonyabb  fokon  csupán  a  művészet 
által  hordozott  imádat  teszi  a  szellemet  szabaddá, 
mégis  —  így  végzi  be  —  „a  szépművészet  még  nem 
jelenti  a  legmagasabbrendü  felszabadulást;"  mert  ez 
egyedül  a  láthatatlan  szellemi  által  lehetséges.*  Még 
határozattabban  tanít  bennünket  Hartmann,  amikor  azt 
mondja:  „Az  istenimádat  eredetileg  elválaszthatatlan 
egységben  lép  föl  a  művészettel,  amennyiben  ezen 
alacsonyabb  fokon  a  vallásnak  még  hajlandósága  van 
arra,  hogy  külső  esztétikai  hatásokban  vesszen  el.  Épen 
azért  az  összes  művészetek  a  vallási  szolgálatában  lép- 
nek fel  és  pedig  nemcsak  a  színművészet,  festészet, 
szobrászat  és  építészet,    hanem    a    táncz,    mimika    és 


*  G.  W.  Hegel :    Encycl.  der  Pliil.  Wissenscliafte  in    Gnind- 
rissen.  Berlin  1845.  Th.  III.  p.  445. 

dráma  is.  Mennél  nagyobb  szellemi  érettségre  jut 
azonban  el  ezzel  szemben  a  vallás,  annál  inkább  el- 
marad a  művészettől,  mint  amely  távol  áll  attól,  hogy 
igazi  lényegét  képes  legyen  kifejezni.  E  történelmi  el- 
válási  processzus  végeredménye  tehát  —  mondja  Hart- 
mann  —  az,  hogy  az  érett  vallás  teljesen  lemond 
arról  az  ingerről,  melyet  neki  az  esztétikai  szinleges 
érzés  igér,  hogy  magát  egészen  és  kizárólag  a  vallásos 
elmélyedés  fokozására  koncentrálja.^'' 

Már  most,  az  alapgondolat  úgy  Hegelnél,  mint 
Hartmannál  teljesen  helyes.  Mind  a  vallásnak,  mind 
a  művészetnek  megvan  a  maga  saját  külön  életszfé- 
rája ;  oly  szférák  ezek,  amelyek  kezdetben  alig  külön- 
böznek egymástól  s  azért  egymásba  elvegyülnek,  de 
a  magasabb  fokú  fejlődésnél  egymástól  külön  válnak. 
Akárcsak  a  bölcsőben  fekvő  ikreken  eleinte  alig  látja 
az  ember,  vájjon  a  férfi-  vagy  a  női  nemhez  tartoz- 
nak-é,  mikor  azonban  mind  a  ketten  felnőttek  lesznek, 
itt  áll  előttünk  a  férfi  és  a  nő,  mindegyik  a  maga 
saját  külön  megjelenési  formájában,  saját  külön  ké- 
pességeivel és  saját  külön  lelki  arczulatával.  Ennélfogva 
a  magasabb  fejlődésnél  nem  csupán  a  vallás,  hanem 
a  művészet  is  önálló  életre  törekszik,  szóval  olyanok, 
mint  az  a  két  szár,  amely  kezdetben  egymásba  fo- 
nódva, egy  és  ugyanazon  növénynek  tűnt  fel,  felnö- 
vekedvén azonban  kiderült,  hogy  mindegyik  külön- 
külön  a  maga  gyökérzetéből  táplálkozik.  Ez  a  folya- 
mat az,  amely  Árontól  Krisztusig,  Aholiástól  az  Ur 
apostoláig  terjed  s  ugyanezen  folyamat  következtében 
foglal  el  a  kálvinizmus  is  a  tizenhatodik  században 
magasabb  álláspontot,  mint  ahová  a  romanizmus  eljut- 


■^  Hartmann  :  Acsthetik.  Leipzig.  II.  458.  459.  1. 


hatott.  Ennek  következtében  nem  tudott  tehát  és  nem 
volt  szabad  a  vallásos  kálvinizmusnak  valami  sajátos 
művészi  stílust  a  maga  vallásos  elvéből  kifejleszteni. 
Mert  ha  ezt  tette  volna,  alacsonyabb  álláspontra  sü- 
lyedt  volna  vissza.  Sokkal  inkább  annak  a  nemes  tö- 
rekvésnek kellett  a  szeme  előtt  lebegnie,  hogy  a 
vallást  a  maga  istentiszteletével  együtt  az  érzéki  for- 
mából mind  jobban  és  jobban  kifejtse  és  szellemi 
úton  felvirágoztassa.  S  erre  amaz  erőteljes  lüktetés 
folytán  volt  képes,  amelylyel  abban  a  korban  a  vallá- 
sos élet  az  emberiség  vérereiben  keringett ;  és  ha  most 
oly  sokan  vannak  közöttünk,  akik  templomainkat  hi- 
degnek és  kevésbbé  otthonosnak  találják  és  a  művé- 
szetet az  imádság  házába  visszakívánják,  ezt  csupán 
annak  a  körülménynek  lehet  tulajdonítani,  hogy  a 
vallásos  élet  érverése  közöttünk  most  sokkal  gyengéb- 
ben lüktet,  mint  a  vértanúk  korában.  Ebből  azonban 
távolról  sem  lehet  jogot  formálni  ahhoz,  hogy  a  vallás- 
nak egy  alacsonyabb  fokára  sülyedjünk  vissza,  sőt  a 
vallásos  élet  hanyatlását  látva,  az  Isten  gyermekei  aja- 
kán imádságnak  kell  fakadni  azért,  hogy  a  Szentlélek  hat- 
hatósabban munkálkodjék  a  szivek  mélyén.  Ha  az  ag- 
gastyán újra  gyermekké  lesz :  ez  mindig  fájdalmas 
visszaesés.  De  az  az  ember,  aki  Istent  féli  és  a  Lélek 
világosságában  él,  gyermekkorának  játékszerei  után 
nem  nyúl  vissza  többé  soha. 


Ama  bizonyíték  után,  amelyet  eddig  előterjesz- 
tettem, még  csak  egy  aggály  állhatna  fenn  s  ezért  én 
annak  is  a  szemébe  akarok  nézni.  Fel  lehet  nevezete- 
sen vetni  azt  a  kérdést,  hogy  vájjon  a  kálvinizmusnak, 
mint  lényegében  elvi  életírányzatnak,  mégis  nem  lehet-e 

és  nem  kell-e  valami  sajátos  művészeti  irányt  terem- 
teni, esetleg  akár  a  valláson  és  kultuszon  kivül  is? 
Ehhez  azonban  először  meg  kell  értenünk  ennek  a 
kérdésnek  valódi  jelentőségét.  Mert  nem  arról  van  itt 
szó,  hogy  a  kálvinizmus,  amellett,  hogy  tényleg  meg 
van  a  maga  külön  esztétikai  jelentősége,  adott-e  külön 
irányt  a  művészetek  művelésének  vagy  nem  ?  Hiszen, 
hogy  ezt  valósággal  megtette,  az  mindjárt  ki  fog 
tűnni  magától  is.  Hanem  arról  s  a  kérdésnek  itt  sok- 
kal inkább  úgy  kellene  hangzania,  hogy  vájjon  egy 
mindent  felölelő  értelemben  vett  művészeti  stilus  a 
vallás  szférájának  kizárásával  elképzelhető-e,  lehetsé- 
ges-e? Másrészt  pedig  tegyük  fel,  hogy  ez  lehetséges 
lenne;  vájjon  lehet-e  a  kálvinizmustól  követelni  azt, 
hogy  egy  ilyen  nem  vallásos,  egyetemes  művészeti 
stilust  hozzon  létre  ?  Ami  most  már  közelebbről  az 
első  kérdést  illeti,  mindjárt  megállapítom,  hogy  a 
művészet  története  eddig  még  sohasem  látott  valamely 
mindent  felölelő  művészeti  stilust,  a  vallással  való  kap- 
csolat nélkül  feltűnni  és  hogy  éppen  emiatt  semmi- 
féle új  művészeti  stilust  várni  többé  nem  lehet.  De 
jól  jegyezzük  meg  azt,  hogy  én  most  nem  valami 
olyan  iskoláról  beszélek,  amely  a  művészetek  valamely 
különálló  ágánál  fejlődik  ki,  hanem  olyan  művészeti 
stílusról,  amely  az  összes  művészetekre  rányomja  a 
maga  koncentrikus  bélyegét.  S  itt  talán  csupán  a  római 
művészetről  s  a  renaissance  művészetéről  lehetne  azt 
mondani,  hogy  valami  a  valláson  kivül  álló  szellemi 
mozgalom  keresett  itt  mindenoldalú  megnyilvánulást  a 
művészet  különböző  formáiban.  A  kupola  például, 
hogy  megint  az  építőművészetből  induljak  ki,  a  római 
továbbá  a  bizánci  művészetben  nem  a  vallási,  ha- 
nem a  fenséges    eszméjének    a    kifejezője.    A    kupola 

szimbolizálja  a  világuralmat  és  ha  más  értelemben  is, 
mégis  el  kell  ismerni  a  renaissanceról,  hogy  nem 
szent  területen,  hanem  az  állami  és  polgári  élet  köré- 
ben lépett  fel.  A  renaissanceot  felolvasásom  harmadik 
részében  beszélem  meg  a  római  művészi  stílusra  való 
tekintettel,  de  már  itt  megjegyzem,  hogy  az  olyan  stí- 
lus, amely  majdnem  minden  motívumát  a  görög  mű- 
vészettől kölcsönözte,  alig  tarthat  igényt  az  önálló 
jellegre  ;  továbbá,  hogy  az  állameszme  Rómában  any- 
nyira  össze  volt  nőve  a  vallásos  eszmével,  hogy  fő- 
képpen a  császárok  korában,  mikor  a  római  művészet 
életkorát  élte  s  mikor  a  Divus  Augustusnak  mutatták 
be  az  áldozatot:  az  államot  és  a  vallást  egymástól 
elválasztani  egyszerűen  nem  történelmi  eljárás. 

De  ezt  a  történelmi  megállapítást  nem  is  szá- 
mítva, egyenesen  kétségbe  is  vonható,  hogy  a  vallás 
területén  kiviil,  ilyen  mindent  összefoglaló  stílus  valaha 
is  fölléphetett  volna.  Hiszen  az  ilyen  stilus  fellépésé- 
hez az  illető  nép  lelki  és  érzéki  életében  egy  olyan 
központi  motívum  kívántatik  meg,  amely  belülről  ki- 
felé hatva  az  egész  élet  felett  uralkodik  s  ennek  kö- 
vetkeztében ebből  a  szellemi  központból  kiindulva  a 
művészet  minden  területén  a  legszélső  perifériáig  hat 
és  munkál.  Természetesen  nem  ügy,  mintha  a  művé- 
szet saját  világa  egy  saját  külön  gondolatnak  a  ter- 
méke volna.  Az  intellektuális  művészet  nem  művészet 
és  Hegelnek  az  a  kísérlete,  hogy  a  művészetet  esz- 
mékből és  gondolatokból  magyarázza  meg,  magának 
a  művészetnek  lényege  ellen  irányúit.  A  mi  intellek- 
tuális, ethikai,  vallásos  és  esztétikai  életünk  mind- 
egyikének megvan  a  maga  saját  külön  szférája,  amely 
felett  rendelkezik.  Már  most  ezek  a  szférák  egymással 
párhuzamosan  haladnak  és  ezért  egyiket    sem  lehet  a 

másikból  levezetni.  Mert  bár  négyféle  formában,  de 
mégis  ugyanaz  a  mozgalom,  ugyanaz  az  ösztön, 
ugyanaz  az  áramlat  az,  amely  lényünk  misztikus  gyöke- 
rében négyes  elágazásban  keresi  a  megnyilatkozást 
kifelé.  így  tehát  a  művészet  sem  valami  mellékágazat, 
a  már  meglevő  főágon,  hanem  egy  különálló  ág, 
amely  életünk  törzséből  önállóan  nő  ki,  habár  a  val- 
lással azért  a  legközelebbi  rokonságban  is  áll,  még 
pedig  sokkal  közelebbi  rokonságban,  mint  lelkünk 
gondolkodó  vagy  erkölcsi  lényegével.  Ha  azonban  mégis 
azt  kérdezné  valaki,  hogy  e  négy  terület  mindegyikén 
hogyan  állhat  elő  a  koncepció  egysége,  akkor  mindig 
újból  bebizonyosodik  az,  hogy  a  véges  létben  való  ezen 
egység  kizárólag  annál  az  egy  pontnál  található  fel, 
ahol  a  mi  életünk  a  végtelennek  forrásából  kiárad. 
Nincs  semmiféle  egység  a  gondolkodásunkban,  csakis 
úgy,  ha  azt  egy  önmagában  egységes  filozófiai  rend- 
szer hozza  létre  és  nincs  említésre  méltó  filozófiai 
rendszer,  amely  ne  törekednék  felkúszni  a  végtelennek 
ama  kijáratáig.  Épen  így  erkölcsi  életünkben  sincs 
egység  azon  kivűl,  amely  benső  lényünknek  az  erkölcsi 
világrend  által  való  megkötöttsége  által  jő  létre  és  semmi- 
féle erkölcsi  világrend  el  nem  képzelhető,  csupán  csak 
egy  olyan  végtelen  hatalom  hatása  alatt,  amely  ebben 
az  erkölcsi  világban  a  rendet  felállította.  És  épen  így, 
a  művészet  megnyilvánulásaiban  sem  állhat  fenn  semmi- 
nemű egység,  csakis  az,  amelyet  egy  örök  Szépnek 
ihletése  táplál,  amely  viszont  a  végtelennek  forrásából 
árad  felénk,  minket  pedig  a  végtelenhez  emel  fel. 
Ennélfogva  semmiféle  jellegzetes  és  mindent  felölelő 
egyetemes  művészi  stilus  nem  jöhet  létre  másként, 
mint  egy  sajátságos  ösztön  hatása  folytán,  amely  a 
végtelenből  kiáradva,  a  mi  legbensőbb  lényünkben  mű- 

ködik  és  mivel  a  vallás  éppen  abban  különbözik  az 
értelemtől,  erkölcsiségtől  és  művészettől,  hogy  ön- 
tudatunkban a  végtelennel  való  közösséget  egyedül  ö 
képes  létrehozni,  az  a  törekvés,  hogy  valami  sajátos, 
a  vallás  elvével  összefüggésben  nem  álló  művészi 
stilus  jöjjön  létre,  egyszerűen  képtelenség. 

Jól  meg  kell  tehát  értenünk,  hogy  a  művészet 
nem  sallang  a  ruhán,  nem  játék  az  élet  számára,  ha- 
nem nagyon  is  komoly  hatalom  és  hogy  éppen  ezért 
a  művészet  életnyilvánulásában  előforduló  főváltoza- 
toknak  összeköttetésben  kell  állaniok  a  mi  egész  éle- 
tünket jellemző  alapszínekkel;  mivel  pedig  a  mi  egész 
emberi  existenciánkat  jellemző  alapszínek  valameny- 
nyien  kivétel  nélkül  Istenhez  való  viszonyunk  uralma 
alatt  állanak,  tényleg  a  művészet  lealacsonyitását  és 
kevésre  becsülését  jelenti  részünkről,  ha  azokról  az 
elágazásokról,  amelyekre  a  művészet  oszlik,  azt  gon- 
doljuk, hogy  nincsenek  összeköttetésben  a  gyökérrel, 
amely  minden  emberi  életre  nézve  maga  az  Isten.  És 
valóban  tény  is,  hogy  sem  a  tizennyolcadik  század  racio- 
nalizmusából, sem  a  franczia  forradalom  elveiből  saját 
külön  művészeti  stilus  nem  jött  létre,  s  ha  a  mi  tizenkilen- 
cedik századbeli  művészeti  világunkra  még  oly  súlyos  is 
ez  az  ítélet,  azért  tény  az,  hogy  ennek  a  századnak  min- 
den olyan  törekvése,  amely  egy  üj,  saját  külön  művé- 
szeti stilus  megteremtésén  fáradozott,  eredménytelenül 
végződött  s  ügy  látszik,  hogy  a  legszebb  alkotásokat 
még  mindig  csak  akkor  tudja  elővarázsolni,  ha  a  múlt 
motívumaihoz  tér  vissza.  Ennélfogva  tehát  minden  olyan 
kívánságot,  hogy  a  vallásos  kiinduló  ponttól  elsza- 
kadva, valami  saját  külön  művészi  stilus  jöjjön  létre, 
már  magában  véve  vissza  kell  utasítanunk.  Mindamel- 
lett, még  ha  másként  lenne  is  ez  a  dolog,  esztelenség 

volna  a  kálvinizmussal  szemben  ezt  a  követelményt 
állítani  fel.  Vagy  hogyan  akarnánk  azt,  hogy  egy  olyan 
életirányzat,  amely  a  maga  erejének  forrását  épen 
abban  találta,  hogy  minden  embert  és  minden  emberi 
életet  az  Isten  színe  elé  állít,  egy  oly  rendkívül 
fontos  területen,  mint  aminő  a  hatalmas  művészeteké, 
az  indítékot,  az  ihletettségét,  a  megelevenítő  életet 
Istenen  kiviil  keresse  ?  Annak  a  gunyoros  szemrehá- 
nyásnak tehát,  hogy  a  saját  külön  művészeti  stílus 
meg  nem  teremtése  a  kálvinizmus  szellemi  szegény- 
ségének megsemmisítő  bizonyítéka,  árnyéka  sem 
marad.  Mert  ilyen  művészeti  stílus  csupán  vallási 
alapelvének  auspiciumai  alatt  jöhetett  létre,  de  éppen 
ez  a  vallási  alapelv  volt  az,  amely,  mivel  magasabb 
fokozatra  emelkedett,  megszüntette  és  megtiltotta  azt 
a  törekvést,  hogy  az  emberek  a  vallás  számára  az  ér- 
zéki szépségben  keressenek  szimbolikus  kifejezést. 

A  kérdést  tehát  —  s  ezzel  áttérek  a  második 
pontra,  amelyre  most  szíves  figyelmüket  kérem  — 
egészen  másként  kell  felállítani.  A  kérdés  itt  ugyanis 
nem  az,  hogy  a  kálvinizmus  valamit  teremtett-e  olyat,  amit 
magasabb  álláspontja  mellett  többé  meg  nem  teremt- 
hetett, t.  i.  valamilyen  saját  külön  művészi  stílust,  ha- 
nem egészen  más,  nevezetesen  az,  hogy :  ////  követ- 
kezik a  kálvinizmus  elvéből  a  művészet  lényegére 
nézve  ?  Más  szavakkal :  van-é  a  kálvinizmus  élet-  és 
világfelfogásában  hely  a  művészet  számára  s  ha  van, 
minő  hely  az?  Vájjon  a  kálvinizmus  elve  ellenségesen 
áll-é  a  művészet  lényegével  szemben,  vagy  inkább  a 
kálvinista  elv  szerint  is  szegényebb  volna  a  világ 
egy  ideális  életszférával  a  művészet  nélkül?  És  most 
nem  a  művészettel  való  visszaélésről,    hanem    a    vele 

való  helyes  élésről  tárgyalok  itt.  Az  élet  minden  terü- 
letének a  számára  kijelölt  határokat  tiszteletben  kell 
tartani.  A  más  területre  való  átcsapás  soha  sincs  meg- 
engedve s  emberi  életünk  csak  ügy  fejlődik  magasabb 
harmóniába,  ha  minden  életfunkciónk  fejlődése  egyen- 
letes. A  fő  logikájának  nem  szabad  kigúnyolni  a  sziv 
érzületét,  sem  pedig  a  szépérzéknek  nem  szabad  hall- 
gatást parancsolni  a  lelkiismeret  felszólalására.  Magát 
a  vallást,  ha  még  oly  szent  is,  vissza  kell  szorítani  a 
maga  határai  közé,  mihelyt  az  babonában,  esztelen- 
ségben,  rajongásban  az  eléje  írt  határokat  tüllépi.'  A 
fő  hipertrophiája  a  szív  atrophiája  mellett  beteges 
fejlődést  eredményez  s  éppen  így  a  telivér  művészet,  amely 
a  lelkiismeretet  sápkórossá  és  vérszegénynyé  teszi,  rút 
diszharmóniát  hoz  létre,  amely  a  görögök  által  any- 
nyira  magasztalt  kalokagathos  z-szal  merő  ellentét- 
ben áll.  És  hogy  éppen  emiatt,  a  női  tisztességgel  és  a 
női  szeméremérzettel  folytatott  eme  szentségtelen  já- 
tékkal a  kálvinizmus  is  szembeszállt,  az  nem  czáfolja 
meg  állításainkat,  mert  mindez  csak  a  művészettel 
való  visszaélés  megtorlása  volt  és  a  művészetek  érté- 
kelésére nézve  nincs  befolyással.  Hogy  pedig  ezzel 
szemben  magában  Kálvinban  is  a  művészetnek  helyes 
használata  és  értékelése  nem  ellenségre,  hanem  sok- 
kal inkább  védelmezőre  talált,  azt  az  ő  szavaival  fo- 
gom önöknek  megmutatni.  Mikor  ugyanis  a  Szentírás 
a  művészetnek  ama  Jubál  sátorában  való  első  meg- 
jelenéséről értesít  minket,  aki  a  hárfa  és  orgonajáté- 
kot feltalálta,  Kálvin  nyomatékosan  mutat  arra,  hogy 
itt  praeclara  Spiritiis  Sandi  dona-ró\,  azaz  a  Szent- 
lélek kiváló  adományairól  van  szó.  Kijelenti,  hogy 
Isten  ebben  a  művészi  érzékben  Jubál  nemzetségét 
„kivételes    talentumokkal    gazdagította"    és    hangosan 

hirdeti,  hogy  ezek  a  művészi  taláhnányok  fényes  bi- . 
zonyítékai  voltak  az  Isten  kegyehnének.^  Még  nyo- 
matákosabban  hangsúlyozza  az  Exodushoz  írt  kommen- 
tárjában, hogy  „az  összes  művészetek  Istentől  erednek 
s  úgy  kell  azokat  tisztelni,  mint  Isten  találmányait."  ^ 
A  természeti  életnek  ezen  gazdag  kincseit  is,  mondja 
Kálvin,  eredményükben  a  Szentléleknek  kell  köszönni.-^ 
Az  összes  artes  líberales-ben  és  pedig  úgy  a  fonto- 
sabb,  mint  a  kevésbbé  fontos  művészetekben  Isten 
dicséretét  és  dicsőségét  kell  magasztalni.*  Sőt  tovább 
megy  és  azt  mondja,  hogy  a  művészetek  életünknek 
jelen  nyomorúságos  állapotában  vigasztalásul  adattak 
számunkra,  és  egyenesen  az  élet  és  a  természet  mély 
sülyedése  ellen  dolgoznak.^  És  mikor  hivataltársa, 
Cop,  Genfben,  a  művészet,  mint  ilyen  ellen  kezdett 
dühöngeni,  Kálvin  maga  tett  lépéseket  arra  nézve, 
hogy,  mint  ő  maga  írja,  „ezt  az  esztelen  embert  egész- 
ségesebb felfogásra  és  értelemre  vezesse.'"'  Azt  azok- 
talan  előítéletet  pedig,  mintha  a  képimádás  ellen  irá- 
nyuló tilalom  a  szobrászatot  megtiltaná,  Kálvin  czáfo- 
latra  sem  tartja  érdemesnek.'  A  zenéről  dicsérőleg 
említi,  hogy  annak  csodálatos  és  hihetetlen  ereje  van 
a  szivek  megindítására,  a  hajlamoknak  és  az  erköl- 
csöknek megnemesitésére  és  szelidítésére.*^  Az  életnek 
ama  kincsei  között,  amelyeket  nekünk  Isten  ajándékoz, 
hogy  bennünket  felüdítsen  s  nekünk  élvezetet   szerez- 


'  Ed.  Brnnsvig.  á.  1882.  T.  XXIII.  p.  99. 

''  Tom.  XXV.  p.  58. 

^  Ed.  Amt.  Tom.  I.  p.  570.  b. 

*  Tom.  III.  p.   175  b. 

»  Inst.  Relig.  Christl.  I.  IV.  §.  34. 

»  Ed.  Bruns.  T.  XXII.  p.  356. 

'  Tom.  XXIV.  p.  377. 

8  Tom.  VI.  p.  1G9. 

zen,  az  ö  véleménye  szerint  a  zene  áll  a  legmagasabb 
helyen.  Sőt  még  akkor  is,  amikor  a  művészet  alacso- 
nyabbrendüvé  lesz  és  csak  a  nagy  tömeget  akarja 
mulattatni,  oly  kevéssé  tiltja  azt  el,  hogy  inkább  ki- 
jelenti, miszerint  a  szórakozásoknak  ilyen  fajtáit  nem 
szabad  megvonni  a  néptől.*  Mindezt  összefoglalva 
elmondhatjuk  tehát,  hogy  Kálvin  a  művészetet,  a  maga 
összes  ágazataiban,  mint  Isten,  közelebbről  a  Szent- 
lélek adományát  tisztelte,  hogy  teljesen  megértette  a 
művészetnek  azt  a  mélységes  hatását,  amelyet  az  a 
kedély  életére  gyakorol ;  hogy  a  művészetnek  magas 
rendeltetését  Isten  dicsőítésében  látta,  aki  azt  az  élet 
megnemesítésében,  a  magasabbrendü  élvezetben,  sőt 
magában  a  puszta  felvidúlásban  nekünk  ajándékozta. 
Végül  pedig  távol  attól,  hogy  a  művészet  rendelteté- 
sét a  természet  utánzásában  lássa,  számára  azt  a  fel- 
adatot tűzte  ki  czélul,  hogy  valami  magasabbrendü 
valóságot  tárjon  fel  előttünk  annál,  amelyet  a  bűnös 
és  mélyre  sűlyedt  világ  számunkra  nyújt. 

Ha  azonban  mindebben  csak  Kálvin  személyes 
felfogása  és  ízlése  nyilatkoznék  meg,  úgy  ennek  a 
bizonyítéknak  még  semmi  különösebb  értéke  sem 
lenne  a  kálvinizmusra,  mint  ilyenre  nézve.  Ámde  más- 
ként áll  természetesen  a  dolog,  ha  megfigyeljük  azt, 
hogy  Kálvin  maga  éppen  nem  volt  művészi  hajlamú 
ember,  hogy  tehát  Kálvinnak  ez  a  rövid  esztétikája 
—  ha  szabad  ezt  a  kifejezést  használnom  —  közvet- 
lenül az  ő  alapelvéből  származik  és  szükségszerüleg 
talál  helyet  a  kálvinista  élet-  és  világfelfogásban.  Hogy 
pedig  ez  tényleg  így  van,  könnyű  kimutatni.  Kezdjük 
tehát,  hogy  a  kérdésnek  mindjárt  a  gyökerét  ragadjuk 


*  Tom.  XII   p.  S'IS. 

meg,  Kálvin  utolsó  kijelentésénél,  amely  szerint  a 
művészet  nekünk  valami  magasabbrendű  valóságot 
jelent  ki  annál,  amit  ez  a  sűlyedt  világ  nyújtani  képes. 
Önök  is  ismerik  azt  a  viszályt,  amely  a  művészet  te- 
rületén újból  és  újból  fölmerül,  hogy  vájjon  a  művé- 
szetnek csak  a  természet  utánzásának  kell-e  lennie, 
vagy  inkább  a  természet  fölé  kell  emelkednie?  A 
szőlőfürtöknek  oly  tökélylyel  való  megfestése,  hogy  a 
madarak  a  látszattól  megcsalva,  abba  belecsipkedje- 
nek: a  természetnek  ilyen  utánzása  volt  a  sokratesi 
iskola  számára  a  legmagasabb  eszmény.  S  ebben  az 
az  igazság  jutott  kifejezésre,  amit  az  idealisták  gyak- 
ran elfelejtenek,  hogy  azoknak  a  formáknak  és  viszo- 
nyoknak, amelyeket  nekünk  a  természet  nyújt,  alap- 
formákul  és  viszonyokul  kell  szolgálniok  és  maradniok 
minden  igazi  valóság  számára  és  hogy  az  olyan  mű- 
vészet, amely  nem  figyeli  és  vizsgálja  a  természetet, 
hanem  önkényesen  felette  akar  lebegni,  végezetül  a 
képzelet  játékává  lesz.  Viszont  azonban  minden  esz- 
ményi művészi  felfogásnak  igazat  kell  adni  a  puszta 
empirizmussal  szemben,  amikor  az  empirista  művész 
a  maga  feladatát  a  természet  utánzásával  bevégzettnek 
látja.  Mert  hát  gyakran  a  művészet  területén  is  elkö- 
vetik az  emberek  ugyanazt  a  hibát,  amibe  a  tudomány 
területén  is  beleesnek,  hogy  t.  i.  megelégesznek  a  té- 
nyek észlelésével,  felfogásával  s  azoknak  rendszeres 
visszaadásával.  S  valamint  az  igazi  tudomány  a  tünemé- 
nyekből a  bennük  lakozó  rendhez  emelkedik  fel  és 
ennek  a  rendnek  ismeretével  felfegyverkezve,  azon 
van,  hogy  nemesebb  állatokat,  nemesebb  virágokat  s 
nemesebb  gyümölcsöket  neveljen,  amelyek  felette  ál- 
lanak annak,  amit  a  természet  magától  létrehoz,  ügy 
a  művészetnek  is  az  hivatása,  hogy  ne  csupán  a  látható 

és  hallható  dolgokat  észlelje,  fogja  fel  és  adja  vissza, 
hanem  inkább,  hogy  ezekben  a  tüneményekben  a 
szépnek  rendjét  fedezze  fel  és  ezzel  a  magasabb  is- 
merettel felfegyverkezve,  valami  oly  szépséget  hozzon 
létre,  amely  felette  áll  a  természet  szépségének.  Épen 
ügy  tehát,  amint  azt  Kálvin  állította,  hogy  t.  i.  a  mű- 
vészetek olyan  adományokat  juttatnak  kifejezésre, 
amelyeket  Isten  kárpótlásul  adott  rendelkezésünkre 
azért,  mert  a  bűn  következtében  a  lényegileg  szép, 
aminőnek  lennie  kellene,  számunkra  elveszett. 

Az  önök  döntése  erre  nézve  most  már  teljesség- 
gel attól  függ,  hogy  minő  felfogásuk  van  a  világról. 
Ha  ügy  tekintenek  a  világra,  mint  abszolút  jóra,  akkor 
nincs  semmi  magasabb  és  a  művészet  számára  nem 
marad  fenn  semmi  más,  mint  utánozni  ezt  a  jót.  Ha 
viszont  ezzel  szemben  elismerik,  hogy  a  világ  egykor 
szép  volt,  de  most  az  emberiségre  mért  átok  miatt 
megromlott,  mig  majd  egykor  a  végső  katasztrófa  által 
olyan  dicsőségre  jut,  amely  még  magasabban  áll,  mint 
az  eredeti  paradicsomi  szépség  volt:  akkor  a  művé- 
szetnek az  a  titokzatos  feladat  jut  osztályrészül,  hogy 
az  elveszített  szépség  után  érzett  sóvárgás  által  föl- 
emelkedjék az  eljövendő  dicsőség  előérzetére.  S  ez  az 
utóbbi  most  már  a  tényleges  kálvinista  hitvallás.  A 
kálvinizmus  minden  más  iránynál  világosabban  fel- 
ismerte a  bűn  okozta  rqmlottságot  s  hogy  ezt  a  rom- 
lottságot az  emberek  a  maga  nagyságában  értékelhes- 
sék, a  paradicsomi  természetet  a  maga  eredeti  igazság- 
országában annál  magasabbra  állította  és  ebből  a  rom- 
lottságból olyan  megváltást  jövendölt,  amely  egykor 
az  Isten  dicsőségének  teljes  élvezésében  jut  kifejezésre. 
Ezen  az  állásponton  már  most  a  művészet  nem  lehe- 
tett   egyéb,    mint    a    Szentléleknek    nemünk    számára 

juttatott  adománya,  hogy  sülyedt  életünkben  és  mö- 
götte gazdag  és  dicsőséges  hátteret  fedezzünk  fel, 
mely  egy  olyan  realitásra  mutat,  amelyben  majdan  a 
bűnnek  és  az  átoknak  minden  következménye  le  lesz 
győzve.  Az  egykor  csodaszép  teremtésnek  romjainál 
állva,  így  a  művészet  mutatja  meg  nekünk  úgy  az 
eredeti  tervnek  vonalait,  valamint  azt  is,  hogy  ama 
legfőbb  Művész  és  Építőmester  mit  fog  majd  egykor 
e  romokból  alkotni. 

Ha  tehát  ennél  a  főpontnál  Kálvin  felfogása  he- 
lyes összhangban  van  a  kálvinista  hitvallással,  akkor 
ugyanezt  mondhatjuk  arról  is,  amit  én  az  előbb  első 
helyen  említettem.  Ha  a  kálvinizmus  egész  irányára 
nézve  az  Isten  szuverenitása  szolgál  és  marad  kiinduló 
pontul,  akkor  a  művészet  nem  származhatik  a  gonosz- 
tól, mert  a  sátán  nem  teremt  semmit;  a  sátán  csak 
arra  képes,  hogy  Isten  jó  adományaival  visszaéljen ; 
de  ép'  ily  kevéssé  eredhet  a  művészet  magából  az 
emberből  is,  mert  az  ember  mint  teremtmény,  semmi 
mással  nem  dolgozhat,  csupán  azokkal  az  erőkkel  és 
adományokkal,  amelyeket  neki  az  Isten  adott  sáfársá- 
gul. Ha  Isten  szuverén  és  szuverén  marad  a  jövőben 
is,  akkor  a  művészet  semmi  mást  nem  hozhat  létre, 
csak  azt,  amit  Isten  a  maga  rendelései  szerint  számára 
kijelölt,  amidőn  Ö  maga,  mint  legfelségesebb  művész, 
ezt  a  világot  létre  hozta.  Továbbá,  ha  Isten  szuverén 
és  szuverén  is  marad,  akkor  ezeket  az  adományokat 
ő  osztja  ki  azoknak,  akiknek  akarja,  még  pedig,  ha 
úgy  tetszik  neki,  legelőször  épen  Kain  és  nem  Ábel 
nemzetségének  ;  nem  mintha  a  művészet  kainita  volna, 
hanem  hogy  az,  aki  a  legfenségesebb  adományok  ellen 
vétkezett,  legalább  —  mint  Kálvin  olyan  szépen  fejezi 
ki  —  a    művészet    kisebbrendű  adományaiban,    „lássa 

meg  az  ö  jóakaró  szeretetének  jelét."  Már  most,  hogy 
ez  a  tudás,  a  művészetre  való  eme  képesség  az  em- 
beri természetben  megvan,  azt  annak  köszönhetjük, 
hogy  Isten  képére  teremtettünk.  A  reális  világban 
Isten  teremt  mindent,  egyedül  nála  van  a  képesség,  s 
ennek  folytán  egyedül  ő  marad  a  legfőbb  művész. 
Mint  Isten,  egyedül  Ö  az  eredeti  s  mi  nem  vagyunk 
egyebek,  mint  az  ő  képének  hordozói.  A  mi  tudá- 
sunk, tehetségünk,  utánzási  képességünk  ezért  csak 
egy  bizonyos,  látszólagos  realitásban  állhat  meg  s 
egyedül  ebben  az  értelemben  lép  fel  az  ember  is  a 
maga  módján  a  művészet  területén  mint  teremtő,  hogy 
az  építőművészetben  a  kosmost,  a  szobrászatban  a  for- 
mákat, a  festészetben  a  vonal  és  szín  által  megele- 
venített életet,  a  zenében  a  misztikus,  a  költészetben 
a  tudatos  életet  varázsolja  a  szemünk  és  fülünk  elé, 
miután  minderre  az  Isten  ösztönözte  s  az  Isten  készí- 
tette fel.  S  mindez  azon  a  megismerésen  alapszik, 
hogy  a  szép  nem  csupán  a  mi  képzelődésünk,  a  mi 
szubjektív  érzékünk  terméke,  hanem  objektíve  is  meg- 
van és  annak  az  isteni  tökéletességnek  kifejezése, 
amely  az  egész  teremtett  világban  mutatkozott,  mikor 
Isten  látta,  hogy  minden  .  .  .  „igen  jó  vala,"  mivel  jó- 
tetszése  gyönyörűséget  talált  benne.  Mert  vegyük  fel 
azt  az  esetet,  hogy  egyszer  minden  emberi  szem  le 
volna  zárva  és  minden  emberi  fül  érzéketlenné  téve : 
a  szép  még  akkor  is  megmaradna  és  Isten  látná  és 
hallaná  azt,  mivel  nemcsak  az  ő- „örökkévaló  erejét," 
hanem  „istenségét"  is  megértjük  és  szemléljük  az  ő 
teremtményeiben  a  teremtés  óta  és  épen  a  szépnek 
tiszta  harmóniájában  és  tiszta  elosztódásában  az  ő 
„istenség"-ét.  És  ezt  saját  magunkon  is  megfigyelhetjük, 
mert  ha  művészi   látásunk   s    ezért    művészi    képessé- 

günk  nekünk  is  van,  akkor  az  abszolút  művészi  képes- 
ségnek bizonyára  Istenben  magában  kell  meglennie,  mert 
bennünk  semmi  más  nem  lehet,  csak  az,  amit  az  Isten 
képére  teremtettség  által  ö  tőle  vettünk.  Ezt  pedig  a 
teremtett  világból,  amely  körülvesz  bennünket,  az  ég- 
boltozatból, amely  fölénk  borúi,  a  körülöttünk  levő 
természet  pompájából,  az  ember-  és  állatvilágban  lát- 
ható formabeli  gazdagságból,  a  vízáradat  zúgásából,  a 
fülemüle  énekéből  egyformán  megtanulhatjuk.  Mert 
ki  teremtette  volna  más  mindezt  a  szépet,  hanemha 
az  az  Egy,  aki  már  a  maga  lényében  hordozza  a  szé- 
pet s  azt  isteni  erényei  által  létre  hozza  ?  S  így  látják 
meg  önök,  hogy  az  Isten  szuverenitásának  elismerésé- 
ből és  ezzel  kapcsolatban  Isten  képére  való  teremte- 
tésünkből  hogyan  folyik  magától  és  természetesen  a 
művészet  eredetére,  lényegére  és  feladatára  vonatkozó 
ama  magasabbrendü  felfogás,  amelyet  Kálvin  nyilat- 
kozataiban találtunk  s  amely  szívünknek  szentséges 
művészi  érzékében  még  hozzánk  is  intézi  szózatát.  A 
hangok  világa,  a  formák  világa, '  a  színek  világa,  a 
költői  eszmék  világa,  mindez  nem  származhatik  más- 
honnan, csak  Istentől  s  csak  az,  aki  az  Ö  képét  hor- 
dozza, érti  meg  és  élvezheti  azokat. 


S  így  most  már  mintegy  magától  jutok  el  a 
harmadik  és  utolsó  pontra,  amelyet  még  meg  kell 
vizsgálnom.  Először  azt  mutattam  meg  önöknek,  hogy 
valamely  saját  külön  művészeti  stiliis  hiánya  nem  a 
kálvinizmus  ellen,  hanem  egyenesen  annak  magasabb 
fejlődési  fokozata  mellett  szól.  Azután  azt  tüntettem 
fel,  hogy  a  kálvinista  hitvallásból  mily  felsőbbrendű 
felfogás  származik  a  művészet  lényegére  nézve.    Most 

pedig  azt  akarom  kimutatni,  hogy  a  kálvinizmus  mily 
hathatós  módon  segítette  elő  úgy  elvben,  mint  gya- 
korlatban a  művészet  felvirágzását. 

Első  sorban  tehát  hadd  mutassak  rá  arra  a  nagy 
tényre,  hogy  a  kálvinizmus  a  művészetet  nagykorúsí- 
totta, önállónak  nyilvánította,  kivévén  azt  az  egyház 
gyámkodása  alól.  Hogy  a  renaissancenak  is  ugyanez 
volt  a  szándéka,  azt  nem  akarom  elvitatni.  A  renais- 
sance  azonban  ezt  úgy  cselekedte,  hogy  a  pogány 
művészetet  egyoldalú  előszeretetben  részesítette  s  in- 
kább pogány,  mint  keresztyén  eszmékre  hivatkozott. 
Ezzel  szemben  a  kálvinizmus  bármennyire  együtt  mű- 
ködött is  a  renaissance-szal,  a  keresztyéni  öntudatból 
kiindulva  tette  ezt  s  a  keresztyéni  öntudat  megvédése 
szempontjából  sokkal  élesebben  fordult  a  pogány-elem 
behatolásával  szembe,  mint  bármely  más  vallásalak. 
Hogy  a  régebbi  keresztyén  egyházzal  szemben  mél- 
tánytalan ne  legyek,  e  helyütt  valamivel  szélesebb 
alapon  kell  itt  tárgyalnom  a  dolgot.  A  keresztyén 
vallás  olyan  világ  körében  lépett  fel,  amely  külsőleg 
ugyan  nagy  műveltséggel  rendelkezett,  de  belsőleg  el 
volt  teljesen  korhadva  és  a  pogány  művészetért  rajon- 
gott. Hogy  tehát  elv  ellen  nyomatékosan  elvet  állít- 
hasson, bizonyára  azon  kellett  kezdenie,  hogy  szembe- 
szállott a  művészet  túlbecsülésével,  ez  által  akarva 
megtörni  végtére  az  a  hihetetlen  erőt,  amelyet  a  po- 
gányság a  maga  halálos  küzdelmében  éppen  a  művé- 
szetnek ebből  a  szép  világából  merített.  Egészen  ad- 
dig az  ideig,  amig  a  pogánysággal  vívott  élet-halál- 
harcza  el  nem  dőlt,  a  keresztyénség  magatartása  a 
művészettel  szemben  majdnem  bizalmatlan  volt.  Csak- 
nem közvetlen  ezután  történt,  hogy  a  nagyműveltségű 
római  birodalomban  a  még  kevéssé  czivilizált  germán 

néptörzsek  özönlöttek  be  s  amint  ezek  gyorsan  áttér- 
tek a  keresztyén  hitre,  a  döntő  hatalom  már  a  VIII. 
században  Italiából  az  Alpeseken  túli  északi  országokba 
helyeződött  át.  E  körülmény  az  egyháznak  teljesen 
ellensulyozhatatlan  túlerőt  adott  s  egyszersmind  ko- 
moly hivatást  is  írt  az  egyház  elé.  A  körülményeknek 
ezen  csoportosulása  folytán  az  egyház  ügy  lépett  fel, 
mint  az  egész  emberi  élet  védő  ura  és  ennek  a  fon- 
tos feladatnak  oly  kiváló  módon  megfelelt,  hogy  ma 
már  a  vallási  gyűlölet  és  pártoskodás  sem  meri  kiseb- 
bíteni azt  a  dicsőséget,  amelyet  magának  szerzett. 
Ebben  a  korban  a  szó  szoros  értelmében  ügy  volt, 
hogy  minden  emberi  fejlődést  az  egyház  táplált  és 
vezetett.  Sem  tudomány,  sem  művészet  nem  virágoz- 
hatott fel  anélkül,  hogy  az  egyház  ne  fedte  volna  azt 
a  maga  pajzsával.  S  így  állott  elő  kényszerítés  nélkül 
s  mintegy  önmagától  az  a  specifikus  keresztyén  mű- 
vészet, amelynek  első  felléptekor  a  szellemi  kifejezés 
maximumát  kellett  belevarázsolnia  az  alak,  a  szín  és 
a  hang  minimumába.  Ezt  a  művészetet  nem  a  termé- 
szettől leste  el,  hanem  az  ég  szféráiból  hívta  alá  a 
földre  az  akkori  keresztyénség;  a  zenét  a  gregoriánus 
bilincsekbe  verte,  ecsetjével  és  vésőjével  a  világtól 
teljesen  idegen  alkotások  után  futott  és  tényleg  csu- 
pán kathedrálisai  építésével  szerzett  magának  elenyész- 
hctetlen  művészi  dicsőséget.  Mert  minden  nevelő 
gyámkodás  csak  a  saját  megsemmisülésén  munkálko- 
dik. A  jó  gyám  maga  is  arra  törekszik,  hogy  saját 
gyámkodását  mielőbb  feleslegessé  tegye ;  ám  ha  ezzel 
szemben  azon  van,  hogy  gyámkodási  szerepét  még 
akkor  is  fentartsa,  mikor  a  gyámolt  nagykorúsága 
már  bekövetkezett,  természetellenes  helyzet  áll  elő  s 
a  gyámkodás  csak  ellenállásra  ingerel.  Mikor  tehát  az 

északeurópai  népek  első  nevelése  be  volt  fejezve  s  az 
egyház  mégis  megmaradt  amellett,  hogy  fensőségét  az 
élet  egész  területére  kiterjeszsze,  egymás  után  négy 
oldalról  támadt  forrongás  és  mozgalom  ez  ellen  és 
pedig :  a  művészet  területén  a  renaissanceban,  politikai 
téren  Itália  repiiblikánizmiisában,  a  tudományt  illető- 
leg a  hamánizmiisban  és  végezetre  a  vallás  központi 
jellegű  területén :  a  reformációban. 

Ez  a  négy  mozgalom  a  maga  indító  okát  na- 
gyon eltérő  és  egymásnak  sokszorosan  ellentmondó 
elvektől  vette,  ámde  mind  a  négy  egy  volt  abban, 
hogy  czélul  az  egyházi  gyámkodás  alól  való  felszaba- 
dulást tűzte  ki  és  mindegyik  a  maga  saját  önálló  fel- 
fogásának megfelelő  életnyilvánulás  után  törekedett. 
Abban  a  körülményben  tehát,  hogy  önök  ezt  a  négy 
hatalmat  a  tizenhatodik  század  folyamán  olyan  gyak- 
ran látják  szövetségesek  módjára  fellépni,  nincs  semmi 
csodálatra  méltó.  Maga  az  egységes  emberi  élet  volt 
az,  amely  a  gyámság  kötelékeiből  kinőtt  s  ezért  teljes 
erővel  a  szabad  fejlődés  után  törekedett ;  és  mikor  a 
régi  nevelőnő  kézzel-lábbal  tiltakozott  a  nagykorűvá 
nyilvánítás  ellen,  természetes  volt,  hogy  a  négy  hata- 
lom közül  mindegyik  támogatta  a  másikat  a  szabad- 
ság megszerzésében.  E  négyes  szövetség  nélkül  a 
gyámság  egész  Európa  fölött  tartós  lett  volna,  sőt  az 
ellenállás  megkísérlése  után  még  rosszabb  helyzet  ál- 
lott volna  elő ;  míg  viszont  az  említett  négy  hatalom 
együttes  működése  következtében  az  ellenállás  az  ön- 
állóság megszerzésével  lett  megkoronázva  s  bátran 
dicsekedhetünk  azzal,  hogy  ettől  az  órától  fogva  a 
művészet  ép'  ügy,  mint  a  tudomány,  a  politika  ép' 
ügy,  mint  a  vallás,  szabaddá  lett. 

De  vájjon  mondjuk-é  azért  azt,  hogy  a  kálviniz- 

mus  ily  körülmények  között  a  vallást  ugyan  felszaba- 
dította, de  a  művészetet   nem    és    hogy    a    művészet 
szabaddá  nyilvánításának  dicsőségét  meg  kell    hagyni 
a  renaissancenak?  Hát  ha  azt  a   benső    erőt    vesszük, 
amelyei  a  művészet  a  saját  szabadsága  érdekében  fel- 
lépett, akkor  a  fentebbi  állítás  második    részét    én    is 
megerősítem.  Tényleg,  az  esztétikai  zsenit  —   ha  sza- 
bad   ezt    a    kifejezést    használnom    —  maga   Isten    a 
görög  szellembe  plántálta  s  a  művészet  az  önálló   lé- 
tezésre vonatkozó  igényét  csak  az  által  mutathatta  ki, 
hogy  azok  előtt  az  alapvető  erők  előtt,    amelyeket    a 
görög  zseni  napfényre  hozott,   ismét    örömujjongással 
nyitott  utat.  Ha  azonban  ennél  több  nem  történt  volna, 
ez  még  sohasem  vezetett  volna  a   várvavárt   felszaba- 
dulásra. Hiszen  az  akkori  egyház  a  legparányibb  ellen- 
állást sem  tanúsította    ennek    a    klasszikus    művészeti 
elemnek  bebocsátásával    szemben.    A    renaissanceot  a 
keresztyén  egyház  egyáltalán  nem  utasította  el  a  maga 
kapuja  elől,  hanem  befogadta.  A  keresztyén  művészet 
azonnal  birtokába  vette  mindazt  a  kincset,   amit  a  re- 
naissance  nyújtani  képes  volt  s  az  úgynevezett  cinqiie- 
centoban,  azaz  a  renaissance  virágkorában  Bramente  és 
Da  Vinci,  Michelangelo  és  Rafael  voltak  azok,  akik  a 
splendor  ecclesiae-i  olyan  művészeti  kincscsel    gazda- 
gították, amelyet  egyetlennek,    utánozhatatlannak,    sőt 
egyenesen  felülmúlhatatlannak  kell  tartanunk.  így  tar- 
totta tehát  a  régi  kapocs  az  egyházat    és    művészetet 
összekötve  s  ez  a  kötelék  már  magában  arra  szolgált, 
hogy  az  állandó  patronátust  megerősítse.  A  művészet 
tényleges   felszabadulásához   azonban    alapjában    véve 
még  valami  más  is  volt  szükséges.  Az  egyházat  elvből 
kellett  visszaszorítani  a  szellemi  területre ;  a  művészet- 
nek, amely  eddig  szent  szférában    mozgott,    magában 


206 


a  társadalmi  életben  kellett  fellépnie  s  a  vallásnak  az 
egyház  körében  le  kellett  vetnie  a  maga  szimbolikus 
ruháját  és  pedig  éppen  azért,  hogy  igy  egy  magasabb 
szellemi  lépcsőfokra  emelkedve,  az  egész  életet  áthat- 
hassa a  maga  lehelletével.  Tényleg  úgy  van,  amint 
Hartmann  mondja:  „A  tisztán  szellemi  vallás  az,  amely 
egyik  kezével  elveszi  ugyan  a  művésztől  a  maga  spe- 
cifikus vallásos  művészetét,  de  másik  kezével  ezért 
neki  kárpótlásul  egy  egész  világot  nyújt,  amely  a  val- 
lás lehelletétől  van  áthatva. "•==  És  bár  ilyen  tiszta  szel- 
lemi vallás  után  törekedett  ugyan  Luther  is,  elérni  azt 
mégis  csak  a  kálvinizmusnak  sikerült.  Csak  a  kálviniz- 
mus hatása  alatt  szakítottak  az  emberek  a  splendor 
ecclesiae-vQ\,  azaz  az  egyház  külső  csillogásával ;  en- 
nek hatása  alatt  szakítottak  a  mérhetetlen  egyházi 
vagyonnal,  amely  a  művészetet  pénzügyileg  kötve 
tartotta  s  szakítottak  a  hatalom  külső  nyilvánításával 
is,  amely  addig  nem  nyugodhatott,  mig  az  emberi 
élet  összes  nyilvánulásait  maga  alá  nem  vetette.  S  ha- 
bár e  nyomasztó  és  természetellenes  egyházi  uralom 
ellen  a  humánizmus  is  harczra  kelt,  e  küzdelmet  — 
gondoljunk  csak  Erasmusra  —  a  humánizmus  a  siker 
reményével  sohasem  vehette  fel.  Hiszen  a  győzelem 
nem  annak  számára  volt  fentartva,  aki  a  vallás  terüle- 
tén csak  negatív  irányban  vette  fel  a  harczot,  hanem 
csupán  annak,  aki  a  szimbolikus  vallást,  egy  magasabb 
vallási  álláspontra  való  felemelkedés  által,  felülmulta. 
S  ezért  lehet,  a  túlzás  veszedelme  nélkül  állítanunk, 
hogy  a  döntést  végezetre  a  kálvinizmus  hozta  meg  és 
ez  vetett,  hála  legyen  makacs  kitartásának,  végre  vé- 
get annak  a  gyámkodásnak,  amelyet    az  egyház  a  mi 


*  Aestetik  II.  459  1. 

egész  emberi  életünk  s  így  a  művészet  felett  is  állan- 
dóan gyakorolt. 

Közben  pedig  teljes  készséggel  ismerem  el  azt 
is,  hogy  ez  az  eredmény  pusztán  véletlen  lett  volna, 
ha  nem  az  emberi  életnek  s  így  a  művészetnek  is 
mélyebb  felfogásáról  lett  volna  ott  szó.  Mikor  Olasz- 
országot Vlctor  Emánuel  alatt  Garibaldi  segítségével 
felszabadították,  egyúttal  a  közép-  és  déli  Olaszország- 
ban lakó  valdensek  számára  is  ütött  a  szabadság  órája, 
ámde  anélkül,  hogy  ez  akár  a  Re  galantiiomonak 
akár  Garibaldinak  szándékában  lett  volna.  És  épen 
így  megtörténhetett  volna  tehát  az  is,  hogy  a  kálvi- 
nizmus az  emberi  szabadságért  vívott  harczában  tény- 
leg föloldotta  volna  azt  a  köteléket,  amely  a  művé- 
szetet eddig  bilincsbe  verte,  ámde  anélkül,  hogy  ezt 
saját  elvéből  kifolyólag  akarta  volna.  Ezért  még  egy 
második  dologra  is  rá  kell  mutatnom  s  a  kérdést 
csupán  ez  döntheti  el  teljesen  .  .  .  Már  ismételten 
felhívtam  az  önök  figyelmét  az  „egyetemes  kegyelemé- 
ről szóló  hitczikk  nagy  fontosságára  s  itt,  a  művészet- 
nél is  megint  arra  térek  vissza.  Ami  egyházi  akar 
lenni,  annak  a  hit  bélyegét  kell  magán  hordoznia  és 
keresztyén  művészet  csupán  hívőtől  származhatik.  Ha 
tehát  én  a  sajátképpeni,  a  valódi  művészetet  csak  egy 
bizonyos  specifikus  keresztyén  művészetben  keresem, 
akkor  ezzel  azt  fejezem  ki,  hogy  a  művészet  nemes 
adománya  csupán  a  hivő  lelkeknek  lehet  osztályrészük. 
Ezzel  szemben  azonban  most  Kálvin  azt  mondja  ki, 
hogy  az  artes  liberales  olyan  adományok,  amelyeket 
az  Isten  promisciie  piis  et  impiis;''  azaz,  hívőknek  és 
hitetleneknek  egyformán,  különbség  nélkül  osztogatott, 


''  Inst.  Rel.  Christ.  I.  IV.  34.  §. 

sőt,  hogy  a  történelem  tanulsága  szerint,  ezek  az  ado- 
mányok gazdagabb  mértékben  éppen  a  hivők  körén 
kivül  ragyogtak.  „Az  isteni  fénynek  ez  a  kisugárzása 
—  mondja  ő  —  mint  a  tapasztalat  tanítja,  gyakran 
éppen  a  hitetlen  népek  között  érvényesült  a  leghatható- 
sabb mértékben."  S  ez  már  most  a  dolgok  rend- 
jét teljesen  megfordítja.  Ha  ugyanis  a  magas  művészi 
élvezetet  az  újjászületéshez  kötjük,  akkor  ez  az  ado- 
mány kizárólag  a  hivők  osztályrésze  és  egyházinak 
kell  maradnia.  Akkor  ez  a  különös  kegyelemből  folyik. 
Ha  azonban,  szem  előtt  tartva  a  történelem  nyújtotta 
tapasztalást,  azon  a  véleményen  vagyunk,  hogy  a  leg- 
magasabbrendü  művészi  zsenialitás  is  a  természeti 
adományok  közé  tartozik,  tehát  ama  kiválóságok  közé, 
amelyek  az  egyetemes  kegyelem  által  a  bűn  daczára 
is  megtartották  fényüket  az  emberiség  lelkében,  akkor 
ebből  az  következik,  hogy  a  művészet  úgy  a  hívőket, 
mint  a  hitetleneket  megihletheti,  hogy  a  mindenható 
Isten  a  maga  szabad  jótetszése  szerint  osztogatja  azt 
pogány  és  a  keresztyén  népek  közt  mind  egyaránt, 
kinek  ahogyan  akarja.  És  ez  aztán  nem  csak  a  mű- 
vészetre, hanem  az  emberi  élet  minden  természeti 
megnyilatkozására  nézve  is  érvényes.  Amint  az  rögtön 
világosan  kiderül,  mihelyt  pl.  Izraelt  a  többi  ókori 
népekkel  hasonlítjuk  össze.  Az  élet  szentségét  illetőleg 
Izrael  választatott  el  és  nemcsak  az  összes  népek  fe- 
lett, hanem  az  összes  népek  között  is  ő  áldatott  meg 
egyedül.  A  vallás  tekintetében  Izraelnek  nemcsak  na- 
gyobb szerepe  volt  a  többi  népeknél,  hanem  egyedül 
ő  volt  az  igazság  letéteményese  és  valamennyi  más 
nép,  maguk  a  görögök  és  a  rómaiak    is    a    hazugság 


*  Calvini  Opera  ed.  Brunsv.  Tom.  XX.  III.  99  lap. 

uralma  alatt  nyögtek.  Krisztus  nem  részben  Izraelből, 
részben  a  többi  népekből,  hanem  egyedül  Izraelből 
való.  Az  üdvösség  a  zsidók  közül  származik.  De  ha 
Izrael  még  oly  dús  fényben  ragyog  is  vallási  területen, 
megjelenése  menten  elhomályosul,  ha  e  nép  művé- 
szeti, tudományos,  későbbi  birodalmi  és  állami  fejlő- 
dését, iparának  és  kereskedelmének  haladottságát  a 
körülötte  lakó  népekével  hasonlítjuk  össze.  Hogy  Hi- 
rámnak  a  maga  pogány  országából  Jeruzsálembe  kel- 
lett jönnie  a  Sión  hegyére  tervezett  templomot  felépíteni : 
ez  már  eleget  mond.  Salamon,  akiben  Isten  bölcsesége 
volt,  nemcsak  tudta,  hogy  Izrael  a  művészet  terüle- 
tén hátramaradt,  hanem  el  is  ismerte  ezt  az  által,  hogy 
kívülről  hivott  segítséget  s  egész  eljárásával  bizony- 
ságot tesz  előttünk  arról,  hogy  Hiram  jötte  nem  va- 
lami olyan  hiányról  rántotta  le  a  leplet,  ami  miatt 
neki  szégyenkeznie  kellett  volna,  hanem  természetes 
valami  volt,  amit  Isten  is  felvett  a  maga  tanácsába. 
Már  most  ennek  megfelelőleg  s  ugy  a  Szentírás- 
nak, mint  a  történelemnek  bizonysága  alapján,  annak 
elismerésére  jutott  el  a  kálvinizmus,  hogy  a  hitetlen 
népek  ugyan  a  szentélyen  kivül  állanak,  de  azért  nekik 
is  megvan  a  maguk  saját  külön  jelentősége  a  törté- 
nelemben ;  nekik  is  megvan  a  maguk  Istentől  nyert 
hivatásuk  és  hogy  létezésük  is,  mint  szükségszerű  do- 
log van  felvéve  a  világtervbe.  Az  emberi  élet  min- 
den megnyilvánulása  sajátságos  vérmérsékleti  és  szár- 
mazási dispositiót  kivan  meg ;  ezen  kivül  szükség  van 
a  sors  és  az  események  bizonyos  találkozásaira  is; 
sőt  szükséges  bizonyos  természeti  környezet  és  az  ég- 
hajlat befolyása  is.  Mindez  Izraelben  is  hozzá  idomult 
ahoz  a  szent  záloghoz,  amit  e  népnek  az  isteni  kije- 
lentésben kellett  vennie.  Ha  azonban  ekként  Izrael  ki 

is  volt  választva  a  vallás  számára  s  az  Isten  országá- 
nak diadalára,  mindez  mégsem  akadályozta  meg  a 
legkevésbbé  sem  azt,  hogy  Isten  a  görög  népet  sze- 
melje ki  a  bölcsészeti  életre  s  a  művészet  megnyil- 
vánulására ;  és  nem  akadályozta  meg  azt  sem,  hogy 
Isten  éppen  így  a  rómaiakat  válassza  ki  arra,  hogy 
általuk  az  államélet  és  a  jog  területén  klasszikus  fej- 
lődést mutasson  fel  előttünk.  A  művészeti  életnek  is 
megvan  a  maga  előzetes  fejlődése  és  későbbi  kibon- 
takozása; de  hogy  annál  erőteljesebben  felvirágozhas- 
sék,  központi  jellegű  fejlődését  világos  öntudatra  kell 
emelnie,  hogy  eszméi  létezésének  változatlan  alapjait 
feltárhassa.  Ilyen  önkijelentésre  az  enemü  élettünemény 
csak  egyszer  jut  el  s  ha  ez  a  megnyilvánulás  fel  van 
fedezve,  akkor  aztán  klasszikus,  irányadó  és  örökre 
uralkodó  marad ;  és  még  ha  a  további  fejlődés  ujabb 
formákat  és  gazdagabb  anyagot  keresne  is,  lényegé- 
ben az  eredeti  felfedezés  változatlanul  megmarad.  így 
tehát  a  kálvinizmus  nemcsak  elismerhette,  hanem  el  is 
kellett  neki  ismernie  azt,  hogy  eredeti  művésznép  Isten 
kegyelméből  a  görög  nép  volt,  hogy  a  művészet  egye- 
nesen e  klasszikus  fejlődés  következtében  jelent  meg 
úgy,  mint  emberi  életünk  önálló  megnyilvánulása ; 
hogy  tehát,  bár  a  vallást  is  fel  kellett  magába  vennie, 
azért  még  egyáltalában  nem  kellett  függés  formájában 
az  egyházi  törzsbe,  vagy  ha  úgy  tetszik,  a  hit  tör- 
zsébe beoltva  lennie.  A  renaissance,  mint  a  művészet- 
nek a  maga  újra  felfedezett  alapvonalaihoz  való  vissza- 
térése, a  kálvinizmus  szempontjából  nem  úgy  tűnt  fel, 
mint  valami  bűnös  törekvés,  hanem  mint  Isten  által 
rendelt  mozgalom,  amelyet  a  kálvinizmus  nem  csupán 
véletlenül,  hanem  jól  megfontolva  és  szándékosan 
támogatott  is. 

Szó  sincs  tehát  arról,  hogy  a  kálvinizmus  csak 
a  hierarchiával  szemben  folytatott  elleliállásának  aka- 
ratlan következménye  gyanánt  segítette  volna  elő  a 
művészet  felszabadulását.  Ellenkezőleg :  követelte  ezt 
a -felszabadulást  és  a  saját  területén  végre  is  kellett  azt 
hajtania  egész  életfelfogása  és  világnézete  alapján.  A 
világ  nem  valami  elveszett  bolygó,  amely  ezentúl  csak 
azt  a  szolgálatot  teszi,  hogy  helyet  ad  az  egyháznak, 
ahol  az,  mint  harcoló  egyház,  fennállhat  és  az  embe- 
riség nem  céltalan  emberi  tömeg,  amely  csupán  arra 
való,  hogy  alkalmat  adjon  a  kiválasztottaknak  a  meg- 
születésre. Ellenkezőleg,  ez  a  világ  Isten  hatalmas  cse- 
lekedeteinek színpada  és  ez  az  emberiség  az  ő  kezének 
teremtése,  amely,  eltekintve  a  maga  saját  boldogsá- 
gától s  attól,  amit  a  jövő  hoz  el,  itt  ebben  az  ideig- 
lenes állapotban  is  hatalmas  fejlődési  folyamaton  megy 
át  s  a  történelmi  fejlődésnek  eme  folyamatában  is  Isten 
nevét  tartozik  magasztalni.  Isten  ehhez  az  emberiség- 
nek különböző  életnyilvánulásokat  adott  és  ez  élet- 
nyilvánulások  között  a  művészet  önálló  helyet  foglal 
el.  A  művészet  a  teremtésnek  olyan  rendjét  tárja  fel 
előttünk,  amilyet  sem  a  tudomány,  sem  az  állam- 
bölcseség,  sem  a  vallásos  élet,  sőt  maga  a  vallás  sem 
adhat  meg.  A  művészet  olyan  növény,  amely  a  saját 
gyökeréből  táplálkozik  és  virul.  A  kálviriista  elv  nem 
tagadja,  hogy  ennek  a  növénynek  is  szüksége  lehet 
ideiglenesen  támaszra  s  hogy  az  egyház  a  régebbi  idő- 
ben kiváló  módon  nyújtotta  ezt  a  támaszt ;  de  azért 
végtére  mégis  csak  azt  kivánta,  hogy  a  művészet  eme 
virága  elegendő  erőt  nyerjen  arra,  hogy  támasz  nélkül 
is  fel  tudja  emelni  a  maga  koronáját  a  saját  törzsén  a 
magasba.  És  elismerte  azt  is,  hogy  á  művészet  eme 
növénye   számára    a    létezés    és  •  növekedés    törvényét 

a  legkorábban    és  legvilágosabban  a  görög  művészek 
ismerték  fel,  ugy  hogy  ennek  folytán    minden    maga- 
sabb   művészetnek    újra    és    újra  eme   klasszikus   fej- 
lődésnél kell  keresnie  és  találnia   a    maga    igazi    ösz- 
tönzését. De  nem  azért  —  és  erre  mindjárt  rátérek  — 
hogy    a    művészetek    Görögország    művészi    fejlődése 
mellett  egyszerűen  megálljanak,   vagy    annak    pogány 
megjelenési  formáját  kritika  nélkül   átvegyék.    Mert   a 
művészet  sem  marad    meg    a    maga    keletkezési    álla- 
potában, hanem  mind  gazdagabban  ki  kell  fejlődnie  s 
egyúttal  ebből  a  fejlődésből    mindazt   ki    kell    küszö- 
bölnie, ami  virágzása  folyamán  helytelenül  belevegyült. 
Csak  növekedésének  és  virágzásának  törvénye  marad- 
hat meg  művészeti  törvény  ül:  olyan    törvényül  tehát, 
amelyet  nem  kívülről    erőszakoltak   reá,    hanem    saját 
lényének  vizsgálata  alapján  ismertek  fel  s  a  természet- 
ellenes kötelékek  alól  való    ezen    feloldatásban,    vala- 
mint a  természetes  kötelékekkel  való  ezen  megkötött- 
ségben kell  keresni  a  művészet    számára    is    az    igazi 
szabadságot.  És  annak,  aki  most   már    azt    gondolná, 
hogy  ennek  folytán  a  kálvinizmus  a  vallás  szent  terü- 
letét, a  művészet  és  a  tudomány  területétől  meg  akarja 
fosztani,  meg  kell  mondanunk,    hogy  éppen    a    kálvi- 
nizmus az,  amely  azt  akarja,  hogy  ez  a  két  nagy  ha- 
talmassága az  életnek  az  egész  emberi   életet  átölelve 
tartsa.  Legyen   tehát  egy  oly    tudomány,    amely    nem 
nyugszik  addig,  mig  az  egész  kosmost    át    nem   gon- 
dolta ;  legyen  tehát  egy  oly  vallás,  amely  addig  meg 
nem  pihenhet,  mig    az    egész   emberi    életet    át    nem 
hatotta ;  de  legyen  aztán  olyan  művészet  is,  amely  az 
élet  egyetlen  területét  sem  ócsárolja  s  ezért  az    egész 
emberi  életet,  annak  legjelentéktelenebb  mozzanataival 
együtt,  felveszi  a  maga  világába. 

A  művészet  területének  ezen  széles  kiterjesztése 
egyúttal  alkalmas  átmenetül  fog  nekem  szolgálni  utolsó 
megjegyzésemhez,  amelyre  nézve  az  önök  türelmét 
még  igénybe  veszem,  hogy  t.  i.  a  kálvinizmus  tény- 
leg és  konkrét  értelemben  véve  is  elömozditotta  a 
művészetek  kifejlődését.  E  pontnál  talán  nem  is  szük- 
séges mondanom  azt,  hogy  a  kálvinizmus  a  művészet 
területén  sem  játszhatta  a  varázsló  szerepét  és  hogy 
csak  a  természeti  feltételek  utján  hathatott.  Hogy  az 
olasz  az  énekre  alkalmasabb  gégét  nyert  a  természettől, 
mint  a  skót  s  hogy  a  németben  nagyobb  dalolási  kedv 
lakik,  mint  a  hollandusban,  ez  olyan  tagadhatatlan  tény, 
amivel  a  művészetnek  Róma  uralma  alatt  ép'  ugy 
számot  kellett  vetni,  mint  a  kálvinizmus  uralma  alatt. 
Mindezek  olyan  okok,  amelyek  miatt  sem  logikus,  sem 
becsületes  Ítélkezésnek  nem  lehet  tartani  azt,  ha  valaki 
a  kálvinizmusnak  azért  tesz  szemrehányást,  ami  közvet- 
lenül a  nemzeti  jelleg  különbözőségéből  ered.  Ép'  ily 
kevéssé  lehet  megütközni  azon,  hogy  a  kálvinizmus 
a  mi  északi  országainkban  nem  tudott  márványt,  por- 
firt,  vagy  arduinkövet  elővarázsolni  a  földből  és  hogy 
emiatt  az  épitő  és  szobrászművészet,  amelynek  nagy- 
mennyiségű terméskőre  van  szüksége,  mint  anyagra, 
azokban  az  országokban  fejlődött  ki  teljesebb  mér- 
tékben, ahol  a  kőbányák  bővebben  nyújtják  ezt  a 
kincset,  mint  pl.  Hollandiában,  amely  országnak  talaja 
agyagból  és  iszapból  áll.  Költészet,  zene,  festészet :  ez 
a  három  teljesen  szabad  és  minden  természeti  előfel- 
tételtől független  művészet  tehát  csak  az,  ami  itt  vizs- 
gálódásunk tárgya  lehet.  Nem  mintha  a  mi  városház- 
épitészetünknek  nem  lenne  meg  a  maga  tisztes  helye 
az  architectura  alkotásai  között.  Leuven  és  Middel- 
burg,  Antwerpen  és  Amsterdam  még  most  is   bizony- 

ságai  lehetnek  annak,  hogy  mit  tudott  alkotni  a  hol- 
land művészet  is  a  köböl.  S  az,  aki  látta  Quellinus  és 
de  Keyzer  szobrait  Antwerpenben  és  Hallgatag  Vilmos 
sirján,  nem  fogja  tagadni  a  véső  eme  művészeinek  rá- 
termettségét. Ámde  ezzel  szemben  áll  az  az  ellenvetés, 
hogy  városházaink  jóval  a  kálvinizmus  fellépése  előtt  ké- 
szültek, ahogy  későbbi  fejlődésükben  sem  mutatnak 
fel  egyetlen  olyan  vonást  sem,  ami  a  kálvinizmusra 
emlékeztetne.  A  kálvinizmus,  amely  a  maga  elvénél 
fogva  sem  kathedrálisokat  nem  alapított,  sem  palotákat 
nem  épitett,  sem  amphitheatrumokra  nem  vágyódott, 
nem  állithatott  elő  hatalmas  architektonikus  alkotásokat 
sem  s  ép'  ily  kevéssé  volt  képes  felébreszteni  azt  az 
'  ösztönt,  hogy  az  ily  óriási  építmények  fülkéit  isten- 
adta művészek  a  szobrászat  alkotásaival  népesítsék  be. 
A  kálvinizmusnak  a  művészettel  szemben  szer- 
zett érdemei  egyebütt  keresendők  és  pedig  nem  az 
objektív,  hanem  kizárólag  a  nagyobb  mértékben  szub- 
jektív művészetekben,  amelyek  milliók  támogatása  és 
a  márványbányák  segítsége  nélkül  is  szabadon  virágoz- 
nak fel  az  emberi  lélekből.  A  költészetről  most  itt 
hallgatok,  mert  egyébként  mégis  rá  kellene  mutatnom 
a  holland  költészetre,  de  már  maga  nyelvünk  isme- 
retlensége és  elszigeteltsége  költészetünket  is  elzárta  a 
világtól,  ügy,  hogy  akármilyen  kiváló  költők  támadtak 
is  egyszerre  több  iskolában  közöttünk,  befolyásuk 
természetszerűleg  csak  nemzeti  művelődésünkre  terjed- 
hetett ki  és  így  a  világ  költészetében  szerepet  nem 
játszhattak.  Ez  az  előjog  csak  ama  néhány  nemzet  szá- 
mára van  fentartva,  akiknek  nyelve  a  nemzetközi 
érintkezés  közvetítő  eszközévé  vált.  Ha  azonban  a 
nyelv  területe  a  kisebb  nemzetekre  nézve  szűk  korlá- 
tok közé  van  is  szabva:    a  szem,   az  már   nemzetközi 

és  a  zenét,  amely  a  fülre  hat,-  minden  egyes  emberi 
szív  megérti.  Ezért  tehát  annalí,  aki  a  kálvinizmusnalí 
a  művészet  fejlődésére  és  virágzására  vonatkozó  hatá- 
sát akarja  kutatni,  internacionális  értelemben  véve  erre 
a  két  művészetre  kell  szorítkoznia  s  azt  a  kérdést  kell 
magához  intéznie,  hogy  vájjon  mit  jelentett  a  kálvi- 
nizmus a  festészetre  és  a  hangok  világára  nézve? 

És  ha  így  tesszük  fel  a  kérdést,  akkor  mind  a 
két  említett  művészetre  nézve  megállapíthatjuk,  hogy 
mielőtt  a  kálvinizmus  fellépett,  ügy  a  festészet  mint  a 
zene  magasan  a  népélet  felett  lebegett  s  csak  a  kálvi- 
nizmus hatása  alatt  szállott  alá  a  nép  gazdag  életébe. 
A  zenére  nézve  ezt  nyomatékosan  ki  fogom  mutatni 
önöknek  felolvasásom  végén  s  ami  a  festészetet  illeti, 
elegendőnek  tartom  felhívni  figyelmüket  arra,  amit  a 
hollandiai  művészeti  iskola  a  tizenhatodik  és  tizenhe- 
tedik században  ecsettel  és  tűvel  elővarázsolt.  Rem- 
brandt neve  maga  a  művészeti  kincsek  egész  világát 
idézi  a  lelkünk  elé.  Valamennyi  ország  és  világ- 
rész múzeumai  versenyre  kelnek  egymással  abban, 
hogy  hihetetlen  pénzösszegekért  rátehessék  a  kezüket 
arra,  ami  ezen  kincsekből  néha  felszabadul.  Még  a 
wallstreeti  börzianer  is  tiszteletet  érez  azzal  a  művé- 
szeti iskolával  szemben,  amelynek  művészi  termelése 
olyan  óriási  tökét  reprezentál.  S  még  ma  is  a  legje- 
lentékenyebb festők  keresik  motívumaikat  s  művészeti 
irányukat  abban,  ami  akkor  mint  teljesen  üj  művészi 
teremtés  lepte  meg  a  világot.  Természetesen  azonban 
azt  már  nem  szabad  itt  kérdeznünk,  hogy  vájjon  mind- 
ezek a  művészek  egyénileg  külön-külön  kifogástalan 
kálvinista  felfogásúak  voltak-é  ?  Hiszen  abban  a  festé- 
szeti iskolában  is,  amely  Róma  hatása  alatt  a  mienket 
megelőzte,  nagyon  ritkák  voltak  az  u.  n.   „jó   katholi- 

kus"-ok.  Az  ilyen  szellemi  befolyás  nem  személyileg 
hat,  hanem  ráüti  a  maga  bélyegét  a  környezetre,  a 
társadalmi  életre,  a  szemléletek,  a  képzetek  és  eszmék 
világára  s  a  benyomásoknak  ebből  az  összeségéből 
születik  azután  meg  az  ilyen  művészeti  iskola.  Ha  te- 
hát a  dolgokat  ilyen  szempontból  nézzük,  akkor  félre- 
ismerhetetlen tény  lesz  előttünk  az,  hogy  a  holland 
festészeti  iskolában  annak  akkori  jelene  és  a  múlt  kö- 
zött nagy  ellentét  volt.  Azelőtt  a  nép  nem  számított; 
jelentősége  a  festészet  szemében  csak  annak  volt,  aki 
magasan  kiemelkedett  a  népéletből :  az  egyház  maga- 
sabb világának,  a  lovagok  és  fejedelmek  magasabb 
légkörének.  Ettől  kezdve  azonban  a  nép  nagykorúvá 
lett  s  a  kálvinizmus  auspiciumai  alatt,  mint  az  ujabb 
kor  demokratikus  életének  próféciáját,  a  festészet  pro- 
klamálta először  a  népek  nagykorúságát.  A  család  meg- 
szűnt az  egyház  függeléke  lenni  s  önálló  jelentőségé- 
ben lépett  az  élet  színpadára.  Az  egyetemes  kegyelem 
fénye  mellett  látni  való  volt,  hogy  az  egyházon  kivüli 
élet  is  nagyon  érdekes  és  mindenféle  művészeti  motí- 
vumot tartalmaz.  A  közönséges  emberi  élet,  miután  a 
magasabb  osztályok  nyomása  folytán  minden  józan 
realitásával  együtt  évszázadokon  át  rejtve  maradt,  most 
mint  egy  uj  világ  jött  elő  rejtekéből.  Közönséges 
emberi  életünknek  messzemenő  emancipációja  követ- 
kezett be  és  a  szabadságra  irányuló  ösztön,  amely  ez 
által  a  népek  szívét  meghódította,  kedvét  lelte  abban, 
hogy  élvezze  is  ama  kincseit,  amelyeket  annyi  ideig 
vakon  elhanyagolt.  Maga  Taine'^  magasztalja  ezt  az 
áldást,  amely  a  kálvinizmusnak  a  szabadságra  irá- 
nyuló   ösztönéből    a    művészet    területére    kiáradt    és 


*  Taine:  Philosopliie  de  Fart  dnns    les    Pays  Bas  p.  148.  II. 

Carriére'--  aki  maga  ép'  oly  kevéssé  volt  kálvinista, 
hangosan  hirdeti,  hogy  egyedül  a  kálvinizmus  volt 
képes  feltörni  a  talajt  a  szabad  szépség  számára,  hogy 
az  a  felszántott  földön  majdan  felvirágozhassék. 

Ezenfelül  pedig  már  nem  egyszer  rámutattak  arra, 
hogy  a  tisztán  kegyelemből  való  elválasztás,  gazdag 
gondolata  mily  jelentékenyen  hozzájárult  ahoz,  hogy 
a  művész  szeme  a  kicsiny  és  látszólag  semmis  dolgok 
érdeklődést  keltő  jelentősége  előtt  felnyiljék.  Ha  Isten 
nem  a  külsőt,  hanem  a  belsőt  nézi,  vájjon  nem  volt-é 
ebben  útmutatás  a  művész  számára,  hogy  a  megszo- 
kottat és  mindennapit  figyelje  meg;  hogy  e  minden- 
napi alatt  az  emberi  szív  mozdulásait  és  hajtó  rugóit 
kutassa  és  hogy  az  eszményt,  ami  ebben  van,  mű- 
vészi érzékével  megragadja,  hogy  aztán  végül  ecsetjé- 
nek művészetével  az  egész  világ  előtt  láthatóvá  tegye 
azt,  amit  művészi  érzéke  abban  felfedezett.  Ugy,  hogy 
ezen  az  alapon  maga  az  emberi  lét  balgasága,  sőt 
drasztikussága  is  a  művészi  produkció  motívumává 
lett ;  hiszen  az  is  a  csodálatos,  bár  megromlott  em- 
beri szívből  fakadt.  Saját  tévelygésének  képét  kel- 
lett oda  tartania  az  ember  elé,  hátha  elfordulhat  még 
attól.  Ha  a  művészek  eddig  kizárólag  a  próféták  és 
apostolok,  a  szentek  és  papok  idealizált  alakjait  vetet- 
ték vászonra,  akkor  most,  mikor  Isten  a  közönséges 
polgárt  és  napszámost  is  elválasztotta,  lebilincselőnek 
kellett  lennie  a  népből  származó  férfi  fejének,  alakjá- 
nak, lénye  egész  kifejezésének  is  s  az  emberi  szemé- 
lyiséget minden  rangban  és  állásban  a  vászonra  kellett 
vinni.  És  ha  eddig  minden  tekintet  teljesen  és  egye- 
dül a  fájdalmak  ama  Férfiának  szenvedéseire  irányult, 

*  Carriére  :  Dic  Kunst  im  Zusammcnliang  mit  dcr  KulUir- 
cnlvvickliing  IV.  p.  308. 

most  azt  is  észrevették  az  emberek,  hogy  a  minden- 
napi nyomorúságban  is  vannak  szenvedések,  amelyek  az 
emberi  szív  érdekes  titkait  hozzák  napfényre  és  feltár- 
ják előttünk  a  szenvedések  hosszú  sorát,  úgy,  hogy 
ezeken  át  a  Golgota  tökéletesen  egyedül  való  jelen- 
tőségét még  szentebben  és  még  mélyebben  megértjük. 
Már  most,  az  egyháznak  semminemű  hatalma  nem 
vezette  többé  a  művészt,  a  palotákból  származó  pénz- 
nek semmiféle  hatalma  nem  kötötte  őt.  A  művész, 
mint  ember,  szabadon  járt-kelt  az  emberek  között  s 
valami  egészen  más,  sokkal  gazdagabb  dolgot  fedezett 
fel  az  emberi  életben  és  az  emberi  élet  mögött,  amit 
eleddig  még  azok  sem  gyanítottak  még  távolról  sem, 
akik  a  művészet  területén  a  legmélyebben  láttak.  Rem- 
brandt számára,  mint  Taine  olyan  elmésen  jegyzi  meg, 
az  élet  ott  volt  az  ő  sötét  színei  mögött,  de  éppen 
ebben  a  félhomályban  ragadta  ő  meg  az  életet  olyan 
különös  és  mély  valóságában.  És  így,  a  népek  nagy- 
korúvá nyilvánítása  és  a  szabadságra  irányuló  ösztön 
következtében,  amelyet  a  kálvinizmus  a  népek  szívé- 
ben felébresztett,  a  megszokott  és  mégis  oly  gazdag 
emberi  életben  egy  egészen  uj  világ  tárult  fel  a  mű- 
vészet előtt.  S  ennek  az  újonnan  felfedezett  világnak 
gazdag  tartalmából,  a  hollandiai  festőiskola,  az  által, 
hogy  volt  érzéke  a  kicsiny  és  jelentéktelen  dolgok 
iránt  is  és  volt  szíve  az  emberiség  szenvedései  szá- 
mára: a  művészetnek  ama  csodálatos  kincsét  vitte 
vászonra,  amely  hírnevét  örökkévalóvá  teszi  és  amely 
a  művészet  újabb  hódításai  számára  minden  nép  előtt 
feltárta  az  utat. 

És  most  végezetül  vegyük  vizsgálat  alá  a  kálvi- 
nizmus  jelentőségét    a   zenére   nézve.    Oly  előnye   ez 

a  kálvinizmusnak,  amely  kevésbbé  ismeretes,  de  azért 
jelentős,  mint  Donén  mondja,  aki  a  maga  két  vastag 
nyolcadrétü  kötetében*  ezt  még  tiz  évvel  ezelőtt  ki- 
fejtette. A  zene  és  festészet  itt  párhuzamosan  halad. 
Valamint  az  egyházi  arisztokratikus  korszakban  csak  a 
magas  és  szent  személyek  és  cselekmények  bi- 
lincselték le  az  ecset  mestereit,  úgy  zenei  téren  a 
Gergely-féle  —  bizonyára  mély,  de  egyhangú  —  cantus 
planns,  vagy  plain  chant  uralkodott,  amely  a  rhytmust 
tagadásba  vette,  az  összhangot  nem  ismerte,  és  a 
maga  kezdettől  fogva  kimutatott  konzervatív  jellegé- 
vel ■ —  mint  egy  müvészetismerő  bizonyította  —  a  zene 
minden  fejlődésének  útjában  állott. ='"'=  Mélyen  ezen, 
mondhatnánk  hivatalos  zeneművészet  alatt,  felvirágzott 
a  nép  körében  a  szabadabb  éneklés  is,  amelyet,  fáj- 
dalom, sokszor  a  Venus-imádás  inspirált  és  a  jobb 
indulatú  egyházi  fejedelmek  megbotránkozására,  például 
az  úgynevezett  szamár-ünnep  alkalmával  a  templomok 
falai  közé  is  behatolt  s  ott  alkalmat  nyújtott  azokra 
a  botrányos  jelenetekre,  amelyeknek  csak  a  tridenti 
zsinat  vetett  véget. "■■•'■■'■ 

Egyedül  az  egyháznak  volt  joga  ahoz,  hogy  ze- 
nét szerezzen ;  amit  a    nép    játszott    és    ápolt,    azt    a 


*  O.  Donén,  Clément  Marót  et  le  Psautier  Huguenot.  Detix 
volumcs  en  grand  octavo  de  738  et  de  713  pages.  Paris,  á  l'impri- 
ineric  nationalc.  1888 — 9. 

■•"••■  Le  resultat  de  la  conservation  perpctiiellc  d'un  systeme 
de  tonalité,  ou  de  la  forme  de  la  gammc,  est  rimpossibllité  du 
progrés  dans  l'art.  Biographics    des  musicicns.  Introduction.  p.  LV. 

**•'=  Conc.  Tridcnt  22.  Sessio.  1562.  szcpt.  Ab  ecclesiis  verő 
musicas  eas  ubi,  sivc  organo,  sive  cantiilascivum.aut  impurum  quid 
miscetur,  item  sccularcs  ommes  actiones,  vana  atqiie  adeo  profana, 
coUotiuia  deambulationes,  strcpitus,  clamores,  arccant,  ut  domus 
Dei  verc  domus  orationis  esse  vidcatiir  et  dici  possit. 

művészet  méltósága  alatt  állónak  tartották  s  magában 
az  imádság  házában  is,  a  népnek  csak  hallgatni  lehe- 
tett a  zenét,  de  azzal  együtt  énekelni  nem  volt  sza- 
bad, így  tehát  a  zene,  mint  művészet,  meg  volt  fosztva 
önálló  jellegétől.  Csak  amennyiben  az  egyháznak  akart 
szolgálni,  fejlődhetett  művészet  gyanánt.  Amire  a  saját 
területén  mert  vállalkozni,  az  nem  emelkedett  felül  a 
népies  használaton.  És  valamint  az  élet  minden  terü- 
letén általában  a  protestantizmus,  következetesen  azon- 
ban csak  a  kálvinizmus  vetett  véget  az  egyház  gyám- 
kodásának, úgy  a  zeneművészet  is  a  kálvinizmussal 
szemben  van  hálára  kötelezve  azért,  hogy  felszabadult 
és  hogy  megnyílt  az  űt  a  zene  egész  modern  fejlő- 
dése számára.  Mert  hiszen  épen  azoknak,  akik  a 
kálvinista  zsoltáréneklés  hangmenetét  megalkották, 
volt  először  bátorságuk  arra,  hogy  a  cantiis  finniis 
kötelékei  alól  felszabaduljanak  s  dallamaikat  a  hangok 
szabad  világából  merítsék.  E  műveletnél  ugyan  a  nép- 
dalra tértek  vissza,  de  csak  —  mint  Donén  mondja  — 
azért,  hogy  azt  megtisztítva  s  a  keresztyén  lelkület 
komolyságával  átitatva  adják  vissza  a  népnek.  Ettől 
fogva  a  zenének  sem  a  különös  kegyelem  nyomasztó 
korlátoltsága  alatt,  hanem  az  egyetemes  kegyelem  szé- 
les és  termékeny  talaján  kellett  virágoznia.  A  kar  el- 
hallgatott, a  népnek  magának  kellett  a  templomban 
énekelnie  s  ezért  Bourgeoisnak  s  a  kálvinista  virtuó- 
zoknak, akik  oldala  mellett  állottak,  a  népies  dallam- 
hoz kellett  visszatérniök,  de  csak  azért,  hogy  a  nép 
most  már  ne  csak  a  csapszékekben  és  az  utczán  énekeljen, 
hanem  az  Isten  házában  is,  hogy  dallamaikban  a  szív 
komolysága  arasson  diadalt  a  szenvedély  heve  felett. 
Ha  tehát  ez  a  kálvinizmus  általános  érdeme,  hogy 
t.  i.  a  laikusokról  szóló   felfogást   a    hivők   egyetemes 

papságának  gondolata  által  teljesen  megszüntette  cs  ezt 
a  zene  területén  is  keresztül  vitte,  akkor  a  történelmi 
hűség  megkívánja,  hogy  erre  még  konkrétebbül  is 
kiterjeszkedjünk.  Ha  Boiirgeois  az  a  nagy  mester,  akit 
müvei  még  most  is  ama  kor  európai  protestantizmu- 
sának legzseniálisabb  komponistájaként  tüntetnek  fel, 
akkor  egyúttal  ne  felejtsék  el  önök  azt  sem,  hogy 
Bourgeois  magában  Genfben  s  egyszersmind  Kálvin 
szemei  elölt,  söt  részben  az  ö  vezetése  alatt  működött. 
Már  pedig  ez  a  Bourgeois  az  az  ember,  akinek  először 
volt  bátorsága  arra,  hogy  a  nyolcz  gregoriánus  válto- 
zat pótlásául  a  majeiir  és  inineur  két  változatát  fel- 
vegye a  népzenéből.  Neki  volt  bátorsága  a  népzene 
művészi  szépségét  vallásos  énekekben  megszentelni  s 
ez  által  a  tisztesség  pecsétjét  nyomni  arra  a  zeneszerzési 
módra,  amelyből  az  egész  modern  zene  kifejlődött. 
Ugyanezt  művelte  Bourgeois  az  összhang,  vagy  a  sok- 
szólamú ének  felvételével  is. '^^  0  volt  az,  aki  a  dalla- 
mot és  a  dalt  egybekötötte  az  „expressió"  által.  A 
solfége,  a  hangárnyalatok  számának  leszállítása,  a  kü- 
lönböző hangvezeték  között  való  világosabb  különb- 
ségtevés, ami  által  a  zene  ismerete  annyira  könnyebbé 
lön  téve  s  oly  széles  kiterjedést  nyert,  mind  Bourgeois- 
nak  köszöni  alkalmaztatását.  És  midőn  az  ő  kálvinista 
müvésztársa  és  Palestrina  tanító    mestere,    Goudimel, 


*  Hog3'  a  kontrapuiictorikus  letét  már  a  15-ik  század- 
ban az  egyházi  iskola  szerzeményeiben  megjeicnilc,  azt  természe- 
tcsen ez  által  a  legkevésbbé  sem  tagadjuk,  sem  pedig  ezzel  ellene 
nem  mondunk  a  ténynek. 

*-^-  Goudimel  flamand  származású  ember  volt.  Először  Ró- 
mában 111.  Pál  pápa  felügyelete  alatt  nyitott  szabad  művésziskolát 
a  laikusok  származású  s  a  legjobb  tanítvány,  aki  ebből  az  iskolá- 
ból kikerült,  Palestrina  volt. 

a  nép  egyházi  éneklését  kileste  s  eközben  észrevette, 
hogy  a  magas  gyermeki  hang  a  tenort,  amely  eddig 
vezető  szerepet  játszott,  íúlcsengi,  ő  volt  az,  aki 
először  vétette  át  a  szopránnal  a  tenor  vezetését ;  olyan 
változás  volt  ez,  amely  megtermékenyítő  befolyását 
attól  az  időtől  fogva  egész  mostanáig  megtartotta. 

Bocsássanak  meg  önök,  hogy  egy  pillanatra 
ezekbe  a  részletkérdésekbe  kellett  belebocsátkoznom, 
de  a  protestantizmus  és  a  kálvinizmus  érdeme  zenei 
területen  sokkal  magasabban  áll,  semhogy  tovább  is 
tiltakozás  nélkül  tűrné  a  félreismertetést.  Ha  a  kálvi- 
nizmus sok  más  művészeti  területen  csupán  közvetve 
segítette  is  elő  a  művészet  felvirágzását  az  által,  hogy  azt 
nagykorúnak  jelentette  ki  és  önálló  jellegében  kifej- 
lesztette, zenei  téren  a  kálvinizmus  hatása  nagyon  po- 
zitív volt,  épen  mivel  szellemies  istentiszteletében, 
amelyben  a  többi  érzékiesebb  művészetek  számára  nem 
volt  hely,  az  éneknek  és  a  zeneművészetnek  egészen 
uj  szerepet  jelölt  ki  az  által,  hogy  a  népéneklést 
életre  hívta.  Bármit  tett  is  a  régi  iskola,  hogy  az  ujabb 
fejlődéshez  csatlakozzék,  a  modern  fejlődés  a  cantus 
firmus  számára  természetellenes  maradt,  mert  az  egé- 
szen más  gyökérből  sarjadt.  Viszont  a  kálvinizmus 
nemcsak  hogy  csatlakozott  a  zene  ujabb  fejlődé- 
séhez, hanem,  Bourgeois  és  Goudimel  vezetése  alatt,  a 
művészet  területén  az  első  indítást  adta  meg  éhez  a 
modern  fejlődéshez,  ügy,  hogy  maguk  a  római  katho- 
likus  írók  akaratuk  ellenére  is  kénytelenek  elismerni, 
hogy  az  az  elragadó  szépség  és  gazdagság,  ahová  ez 
a  mi  mostani  évszázadunk  zenei  téren  felemelkedett, 
nagyrészben  az  eretnek  egyházi   éneknek   köszönhető. 

Hogy  a  későbbi  korban  a  protestantizmus  e  te- 
kintetben elvesztette  befolyását,   azt  el  kell  ismernünk. 

Valami  egészségtelen  spiritualizmus  csúszott  be  később 
az  anabaptista  körökből  közénk  is.  De  ha  római  oldal- 
ról ezen  szép  multunkat  teljesen  félreértve  a  kálviniz- 
must azzal  vádolják,  hogy  zenei  téren  esztétikai  kor- 
látoltságban szenved,  az  illetőket  emlékeztetnünk  kell 
arra,  hogy  a  zseniális  Goiidimelt  S'zent  Bertalan  éjsza- 
káján éppen  a  római  fanatizmus  gyilkolta  meg.  Olyan 
tény  ez,  mely  önkéntelenül  is  arra  a  kérdésre  vezet,  hogy 
vájjon  van-e  még  joga  az  erdő  csendessége  felett  pa- 
naszkodni annak,  aki  saját  kezével  fogta  el  és  ölte 
meg  a  csalogányt? 


HATODIK  FELOLVASÁS. 

A  kálvinizmus  és  a  jövő. 

A  munka,  amelyet  magamra  vállaltam,  végéhez 
közelít.  Eljutottam  utolsó  felolvasásomhoz.  Első  fel- 
olvasásomban a  kálvinizmust  a  felekezeti  korlátoltság 
zűrzavarából  egy  olyan  elvileg  önálló  rendszer  magas- 
latára emeltem  fel,  amelynek  mi  egy  teljesen  külön- 
álló, mindent  magába  foglaló  világ-  és  életfelfogást 
köszönhetünk;  olyan  életfelfogást,  amely  történeti  jelen- 
tőségében a  paganizmussal  és  a  romanizmussal  egy 
vonalon  állva,  a  felfogás  mélységében,  vonalainak  tisz- 
taságában és  fejlődési  fokozatában  mindazokat  messze 
felülmúlja.  Azután  ennek  a  hatalmas  rendszernek  alap- 
ját tisztán  abszolút  valláserkölcsi  álláspontjában  je- 
löltem meg  önök  előtt.  Folytatólag  ebből  az  erős  alap- 
ból ama  három  vonalat  vontam  meg,  amelyeknek  irá- 
nyában a  kálvinizmus  az  emberiség  életét  az  állam,  a 
tudomány  és  a  művészet  terén  vezette.  Természetesen 
ehhez  még  sok  mindent  kellett  volna  hozzácsatolnom, 
ha  az  élet  területére  nézve  is  hasonló  utasításokat  akar- 
tam volna  adni.  De  ezt  az  idő  rövidsége  nem  engedte. 
Már  is  többet  követeltem  az  önök  figyelmétől,  mint 
amennyire  egy  idegen  számot  tarthat.  Azért  most  már 
minden  késlekedés  nélkül  áttérek  ama  végső  kérdésre, 
amelyre  programmom  utolsó  pontja  akar  választ  adni. 

arra  a  kérdésre  nevezetesen,  hogy  minő  jelentősége 
van  a  kálviniznmsnak  a  jövőre  nézve  ? 

A  jövendő  nem  rajzolódik  ki  világosan  a  láthatá- 
ron s  ha  nem  megyek  is  el  addig  az  állításig,  hogy 
mi  már  az  általános  tönkrejutás  szélén  állunk,  annyi 
mégis  bizonyos,  hogy  a  jelek  vésztjóslók.  De  nem  a 
természet  és  annak  erői  felett  való  hatalmunkat  illető- 
leg, mert  az  a  hatalom  még  sokszor  jegyez  föl  óriási 
győzelmeket  és  még  a  legbüszkébb  szárnyalású  kép- 
zelet is  alig  sejtheti,  hogy  csak  a  legközelebbi  ötven 
esztendő  alatt  is  hová  emelkedhetik  ez  a  hatalom.  Ez- 
zel kapcsolatban  az  életben  növekszik  a  kényelem.  A 
forgalom  és  közlekedés  állandóan  messzebb  ágazik  és 
gyorsabban  bonyolódik.  Ázsia  és  Afrika,  melyek  egé- 
szen mostanáig  aludtak,  mind  jobban  belekerülnek  a 
zsibongó  élet  széles  forgatagába.  Az  egészségügy  fej- 
lődik a  sport  által.  Testileg  erösebbek  vagyunk,  mint 
bármely  megelőző  nemzedék.  Tovább  élünk.  S  ahol  a 
teííti  fogyatkozás  az  életet  végzetes  veszedelemmel 
fenyegeti,  a  gyógyászat  szinte  megdöbbent  bennünket 
a  maga  csodáival.  Egyszóval  csaknem  minden  fény  az 
élet  anyagi,  kézzelfogható  oldalára  esik. 

S  az  elégedetlenség  mégis  zajong  s  a  bátortalan 
gondolkodó  mégis  panaszkodik,  mivel,  ha  az  anyagi 
világot  még  oly  magasra  értékeljük  is,  emberi  életünk 
még  nem  merülhet  benne  ki.  A  napszámos  kunyhó- 
jából hálás  hangokon  dicsérő  zsoltár  szállhat  a  ma- 
gasba, mialatt  a  milliomos  a  maga  pompás  palotájá- 
ban unatkozik  és  öngyilkosságra  gondol.  Nem  a  körü- 
löttünk levő  kényelemben,  nem  a  hozzánk  tartozó  test- 
ben gyökerezik  a  mi  személyiségünk,  polgári  és  emberi 
mivoltunk,  hanem  abban  a  szellemben,  amely  minket 
bensöleg  tevékennyé  tesz  s  ebben  a  benső  öntudatban 

mindig  élesebb  hangon    beszél    az    a   fájdalmas   meg- 
győződés, hogy  a  külső  élet  vérbősége    mind   jobban 
és  jobban  a  szellem  aggasztó  vérszegénységére    vezet 
bennünket.    Nem     mintha    a    gondolkodás,    bölcselet, 
művészet  és  irodalom  hanyatlóban  volna.  Sőt    inkább, 
az  empirikus  tudomány  fényesebben  ragyog,  mint  bár- 
mikor, az  általános  tudás  mind  szélesebb  körökben  ter- 
jed és  a    civilizáció   —   gondoljunk    csak    Japánra  — 
csaknem  elbizakodottá    lesz    a    maga    hódításaitól.    De 
hát  az  értelem,  az  intellektus  még  nem  egyenlő  jelen- 
tőségű a  szellemmel.  Személyiségünk  mélyebben  rejlik 
benn  lényünknek  titkos  rejtekében,   ahol  a  jellem  ala- 
kul, ahol  a  lelkesedés  lángja  fellobog,  ahol  az  erkölcsi 
alapok  le  vannak  rakva,    a    szeretet    bimbaját    kitárja, 
ahol  az  odaadás    és    hősiesség   sarjadzanak   s    ahol    a 
végetlen  létezés  érzetében  a  mi,  idő  által  megkötött  lelki 
világunk  kitárja  kapuit  az  örök  lét  felé.  Az    egyéniség 
e  mélyebb  alapjaira  való  tekintettel  panaszkodik    min- 
den nemzet  az  elszegényedésről,  sülyedésről    és    meg- 
kövesedésről.  Az  olyan  szellem,  mint  aminő    Schopen- 
haueré, ebből  a  fájdalmas  állapotból    sarjadzott   ki   és 
az  a  tetszés,  amelylyel  pesszimizmusa  találkozott,  meg- 
szégyenítőleg  mutatja,    hogy    mennyire    lehervasztotta 
már  ez  a  halálos  sirocco  széltében-hosszában    az    élet 
mezőit.  Való  igaz,  hogy  Tolstoj   kísérletei   jellemerőre 
mutatnak,  azonban  éppen  az    ő    vallási    és   társadalmi 
theoriája  nem  egyéb,   mint  állandó  tiltakozás    nemünk 
szellemi    elsatnyulása  ellen.    Nietzsche   megbotránkoz- 
tathat   bennünket    azzal,    hogy    gúnyt    üz    Krisztussal 
és  becsmérli  mindazt,  ami  gyenge  és  szenvedő ;  mind- 
amellett azonban  az  ő  Übennensch  után  való  vágyódása 
mi  más,  mint  a  kétségbeesés  kiáltása,  amelyet  az  em- 
beriség szívéből   az    a    keserű    tudat    csikar    ki,    hogy 

szellemileg  fokozatosan  megy  tönkre  ?  Vagy  a  szociál- 
demokrácia mi  egyéb,  mint  a  dolgok  létező  rendje 
ellen  való  gigászi  tiltakozás?  Sőt  az  anarchizmus  és 
nihilizmus  is  nem  éppen  azt  bizonyitják-e  nagyon  vi- 
lágosan, hogy  ezer-  és  ezer-számra  vannak  emberek, 
akik  inkább  rombadöntenek  és  megsemmisítenek  min- 
dent, semhogy  a  jelen  viszonyok  terhét  tovább  hor- 
dozzák? Az  a  német  szerző,  aki  Berlinben  a  népek 
hanyatlásáról  írt,  a  jövendő  rajzában  nem  látott  mást, 
csak  sülyédést  és  hanyatlást.  Vagy  maga  a  józan  gon- 
dolkodású Lord  Salisbiiry  nem  beszélt-e  a  közel  múlt- 
ban olyan  népekről  és  államokról,  amelyeknek  szertar- 
tás nélküli  temetésére  már  meg  vannak  téve  az  elő- 
készületek? Hányszor  vonták  már  meg  a  párhuzamot 
a  mi  korunk  és  a  római  birodalom  aranykora  között, 
amikor  az  élet  külső  csillogása  minden  szemet  elkáp- 
ráztatott és  a  szociális  diagnózis  mégsem  hozhatott 
más  ítéletet,  mint  azt,  hogy  „rothadt  a  legbensejéig." 
És  ámbár  az  amerikai  kontinensen,  ebben  az  új  világ- 
ban, viszonylag  egészségesebb  életfelfogás  uralkodik, 
mint  a  vénülő  Európában,  ez  a  körülmény  egy  pilla- 
natra sem  tévesztheti  meg  a  gondolkodó  elmét.  Önökre 
nézve  lehetetlen,  hogy  hermetikusan  elzárkózzanak  az 
óvilágtól,  mert  önök  sem  képeznek  külön  emberiséget, 
hanem  csupán  tagjai  az  emberi  nem  nagy  szervezeté- 
nek és  a  méreg,  amely  egyszer  behatolt  a  test  vala- 
mely részébe,  rövid  idő  alatt  szükségképpen  elterjed 
az  egész  szervezetben. 

Vájjon  fejlődhet-é  most  már  —  és  ime  ez  az  a 
tengely,  amely  körül  az  előttünk  álló  komoly  kérdés 
forog  —  vájjon  fejlődhet-é  tehát  ebből  a  szellemi 
sülyedtségből  természetes  evolúció  utján  valami  új  és 
magasabbrendü  fázisa  az  életnek  ?'S  itt   a   történelem 

válasza  távolról  sem  biztató.  Indiában,  Babylonban, 
Perzsiában,  Khinában  és  egyéb  országokban  éppen 
igy  beállott  a  szellemi  sűlyedés  korszaka,  de  erre  a 
sülyedésre  a  felsorolt  országok  egyikében  sem  követ- 
kezett emelkedő  fejlődés,  és  mindezen  népek  most 
örökre  alusszák  szellemük  halálos  álmát.  Csupán  a 
római  császárságban  virradt  fel  tényleg,  a  végtelen 
erkölcsi  romlottság  után,  egy  magasabb  élet  hajnali 
fénye.  Ámde  ez  a  hajnalpír  sem  az  evolúcióból  eredt, 
hanem  a  golgotai  keresztről  sugárzott  reánk.  Az  Isten 
fia,  a  Krisztus  jelent  meg  s  az  ö  evangéliuma  volt  az, 
ami  által  az  akkori  világ  végzetes  sülyedéséből  meg- 
szabadult. S  akkor  is,  mikor  a  középkor  utolsó  perió- 
dusában a  társadalom  tönkrejutása  közellevőnek  lát- 
szott, másodszor  is  bekövetkezett  ugyan  a  friss  élet- 
erőnek a  sirból  való  feltámadása  és  előtörése  a  refor- 
máció népeinél,  de  akkor  sem  evolúció,  hanem  ismét 
ugyanazon  evangélium  által,  amely  után  ott  élt  a  vágy 
a  szívekben  s  amely  most  sokkal  szabadabban  lépett 
fel,  mint  azelőtt  bármikor.  Minő  alapot,  minő  jogot 
szolgáltat  tehát  nekünk  a  történelem  arra,  hogy  most  az 
életnek  a  halálból  való  evolúcióját  reméljük,  mikor  a 
felbomlás  jelei  már  mintegy  a  sir  bűzös  lehelletével 
borzasztanak  vissza  bennünket?  Mohammed  —  elis- 
merem —  a  hetedik  évszázadban  Levante  egész  terü- 
letén mozgásba  tudta  hozni  a  holt  csontokat  az  által, 
hogy  úgy  tüntette  fel  magát,  mint  aki  második  s  még 
a  Krisztust  is  felülmúló  messiása  a  népeknek.  És  bizo- 
nyára, ha  még  egyszer  eljöhetne  egy  olyan  Krisztus, 
aki  a  Betlehemből  származó  Krisztust  dicsőségben  még 
felülmúlná,  akkor  meg  volna  adva  az  eszköz  az  erkölcsi 
romlás  meggátlására.  És  tényleg  nem  egy  ember  né- 
zett már  vágyódva  előre,  hogy  vájjon  nem  közeledik-e 

felénk  újra  valami  dicsőséges  centralis  lélek,  aki  szíve 
vérének  lelki  erejét  újból  belehintse  a  népek  szívébe. 
De  miért  maradnánk  tovább  e  hiú  álmodozásoknál? 
A  Krisztust  semmi  felül  nem  múlja  s  mindaz,  amit 
várnunk  kell,  nem  az,  hogy  második  Messiás  jöjjön, 
hanem  hogy  ugyanaz  a  Messiás  jöjjön  el  még  egy- 
szer, de  akkor  aztán  szórólapáttal  a  kezében,  ítéletre ; 
nem,  hogy  a  bűnös  élet  számára  uj  evolúciót  hozzon, 
hanem  hogy  az  életet  eljuttassa  czéljához  s  ünnepé- 
lyesen lezárja  a  világ  történelmét.  Két  lehetőség  van 
tehát :  vagy  tényleg  közelgőben  van  a  Krisztus  vissza- 
jövetele  (paruzia)  s  akkor  az,  amit  most  az  emberiség 
átküzd,  nem  egyéb,  mint  földi  nemzetségünk  halál- 
harcza,  vagy  még  egyszer  újraéledés  jő  ugyan  a2 
emberiség  számára,  de  akkor  ennek  ugyanazon  régi  és 
mégis  örökre  uj  evangélium  által  kell  végbemennie, 
amely  tizennyolcz  évszázaddal  előbb  ép'  úgy,  mint  a 
tizenhatodik  században,  mikor  a  krizis  tetőfokát  érte  el, 
nemünk  fenyegetett  életét  megmentette.  Oly  tétel  ez, 
amely  a  hivő  számára  mintegy  magától  s  a  saját  hite 
alapján  bizonyos,  de  amely  a  Krisztustagadókkal  szem- 
ben is  szilárdabban  áll  ama  történelmi  tény  következ- 
tében, hogy  csak  kétszer  látott  még  az  emberiség 
olyan  hatalmat,  amely  nemünket  új  életre  ébresztette 
és  hogy  ez  a  hatalom  mind  a  két  alkalommal  az 
.evangélium  és  csakis  az  evangélium  volt. 

Azonban  ha  azt  a  halálos  nyavalyát  nézzük, 
amely  most  újból  megfertőztette  nemünket,  egy  nyug- 
talanító körülmény  tart  bennünket  fogva,  és  ez  az,  hogy 
az  orvossággal  szemben,  amelynek  a  beteget  meg  kel- 
lene mentenie,  a  szenvedő  semmi  hajlamot,  fogékony- 
ságot nem  érez,  pedig  épen  erre  lenne  szükség.  Mert 
ez  a  hajlam  az  evangéliummal  szemben  a  római-görög 

világban  tényleg  fennállott :  a    szívek  kitárultak.    Még 
eresebben  nyilvánult    meg    ez    a    befogadó    hajlam  a 
reformáció     korában :     széles     néprétegek    vágyódtak 
utána.  Akkor  is,  mint  mind  a  két  esetben,  vérszegénység, 
sőt  vérmérgezés  esete  forgott  fenn,  de  nem    mutatko- 
zott semmi  undor  az  egyedüli  hathatós  ellenméreggel 
szemben.  A  helyzetnek  tehát,  amely  a  mi  dekadencián- 
kat olyan  veszedelmesen  különbözteti  meg  a  sülyedés 
előbbi  két  korszakától,  súlyos  volta  éppen  abban  nyil- 
vánul, hogy  a  tömegnél  a  befogadó  hajlam  az    evan- 
géliummal szemben  most    folyton    gyengébb,    viszont 
azonban  az  undor  vele  szemben  folyton  erősebb  lesz. 
Ha  azt  szeretnénk,  hogy  Krisztust  még  mindig   imád- 
ják az  emberek,  vállat  vonnak   és  szarkasztikus  guny- 
nyal  azt  válaszolják:  „ez  jó  lehet  talán  a  gyermekek- 
nek és  az  öreg  asszonyoknak,  de  mi  szükségünk   van 
rá  nekünk,  férfiaknak?"  A  vezető    osztályok    növekvő 
mértékben  s  mind  nagyobb  körökben  úgy  érzik,  hogy 
a   keresztyén  vallásból    kinőttek  ...    De  hát  hogyan 
is  jutottunk  mi  ebbe   a  mocsárba  ?  Ez  a  kérdés  azért 
fontos,  mert  a   czélszerü   gyógykezelés   szempontjából 
a  diagnózis  egyenesen  nélkülözhetetlen.  És  történelmi 
szempontból    tekintve  a    dolgot,  ennek  a  bajnak   okát 
semmi    egyébben    nem    kell   keresni,    mint    abban    a 
szellemi  elkorcsosulásban,  amely  a  múlt  (XVIII.)  század 
végén  bekövetkezett.    És  hogy  ebben  a  romlásban  az 
egyházak    s  a   reformáció    egyházai    is  hibásak,    nem 
tagadom.  A  reformációval  járó  küzdelmekben  kifáradva 
elaludtak,  ágaikon   a  leveleket   s  virágokat    elszáradni 
engedték  és  egészen  megfeledkeztek  arról,  hogy  hivatá- 
suk van  az  emberiséggel,  a  mi  egész  emberi  életünk- 
kel szemben.  Azonban  ebbe    most   nem    bocsátkozom 
mélyebben  bele  s  csak  konstatálom  azt,  hogy  az  előző 

évszázad  végén  a  lelkek  általános  magatartása  sekélyes, 
közönyös  s  a  szív  lényegében  nemtelen  és  silány 
volt.  Az  az  irodalom,  amelyet  akkor  oly  mohón  hab- 
zsoltak az  emberek,  bizonyság  erre.  Ennek  reakciója 
gyanánt  merült  fel  aztán  előbb  a  deista  és  atheista 
bölcselök  részéről  Angliában,  majd  azonban  mindenek 
felett  az  enciklopaedisták  részéről  Francziaországban, 
az  a  szándék,  hogy  az  egész  életet  más  alapokra  he- 
lyezzék, a  dolgok  fennálló  rendjét  a  feje  tetejére  állít- 
sák s  egy  Lij  világot  rendezzenek  be  azon  a  feltevé- 
sen, hogy  a  természeti  ember  nincs  megromolva.  A 
gondolat  heroikus  volt,  visszhangra  talált,  a  szív  min- 
ben  húrját  megrezegtette  s  az  1789-ediki  párisi  nagy 
forradalomban  kezdett  is  valóságra  válni.  És  ebben  a 
hatalmas  forradalomban,  amely  nem  csupán  az  állam- 
jogi viszonyokat,  hanem  még  sokkal  inkább  a  nézete- 
ket, eszméket  és  életszokásokat  változtatta  meg,  két 
elemet  kell  élesen  megkülönbqztetnünk.  A  franczia 
forradalom  ugyanis  egyfelől  bizonyos  tekintetben  a 
kálvinizmus  utánzása  volt,  más  oldalról  azonban  egye- 
nes ellentétben  állott  annak  elveivel.  Nem  szabad  fe- 
lednünk, hogy  e  forradalom  egy  római  katholikus 
országban  tört  ki,  amely  először  a  Bertalan  éjszakán, 
majd  a  nantesi  edictiim  visszavétele  által  a  huguenot- 
tákban  a  kálvinistaságot  irtotta  ki  és  űzte  el.  Franczia- 
országban és  a  többi  római  országokban  azonban,  a 
protestánsok  erőszakos  elnyomása  után  a  régi  deszpo- 
tizmus  újból  hatalomhoz  jutott  s  az  lett  a  vége,  hogy 
a  reformáció  minden  gyümölcse  veszendőbe  ment  e  né- 
pek számára.  Ez  a  körülmény  aztán  az  embereket  arra 
ösztönözte  és  kényszeritette,  hogy  a  kálvinizmus  karri- 
katiirája  gyanánt,  e  római  országokban  a  szabadságot 
külső  erőszakkal  zsarolják  ki  s  valaminő    ál-demokra- 

tikus  személytelen  államot  hozzanak  létre,  amelynek 
az  lett  volna  a  feladata,  hogy  a  deszpotizmus  vissza- 
térését lehetetlenné  tegye.  így  a  franczia  forradalom 
az  által,  hogy  az  erőszakkal  szembe  erőszakot,  a  bor- 
zalmakkal szemben  borzalmakat  állított,  valami  olyan 
szabadság  után  törekedett,  mint  a  minőt  szellemi  alapon 
a  kálvinizmus  proklamált  a  népek  számára ;  és  ennyi- 
ben a  forradalom  tényleg  istenítéletet  hajtott  végre, 
amelynek  eredményét  mi  is  nem  egy  tekintetben  áld- 
hatjuk. Coligny  szelleméért  Mázas  szeptemberi  gyilko- 
lásai bosszút  álltak. 

Ez  azonban  csak  egyik  fele  az  éremnek  s  a  túlsó 
oldal  egészen  más  törekvést  tár  szemünk  elé,  amely  a 
kálvinizmus  szabadságeszméjével  homlokegyenest  ellen- 
kezik. Mig  ugyanis  a  kálvinizmus  a  maga  mélységes 
és  komoly  életével  a  társadalmi  élet  szociálethikai  köte- 
lékeit szorosabbra  fűzte  és  megszentelte,  addig  a  francia 
forradalom  meglazította  és  feloldozta  azokat;  elsza- 
kította nemcsak  az  egyháztól,  hanem  Isten  rendelé- 
seitől, sőt  magától  az  Istentől  is.  Ettől  fogva  és  ezután 
az  ember  lett  a  saját  maga  urává  és  mesterévé,  a 
saját  akarata  és  jótetszése  szerint.  Az  élet  vonatá- 
nak ezután  is  tovább  kellett  robogni,  de  anélkül, 
hogy  továbbra  is  az  isteni  vasútvonal  sínpárjához  lett 
volna  kötve  ;  hát  vájjon  nem  kellett-e  így  szétzúzódnia 
s  a  földbe  fúródnia?  És  ha  most  a  mai  Franczia- 
országot  megkérdezzük,  hogy  a  szabadfejlődés  nyug- 
talan százada  után  a  francia  forradalom  alapgondolata 
vájjon  milyen  gyümölcsöt  termett  a  francia  nemzet 
számára :  van-e  még  nép,  amelynek  kebeléből  hango- 
sabban  törne  elő  a  keserű  panasz,  mint  épen  a  fran- 
cziáéból  a  nemzeti  sűlyedés  s  a  nemzeti  demoralizáció 
ténye    miatt?    Ezt    az    országot    megalázta    a    Rajnán 

túli  ellenség.  Belsőleg  szétszaggatta  a  pártdüh,  meg- 
becstelenítette  a  Panama-botrány,  még  inkább  a  Dreyfus- 
eset,  meggyalázta  a  saját  pornográfiája,  gazdaságilag 
hanyatlóban  van,  népesedése  elérkezett  a  szünetelésig, 
sőt  egyenesen  apadni  kezd.  Mint  Garnier,  e  kérdés 
orvosi  specialistája  mondja :  Francziaországot  az  önzés 
a  házasság  megbecstelenítésére,  a  kéjelgés  a  családi 
élet  szétdúlására  vitte  s  napról-napra  szélesebb  körök- 
ben mutatkozik  azoknak  a  férfiaknak  és  nőknek  utá- 
latos látványa,  akik  természetellenes  nemi  bűneikbe 
sülyedve,  minden  józan  erkölcs  arcúicsapásával  keresik 
—  még  a  lesbosi  szerelemben  is  —  helytelenül  feliz- 
gatott szenvedélyeik  kielégítését. 

Óh  én  jól  tudom,  hogy  Francziaországban  még 
ezer  és  ezer  család  van,  amely  tisztességesen  él  s  ha- 
zájának ezen  erkölcsi  sülyedése  fölött  halálra  búsulja 
magát,  ámde  épen  ezek  azok  a  körök,  amelyek  a 
francia  forradalom  hetvenkedésével  szemben  ellenállást 
tanúsítottak.  És  megfordítva:  épen  ez  a  majdnem  bes- 
tiálissá vált  társadalmi  réteg  az,  amelyben  a  voltaire- 
ianizmiis  az  egyszerű  „veni-vidi-vici" -vt\  diadalmas- 
kodott. 

A  züllésnek  ez  a  szelleme,  a  vad  emancipációnak 
ez  a  szenvedélye  aztán  Franciaországból  —  főleg  en- 
nek szégyenletes  szennyirodalma  által  —  elhatott  a 
többi  népekhez  is  s  azoknak  az  életét  is  megfertőztette. 
Abban  a  tudatban  azonban,  hogy  Franciaország  milyen 
borzalmas  állapotra  jutott,  nemesebb  szellemek,  és 
pedig  főleg  Németországban,  azt  a  büszke  kísérletet 
kockáztatták  meg,  hogy  az  „Istentől  és  az  ő  rende- 
léseitől való  emancipáció"  csábító  és  félrevezető  eszmé- 
jének fentartása  mellett,  azt  lehetőleg  nemesebb  érte- 
lemben és  tartalommal  valósítsák  meg.  Elsőrendű  böl- 

csészék  egész  serege  eszelt  ki  e  célból  a  maga  számára 
egy-egy  kosmologiát  s  anélkül,  hogy  a  Krisztussal  és 
az  ö  igéjével  való  összeköttetést  újból  helyreállította 
volna,  kísérletet  tett  arra  nézve,  hogy  a  szociális  és 
ethikai  viszonyoknak  visszaadja  a  maguk  sajátos  szi- 
lárdságát, részben  a  természeti  szükségességre,  részben 
pedig  gondolataik  szövedékére  épitvén  fel  ait.  Oly  me- 
részség volt  ez,  amely  egy  pillanatra  tényleg  sikeres- 
nek tűnhetett  fel  azáltal,  hogy  e  bölcsészek,  ahelyett, 
hogy  Istent  atheisztikusan  kiűzték  volna  rendszerükből, 
üdvöt  a  pantheizmusban  kerestek  és  így  feltárták  az 
utat  maguk  előtt,  arra  nézve,  hogy  ne  a  franciák  mód- 
jára, a  természeti  államban,  hanem  a  történelmi  fo- 
lyamatban és  nem  az  egyén  atomisztikus  akaratában, 
hanem  az  összesség  akaratában,  az  „összakaratban," 
amely  valami  tudattalan  „végcél"-ra  irányült,  találják 
fel  társadalmi  építményük  alapjait.  S  ez  az  eljárás  több 
mint  fél  évszázadig  tényleg  szilárdságot  adott  az  élet- 
nek, de  nem  azért,  mert  e  szilárdság  magában  a  rend- 
szerben volt  meg,  hanem  mivel  a  hagyományos  jog- 
rend s  az  erőteljes  államélet  az  építmény  alapfalait, 
amelyek  különben  egy  szempillantás  alatt  be.omlottak 
volna,  hagyományosan  és  közvetve  támogatta.  Mind- 
azáltal ez  a  körülmény  sem  szüntethette  meg  azt  a 
tényt,  hogy  az  erkölcsi  kérdések  Németországban  is 
mindig  problematikusabbak  lettek,  hogy  az  erkölcs 
pillérei  mindjobban  elhajlottak  és  hogy  semmi  más 
jogot  nem  tiszteltek  az  emberek,  mint  az  érvényben  levő 
törvényt  és  hogy  bármennyire  el  is  tért  a  német  fejlődés 
a  francziától,  abban  mindakettő  egyforma  határozott- 
sággal megegyezett,  hogy  a  hagyományos  keresztyén- 
ségtöl  elfordult  és  azt  elítélte.  Voltaire  „Ecrasez  I'  in- 
fáme"-ját  pedig  már  jóval  túlhaladták  IJietzsche  gúnyos 

nyilatkozatai  Krisztus  felől  s  figyelemre  méltó  körülmény, 
hogy  éppen  ez  a  Nietzsche  az  az  ember,  akinek  mü- 
veit a  fiatalabb,  modern  Németország  oly  nagy  mo- 
hósággal szinte  falja. 

így  jutottunk  el,  legalább  Európában,  arra  az 
álláspontra,  amit  modern  életnek  neveznek,  amely 
Európa  keresztyén  tradícióval  radikálisan  szakított  s  leg- 
jellegzetesebben abban  a  körülményben  jut  kifejezésre, 
hogy  az  ember  eredetét  nem  annak  „Isten  képére  való 
teremtettségében,"  hanem  az  orangutángból  vagy  csim- 
pánzból való  kifejlődésében  kereste.  Ebben  két  alap- 
vető eszme  van  világosan  kifejezve:  1.  az,  hogy  az 
ember  a  maga  kiindulópontját  nem  az  eszményiben 
és  isteniben,  hanem  az  anyagiban  és  alantasban  veszi 
és  2.  az,  hogy  az  ember  tagadja  Isten  szuverenitását, 
amelynek  fölöttünk  uralkodni  kellene  és  azt  gondolja, 
hogy  őt  egy  végtelen  processzus,  egy  regressiis  in  in- 
finitum misztikus  folyama  hajtja  tovább.  E  két  anya- 
gondolat gyökeréből  már  most  kétféle  élettipus  fejlő- 
dik ki:  egyfelől  bizonyos  lebilincselő,  gazdag  és  túl- 
feszített élet  az  egyetemek  körében  s  egyes  finomabb 
szellemek  között;  emellett,  vagy  inkább  mélyen  ez  alatt 
azonban  valami  materialisztikus,  élvezet  után  lihegő 
népélet,  amely  a  maga  módjára,  kiinduló  pontot  az 
anyagi  világban  keres  és  a  maga  cinikus  modorában 
minden  szilárd  rend  alól. emancipálja  magát.  Különösen 
a  mi  folytonosan  növekvő  nagyvárosainkban  fejlődik  ki 
ez  az  utóbbi  törekvés,  elárasztja  a  sekélyes  vidéket, 
vezető  szerepet  játszik  az  egész  közvéleményben  és 
minden  ujabban  felserdülő  nemzedékben  a  maga  isten- 
telen hangja  mindig  erőteljesebben  jut  napfényre.  Ez 
a  törekvés  nem  irányul  másra,  csak  a  pénzre,  élve- 
zetre, társadalmi  hatalomra  s    a    nép    mind    kevésbbé 

válogatós  az  eszközökben,  hogy  ezt  a  háromféle  czélját 
elérhesse.  így-  aztán  a  lelkiismeret  szava  mindig  gyen- 
gébb lesz,  .  s  bágyadtabb  a  fény  ugyanazon  lélek 
tekintetében,  amely  még  1789.  után  is  annyi  rajon- 
gással tudott  nézni  az  eszményi  felé.  A  magasabb 
lelkesedés,  amely  régebbi  tijzének  ma  már  csak  a 
salakjából  ismerhető  fel,  többé  nem  lobog  magasra. 
Ha  az  ember  megunta  az  életet,  mi  gátolja,  hogy 
öngyilkosság  által  megszabaduljon  tőle?  A  nyugalom 
üdvöt  adó  erejétől  megfosztva,  az  emberek  tulizgatják  s 
túlfeszítik  agyukat,  úgy,  hogy  lelki  betegeink  számára 
mindig  újabb  és  újabb  intézeteket  kell  állítani.  Hogy 
a  tulajdon  vájjon  nem  lopott  jószág-é,  mind  komo- 
lyabban vitatott  problémává  válik.  Hogy  a  szerelem 
szabaddá  és  a  házassági  frigy  kevésbbé  kötelezővé 
vált,  azt  ma  már  bebizonyított  igazságnak  veszik  az 
emberek.  A  monogámia  érdekében  folytatott  harcz 
szinte  feleslegesnek  látszik,  amióta  a  realisztikus  iskola 
összes  termékei  a  polygámiát  és  a  polyandriát  ma- 
gasztalják. Ehhez  képest  a  vallást  is-  feleslegesnek 
mondják,  mert  az  az  életet  komorrá  teszi.  Művészet, 
sok  művészet  kell  mindenek  előtt  a  népnek,  nem  a 
művészi  ideálokért,  hanem  mivel  az  az  érzékeknek 
gyönyört  okoz  s  mámorossá  teszi  azokat.  így  élnek  az 
emberek  az  időben  és  az  ideigvalókért  s  menten  be- 
fogják a  fülüket,  mihelyt  az  örökkévalóság  harangjai 
zúgni  kezdenek.  Az  egész  életfelfogásnak  konkrétnek, 
koncentráltnak  és  praktikusnak  kell  lennie  s  ebből  a 
teljesen  modernizált  polgári  életből  olyan  társadalmi 
és  politikai  élet  támad,  amelyben  a  parlamentarizmus 
el  van  gyengítve,  a  diktátor  után  való  vágy  mind  nyíl- 
tabb kifejezést  nyer,  s  a  paupenztniis  és  kapitalizmus 
mint  két  hadirend  áll  egymással  szemben.  A  leghatal- 

masabb  nemzetek  eszményévé  az  lett,  hogy  tengeren 
és  szárazon  tetötöl-talpig  fegyverbe  öltözzenek,  ha  kell 
olyan  áron,  amely  a  legdúsabb  kincses  ládát  is  tönkre- 
teszi. A  nagyhatalmaknak  terjeszkedési  vágya  a  kisebb 
államok  létezését  mind  jobban  fenyegeti.  Az  erős  és 
gyenge  közötti  ellentét  feltarthatatlanul  amaz  egyetlen 
föellentétté  válik,  amely  az  élet  felett  uralkodik.  S  ez  a 
nézet  magából  a  danöinizmiisból  származik,  amely  a 
maga  stmggle  for  /i/e-']a  által  épen  ebben  az  ellen- 
tétben találja  elvi  motívumát.  Mióta  Bismarck  a  ma- 
gasabb poliíikába  bevezette  az  erösebb  jogát,  ez  a 
nézet  általános  elfogadtatásra  talált.  Nietzsche  már  oly 
messzire  ment,  hogy  gőgje  poharát  minden  gyengére 
kiöntötte  és  csak  annak  adott  tiszteletet,  ami  erős.  Korunk 
tudósai  és  virtuózai  mind  merészebben  állítják  fel  azt  a 
követelést,  hogy  a  közönséges  ember  előttük  hajoljon  a 
földig.  S  mindennek  a  vége  az,  hogy  az  egészséges  de- 
mokratikus elvnek  az  emberek  újból  ajtót  mutatnak,  de 
nem  azért,  hogy  valami  új  és  nemesebb  származású  arisz- 
tokráciának adjanak  helyet,  hanem  hogy  az  esetlen,  min- 
dent elpusztító  kmtistokratia'^-i,  a  brutalitást  s  a  pénz 
hatalmát  juttassák  a  főhelyre.  Nietzsche  tehát  semmi 
esetre  sem  kivétel.  Ö  inkább  úgy  beszél,  mint  a  mi 
modern  életünk  jövőjének  a  hirnöke.  És  mig  Krisztus 
gyengéd  lelkülete  megható  részvétet  mutatott  a  gyenge 
iránt,  a  modern  élet  e  tekintetben  is  ép'  az  ellenkező 
állásponton  van  :  az  erősnek  el  kell  nyelnie  a  gyen- 
gét. Ilyen  volt  —  mondják  —  a  kiválasztásnak  az  a 
processzusa,  amelyből  mi  magunk  támadtunk  s  így  kell 
folytatódnia  ugyanennek  a  processzusnak  bennünk  és 
utánunk  is. 

Eközben,    mint  már  az    elején  is    megjegyeztem, 

*  Az  erősebb  uralma. 

a  modern  élet  mezején  keresztül  a  nemes  emlékezet- 
nek egy  mellékfolyama  is  húzódott.  Nemes  lelkületű  em- 
bereknek hosszú  sora  lépett  fel,  akik  e  nagy  erkölcsi 
ridegségtől  megborzongva  s  az  önzés  brutalitásától 
megdöbbenve,  részben  az  altruizmusban,  részben  kedély- 
beli  misztikus  rajongásban,  részben  magában  a  keresz- 
tyéni névben  kerestek  üdvöt  az  élet  számára.  És  bár 
a  keresztyén  hagyománnyal  ök  is  szakítottak  és  más 
kiindulópontot,  mint  a  tapasztalatot  és  értelmet,  a  for- 
radalom iskolájához  hasonlóan,  nem  ismertek  el :  mégis, 
mint  pl.  Kant  is,  valami  nehézkes  dualizmus  alkalma- 
zásával elveik  szükségszerű  következményeit  ki  akarták 
kerülni  és  éppen  ettől  a  dualizmustól  kölcsönözték 
a  motívumot  ahhoz  a  pompás  dologhoz,  amit  theóriák- 
ban  kidolgoztak,  dalokban  megénekeltek,  megható  el- 
beszélésekben szemünk  elé  varázsoltak,  ethikai  tanul- 
mányokban szívünkre  kötöttek  és  —  erről  szabad  a 
legkevésbbé  megfeledkeznünk  —  gyakran  életük  komoly 
irányával  meg  is  valósítottak.  Ezeknél  az  embereknél 
a  lelkiismeret  még  megtartotta  a  maga  felszólalási  jogát 
az  értelem  mellett;  hiszen  az  emberi  lelkiismeret  oly 
gazdag  ajándékokkal  van  felruházva  Istentől.  E  férfiak 
erőteljes  fellépésének  köszönhetjük  azt  a  sok  társadalom- 
tudományi stúdiumot  és  rendszabályt,  ami  oly  sok  fáj- 
dalmat csillapított  le,  könnyített  meg  s  oly  sok  szív- 
ben szégyenítette  meg  az  önzést  az  ideális  altruizmus 
által.  Mások  közülök,  akik  egyénileg  misztikusabb  haj- 
lamúak voltak,  még  a  lélek  4)ensö  rejtett  élete  számára 
is  megkövetelték  azt  a  jogot,  hogy  emancipálhassák 
magukat  a  kritika  gyeplői  alól.  Elmerülni  a  végtelenben 
s  a  lélek  világának  mélységeiben  hallgatni  az  Örökkévaló- 
ság árjának  zúgását :  ez  előttük  kívánatos  kegyességnek 
tűnt  fel ;  mig  ismét  mások,  thcologusok,  akik  eredetüknél, 

hivatásuknál  s  a  keresztyénség  tanulmányozásánál  fogva 
kevcsbbé  szakadtak  el  a  hit  világától,  most  az  altruiz- 
mushoz és  a  miszticizmushoz  egyaránt  csatlakozva,  azt 
a  komoly  kérdést  állították  maguk  elé,  hogy  vájjon 
nem  volna-é  lehetséges  Krisztust  úgy  átalakítani,  hogy 
még  most  is,  a  modernné  lett  emberi  szívnek  is  esz- 
ménye maradhatna?  Schleiermacheriöl  kezdve  Ritschlig 
ugyanaz  a  szent  ihletésű  és  lélekmegnyugtató  törekvés. 
Ha  az  ilyen  embereket  ezért  Icnéznök,  ezzel  csak 
magunkat  alacsonyítanók  le.  Inkább  köszönetet  kellene 
nekik  mondanunk  azért,  amit  még  megmenteni  töre- 
kedtek s  nem  kevésbbé  kellene  köszönetet  mondanunk 
"annak  a  sok  magasztos  czéltól  vezetett  írónak,  aki  főleg 
a  maga  irányregényei  vei,  ugyanezen  keresztyén  szellem- 
ben, oly  sok  alantas  ösztönt  fojtott  el  és  oly  sok  nemes 
magvat  öntözött  meg.  Maga  a  spiritizmus,  bármennyire 
cl  is  tévelyedett,  gyakran  ama  megtévesztő  remény- 
kedés hatása  alatt  virágzott  fel,  hogy  az  örökkévaló 
világgal  való  amaz  össszeköttetés,  amelyet  a  kritika 
lerombolt,  ilyeténképpen,  látomások  utján,  még  helyre- 
állítható. Ámde  bármennyire  át  volt  is  itatva  ez  az  ethikai 
törekvés  a  dualizmussal,  mögötte  mégis  az  a  naturaliszti- 
kus racionaüsztikus  gondolatvilág  rejtőzött,  amelyet  az 
értelem  szőtt  és  épen  ez  volt  az  egésznek  az  árnyoldala. 
Kosmologiájuk  normalizmusát,  velünk,  abnormistákkal 
szemben  nagyra  tartották  s  igy  nem  is  történhetett 
másként :  e  bölcsészeti  iránynak  ,a  keresztyén  vallást, 
amely  a  maga  megjelenésében  és  alapeszméjében  való- 
ban szigorúan  abnormista,  feltétlenül  el  kellelt  nyom- 
nia és  pedig  oly  mértékben,  hogy  sok  ember  nemcsak 
a  spiritizmusnak,  hanem  még  a  mohamedánizmusnak  is, 
Schopenhauer  a  maga  részéről  még  a  buddhizmusnak 
is,  elsőbbséget   adott  a    keresztyén   vallás  felett.  S  ha 

még  oly  bizonyos  is,  hogy  az  a  falanx,  amely  Schleier- 
macherióX  kezdve  Pfleidereng  sorba  állott,  nagy  tisz- 
teletet tanúsított  Krisztus  nevével  szemben,  éppen  oly 
félreismerhetetlen  tény  az  is,  hogy  ennek  lehetővé  té- 
telére Krisztust  és  a  keresztyén  hitvallást  illetőleg,  min- 
dig merészebb  átdolgozásokra  adták  magukat,  amit  csak 
akkor  érzünk  teljes  jelentőségében,  ha  azt,  amit  e  körök 
vallottak,  atyáink  hitvallásával  vetjük  egybe.  Sőt  ha 
visszatérünk  arra  a  tizenkét  hitczikkre,  amely  több  mint 
ezer  esztendő  óta  minden  keresztyén  közös  kincse 
gyanánt  szerepel,  ugy  találjuk,  hogy  vége  immár  annak 
a  hitvallásnak,  hogy  Isten  „a  mennynek  és  földnek  te- 
remtője," mert  a  teremtés  az  evoluczióval  van  helyet- 
tesítve ;  vége  ama  hitvallásnak,  hogy  a  Fiu  „fogantaték 
Szentlélektől,  szülétek  Szűz  Máriától;"  sokaknál  vége 
az  ő  feltámadásának,  mennybemenetelének.  Isten  jobbja 
felől  való  ülésének,  ítéletre  való  eljövetelének,  vége 
továbbá  az  egyházra,  a  halottak  feltámadására,  vagy 
legalább  a  test  feltámadására  vonatkozó  hitcikknek  is. 
És  így  ez  a  vallás  ugyan  még  a  keresztyén  nevet  viseli,  való- 
jában azonban  egészen  másnemű  vallássá  lett.  S  ha 
aztán  az  unalomig  próbálják  nekünk  magyarázni  azt, 
hogy  inkább  a  mi  egyházi  keresztyénségünk  alakította 
át  a  Jézus  valódi  személyét  és  hogy  éppen  ők  vonták 
el  a  fátylat  Jézus  valódi  képéről,  akkor  még  mindig 
megmarad  az  az  érdekes  tény,  hogy  nem  az  ő  Jézus- 
képük, hanem  az  egyháznak  a  Krisztusra  vonatkozó 
hitvallása  hódította  meg  a  világot  és  hogy  századról- 
századra emberi  nemünk  legkegyesebb  és  legjobb  tagjai 
senki  mást,  csak  a  hagyománynak  eme  Krisztusát  di- 
csőítették csodálattal. 

Én  tehát,  bár    szeretnék    első  lenni    abban,  hogy 
e    törekvés    nemes    vonásait    őszintén    méltányoljam, 

mindamellelt  rendületlenül  fennáll  az  a  meggyőződésem, 
hogy  erről  az  oldalról  semmi  segítség  nem  várható. 
Az  olyan  theologia,  amely  a  Szentírást  mint  szent  köny- 
vet tényleg  megsemmisíti,  amely  a  bűnben  semmi  mást 
nem  lát,  csak  fejletlenséget,  amely  Krisztust  csak  egy 
központi  jelentőségű  vallásos  zseninek  tartja,  amely  a 
megváltást  csak  ugy  fogja  fel,  mint  valami  változást 
képzeteink  világában,  amely  miszticizmusra  törekszik, 
amely  dualisztikusán  áll  a  gondolatok  világával  szem- 
ben :  az  ilyen  theologia  csak  gát,  amely  menten  be- 
szakad, mihelyt  az  ár  dagadni  kezd;  az  ilyen  theologia 
csak  elmélet,  amelynek  a  tömegre  semmi  befolyása 
nincs  és  nem  is  lehet,  csak  olyan  ha-akawm-vallás ,  amely 
egyszersmindenkorra  képtelen  arra,  hogy  a  mi  ide-oda 
csavart  vallásos  életünknek  csak  ideiglenesen  is  vissza- 
adja a  maga  elvesztett  szilárdságát. 

És  vájjon  talán  Róma  félreismerhetetlen  energiá- 
jától itt  több  üdvöt  várhatunk?  E  kérdés  felett  nem 
szabad  olyan  könnyen  napirendre  térnünk.  Ha  a  refor- 
máció története  elvileg  ugy  állítja  is  velünk  szembe 
Rómát,  mint  ellenségünket  és  a  „no  popery,"  vagy,  ha 
ugy  tetszik,  az  anlipapizmus  még  mindig  hallatja  utó- 
hangjait, mégis  korlátolt  és  rövidlátó  eljárás  volna,  ha 
félreértenők  azt  a  jelentékeny  erőt,  amely  Rómának  az 
alheizmussal  és  pantheizmussal  való  ellenállásában  még 
ma  is  ragyog.  Csak,  aki  a  római  filozófia  nagyszerűen 
kidolgozott  elvi  tanulmányaiban  nem  eléggé  jártas,  vagy 
semmit  sem  tud  arról,  hogy  Róma  a  társadalom  terén 
mit  hozott  létre,  csak  az  eshetik  ilyen  felületes  ítélkezés 
hibájába.  Már  Kálvin  kimondotta,  hogy  a  pokol  szel- 
lemével szemben  neki  a  római  hivők  is  szövetséges 
társai;  és  aki  fáradtságot  vesz  magának  arra,  hogy  a 
saját  maga  hitvallását  és   katechizmusát  elővéve,  meg- 

vizsgálja  azt,  hogy  köztünk  és  Róma  között  mely  val- 
lási és  erkölcsi  tételek  azok,  amelyek  nem  a  vita,  ha- 
nem épen  a  megegyezés  tárgyát  képezik,  annak  el  kell 
ismernie,  hogy  amit  Rómával  közösen  hiszünk,  az  ke- 
resztyén hitvallásunknak  épen  ama  íömomentumaiban 
jut  kifejezésre,  amelyeket  most  a  modernizmus  a  leg- 
hevesebb támadásokban  részesít.  Kétségtelen,  hogy  mi 
az  egyházi  hierarchia  kérdésében,  a  bűn  dolgában,  a 
megigazulás,  a  mise,  a  szentek  imádása,  a  képtisztelet, 
a  tisztító  tűz  és  sok  más  hitczikk  tekintetében,  ép'  oly 
elszántan  szállunk  szembe  Rómával  ma  is,  mint  atyáink 
tették;  de  kérdezzék  meg  önök  mai  irodalmunkat, 
kérdezzék  meg  saját  magukat,  hogy  vájjon  a  külön- 
böző irányok  harcza  most  e  kérdések  körül  forog-é  ? 
Hát  nem  a  theizmus  áll  most  szemben  a  pantheizmus- 
sal,  a  bün  a  tökéletességgel ;  nem  arról  folyik-e  a  szó, 
hogy  Krisztus  Isten  volt-é,  vagy  pusztán  ember;  a 
kereszt  martyrhalált  jelent-é,  vagy  engesztelő  áldoza- 
tot ;  az  írást  Isten  ihlette-é,  vagy  pusztán  emberi  ter- 
mék; a  tízparancsolat  történelmi  okmány-é,  vagy  Isten- 
nek hozzánk  intézett  rendelése;  Isten  rendelései  mara- 
dandó dolgok-é,  vagy  a  jog  és  erkölcs  saját  kedélyvilá- 
gunk szövedéke  csupán?  S  ebben  a  harczban  nem  áll-é 
oldalunk  mellett  Róma,  amely  velünk  együtt  vallja  és 
hiszi  a  Szentháromságot,  Krisztus  istenségét,  a  kereszt 
engesztelő  áldozatának  tényét,  az  írást,  mint  Istennek 
beszédét  s  a  tízparancsolatot,  mint  Istentől  eredő  élet- 
szabályt? Ha  aztán  római  theologusok,  ezeknek  az  előt- 
tünk is  szent  hitczikkeknek  védelmében,  jól  kiélesített 
fegyverrel  felveszik  a  harczot  ugyanazon  iránynyal 
szemben,  amelylyel  nekünk  is  meg  kell  küzdenünk 
életre-halálra,  vájjon  szabad-é  nekünk  ezt  a  segítséget 
visszautasítanunk?  Kálvin  mindenesetre    állandóan    hi- 

vatkozott  Aqiünoi  Tamásra  is  s  ami  engem  illet,  egy- 
általán nem  szégyenlem  hálásan  elismerni  azt,  hogy  a 
római  theologusok  tanulmányozása  sok  tekintetben 
hozzájárult  az  én  nézeteim  tisztázódásához  is. 

Az  azonban  már  egészen  más  kérdés,  hogy  vájjon 
ezért  Rómából  kell-é  várnunk    a    jövő    megmentését  s 
szabad-e  nekünk,  így  csendben,  Róma  diadaljelentéseire 
várakoznunk  ?  Tekintsünk  csak    szét    magunk    körül  s 
könnyen     meggyőződhetünk     az     ellenkezőről.    Hogy 
Amerikával    kezdjem :    lehet-é    Délamerikát    csak    egy 
pillanatra    is    összehasonlítani    Északamerikával?    Már 
pedig  Délamerikában  s  —  hozzátehettem    mindjárt  — 
Középamerikában  is,  a  római  egyház    túlnyomó    hata- 
lommal rendelkezik.  Róma    itt    uralkodik,  itt    egyedül 
van,     protestantizmus    nincs    a    közelében.    Itt    tehát 
megmérhetetlen  a  mező  arra,  hogy  azt   a  társadalmi  és 
politikai  erőt,  ami  emberi  nemünk  újjászületésére   Ró- 
mából kiáradhat,  megítéljük.  Róma  nem  is    csak  most 
érkezett  meg  ide,    hanem    itt    van    már    majd    három 
század  óta.  Róma  itt  új  társadalmat  teremtett    s  akkor 
is  megmaradt  ezen  államok   szellemi    vezetőjének,  mi- 
kor azok  Spanyolországtól  és  Portugáliától  elszakadtak. 
Ezeknek  az  államoknak  a  népessége  is  olyan    európai 
országokból  származik,  ahol  a  kormánypálczát  mindig 
Róma  forgatta.  A  próba  tehát  annyira  teljes  és  pontos, 
amennyire  csak  lehetséges.  És  mégis  hol  van  ezekben 
a  római  államokban  olyan  élet,  amely  bennünket    fel- 
emelne, hatalmát    kifejthetné    és    megszentelő    hatását 
kifelé  is  érvényesíthetné?   Financiális  szempontból    az 
egyik  gyengébben  áll,  mint  a  másik,  társadalmi    téren 
semmi  haladást  sem  tudnak  felmutatni;  politikailag    a 
véget  nem  érő  polgárháború  szomorú  látványát  nyújt- 
ják és  akármilyen  eszményi  képet  akarunk  is  magunk- 

nak  jövőnkre  vonatkozólag  megrajzolni,  azt  bizonyára 
sohasem  kivánnók,  hogy  az,  a  mostani  délamerikai 
állapotokhoz  hasonlítson.  Már  most  csak  ne  is  mond- 
ják Róma  védelmezői  azt,  hogy  mind  ennek  oka  a  külö- 
nös körülményekben  van  ;  mert  a  politikai  élet  sivár 
nyomorúságára  nem  csupán  Chilében  bukkanunk,  ha- 
nem épen  úgy  Peruban  is,  nem  csak  Argentínában, 
hanem  Braziliában  is,  egyszóval  mindezekben  az  álla- 
mokban ;  de  másfelől,  ha  az  újvilágból  az  óvilágba 
hajózunk  is  át,  akár  akarjuk,  akár  nem,  hasonló  ered- 
ményre jutunk.  A  protestáns  államok  hitele  Európában 
is  sértetlenül  áll,  míg  a  déli,  tehát  római  katholikus 
államoké  a  pari  alá  sülyedt.  A  társadalmi  állapotok,  a 
közigazgatás,  Spanyolországban  és  Portugáliában  s  nem 
'kevésbbé  Olaszországban,  mindig  uj  panaszokra  adnak 
okot.  Ezeknek  az  államoknak  hatalma  és  befolyása 
is  szemmelláthatólag  csökken.  S  ami  a  legsajnálato- 
sabb,  a  hitetlenség  és  a  forradalmi  hangulat  ezekben 
az  országokban  olyan  nyugtalanító  haladást  tett,  hogy 
a  népesség  fele  ugyan  még  névszerint  római  katholi- 
kus, de  bensöleg  minden  vallással  szakított.  Nézzék 
meg  önök  Francziaországot.  Ezt  az  országot  csaknem 
egészen  katholikus  államnak  tartja  a  világ  s  a  válasz- 
tási urna  mégis  minden  egyes  alkalommal  megdöb- 
bentő többséggel  nyilatkozik  a  vallás  védelmezői  ellen. 
Sőt  azt  mondhatjuk,  hogy  ha  a  római  egyház  hiveit 
energikus,  nemes  oldalukról  akarjuk  megismerni,  akkor 
nem  a  saját  országaikban  kell  őket  megfigyelnünk, 
ahol  hanyatlóban  vannak,  hanem  azt  kell  néznünk, 
hogy  pl.  a  protestáns  Észak-Németország  centrumában, 
a  protestáns  Hollandiában,  a  protestáns  Angliában  s 
az  önök  saját  protestáns  államaiban  is  mint  virágzanak  ! 
Ahol  a  vezetés  nem  az  ő  kezükben    van,    hanem    egy 

idegen  háztartáshoz  kell  alkalmazkodniok  s  mint  ellen- 
zéknek a  saját  táborukban  kell  konccntralódniok,  ott 
még  olyan  embereket  is,  mint  Mannig  és  Wiseman, 
Ketteler  és  Windhorst,  ügyük  lelkes  védelmével  ma- 
gukhoz vonzanak. 

De  eltekintve  attól  a  testimoniiini  paiipertatistól 
is,  amelyet  Róma  ott  állít  ki  magáról,  ahol,  mint  Dél- 
Európában  és  Dél-Amerikában,  korlátlan  tekintélylyel 
uralkodik,  hatalma  és  befolyása  a  hatalmak  harczában 
egyaránt  csökkenőben  van.  Európában  a  vezetés  már 
átment  Oroszország,  Anglia  és  Németország  kezébe ; 
mint  az  önök  saját  világrészében  a  protestáns  észak, 
úgy  Európában  is  a  nem  katholikus  államok  játsszák  a 
vezérszerepet.  Ausztria  1866.  óta  viszonylag  mindig 
sülyedt  s  a  mostani  császár  halálával  felbomlás  és 
összeomlás  fenyegeti.  Olaszország  megkísérelte  erején 
felül  élni ;  szeretne  nagy  gyarmatokkal  bíró,  tengeri 
hatalom  lenni  s  e  közben  már  ott  áll  a  társadalmi 
tönkrejutás  szélén.  Az  aduai  csapás  nem  csupán  a 
gyarmatokra  vonatkozó  reményeit  sújtotta  porba.  Spa- 
nyolország és  Portugália  általában  semmi  befolyást 
nem  gyakorol  többé  az  európai  államéletre  és  Franczia- 
ország,  amelynek  kardcsörgetésétöl  még  ötven  esztendő 
előtt  egész  Európa  reszketett,  már  maga  sem  meri 
reszketés  nélkül  fellapozni  jövendője  sybillai  jós- 
latait. Róma  hatalma  a  felekezetközi  számarányok  te- 
kintetében is  állandó  hanyatlásban  van.  A  társadalmi 
élet  nyomorúságai  nem  egy  római  katholikus  állam- 
ban arra  vitték  az  embereket,  hogy  a  születések  szá- 
mát korlátozzák  s  míg  Oroszországban,  Németország- 
ban s  az  önök  hazájában,  az  Egyesült-Államokban,  a 
lakosság  erősen  gyarapodott,  ez  a  szaporodás  sok  ró- 
mai hatholikus  országban  vagy  végleg  megszűnt,  vagy 


246 


sokkal  lassúbb  tempóban  halad.  A  statisztika  adatai 
szerint  a  keresztyénségnek  ma  már  csak  a  kisebbik 
fele  római  katholikus  s  bizonyos,  hogy  még  egy  fél- 
század sem  telik  bele,  s  ez  a  szám  jóval  40%  alá  fog 
sülyedni.  Bármily  nagyra  becsülöm  is  azért  azt  az 
erőt,  amely  a  római  katholikus  egyház  egységében  és 
a  római  theologia  tanulmányozásában  rejlik  és  sok  oly 
dolognak  a  megerősítésére  alkalmas,  amely  nekünk  is 
szent  és  amely  a  modernizmus  ellenében  csak  mind- 
kettőnk legnagyobb  erőfeszítése  mellett  tartható  fenn, 
azért  távolról  sincs  kilátás  arra,  hogy  a  római  államok 
ismét  kezükbe  kaphassák  a  vezetést.  Tovább  megyek ; 
még  ha  a  kezükbe  is  vehetnék  azt,  azoknak  az  álla- 
potoknak az  általánosítása,  amelyek  miatt  most  Dél- 
Amerikában  és  Dél-Európában  mindenki  panaszkodik, 
épen  az  ellentéte  volna  a  mi  ideáljainknak. 

Sőt,  hogy  még  élesebben  kimondjuk  az  igazságot,  a 
római  egyház  uralomra  jutása  visszafelé  való  haladás 
volna  a  történelem  ösvényén.  Róma  világnézete  régebbi 
s  ezért  alacsonyabbrendü  fejlődési  fokozatot  jelent  az 
emberiség  történelmében.  A  protestantizmus  későbben 
jött,  tehát  szellemileg  magasabb  álláspontot  foglal  el. 
Aki  tehát  nem  visszafelé  akar  menni,  hanem  maga- 
sabbra tör,  annak  vagy  amellett  a  világnézet  mellett 
kell  megállapodnia,  amelyet  a  protestantizmus  tárt 
fel,  vagy  pedig  —  s  ez  is  elképzelhető  —  még  maga- 
sabb álláspontot  kell  teremtenie  magának.  A  modern 
világnézet  abban  a  hiedelemben  van,  liogy  tényleg  ezt  az 
utóbbit  leszi.  Szerinte  Luther  nagy  volt  a  maga  korában, 
de  Kant  és  Darwin  már  egy  sokkal  gazdagabb  evan- 
géliumnak az  apostolai.  Minket  azonban  ez  nem  akaszt 
meg.  Mert  bármily  nagy  is  a  mi  korunk  a  feltalálások 
terén,  az  értelem  és  energia  erejének  felhasználásában, 

azért  még  egy  lépéssel  sem  vitt  bennünket  előre  az 
elvek  megalapozásában,  semmi  tekintetben  sem  hozott 
számunkra  magasabb  életfelfogást,  nem  ajándékozott  meg 
bennünket  sem  több  szilárdsággal,  sem  nagyobb  gaz- 
dagsággal vallásos  és  erkölcsi,  tehát  emberi  létezésünk- 
ben. A  reformáció  korának  hitét  ingatag  hipotézisekkel 
cserélte  ki  s  amennyiben  valaminő  tételt,  rendszert,  szilárd 
s  magában  elzárt  világnézetet  alkotott,  nem  előzte 
meg  a  keresztyénséget,  sőt  inkább  a  keresztyénség 
előtti  korba  tért  vissza  arra  a  pogány  bölcseségre, 
amelyről  Pál  apostol  mondta,  hogy  Isten  azt  a  kereszt 
bolondsága  által  megszégyenítette.  Ne  mondja  tehát 
nekünk  senki,  hogy:  „Nektek,  mivel  a  történelem  maga 
útjában  vissza  nem  fordul,  a  Rómához  való  vissza- 
térést pedig  elutasitjátok,  tulajdonképen  a  protestan- 
tizmusnál sem  szabad  megállani,  mert  hiszen  a  pro- 
testantizmus után  a  modernizmus  következett."  Sőt  in- 
kább az  ilyen  okoskodásokat  vissza  kell  utasítanunk 
mindaddig,  amig  meg  nincs  cáfolva  amaz  ellenvetésem, 
hogy  e  század  materialis  haladásának  semmi  köze 
sincs  az  elvek  területén  való  haladáshoz  és  hogy  az, 
amit  a  modernizmus  a  piacra  hoz,  egyáltalában  nem 
modern,  hanem  nagyon  is  antik  dolog  és  nem  hogy 
nem  képes  bennünket  a  protestantizmusnál  magasabb 
foka  emelni,  sőt  visszavezet  a  keresztyénség  mögé, 
egészen  a  pogány  ókorig. 


Állást  tehát  csak  a  protestantizmus  vonalán  lehet 
foglalni;  de  hogyan?  Két  mellékút  van  ugyanis,  ame- 
lyen az  emberek  a  megoldást  keresik,  de  mindegyik 
keserű  csalódásra  vezet.  Az  egyik  gyakorlati,  a  másik 
misztikus  természetű.  A  gyakorlati    irány    nem    is   tö- 

rödve  azzal,  hogy  a  bibliai  krilicizmussal  szemben, 
vagy  éppen  a  dogmák  kritikájával  szemben  védekezzék, 
abban  a  hitben  van,  hogy  a  keresztyének  semmi  üd- 
vösebb  dolgot  nem  művelhetnek,  mintha  mindenféle 
„keresztényi  szeretetmunkára"  szorítkoznak.  Mert  a 
a  Szentirással  az  ember  maga  sem  tudja  mit  tegyen, 
a  dogmától  pedig  az  emberek  már  elidegenedtek;  an- 
nak azonban  semmi  akadálya  sincs,  hogy  magunkat, 
pénzünket  a  filantrópiának,  az  evangelizációnak  és  a 
missziónak  szenteljük,  ami  azt  a  három.szoros  hasznot 
is  hozza,  hogy  a  különböző  irányú  keresztyéneket 
egyesíti,  sok  szomorúságon  enyhit  s  a  nemkeresztyén 
világot  is  kiengeszteli  velünk  szemben.  A  „tett  által 
való  propagandát"  mindenesetre  hálával  s  odaadással 
kell  üdvözölnünk  és  követnünk.  Az  elmúlt  században 
a  keresztyénség  tevékenysége  nagyon  is  szegényes 
volt  s  az  olyan  keresztyénség,  amely  gyakorlati  téren 
nem  munkálkodik,  száraz  skolaszticizmussá  és  haszon- 
talan fecsegesse  sülyed.  Ámde  csalódunk,  ha  azt  gon- 
doljuk, hogy  a  keresztyénség  pusztán  gyakorlati  tevé- 
kenységben merülhet  ki ;  mert  bár  bizonyos,  hogy  a 
Megváltó  meggyógyította  a  betegeket,  jól  tartotta  az 
éhezőket  is  de  a  mi  Jézusunknak  a  fődolog  mégis 
az  volt,  hogy  szigorúan  ragaszkodva  az  ó-szövetségi 
szentíráshoz,  nem  fogyatkozó  erővel  hirdesse  a  saját 
istenségét,  közbenjáró  voltát,  a  vére  által  való  megen- 
gesztelődést  s  az  ö  ítéletre  való  eljövetelét.  A  való- 
ságban pedig  Krisztus  egyháza  egyetlen  egy  olyan 
dogmát  sem  vallott  soha,  amelyet  nem  Jézus  pro- 
klamált volna.  Meggyógyította  a  beteg  testet,  de  sokkal 
inkább  bekötözte  a  mi  lelki  sebeinket.  Kivett  bennün- 
ket a  pogányságból  és  zsidóságból  s  a  meggyőződés- 
nek egészen  más  világába  helyezett  át,  amelynek    kö- 

zéppontjában  Ö  maga  állott.  S  ami  ezenfelül  Rómával 
való  harcunkat  illeti,  ne  feledjük  el,  hogy  a  keresztyéni 
szeretet  gyakorlásában  s  az  önfeláldozásban  Róma 
bennünket  még  mindig  túlszárnyal ;  sőt  ismerjük  el 
becsületesen  azt  is,  hogy  gyakorlati  törekvéseinkben  a 
hitetlen  világ  is  erősen  a  sarkunkban  van  s  a  filan- 
trópia tekintetében  mind  kétesebbé  teszi  a  mi  első- 
ségünket. Misszióink  területén  természetesen  még 
nem  követ  nyomon  bennünket  a  hitetlenség,  ámde 
kérdem,  hogyan  fogunk  tartós  ideig  misszióval  foglal- 
kozni, ha  nincs  a  kezünkben  egy  minden  kételyen 
felülálló  evangélium,  amelyet  hirdethetnénk?  Vagy  is- 
mernek-é  önök  borzasztóbb  dolgot,  m.int  az  úgynevezett 
szabadelvű  misszionáriusokat,  akik  nem  hirdetnek 
egyebet,  mint  az  emberiességet  s  valami  szintelen  ke- 
gyességet s  a  pogányok  bölcseitől  azt  a  választ  kapják, 
hogy  műveltjeik  körében  ők  maguk  sem  tanítottak  és 
hittek  soha  mást,  mint  épen  ezt  a  modern  humaniz- 
must ...  De  hát  talán  azt  a  másik,  a  misztikus  irányzatot 
jobban  fel  lehetne  használni  a  védekezésre?  Oh  de  ál- 
lithatja-é  ezt  valaki,  aki  a  dolog  felett  elgondolkozik 
és  a  történelmet  is  jól  ismeri?  Bizonyos,  hogy  a  misz- 
tikából valami  melegség  sugárzik  ki,  amely  bennünket 
is  áthat  s  jaj  a  dogma  emberének,  vagy  a  tettek  hő- 
sének, ha  szivében  nem  él  a  misztika  bensősége  és 
gyengédsége.  Kezet,  fejet  és  szivet  adott  nekünk  az 
Isten :  a  kezet  a  tett,  a  fejet  az  öntudatos  hitvallás  s  a 
szivet  a  misztika  számára.  És  az  embernek  ugy  kell 
megállania  hármas  tisztében  az  Isten  előtt,  hogy  király 
legyen  a  tettben,  próféta  a  meggyőződésben,  s  pap  a 
szive  által ;  mert  az  olyan  keresztyénség,  amely  életében 
a  misztikus  elemet  elhanyagolja,  lehüt  és  megfagyaszt 
bennünket.  S  ezért  én  is  szivemből    áldom,    valahány- 

szór  a  miszticizmus  atmoszférája  árad  felénk,  amely 
velünk  a  tavasz  lehelletét  érezteti,  mert  ez  az  életet 
bensőségessé,  mélylyé  s  elevenné  teszi.  Ámde  keser- 
vesen ámitja  magát  az,  aki  azt  gondolja,  hogy  a  misz- 
ticizmus, egyoldalúan  alkalmazva,  valami  változást  hoz- 
hatna létre  a  kor  szellemében.  Nem  clairvaiixi  Bernát, 
hanem  Aqiiinói  Tamás,  nem  Kempis  Tamás,  hanem 
Luther  volt  az,  aki  uralkodott  a  lelkeken.  A  misztika 
ugyanis  szeret  magába  vonulni  s  lehetőleg  elkerüli, 
hogy  a  nyilvánosság  elé  lépjen.  Erejét  éppen  a  dif- 
ferenciálatlan kedélyi  életben  találja  s  ezért  semminő 
állást  nem  foglalhat.  Hasonlít  valami  földalatti  áram- 
lathoz, amely  éppen  ezért  a  talaj  felett  biztos 
medret  nem  áshat  magának.  Sőt  még  rosszabbul  is 
állhat  a  dolog;  a  történelem  tanúsága  szerint  ugyanis 
minden  egyoldalú  misztika  végtére  beteges  irányzattá 
fajult  és  utoljára  is  a  a  „test  miszticizmusává"  lett, 
amely  a  maga  útálatosságaival  borzalomba  ejtette  a 
világot.  S  ezért  bármily  szívesen  üdvözlöm  is  ugy  a 
gyakorlati  keresztyénség  mint  a  miszticizmus  megúj- 
hodását, azért  meg  vagyok  győződve  arról  is,  hogy 
mindakettő  kárt  fog  jelenteni  számunkra  haszon 
helyett,  ha  t.  i.  azt  gondoljuk,  hogy  ezzel  a  Szentírás 
és  a  hitvallás  feláldozásának  tényét  szépíthetjük.  A 
miszticizmus  kedves  dolog  s  a  keresztyén  munka  pom- 
pás, de  az  egyház  magvát,  1800  évvel  ezelőtt  éppen 
úgy,  mint  a  reformáció  korában  is,  a  martirok  alkották 
s  a  mi  szent  mártírjaink  vérüket  nem  a  misztikáért, 
vagy  filantrópiáért,  hanem  meggyőződésükért  hullatták 
s  a  meggyőződés  szoros  összefüggésben  van  azzal, 
amit  az  ember  igazság  gyanánt  fogad  el,  vagy  hazugság 
gyanánt  elvet.  Öntudatos  élet:  ez  a  mi,  majdnem  isteni 
privilégiumunk  s  csak  a  tiszta,  világos  öntudatból  folyik 

az  ige  ama  hatalmas  szózata,  amely  a  korokat  meg- 
dönti és  a  világ  szellemét  átváltoztatja.  Öncsalás,  pusz- 
tára önámitás  tehát,  ha  a  gyakorlati  és  misztikus  ke- 
resztyének azt  képzelik,  hogy  önálló  világnézet  nélkül 
is  ellehetnek.  E  nélkül  senki  sem  lehet  el  s  mindaz, 
aki  azt  képzeli,  hogy  önálló  világnézet  nélkül  megél- 
het, miközben  a  keresztyén  dogmát  sutba  dobja  s  a 
reformáció  kátéját  tőlünk  elrabolja,  észrevétlenül  is  a 
modern  világnézet  hypotheziseire  hallgat  s  anélkül, 
hogy  tudná,  mennyire  eltévelyedett,  a  korszellem  ká- 
téjára esküszik. 

Ne  álljunk  meg  tehát  a  fele  utón.  Amily  bizo- 
nyos az,  hogy  minden  növénynek  gyökere  van,  ép'  oly 
bizonyos  az  is,  hogy  minden  életnyilvánulásnak  valami 
elv  képezi  az  alapját.  Ezek  az  elvek  egymás  között 
összefüggenek,  középponti  erőforrásukat  valamely  alap- 
elvben  találják  meg  s  ebből  az  alapelvből  fejlődik  ki 
logikusan  és  rendszeresen  az  uralkodó  fogalmak  és  néze- 
tek amaz  összesége,  amely  élet-  és  világnézetünket  tény- 
leg létre  hozza.  Ilyen  elvhű,  magában  elzárt  világ-  és 
életnézettel  lép  fel  most  a  modernizmus  a  keresztyén- 
ség ellen  s  ezzel  a  halálos  veszedelemmel  szem- 
ben csak  akkor  védelmezhetjük  meg  keresztyénségün- 
ket,  ha  a  modernizmussal  szembe  egy  olyan  élet-  és  vi- 
lágnézetet állítunk,  amely  sajátunk,  amely  ép'  oly  erő- 
sen épül  fel  a  saját  elvi  alapjain,  ép'  oly  világos  logi- 
kai erővel  van  megalkotva,  mint  ellenfele.  S  ezt  a  szi- 
lárdságot sem  a  „keresztyén  munkák,"  sem  a  ke- 
resztyén misztika  nem  adhatják  meg,  hanem  csupán  az, 
ha  a  miszticizmus  melegségével  telt  lélekkel  s  sze- 
mélyes hitünk  gyakorlati  megvalósításával  visszatérünk 
a  történelemnek  ahhoz  a  fordulópontjához,  ahonnan  a 
protestantizmus  által  az  emberiség    fejlődése    bekövcl- 


252 


kezett.  Ez  pedig  azt  jelenti,  hogy  vissza  kell  térnünk  a  kál- 
vinizmushoz. Mert  itt  más  választás  nincs  :  a  socinianiz- 
mus  dicstelenijl  múlt  ki,  az  anabaptizmus  vad,  forra- 
dalmi mozgalmakban  bukott  el;  Luther  nem  dolgozta 
ki  a  maga  alapgondolatát  s  a  közelebbi  megkülönböz- 
tetés nélküli  protestantizmus  ma  már  vag}'  tisztára  ne- 
gatív fogalom,  tartalom  nélkül,  vagy  kaméleon-szerű 
név,  amelylyel  magukat  még  a  krisztustagadók  is  fel- 
ékesíthetik és  csak  a  kálvinizmiisról  lehet  elmondani, 
hogy  a  reformáció  alapgondolatát  következetesen  végig 
vezetve,  egyházakat  alapitott,  államokat  épitett,  a  tár- 
sadalomra a  maga  bélyegét  ütötte  rá  és  igy  a  szó  teljes 
értelmében  a  gondolkozásnak  saját  külön  világát  te- 
remtette meg  az  egész  emberi  élet  számára.  Nekünk 
tehát  vagy  úsznunk  kell  a  modernizmus  világnézetei- 
nek árjával  s  akkor  keresztyénségünknek  vége,  vagy 
magunknak  kell  valami  saját  külön  világnézetet  meg- 
konstruálnunk, amely  a  kálvinizmusnál  is  magasabban 
álljon,  ami  azonban  még  eddig  senkinek  sem  sikerült. 
Vagy  végül  ismét  fel  kell  keresnünk  a  kálvinizmus  el- 
feledett alapvonalait  s  azokat  a  mi  sokkal  gazdagabban 
kifejlődött  életünk  követelményeihez  képest  kell  újra 
megrajzolnunk.  Azt  hiszem,  nem  kell  mondanom,  hogy 
én  a  lutheránizmust  nem  becsülöm  kevésre,  de  Német- 
ország mostani  császára  már  háromszor  megmutatta, 
hogy  Luther  látszólag  kis  hibáinak  milyen  rossz  utó- 
hatásai vannak  még  most  is.  Luther  arra  a  helytelen 
útra  tévedt,  hogy  az  egyház  fejedelmét  egyszersmind 
az  egyház  fejének  is  elismerte  s  e  tévedése  következ- 
ményeképpen mit  hallunk  most  Németország  zseniális 
császárától?  Először  azt,  hogy  a  keresztyénszocziálista 
Stöckertöl  megvonta  kegyét  s  kiutasította  az  udvarból, 
csak  azért,  mert  az    egyházi   szabadságnak    ez  a  bátor 

védelmezője  egy  ízben  kifejezést  mert  adni  annak  a 
kívánságának,  liogy  a  császár  mondjon  le  a  maga  fö- 
püspökí  rangjáról ;  majd  mikor  a  német  csapatokat 
Kínába  küldte,  Henrik  hercegnek  azt  a  parancsot  adta, 
hogy  a  „császári  evangéliumot"  vigye  el  messze  ke- 
letre. Most  pedig  nemrégiben  híí  embereinek  a  köteles- 
ségtudást azért  kötötte  szivükre,  mert  haláluk  után 
(nem  az  Isten  és  az  ö  fia,  a  Krisztus,  hanem)  Isten  és 
a  nagy  császár  előtt  kell  megjelenniök;  s  mindez  nem 
jelent  egyebet,  mint  azt,  hogy  Vilmos  a  cézárizmus 
eszméjét  mind  erösebben  keveri  bele  a  keresztyén 
vallás  legszentebb  lényegébe.  Ezért  nem  haszontalan 
semmiségek,  hanem  inkább  nagy  jelentőségű  elvek 
azok,  amikért  a  mi  református  atyáink  a  reformáció 
korában  síkra  szállottak.  A  repristinatio-ban  én  ép' 
oly  kevéssé  lelem  örömemet,  mint  bárki  más  ;  de  ha 
áll  az,  hogy  a  keresztyénség  védelme  céljából  elv  ellen 
elvet  s  világnézet  ellen  világnézetet  kell  állítanunk,  ak- 
kor mindenki  számára,  aki  a  szivéig,  a  veséjéig  pro- 
testáns, csak  a  kálvinista  fundamentumok  állnak  készen 
megbízható  alap  gyanánt,  mint  olyanok,  amelyekre  bíz- 
vást építhetünk. 


Már  most  mit  értsünk  azon  a  kifejezésen,  hogy 
vissza  kell  térnünk  a  kálvínizmushoz  ?  Vájjon  azt,  hogy 
az  összes  protestánsoknak  mielőbb  alá  kell  írniok  a 
reformátusok  formuláréját,  hogy  minden  egyházi  szét- 
daraboltság  beolvadjon  a  református  egyházi  élet  egy- 
ségébe ?  Ilyen  megfontolatlan,  az  emberi  lelkekkel  nem 
számoló  s  a  történelmet  lábbal  tipró  követelményre 
távolról  sem  gondolok.  Természetesen  minden  meg- 
győződésben, minden  hitvallásban  megvan  a  motívum 

a  határtalan  propaganda  számára  s  Pálnak  Agrippához 
intézett  ama  mondása  :  „Kívánnám  Istentől,  hogy  ne  csak 
majdnem,  hanem  nagyon  is,  ne  csak  te,  hanem  mind- 
azok is,  akik  ma  engem  hallgatnak  :  lennének  olyanok, 
aminő  én  is  vagyok"  nemcsak  minden  kálvinistának, 
hanem  minden  olyan  embernek  is  a  szíve  vágya  marad, 
aki  szilárd  és  megrendíthetetlen  hittel  dicsekedhetik. 
Ámde  az  emberi  szív  ily  eszményi  kívánsága  sohasem 
valósítható  meg  a  mi  viszonyaink  között.  Első  sorban 
nincs  a  református  elveknek  olyan  zászlaja,  még  a  leg- 
tisztább sem,  amely  csalhatatlan  volna,  aminő  Pál  szava 
volt.  Aztán  a  kálvinista  hitvallás  oly  mélyen  vallásos 
és  oly  magasan  szellemi,  hogy  a  nagyobb  szabású 
vallási  mozgalmak  korát  nem  tekintve,  sohasem  fog 
szólni  a  nagy  tömeghez  és  mindig  csak  viszonylag  kis 
csoportra  fog  hatást  gyakorolni.  Továbbá  természetes 
.egyoldalúságunk  mindig  közre  fog  munkálni  abban, 
hogy  Jézus  egyházának  sokféle  alakulatban  való  fel- 
lépését kívánjuk.  És,  last  not  least,  az  egyik  egyház- 
ból a  másikba  való  átlépés  nagyobb  mértékben  csak 
a  történelem  kritikus  pillanataiban  történhetik.  Ha  a 
dolgok  a  szokott  mederben  folynak,  a  keresztyen  hivck 
90Vo-a  abban  az  egyházban  hal  meg,  amelyben  szüle- 
tett és  megkereszteltetett.  Azonkívül  programmomnak 
valamely  egyházi  kiváláshoz  való  enemü  megkötése 
bizonyításom  egész  tendencziájával  ellenkeznék.  Hiszen 
én  a  történelem  kálvinizmusát  nem  mint  szűk  egyházi 
kört,  hanem  mint  általános  jelentőségű  tünetet  dicsér- 
tem önöknek.  S  ezért  az,  amit  én  kérek,  főleg  ebben 
a  négy  pontban  foglalható  össze:  1.  ne  ignoráljuk  to- 
vábbra is  a  kálvinizmust  ott,  ahol  még  megvan,  hanem 
erősítsük  ott,  ahol  még  működik ;  2.  merüljünk  el  újra 
a  kálvinizmus   tanulmányozásába,  hogy   azt  a  külvilág 

is  niGgismerJG ;  3.  alkalmazzuk  a  kálvinizmust  újból 
elvileg  az  élet  különböző  területein ;  4.  azok  az  egy- 
házak, amelyek  közfelfogás  szerint  még  a  kálvinizmust 
vallják,  a  maguk  dicső  hitvallását  ne  szégyeljék  tovább. 
Első  sorban  tehát  ne  ignoráljuk  tovább  a  kálvi- 
nizmust ott,  ahol  még  megvan,  de  erősítsük  ott,  ahol 
még  működik.  Ha  csak  hozzávetőleg  és  a  részletekre 
is  kiterjedőleg  akarnám  kimutatni  azokat  a  nyomokat, 
amelyeket  a  kálvinizmus  a  társadalmi  és  politikai,  a 
tudományos  és  esztétikai  életben  mindenütt  maga  után 
hagyott,  ez  már  magában  sokkal  szélesebb  körű  tanul- 
mányokat igényelne,  semhogy  azok  egy  rövid  áttekin- 
tést nyújtó  felolvasás  kereteibe  beilleszthetők  volnának. 
Engedjék  meg  tehát  önök,  hogy  ha  már  Amerikában 
lépek  fel,  az  önök  saját  államéletének  csak  egyetlen 
tünetére  mutassak  rá.  Már  a  harmadik  felolvasásomban 
emlékeztettem  önöket  arra,  hogy  az  amerikai  alkotmá- 
nyok közül  nem  egynek  az  előszavában  nagyon  hatá- 
rozott demokratikus  álláspont  jut  érvényre  s  ez  az  állás- 
pont mégsem  a  francz  a  forradalom  atheisztikus  állás- 
pontja, hanem  alapjául  az  Isten  legfőbb  szuverenitására 
vonatkozó  kálvinista  hitvallás  szolgál  és  pedig  gyakran 
oly  fogalmazásban,  amely  —  amint  már  jeleztem  is  — 
szórói-szóra  megegyezik  Kálvin  nyilatkozatával.  Annak 
az  antiklerikárizmusnak,  amely  a  forradalmi  demokráciát 
teljesen  áthatja,  önöknél  a  nyomát  sem  lehet  találni  s 
ha  Amerika  elnöke  az  egész  népet  imádkozó-napra 
hivja  fel,  vagy  ha  az  önök  nagyszabású  gyűlései  Wa- 
shingtonban imádsággal  nyittatnak  meg,  ez  a  körülmény 
mindig  ujabb  bizonysága  annak,  hogy  Amerika  demok- 
ráciájában még  mindig  lüktet  egy  ér,  amelyben  a  za- 
rándok atyák  kálvinizmusma  egész  a  mai  korig  érezteti 
a  maga    hatását.    Sőt  az  önök   általános    iskolai  rend- 

szere,  amely  szerint  az  oktatás  a  Szentírás  olvasásával 
és  imádsággal   végződik,    bármennyire    elhalványult   is 
az  idők  folyamán,  mégis  ugyanerre  a  kálvinista  eredetre 
mutat.  S  nem  kevésbbé  mutatkozik  a   kálvinizmus  ha- 
tása az  önök,  többnyire  magán    kezdeményezésből  ki- 
fejlődött egyetemi  életében ;  helyi  hatóságaik  decentra- 
lizált és    autonóm    jellegében ;    a  szigorú  és    mégsem 
nomisztikus   vasárnap-ünneplésben;    a    nők  iránt   mu- 
tatott, de  azért  a    párisi  nőimádás    hibájába    nem  eső 
tiszteletükben,    háziasságukban,  családi   életük    szoros, 
összetartó    szellemében,    a    szólásszabadság  érdekében 
vívott  harczaikban  s  a  lelkiismeret  szabadságával  szem- 
ben mutatott  határtalan  tiszteletükben.  Az  önök  keresz- 
tyén demokráciája    mind  e    körülményekben    homlok- 
egyenest ellenkezik  a  franczia  forradalom   demokráciá- 
jával és  történelmileg  is  kimutatható,  hogy  önök  mindezt 
a  kálvinizmusnak    köszönhetik.    De  lám,    mig    önök  a 
kálvinizmusnak   eme    gyümölcseit   élvezik   s  az    alkot- 
mányos állaíTii  élet,  a  népek   becsületét   határaikon  tul 
is  megőrzi :  szerteszéjjel  azt  suttogják,   hogy  mindeme 
dolgokban  csak  a  humanizmus  áldását  kell  köszönteni 
s  alig  gondol    ma  már   valaki    arra,   hogy    ezekben  a 
kálvinizmus  utóhatásait  tisztelje,  amelyet  sokan  nem  is 
tekintenek  egyébnek,  mint  csupán  néhány    dogmatikai 
szempontból  megkövesedett  kor  szellemi  virágának.  Én 
tehát  most   csak  azt   kívánom  és  pedig  történelmi  jog 
alapján    kívánom,    hogy  a    kálvinizmusnak    e    hálátlan 
megtagadása  érjen  véget,    hogy  vegyük  észre   a  kálvi- 
nizmus nyomait    újból,  ahol    azok  még  tényleg  szem- 
lélhetek az  életben.  Kívánom,  hogy,  ha  némely  egészen 
mai  lelkületű  emberek  a  kálvinizmus  e  nyomait  a  fran- 
czia-forradalmí,    vagy  német  pantheisztikus   szellemben 
el  akarják   simítani,  önök  Amerikában,    mi  pedig  oda- 

haza,  szálljunk  szembe  az  ilyen  kísérlettel,  mely  életünk 
vonalát  akarja  hamis  irányba  vezetni . . .  Hogy  azonban 
erre  képesek  lehessünk,  azért  másodsorban  a  kálviniz- 
mus történelmi  s  elvi  tanulmányozását  tartottam  kívá- 
natosnak. Ha  valamit  nem  ismerünk,  nem  is  szeretjük 
s  a  kálvinizmus  tényleg  lassanként  feledésbe  ment  a 
népek  szívében.  A  legtöbb  helyen  csupán  theologiailag 
s  e  szempontból  is  nagyon  egyoldalulag  s  mellékesen 
tárgyalják.  Ennek  az  okát  különben  már  egyik  korábbi 
előadásomban  elmondottam.  Mivel  ugyanis  a  kálviniz- 
mus nem  valami  elvont  rendszerből,  hanem  magából 
az  életből  eredt,  virágzása  korszakában  sohasem  fogták 
fel  rendszeresen,  egység  gyanánt.  A  fa  virágzott,  gyü- 
mölcsöt termett,  anélkül,  hogy  valaki  a  nemére,  növe- 
kedésére nézve  botanikai  tanulmányokat  folytatott  volna. 
A  kálvinizmus  akkoriban  inkább  cselekedett,  mint  okos- 
kodott. Ez  a  tanulmányozás  azonban  most  már  tovább 
nem  halasztható.  A  kálvinizmus  biográfiáját  és  bioló- 
giáját most  már  át  kell  kutatni  s  át  kell  gondolni,  vagy, 
hiányos  önismeretünk  következtében,  akarva,  nem  akarva 
áttolódunk  egy  másik  gondolatvilágba,  amely  a  mi 
keresztyén  demokratikus  életünk  sajátságaival  inkább 
ellentétben  áll,  mint  megegyezik  és  bennüket  levág 
arról  a  gyökérről,  amelyen  állva  egykor  oly  erőteljesen 
felvirágoztunk. 

Csak  e  tanulmányozás  által  válik  lehetővé  az  is, 
amit  a  harmadik  helyen  jeleztem,  hogy  t.  i.  a  kálví- 
nizmust  elvileg  az  élet  minden  területéhez  hozzá  alkal- 
mazzuk az  által,  hogy  a  tudomány  minden  ágára 
nézve  azt  választjuk,  mint  elvet,  kiindulási  pont 
gyanánt.  A  theologiát  sem  zárom  ki  e  pontnál,  mert 
ez  is  a  szélesen  elágazó  életre  irányul  és  nincs  szo- 
morúbb dolog,  mint  látni,  hogy  a  református  egyházak 

theologusai  is  miként  jutottak  teljesen  idegen  befolyá- 
sok uralma  alá.  A  theologia  azonban  csak  egyike  ama 
sok  tudománynak,  amely  várja  a  kálvinista  szellemben 
való  feldolgozást.  A  jogtudomány  is,  a  társadalmi  tu- 
dományok :  a  filozófia,  az  irodalom,  a  nyelvészet,  a 
lélektan,  az  esztétika  is,  sőt  az  orvosi  és  természettu- 
dományi stúdiumok  is,  ha  mélyebben  fogjuk  fel  őket, 
valamennyien  különbség  nélkül  elvekre  mennek  vissza 
s  a  mi  köreinkben  aztán  nagyobb  komolysággal  kell 
felvetni,  mint  eddig,  a  kérdést,  hogy  vájjon  a  logikus, 
ontologikus,  kozmologikus  és  anthropologikus  elvek, 
amelyeknek  a  tudományokban  döntő  szerepük  van, 
megegyeznek-é  a  kálvinizmus  elveivel,  vagy  inkább  el- 
lentétben vannak  annak  lényegével? 

S  éhez  a  három,  nézetem  szerint  történelmileg 
igazolt  kívánalomhoz  végezetre  azt  a  negyediket  füg- 
gesztem, hogy  azok  az  egyházak,  amelyek  még  a  kál- 
vinista hitvallás  alapján  állanak,  szűnjenek  meg  most 
már  szégyenkezni  ezen  hitvallásuk  miatt.  Hallották, 
hogy  mily  széleskörű  felfogásom,  milyen  mindent  fel- 
ölelő nézetem  van  az  egyházi  élet  tekintetében  is.  Csak 
a  szabad  fejlődéstől  várok  üdvöt  az  egyházi  élet  szá- 
mára is,  mert  én  dicsérem  a  sokféleséget  és  benne  a 
fejlődés  magasabb  álláspontját  látom.  Sőt  kivánom, 
hogy  még  a  legtisztább  hitvallású  egyház  is  részesül- 
jön más  egyházak  támogatásában,  hogy  igy  tagadha- 
tatlan egyoldalúsága  kiegészíttessék.  Ámde  mindig  el- 
kedvetlenített és  méltatlankodással  töltött  el,  ha  láttam 
egy-egy  egyházat,  vagy  egyházi  tisztviselőt,  aki  a  maga 
zászlaját,  összegöngyölve,  a  kabátja  alatt  rejtegette,  ahe- 
lyett, hogy  annak  gyönyörű  színeit  szabadon  lobog- 
tatta volna  a  magasban.  Ki  aminek  vallja  magát,  mer- 
jen is  az  lenni  szavában,  tettében,  egész  fellépésében ; 

s  az  olyan  egyház,  amely  kálvinista  eredetű  s  még 
fölismcrhetöleg  a  kálvinista  hitvallást  vallja  magáénak, 
de  még  sincs  meg  benne  a  bátorság  mit  mondok? 
a  lelki  gyönyörűség  arra,  hogy  ezt  a  hitvallást  okosan 
s  bátran  védelmezze  meg  az  egész  világ  ellenében,  az 
ilyen  egyház  nem  a  kálvinizmust,  hanem  saját  magát 
becsteleníti  meg.  De  legyenek  bár  a  szívok  bensejéig 
kálvinista  egyházak  kicsinyek,  számbelileg  pedig  még 
oly  jelentéktelenek  is,  mint  egyházak  azért  a  kálviniz- 
musra nézve  mindig  nélkülözhetetlenek  maradnak  s  a 
magvaknak  kicsinysége  felett  nincs  mit  sajnálkoz- 
nunk; csak  legyenek  azok  teljesen  egészségesek  s  le- 
gyenek telve  megtermékenyítő,  túláradó  életerővel. 


És  így  most  már,  mélyen  tisztelt  Uraim,  ez  az  utolsó 
előadásom  is  a  vége  felé  jár;  hadd  mondjak  tehát 
önöknek  köszönetet  azért  a  szíves  türelemért,  amely- 
lyel  terjedelmes  fejtegetéseimet  mindvégig  kísérték.  Mi- 
előtt azonban  előadásomat  befejezném,  mégis  ügy  ér- 
zem, hogy  még  mindig  maradt  önökben  egy  kérdés, 
amelyre  szintén  nem  akarok  a  válaszszal  adós  maradni ; 
az  a  kérdés  nevezetesen,  amelyre  én  végezetre  czél- 
zok :  hogy  vájjon  fel  kell-e  adnunk,  vagy  meg  kell-e 
tartanunk  az  electio  (kiválasztás)  elvét?  S  itt  engedjék 
meg  mindjárt,  hogy  ezzel  az  electioval  egy  másik  szót 
állítsak  szembe,  amely  attól  csak  egy  betűben  külön- 
bözik :  a  selediot !  Manapság  az  electio  előtt  bezárják 
a  fülüket  az  emberek,  mig  viszont  a  selectioért  való- 
sággal rajonganak.  Melyik  most  már  az  a  hatalmas 
probléma,  amely  a  szavak  mögött  rejlik  s  miben  kü- 
lönbözik az  a  megoldás,  amit  e  két  szó  a  lét  minde- 
nek fölött  álló  problémájára  nézve  nyújt?  A  probléma 

arra  az  elvi  kérdésre  vonatkozik,  iiogy  honnét  szár- 
maznak a  különbségek,  miért  nem  egyenlő  minden? 
Honnan  van  az,  hogy  az  egyik  dolog  így,  a  másik 
amúgy  létezik  ?  Nincs  élet  differencziálódás  nélkül  s 
nincs  differencziálódás  külömbség  nélkül.  A  kiilönibsé- 
gek  létezése:  ez  a  motivum  minden  öntudatra  nézve 
s  ez  az  oka  mindannak,  ami  létezik,  nő  és  fejlődik; 
oka  minden  harcznak  és  küzdelemnek,  egyszóval  a  kü- 
lömbségek  létezése  az  elvi  alapmotívuma  minden  élet- 
nek és  gondolkozásnak.  És  nem  mondok  nagyon  so- 
kat, ha  azt  állítom,  hogy  minden  más  probléma  ebből 
az  egy  problémából  vezethető  le:  honnét  származnak 
a  külömbözőségek,  honnét  származik  a  létezés,  a  levés 
és  az  öntudat  egyenlőtlensége,  heterogenitása?  Hogy 
szemlélhetővé  tegyem  a  dolgot:  ha  virágok  volnánk, 
szívesebben  lennénk  rózsák,  mint  gombák ;  ha  rovarok 
volnánk,  szívesebben  lennénk  legyek,  mint  pókok  ;  ha 
madarak  volnánk,  szívesebben  lennénk  sasok,  mint 
baglyok  s  ha  állatok  volnánk,  szívesebben  lennénk 
oroszlánok,  mint  hiénák;  mivel  pedig  emberek  vagyunk, 
jobban  szeretnénk  gazdagok  lenni,  mint  szegények, 
zseniálisak,  mint  ostobák  s  szívesebben  tartozunk  az 
árja  fajhoz,  mint  a  hottentottákhoz  vagy  kafferekhez. 
Mindebben  külömbség,  roppant  külömbség  van.  Hozzá- 
teszem, hogy  egyik-másik  ember  még  magasabbra  tört 
és  Isten  akart  volna  lenni  és  ime  ember  volt  és  ember 
is  maradt.  Külömbözőség  van  tehát  mindenütt,  külöm- 
bözőség  az  egyik  lény  és  a  másik  lény  között  és  pedig 
olyan  külömbözőség,  amely  az  egyiknek  előnyt  ád  a 
másik  fölött.  Ha  a  karvaly  lecsap  a  galambra  és  szét- 
tépi azt,  honnan  van,  hogy  ez  a  két  lény  annyira 
szemben  áll  egymással  és  annyira  külömbözö?  Egye- 
dül ez  a  kérdés  uralkodik  a  növény-,  az  állatvilágban, 

az  egész  szocziális  életben  s  ime  a  seledio-elniélet  az, 
amely  állal  korunk  erre  a  minden  kérdés  fölött  álló 
kérdésre  választ  adni  törekszik.  Az  emberek  már  a 
sejtben  is  kiilömbözőséget  tételeznek  fel  s  gyöngébb 
és  erősebb  elemről  beszélnek  és  úgy  vélik,  hogy  az 
erösebb  már  a  sejtben  előnyre  tesz  szert  a  gyengébb 
felett.  Ez  az  előny  konszolidálódik  aztán  bizonyos  ma- 
gasabb létezési  potenliában  s  ahol  a  gyengébb  ennek 
daczára  is  ragaszkodik  a  létezéshez,  a  kíilömbözőség 
harczban  tör  ki. 

Már  most,  a  fűszál  erről  mit  sem  tud,  a  pók  to- 
vább is  hálózza  a  legyet  s  a  tigris  öli  a  szarvast,  anél- 
kül, hogy  a  gyengébb  erről  magának  számot  adna. 
Ámde  mi  emberek  világos  tudatában  vagyunk  e  külön- 
bözőségeknek, mi  nekünk  tehát  nem  lehet  magunkban 
elnyomnunk  azt  a  kérdést,  hogy  vájjon  ez  a  selectio- 
elmélet  oly  rendszer-é,  amely  a  gyengébbet,  a  kevésbbé 
felfegyverzett  teremtményt  sorsával  ki  tudja  békíteni  ? 
Magában  véve  —  s  ezt  önök  is  elismerik  —  ez  az  el- 
mélet  csak  dühöngő  harczra  ingerelheti  a  gyengéket  a 
maga  lasciate  andare  ogni  speranza-]kv2i\.  Az  ellen  a 
végzet  ellen,  hogy  a  gyengébbet  az  erősebb  elnyeli, 
saját  erőlködésünk  semmit  sem  tehet ;  a  megengesztelő- 
désnek  tehát  valamely  eszméből  kellene  itt  származnia. 
Ámde  melyik  ez  az  eszme  ?  Az,  hogy  ott,  ahol  ezek 
a  külömbözőségek  megerősödnek,  s  így  a  lények  egy- 
mással való  ellentétükben  jelennek  meg,  ez,  vagy  a 
véletlennek  a  gyümölcse,  vagy  valamely  vak  termé- 
szeti hatalomnak  szükségszerű  eredménye.  Tehát  csak- 
ugyan azt  képzeljük,  hogy  a  szenvedő  emberiség  a 
maga  szenvedései  közepette  valaha  megelégedhetik 
egy  ilyen  megoldással?  És  én  mindemellett  ujjongva 
üdvözlöm   a    selectio-elméletet    s   bámulom    a    kutató 

tehetségét,  gondolkozásbeli  erejét  azoknak  az  embe- 
reknek, akik  ezt  az  elméletet  elénk  tárják,  de  termé- 
szetesen nem  azért,  amit  a  selectio-elmélet  igazság- 
képen magasztal,  hanem  mivel  ez  elég  bátor  volt  e 
legmélyebb  alapvető  problémának  a  szemébe  nézni  és 
így,  a  dolgoknak  mélyére  hatolva,  ugyanarra  a  szín- 
vonalra törekszik,  amelyen  a  kálvinizmus  áll.  Az  electio 
nagy  jelentősége  azonban  éppen  abban  áll,  hogy  e 
dogmában  a  kálvinizmus  már  három  évszázaddal  ez- 
előtt a  szemébe  mert  nézni  ugyanazon  alapproblémá- 
nak s  ezt  mégsem  a  tudatnélküli  sejtekben  végbemenő 
vak  selectio  által,  hanem  Istennek  a  maga  szabad  tetszése 
szerint  való  electioja  által  fejtette  meg.  Aki  minden  do- 
lognak megadta  a  maga  létezését.  Az  a  minden  lényre 
kiterjedő  rendelkezés,  hogy  vájjon  melyik  legyen  ka- 
mélia  és  melyik  százszorszép,  melyik  fülemüle  és  me- 
lyik varjú,  melyik  szarvas  és  melyik  disznó  és  ugyan- 
úgy az  emberek  között  is,  az  a  személyünkre  vonat- 
kozó rendelkezés,  hogy  vájjon  valaki  lánynak  vagy 
fiúnak,  gazdagnak  vagy  szegénynek,  ostobának  vagy 
zseniálisnak,  Káinnak  vagy  Ábelnak  szülessék-e,  ez  az  a 
legmegrendítőbb  predestináció,  amely  mennyen  és  föl- 
dön elképzelhető  és  amely  mégis  napról-napra  szemünk 
előtt  megy  végbe,  sőt  amelynek  mi  magunk  is,  önök 
ép'  úgy,  mint  én,  egész  személyiségünkkel  alá  vagyunk 
vetve  és  amelytől  a  mi  egész  lényünk,  egész  gondo- 
lat- és  érzésvilágunk,  az  életben  elfoglalt  pozíciónk 
függ.  Ezt  a  mindenre  kiterjedő  elhatározást  a  kálvi- 
nista nem  ember,  vagy  még  kevésbbé  valamely  vak 
természeti  hatalom,  hanem  a  mindenható  Isten,  az  ég 
és  föld  szuverén  alkotójának  és  urának  a  kezébe  teszi 
le;  a  Szentírás  pedig  a  fazekas  képében  magyarázta  meg 
nekünk  ezt  a  mindenre  kiterjedő  electiot.  Kiválasztása 

teremtésben,  kiválasztás  a  gondviselésben  és  ép'  így 
kiválasztás  az  örök  életre  és  a  kegyelem  országában: 
ez  itt  a  lényeg.  Szóval  kiválasztás  éppen  úgy,  mint  a 
természet  minden  országában.  Ha  most  már  a  selec- 
tionak  és  az  electioiiak  ezt  a  két  rendszerét  egymás 
mellé  állítom,  akkor  nem  azt  mutatja-é  a  történelem, 
hogy  az  electio  évszázadokon  át  tényleg  megelége- 
dést és  megbékülést  adott  a  világnak,  sőt  hogy  velünk 
együtt  a  többi  keresztyének  is  tisztelik  az  electiot,  úgy 
a  teremtésben,  mint  a  gondviselésben  és  hogy  a  kál- 
vinizmus csupán  abban  múlja  felül  az  összes  többi 
keresztyén  hitvallásokat,  hogy  ez,  az  egységet  keresve 
és  Isten  iránt  minden  tiszteletet  megadva,  az  electio 
mellett  még  az  örök  élet  reménységénél  is  szilárdan 
megállott? 

íme,  ilyen  a  Kálvin  dogmatikai  elfogultsága;  vagy 
inkább  —  mivel  az  idők  az  iróniára,  sőt  tréfára  is  túl- 
komolyak  —  tetessük  fel  minden  egyes  aggodalmaskodó 
keresztyénnel  azt  a  mindenek  felett  uralkodó  kérdést, 
hogy  ha  kifogásuk  van  ez  alaptétel  ellen,  vájjon  is- 
merik-é  ennek  az  alapproblémának  más  megfejtését, 
amely  jobb  garanciákat  tartalmazna  arra  nézve,  hogy 
majd,  mikor  a  harcz  a  leghevesebben  lángol,  keresz- 
tyéni hitét  megvédelmezheti  a  fellépő,  új  erőt  gyűjtő 
s  óráról-órára  nagyobb  tért  nyerő  pogányság  ellené- 
ben? Mert  ne  feledjük  el,  hogy  a  keresztyénség  leg- 
főbb ellensége  mindig  a  pogányság  volt  s  az  is  fog 
maradni  örökre :  az  élő  Istennel  szemben  a  bálványok 
állanak  és  ennyiben  mélyen  érzett  igazság  rejlett  a 
német  császár  merész  rajzában,  mikor  előttünk  a  biidd- 
lüzmiist  tüntette  fel,  közelgő  ellenség  gyanánt.  A  jö- 
vendő előtt  sötét  fátyol  van,  de  Krisztus  Pathmos 
szigetén  véres    befejező    küzdelem    közelgését   jósolta 

meg.  Japán  alig  negyven  esztendő  alatt  óriási  haladást 
tett  és  egész  Európa  borzalommal  gondolhat  arra, 
hogy  vájjon  mit  várhatunk  „a  sárga  fajtól,"  amely 
Indiával  együtt  az  emberiség  nagyobb  felét  képezi. 
Hát  nem  tett-é  bizonyságot  arról  Gordon,  hogy  ha 
kinai  katonái,  akikkel  a  taiping-tkei  megverte,  kellő- 
leg be  lennének  tanítva,  felfegyverezve  s  ha  jól  vezet- 
nék őket,  a  világ  első  katonái  lennének?  Az  ázsiai 
kérdés  tényleg  nagyon  komoly  és  fontos  dolog.  A 
világprobléma  Ázsiában  kezdődött  s  végső  megoldása 
is  Ázsiában  fog  végbemenni ;  a  tapasztalat  azt  bizo- 
nyítja, hogy  az  ázsiai  népek,  amint  egyszer  halálos 
álmukból  újra  talpra  állnak,  úgy  technikai,  mint  anyagi 
tekintetben  egy  pillanat  alatt  utóiérnek  bennünket. 
Mindennek  daczára  e  veszély  egyáltalában  nem  volna 
fenyegető,  ha  a  keresztyénség  úgy  az  ó-  mint  az  új- 
világban ott  állana  egyesülve  a  kereszt  körül  s  mint 
a  keresztes  háborúk  korában,  ujjongva  menne  bele. 
Királyáért  és  Üdvözítőjért,  a  végső  küzdelembe.  Ho- 
gyan lehetne  azonban  szó  erről,  mikor  a  pogány  gon- 
dolatok, pogány  törekvések,  pogány  eszmények  közöt- 
tünk is  tért  nyernek  s  a  serdülő  nemzedéket  szívük 
mélyéig  megfertőzik?!  Ma  már  azonban,  mivel  a  ke- 
resztyéni egység  gondolata  oly  kiáltó  módon  elgyengült, 
az  emberek  gyáván  és  közönyös  szívvel  tűrték,  hogy 
az  örményeket  kiirtsák;  a  görögöt  leverte  a  török;  el- 
ment már  közülünk  Gladstone  is,  aki,  mint  keresztyén 
államférfiú,  a  szíve  mélyéig  kálvinista  volt  s  elég  bá- 
torsággal rendelkezett  ahhoz,  hogy  a  szultánt  great 
assassin''''-nek  bélyegezze.  Ezérf,  végül,  rá  kell  lépnünk 
a  radikális  elszántság  mezejére.  A  félig  végzett  munka 

nem  visz  minket  előre  s  a  felületesség  nem  aczéloz 
meg.  Elv  ellen  elvnek,  világnézet  ellen  világnézetnek, 
szellem  ellen  szellemnek  kell  bizonyságot  tennie.  Ha 
valaki  jobbat  tud,  ám  szóljon,  de  én  nem  ismerek 
semmi  szilárdabb  s  megbiztatóbb  bástyát,  mint  a  még 
mindig  legyőzhetetlen  kálvinizmust. 

Ha  aztán  valaki  félig  gúnyosan  azt  a  kérdést  in- 
tézné hozzám,  hogy  én  vájjon  valóban  elég  naiv  va- 
gyok-e hinni  azt,  hogy  a  jelzett  kálvini  tanulmányok 
hatása  alatt  a  keresztyének  világnézetének  a  megvál- 
tozása fog  bekövetkezni,  akkor  ezt  felelem  :  az  életre 
való  felébresztés  nem  embertől  jő.  Isten  előjoga  az  s 
az  ő  szabad  elhatározásából  folyik,  hogy  a  vallásos 
élet  árja  az  egyik  évszázadban  magasra  hág,  a  másik- 
ban pedig  csaknem  kiapad  és  elsekélyesedik.  Az  er- 
kölcsi világban  is  van  tavasz,  mikor  minden  rügyez  és 
élettől  árad,  de  van  téli  hidegség  is,  amikor  az  egész 
vallási  élet  jéggé  fagy  és  kővé  merevedik. 

Kétségtelen,  hogy  az  a  korszak  is,  amelyben  mi 
élünk,  vallási  tekintetben  igen  sivár  és  hijával  van  a 
heroikus  hévnek.  Ha  Isten  az  ő  Lelkét  ki  nem  bocsátja, 
semmi  változás  sem  jő  létre  s  a  vizek  apadása  aggasz- 
tóan gyors  mérveket  ölt.  Mindnyájan  ismerjük  azon- 
ban az  aeolhárfát,  amit  az  emberek  az  ablakba  állí- 
tanak, hogy  a  szél  eljátszhassa  azon  égi  melódiáit. 
Mindaddig,  a  mig  a  szél  pihen,  a  hárfa  sem  ad  semmi 
hangot;  de  ha  megjön  ugyan  a  szél,  a  hárfa  azonban 
nem  áll  készen,  ekkor  hallhatjuk  majd  a  szél  zúgását, 
suttogását,  de  nem  fogjuk  hallani  az  atmoszférikus 
zenét.  És  tegyük  fel  most  azt,  hogy  a  kálviniz- 
mus nem  egyéb,  mint  egy  ilyen  aeolhárfa;  jó,  de  ez 
akkor  azt  jelenti,  hogy  a  kálvinizmus  is  teljesen  erőt- 
len az  Ur  Lelke  nélkül.  Azonban  éppen  ebből  a  körül- 

menyből  számunkra  is  kettős  feladat  következik:  és 
pedig  egyfelől  az,  hogy  atyáink  Istenét  imádságban 
kérjük  a  Szentlélek  zúgó  szelének  kiárasztására,  másfelől 
pedig  az,  hogy  legyen  gondunk  arra,  hogy  amikor  a 
Lélek  nagy  zügása  ismét  megkezdődik,  hárfánk,  tisztán 
felajzott  húrokkal,  Isten  szent  Sionának  ablakában  újra 
készen  álljon. 

